
UODAS 


Seniai, labai seniai gyveno uodas. Kartą jis nutūpė į kryklės 
krūmą, ir įsisegė jam spyglys. Tupi uodas ir verkia. Eina pro 
šalį ožka. Uodas ir sako jai: 

— Ožkele, suėsk spyglį, jis man duria. 

— Oi, koks tu paikas! Kam man tavo spyglys, jei man už- 
tenka sultingos žalios žolės? 

— Gerai, apskųsiu tave vilkui,— pagrasino uodas ir nulėkė 
pas vilką. 

— Vilke, vilke, suėsk tą nenaudėlę ožką. 

— Eik sau, kvaily, kam man tavo ožka, jei užtenka avių su 
riebiais kurdiukais? 

— Palaukš tu man, piktadary, paskųsiu tave medžiotojui. 

Nulėkė pas medžiotoją ir maldauja: 

— Gerasis medžiotojau, nušauk piktąjį vilką. 

— Ne, uodeli, aš labiau mėgstu kurapkas ir putpeles negu 
vilkus. 

— O aš prikalbinsiu pelę, kad ji tau sugraužtų šautuvo dag- 
tį! — sušuko uodas ir nulėkė pas pelę. 

— Miela pelyte, — maldauja,— sugraužk medžiotojui šautu- 
vo dagtį. 

— Brangusis uode, ar verta man dėl dagties atsisakyti džio- 
vintų vynuogių ir migdolų? 

— Tai aš pasakysiu katei, kad ji tave pagautų! — sušuko uo- 
das ir nulėkė pas katę. 

— Ei katyte, pagauk pelę, — prašo jis. 

— Žiū, ko užsimanė! Paliksiu aš mat kurdiukus ir skanės- 
tus nuo žmonių stalo ir gaudysiu kažkokią peliūkštę! Dink man 
iš akių! 

— Na, pala tu man, aš pasiskųsiu šuniui! — sušuko uodas ir 
nulėkė. 

— Brangus šuneli. — maldavo jis,— pavaikyk tą bjaurią ka- 
tę. 

— Ei tu, kvailas uode, skrisk sau šalin, — sako šuo — Kam 
man mesti kaulus ir vejotis katė? 

— Matai, koks tu. Aš pasiskųsiu vaikams, kad tau išdyžtų 
kailį. 

Ir nuskrido uodas pas vaikus, kurie žaidė kieme, 

— Vaikai, vaikai, išdyžkite tam šuniui kailį. 

— Tai gal tu manai, kad mesime žaidę čyžą ir vaikysimės 
tavo šunį? 

— Jei taip, aš pasiskųsiu vėjui, jis išnešios jūsų lazdas ir 
čyžą! 

Uodas apsiašarojęs nulėkė pas vėją. 

Pagailėjo vėjas uodo, papūtė iš visų plaučių ir pakėlė į orą 
lazdas ir čyžą. Vaikai nusivijo šunį, šuo ėmė gainioti katę, o 
toji pagavo ir suėdė pelę; tos pelės bičiulė iš baimės sugraužė 
medžiotojui šautuvo dagtį. Medžiotojas šovė į vilką, tasai nu- 
sivijo ožką, o ši tuojau ištraukė uodui spyglį. 

Taip uodas išsivadavo nuo spyglio. 


ŽMOGUS IR LIŪTAS 


Gyveno kartą toks žmogus. Turėjo jis katiną. Priprato tas 
katinas vagiliauti ir sykį nudžiovė šeimininkui gabalą mėsos. 
Pamatė žmogus, kad katinas ryja kampe mėsą, ir davė jam py- 
los, 

Supyko katinas ir pabėgo. Nuėjo pas liūtą, žvėrių padišachą, 
ir skundžiasi: 

— O didysis valdove, visi pasaulio žvėrys, kokie tik yra, 
aimanuoja nuo žmogaus. Jis mus visus pavertė savo vergais, 
liepia dirbti, šviesios dienos per jį nematome. Mudu abu esam 
vienos padermės. Kaip drįsta Žmogus mane mušti? Tu privalai 
už mane atkeršyti, nubausti jį. 

Įširdo liūtas ir sako: 

— Kas per žvėris tasai žmogus, parodyk man, aš jį į sku- 
telius sudraskysiu. 

Patraukė liūtas su katinu žmogaus ieškoti. Eina juodu ir su- 
tinka dramblį. Liūtas klausia katiną: 

— Ar šitasai žmogus? 

— Ne, tai žmogaus tarnas, — atsako katinas, — pagauna žmo- 
gus jį, užsėda raitas ir liepia dirbti. 

Nustebo liūtas: jeigu žmogaus tarnas toks didelis ir baisus, 
tai koks gi patsai žmogus? 

Eina juodu toliau ir sutinka kupranugarį. Liūtas klausia: 

— Ar ne šitas kreivakaklis ir ilgakojis bus žmogus? 

— Ne,— sako katinas, — tai žmogaus tarnas. Praduria jam 
šnirpšles žmogus, iškiša pro skylę lazdą, užverčia vargšui ne- 
šulį, dar pats atsisėda ant jo raitas ir liepia dirbti. 

Liūtas nieko neatsakė. Sutinka juodu arklį. 

— (Gal čia tasai tavo žmogus? — klausia liūtas. 

— Ne, tai žmogaus tarnas; žmogus uždeda jam balną ir 
pavalkus, užsėda raitas, plaka rimbu per sturplį ir liepia dirb- 
ti. 

Eina juodu toliau, sutinka jautį. 

— (Gal tas raguočius — žmogus? 

— Ne, — sako katinas — ir jį Žmogus pavertė savo tarnu; 
uždeda jam ant sprando jungą, ir aria jis žemę. 

Eina toliau. Mato, ganosi asilai. Liūtas stabteli: 

— Ar ne čia žmonės? 

— Et,— sako katinas,— apie šiuos bedalius nė neklausinėk. 
Juos žmogus taip verčia dirbti, kad nė atsipūsti neleidžia. 

Pagaliau juodu pamatė senuką miško kirtėją. Jis buvo su- 
sijuosęs virve, o rankose laikė kirvį. Rodo katinas jį liūtui ir 
sako: 

— Štai tasai piktadarys! 

Pažvelgė liūtas ir mano sau, kad bijoti žmogaus nėra ko — 
sustaugė ir jau puls senuką. O šis sako: 

— O liūte, tu nori sudraskyti mane. Bet ar gali tu, visų Žžvė- 
rių padišache, galingiausias karžygy, nuversti šią didžiulę tują? 
O aš galiu. Apsisuksiu virve, užmesiu kitą galą ant kamieno, 
suduosiu per šaknis kirviu, timptelėsiu, medis ir nuvirs. Štai 
koks aš stiprus. Ar tu taip gali? 

Liūtas nė nemirktelėjęs sako: 

— Kaip patrauksiu, tai ir išrausiu jį su šaknimis. 

— Na, jeigu taip, — sako žmogus, — eikšen. Pažiūrėsim, kaip 
tu jį išrausi. 

Liūtas prieina. Pririša jį žmogus prie medžio: 

— Nagi, tempk. 

Kad ir kaip tempė liūtas, nieko negalėjo padaryti. 

Trenkė jam senukas kirviu per galvą ir užmušė. 

O katinas žiūrėjo iš tolo ir sumurkė: 

— Argi aš nesakiau, kad žmogus yra galingas? 


LAPE 


Kadai kadės gyveno lapė. Jos niekas nepersekiojo: vogė 
kišlakuose paukščius ir mito jais. Bet štai paseno lapė, naktimis 
bėgioti medžioklėn nebeįstengė, ir teko jai griebtis gudrybės ir 
klastos. 


Vieną ankstų rytą lapė pakyla, pasiima lazdą ir pasirams- 
čiuodama dūlina į artimiausią kišlaką. Ten ji pamato gaidį. Šis, 
užsilipęs ant tvoros, šaukia: ,„Kakaryko!“, o tai reiškia: „(Gana 
jums miegot!" 

Pamato gaidys lapę ir sako: 

— Oi, kokia tu gudri, lape! Apsimetinėji, kad esi sena, ma- 
nai, tuo kas patikės! Manai ką nors apgauti ir suėsti! 

— Oi broleli gaidy, nekalbėk taip — sako lapė.— Aš iš tik- 
Iųjų pasenau ir atgailauju. Jau niekam pikto nebedarau! O aš 
dar turiu gražų sodą, pilną vaisių, o mano soros ir kviečiai jau 
prinokę, žemėn byra. Dabar jau nieko nebestokoju. 

— Oi lape, lape! Ar teisybę tu sakai? — klausia gaidys. 

— Žinoma, teisybę, — sako lapė, — negi imsiu meluoti senat- 
vėje? 

Gaidys pagalvojo pagalvojo ir sako: 

— Lapute kūmute, ar nenusivestum ir manęs į tą savo so- 
dą? Tai norėčiau jo pasižiūrėti... 

— Kodėl ne? Galiu vestis! Eime drauge! 

Gaidys nulėkė nuo tvoros, ir juodu leidosi į kelią. Ėjo ėjo 
ir sutiko vištą. : 

— Oi, kokia tu gudri, lapute! — sušuko višta — apgavai 
gaidį, vediesi jį suėsti! 

— Ak vištele, nekalbėk taip: juk lapė paseno, atgailauja ir 
dabar jau niekam pikta nedaro. Ji turi puikų sodą, pilną Vai- 
sių, sorų ir kviečių. 

— Lape, ar teisybė ?— klausia višta. 

— Žinoma, teisybė,— atsako lapė.— Negi tu netiki savo 
giminaičio gaidžio žodžiais?! 

— Ar nepaimtumėte ir manęs kartu? Ir aš pasižūrėčiau, koks 
tas sodas, dar ir kviečių palesčiau. 

— O kodėl gi ne? Eime drauge! — sako jai lapė su gai- 
džiu. 

Dabar eina trise. Jiems beeinant, purptelėjo iš po kojų put- 
pelė, paskrido į šalį, atsitūpė ant kupsto ir sako: 

— Ak tu, lape klastūne, apgavai gaidį su višta ir vediesi 
juos suėsti! 

Gaidys ir lapė tyli. O višta sako: 

— Oi putpele, nekalbėt taip! Lapė jau paseno ir atgailauja, 
dabar jau niekam pikta nedaro. Ji turi puikų sodą, tėn daug 
vaisių, sorų ir kviečių. Štai mes ir einame į tą sodą. 

— Lape, ar teisybė? — klausia putpelė. 

— Žinoma, teisybė,— sako Japė,— negi tu netiki savo drau- 
gų žodžiais? 

Putpelė pagalvojo pagalvojo ir sako: 

— Ar nesivestumėte ir manęs kartu? Aš irgi noriu to sodo 
pasižiūrėti ir kviečių sočiai prisilesti. 

— Kodėl gi ne, einam, — sako vienu balsu ir lapė, ir gai- 
dys, ir višta. | 

Taip keturiese eina jie toliau. Ėjo, ėjo, ilgai ėjo, pagaliau 
lapė sako: 

— Pavargau aš: matyt, senatvė! Kadaise čia netoliese tu- 
rėjau trobelę. Eime ten, pailsėsime, o paskui toliau keliausi- 
me. 

Gaidys, višta ir putpelė paklausė jos ir nudrožė iš paskos. 
Nusivedė juos lapė į olą ir sako: 

— Prašom, brangūs sveteliai! 

— Eik tu pirma, juk tu senesnė, — sako gaidys. 

— Ne, ne! — prieštarauja lapė— Čia mano namai, o jūs 
svečiai, tai jums reikia eiti pirmiems. 

Gaidys, višta ir putpelė sulindo į olą, o lapė įsliuogė pasku- 
tinė, 'atsitūpė prie angos ir sako gaidžiui: 

— Nagi, gaideli, papasakok mums ką nors, o mes pasiklau- 
sysime, 

— Kad aš nieko gero nežinau. Papasakok verčiau tu, juk 
tu vyresnė už mane, ilgiau gyvenai, daugiau matei, daugiau ži- 
nai, — sako gaidys. 

— O jeigu tu nieko nežinai, tai kodėl kas rytas gerklę lai- 
dai, „„kakaryko-o" šauki, žmones budini? Reiks tave suėsti! 

Paskui lapė pasigręžė į vištą ir sako: 

— Ei vištele, papasakotum kokią nors istoriją, o mes paklau- 
sytume. 

— Iš kur aš žinosiu tų istorijų — drebėdama iš baimės, sa- 
ko višta.— Jau geriau tu papasakok ką nors, juk tu protinges- . 
nė už mane. 

— O jeigu nieko nežinai, — sako lapė, — tai ko plyšoji „kut- 
kut-kudekšt" ir žmones jušini! Už tai tave nubausiu ir suėsiu! 

Dabar lapė sako putpelei: 

— Ir tu, putpele, esi nusidėjusi: purpteli tiesiog iš po kojų, 
tik žmones gąsdini! 

— Ne,— sako putpelė— mane ne taip lengva apkaltinti! 
Aš turiu liudininkų, jie gali patvirtinti, kad aš nekalta! 

Lapė tuoj pagalvojo: „Jeigu ji atsives pas mane dar porą 
putpelių, tai turėsiu penkis belaisvius.“ Ir gardžiuodamasi ta- 
rė: 

— Nagi, eik ir atsivesk tuos savo liudininkus! 

Ir paleido putpelę. 

Putpelė nuskrido į mišką. O miške tuo tarpu medžioklis su 
šunimi vaikštinėjo. Putpelė nusileido šuns panosėje. Šis jau puls, 
bet putpelė purptelėjo tolyn ir vėl atsitūpė ant žemės. Taip pa- 
mažu ji ir nusiviliojo šunį prie lapės olos. Čia šuo puolė vidun 
ir nutvėrė lapę. 

— Še tau mano liudininkai! — linksmai suklego putpelė. 

— Ačiū tau, sesute, tu išgelbėjai mus nuo pražūties! — tarė 
gaidys su višta. Ir visi nudžiugę patraukė į namus. 


KIKILIS IR DRAMBLYS 


Kitą kartą pasaulyje gyveno kikilis. Susisuko lizdą medyje 
ir išperėjo vaikelius. 

Sykį prie to medžio priėjo dramblys ir ėmė trintis. Medis 
sudrebėjo, kikilio lizdas suiro, mažyčiai paukšteliai iškrito ir 
užsimušė. 

Graudžiai verkė kikilis savo vaikelių. Netrukus jis vėl su- 
sisuko lizdą ir išsiperėjo vaikų. Bet ir šį kartą atėjo dramblys ir 
vėl ėmė trintis į medį. Medis sudrebėjo, kikilio lizdas suiro, 
paukšteliai iškrito ir užsimušė. Šį kartą kikilis netylėjo. 

— O drambly beširdi! — sušuko jis— Tu sugriovei mano 
namus ir pražudei mano vaikelius! Dabar bausmės neišveng- 
si! 

Dramblys mostelėjo straubliu ir tarė pašaipiai: 

— Niekingas padare! Tu per mažas taip įžūliai su manim 
kalbėti. Tai ir bausk, daryk, ką nori. 

Kikilis pilnomis akimis ašarų ir skaudama širdimi eina pas 
savo bičiulį išmintingąjį varną. Varnas mato, kad kikilis susi- 
sielojęs, ir klausia: 

— Kas tau atsitiko, ko verki? 

— O išmintingasis varne,— sako kikilis— atėjo dramblys, 
sugriovė mano namus ir užmušė mano vaikelius. O galynėtis su 
juo aš per menkas. Ką daryti? 

Varnas sako: 

— Taip, dramblys padarė piktadarybę, reikia jį už tai nu- 
bausti. Aš turiu draugą, skrendam pas jį pasitarti. 


11 


O jo draugas buvo bitė. Varnas ir kikilis nuskrido pas ją ir 
viską apsakė. 

Bitė pasipiktino ir ėmė sukti galvą, kaip nubaudus dramblį 
už tokį žiaurumą. Galvojo galvojo ir sugalvojo. 

— Aš turiu draugą, skrendam pas jį pasitarti. 

O bitė draugavo su varle. Pas ją ir nuskrido abu. Galvojo 
jie keturiese, galvojo ir pagaliau sugalvojo. Bitė susišaukė spie- 
čių savo draugių, ir visos jos nuskrido pas dramblį. Bitė įlindo 
drambliui į ausį ir ėmė giltii Dramblys subliuvo iš skausmo, 
parvirto ant šono ir pradėjo trintis į žemę. O tuo tarpu kitos 
bitės aplipo jam akis. Jos taip aptino, kad tasai negalėjo nė 
atsimerkti, ir pagaliau visai apspango. Ilgai jis gulėjo nejudė- 
damas ir labai ištroško gerti. O varlė tuo tarpu susišaukė visas 
savo drauges, sulipo į gilų griovį ir kvarkia: „„Kvar-kvar-kvar“. 
Apakęs dramblys nukrapino ten, kur varlės kvarkė, ieškoti van- 
dens, ir vos neįvirto į griovį. Bet staiga varnas praskrido jam 
pro pat galvą ir riktelėjo: 

— Ei drambly, traukis atgal, jei ne, įkrisi į griovį! 

Varlės kelis sykius viliojo prie griovio ištroškusį dramblį, 
bet jį vis įspėdavo varnas, kad neįgriūtų. 

Ir štai paskutinį sykį priėjo dramblys prie griovio krašto. 
Tuo tarpų skausmas nuo bičių įgėlimo šiek tiek apmalšo, ir jis 
truputį pramerkė vieną akį. Tuomet dramblys pamatė, kad iš 
tikrųjų stovi prie pat prarajos, ir išsigandęs žingtelėjo atgal. 

Tada kikilis, skrisdamas pro šalį, tarė: 

— Ei drambly! Norėjai pasirodyti esąs stiprus, išardei ma- 
no lizdelį ir vaikelius užmušei. Manei, niekas neatkeršys! Dabar 
matai, kad ir mes, menki padarėliai, susitarę galime tave, tokį 
galiūną, pražudyti? 

— Supratau,— tarė dramblys, ir daugiau liovėsi eibes da- 
IęS. 

Nuo to laiko dramblys, didžiausias iš visų žvėrių, pasidarė 
geras ir romus gyvulys. 


LAPĖ, VĖŽLYS IR SKRUZDĖLĖ 


Kartą -lapė, vėžlys ir skruzdėlė sumanė drauge keliauti. Išei- 
na jie į kelią, eina eina ir mato — pribarstyta sorų. Sustojo 
visi trys ir galvoja: „Ką daryti su tais grūdais?“ Pirmiausia su- 
galvojo lapė: 

— Ogi imkim tuos grūdus ir pasėkim, o derlių lyglomis pa- 
sidalysime. 

Jie surinko visas soras. 

— O dabar sėjai reikia žemės, — sako vėžlys. 

Eina visi toliau žemės ieškoti. Prieina kalną ir jo papėdėje 
pamato sėjai tinkamos žemės. | 

— Štai čia ir pasėkim grūdus, — sako skruzdėlė. 

Lapė, vėžlys ir skruzdėlė pradėjo arti žemę. Staiga lapė pa- 
žvelgė į kalną ir aiktelėjo: 

— Oi bičiuliai! Kas bus, jeigu, neduok dieve, užvirs šitas 
kalnas, — tada žus mūsų pasėlis! Judu arkite, o aš einu kalno 
laikyti. | 

Taip pasakiusi, lapė užlipo ant kalno ir nuvirto miego. Pa- 
vakare, kai vėžlys ir skruzdėlė suarė visą žemę ir nutarė šiek 
tiek atsipūsti, atbėgo lapė ir skundžiasi, kad labai pavargusi: 

— Spėjau kaip tik laiku: kad kiek — kalnas būtų užgriu- 
vęs! Tada perniek būtų nuėjęs visas mūsų triūsas, dar ir patys 
būtume žuvę. 

Atėjo ruduo. Skruzdėlė ir vėžlys nuėmė derlių. Tuo tarpu iš 
-kitapus kalno atbėgo lapė. Pažvelgė ji į auksinius sorų pėdus, 
apėjo aplink gubas ir sako: 

— Bičiuliai, o mūsų derlius ne toks jau didelis, neverta nė 
dalytis. Eime rungtynių: kas laimėsime, tam ir atiteks visas der- 
lius. 

— (D ką reikia daryti? — klausia vėžlys. 

— Ogi štai ką — atsako lapė, — visi trys einam prie ano 
antai medžio ir nuo jo bėgam prie gubų. Visas derlius atiteks 
tam, kas atbėgs pirmas. 

Vėžlys su skruzdėle norom nenorom sutiko ir visi trys nu- 
ėjo prie medžio. 

— Pasiruoškit! — komanduoja lapė. 

Vėžlys ir skruzdėlė pasiruošė bėgti. 

— Bėgam! —- sušuko lapė ir leidosi pirmoji. 

O gudruolė skruzdėlė įsikibo lapei į uodegą. 

Nubėgo lapė prie gubos, ištiesė ant sorų papurusią uodegą 
ir kvatojasi patenkinta: 

— Visas derlius man atiteko! 

— Oi, malonėk nukelti uodegą, visai jau mane primygei! — 
piktai sako skruzdėlė, nušokusi nuo uodegos ant sorų.— Su- 
čiulbo: mano derlius, mano derlius... Aš jau seniai čia! 

Lapė ėmė rėkti: 

— Argi tu galėjai atbėgti pirma manęs?! Kaip gyva nepa- 
tikėsiu, kad tu greitesnė už mane! 

Netrukus atbėgo ir vėžlys. Užstodamas skruzdėlę, jis suriko 
lapei: 

— Brangi kūmute, tave vejasi du medžiotojai. Jie sutiko ma- 
ne ir klausia, ar nežinau, kur tu esi. Sakiau, kad nežinau. Už- 
tat jie mane sumušė. Dabar juodu eina čionai. Girdi: jų šunys 
loja vis arčiau! 

Lapė išsigando ir pabėgo. 

Taip vėžlys su skruzdėlė atsikratė klastingos lapės, derlių 
pasidalijo pusiau ir visą žiemą ramiai gyveno ir sočiai mito. 


SUMANUS ASILAS 


Senų senovėje toks žmogelis gyvenęs. Jis turėjo porą jau- 
čių ir asilą. Rytais žmogelis, uždėjęs ant asilo maišelį grūdų, 
varydavo jį su jaučiais į lauką. Ten jis arė žemę ir sėjo kvie- 
čius. Kartą vakare, baigus darbą, vienas jautis atsigręžė į asilą, 
ramiai gulintį ant žemės, ir sako: 

— Oi bičiuli, tu laimingesnis už mudu, šeimininkas tavęs 
taip nekankina. Tu neši į lauką grūdus, o ten užkrauna tau 
malkas — ir atgalios į namus. Ir vėl pavėsiauji sau. Jaučių da- 
lia sunkesnė, ir galo nematyti mūsų vargams! Šeimininkas kas- 
dien mus kinko į arklą ir varinėja be atodvasio nuo ryto iki 
vakaro. O jeigu būnam pavargę, nepatraukiame arklo, jis ne- 
gailestingai muša mus. Oi, kaip sunku, kaip sunku... 

Asilas pagalvojo ir sako: 

— O juk gali pasilengvinti sau gyvenimą. Paklausyk mano 
patarimo, ir išsivaduosi iš vargų. 

— Sakyk, bičiuli, kaip man išsivaduoti? — pradėjo klausi- 
nėti asilą jautis. 

Asilas ir sako: 

— Nei šiandien vakare, nei rytoj rytą neėsk nė šapelio, vai- 
tok, apsimesk sergančiu. Šeimininkas pamanys, kad tu tikrai 
susirgai, ir nevarys į darbą. 

Jautis taip ir padarė. 

Atėjo žmogelis, pradėjo kimšti į ėdžias pašarą jaučiams ir 
asilui ir pamatė, kad vienas jautis noriai ėda, o kitas atrodo 
toks sumenkęs ir į pašarą nė nežiūri. Kitą dieną vėl tas pat. 

Nusiminė žmogelis, dejuoja: 

— Ką dabar daryti, juk negaliu vienu jaučiu arti lauko! 

Staiga netyčia pažvelgė į asilą: tas buvo įmitęs ir atrodė 
tvirtas ir stiprus. Žmogelis nudžiugo ir sukinkė jautį su asilu. 
Asilas padirbėjo iki vakaro ir visai nusigalavo, jam gėlė maūdė 
visą kūną. „Kaip tie vargšai jaučiai ištveria tokias kančias?" — 
pagalvojo asilas ir ėmė mėklinti, kaip nuo tokio sunkaus darbo 
išsisukus. Jam dingtelėjo galvon mintis, ir tokia puiki, kad net 
subliovė iš džiaugsmo. 

— Bičiuli mano,— sako jis jaučiui — šiandien nugirdau, ką 
kalbėjosi šeimininkas su pačia. Šeimininkas sako: „Jeigu jau- 
čiui nebus geriau, teks jį papjauti, parduosim mėsą ir nusipirk- 
sim kitą jautį.“ Taigi dabar patariu tau ėsti; godžiai ryk viską, 
ką tau duos, o jei ne, geru nesibaigs. 

Jautis nė nemanė, kad šitaip gali būti. Jis padėkojo asilui 
ir tuoj paklaūsė jo patarimo. Šeimininkas pamatė, kad jautis 
pradėjo ėsti, nudžiugo ir kitą rytą išsivedė lauko arti. 

Po kelių dienų jautis ir vėl skundžiasi asilui savo vargais. 
Asilas ilgai galvojo, bet nieko negalėjo sugalvoti, kaip paleng- 
vinti jo dalią. Pagaliau vieną dieną asilui toptelėjo galvon geras 
sumanymas, ir jis vėl subliovė iš džiaugsmo, o paskui klausia 
jautį: . 

— (Gal nori visai išsivaduoti nuo šeimininko? 

— Žinoma, noriu,— sako jautis. 

— Tai bėgam į tolimas ganyklas ir gyvenkime sau laisvai, — 
siūlo asilas. 

Jautis būgštaudamas sako: 

— Aš sutikčiau, tik tenai, ko gero, gali vilkai papjauti. 

— Na, ką nors sugalvosime,— užbliovė asilas. 

Tą pačią naktį jie pabėgo nuo šeimininko. Pernakvojo neto- 
li kaimo ir tik rytą patraukė toliau. Pamatė juos gaidys nuo sto- 
go ir klausia: 

— Ei bičiuliai, kur keliaujate? 

Asilas sako: 

— Mudu pabėgom nuo šeimininko ir einam į tolimą šalį, 
norim būti laisvi. 

— Na, tepadedie jums dievas, — sako gaidys.— O gal ir man 
eiti su jumis? Šeimininkas ketina mane papjauti ir suvalgyti. 

— Na, tai einam! — sako asilas.— Tūpk man ant nugaros, 
trise geriau negu dviese. 

Eina jie toliau. Ir staiga priešais išbėga pelė ir klausia: 

— Bičiuliai mielieji, kur keliaujat? 

Asilas atsako: 

— Mes pabėgom nuo savo šeimininkų ir keliaujam į tolimą 
šalį, kur mūsų laukia laisvė. 

Tada pelė ėmė pasakoti: 

— Viename name turėjau urvelį. Bet štai jau kelios dienos, 
kaip šeimininkas parsinešė katę. Ir dabar aš tikrai žinau, kad 
vis tiek pateksiu jai į nagus. Jeigu sutinkate, aš irgi dėsiuos 
prie jūsų, nenoriu žūti katės naguose. 

— Ką gi, einam,— sako asilas,— lipk man ant nugaros. 

Asilas atsitūpė ant žemės, ir pelė užsilipo ant jo. Jaučiui 
nepatiko asilo maloningumas. 


— Kam mums reikalingi tie silpni žvėreliai? — sako jam.— 
Na, kam mums tie veltėdžiai, ar verta juos imti su savimiė 
— Draugų turėti niekuomet ne pro šalį — sako asilas — 


nors jie ir mažo augimo. 

Ėjo jie kelias dienas ir pagaliau priėjo kalno šlaitą, prižė- 
lusį žolės, sorų ir kviečių. 

— Štai čia visi ir gyvensim, — nusprendė asilas, — vargu ar 
kitur rasim geresnę ganyklą. 

"„Asilo sumanymas visiems patiko. Jie apsistojo priekalnėje 
ir gyveno sočiai ir linksmai. Labiausiai prie širdies toks gyve- 
nimas buvo asilui. Jis iki soties prisiėsdavo skanios žolės, ilsė- 
davosi ir laigydavo. Bet jam buvo nesmagu: bičiuliai uždraudė 
bliauti, bijodami, kad jo balso neišgirstų vilkas. Kartą asilas ne- 
iškentęs subliuvo: 

— Oi, negaliu ilgiau kentėti, neištversiu — noriu bliauti! 

Ir, nesulaukęs atsakymo, garsiai ir pratisai ėmė bliauti. Jo 
rykavimo aidas nusirito per kalnus, ir išgirdo jį gauja alkanų 
vilkų, ieškančių grobio kalnuose ir slėniuose. 

Staiga vilkų vedlys išrinko iš gaujos patį stipriausią ir vik- 
riausią vilką ir tarė jam: 

— Iš balso matyti, kad ten asilas. Eik ir sužinok, kur jis 
yra. 

Vilkas nubėgo ieškoti. 

Gaidys iš medžio viršūnės pirmasis pamatė vilką ir įspėjo 
savo bičiulius. Jautis supykęs sako asilui: 

— Šit nepaklausei mūsų ir prišaukei vilkus. Jeigu žūsime, tu 
būsi kaltas! 

— Nusiramink, bičiuli — atsakė jam asilas, — sumanysime 
ką nors, išsigelbėsime. O dabar slėpkitės ir nesirodykit, kol 
pašauksiu. 

Bičiuliai išsislapstė. Prieina vilkas, mato — ganosi tik vienas 
asilas, riebus ir įkūnus. Vilkas pagalvojo: „Reikia grįžti į gau- 

ją.“ Bet staiga iš godumo jam ėmė varvėti seilė, ir jis nuspren- 
dė: „O aš pirma pats prisirysiu!“ Su tokia užmačia vilkas kad 
šoks prie asilo, kad suriks: 

— Ei asile, atėjo tavo mirties valanda: tuoj aš tave suėsiu. 

— Ką gi, nieko nepaveiksi.— tarė asilas — Bet Žinai, pati 
skaniausia ir riebiausia mano mėsa nuo pilvo. Aš atsigulsiu 
ant nugaros, o tuomet jau tu ir pradėk draskyti. 

— Gerai, gulkis, — sutiko vilkas. 

Asilas atsigulė ir, kai tik vilkas pasilenkė prie jo pilvo, 
suspaudė jis vilko galvą užpakalinėmis kojomis ir užbliovė: 

— Ei galiūne, gimęs žmogumį, išeik ir trenk vilkui. Ei po- 
žemio karaliau, ateik kasti jam duobės! O tu, saldžiabalsi mue- 
dzinai, kalbėk maldą už mirusiuosius! 

Tuojau iš savo slėptuvės išbėgo jautis ir suvarė smailius savo 
ragus vilkui į šoną. Išpuolė pelė ir ėmė graužti vilkui kojas. 
O gaidys garsiai užgiedojo: ,,Kakariekū-ū!“ 

Kai asilas paleido vilką, tasai, visas kruvinas, šoko tekinas 
bėgti. Atlėkęs į vilkų gaują, jis sušuko: 

— Bėkite greičiau! Ateina keturi karžygiai: vienas gaudo 
arkanu, kitas bado, trečias kasa duobę, o ketvirtas kalba maldas 
už mirusįjį. 

Vilkai baisiai persigando ir puolė bėgti. Daugiau jie nesi- 
rodė tuose kraštuose, o asilas; jautis, pelė ir gaidys iki pat am- 
žiaus galo gyveno be baimės toje palaimingoje „vietoje. 


GUDRI LAPĖ IR KVAILAS VILKAS 


Kartą gyveno lapė. Sykį ji įlindo į sodą, pilną pilnutėlį vai- 
sių. Ir įniko ji ten lankytis kas naktį, prisipringdavo saldžių vy- 
nuogių, nuvirsdavo miegoti ant minkštos žolės ir išeidavo tik 
švintant. 

Sodo šeimininkas kasdien rasdavo nuplėštas ir išmėtytas vy- 
nuogių kekes, išgulėtą žolę ir ištryptas gėles. Ir taip kelios die- 
nos iš eilės. Pagaliau šeimininkas davė sau Žodį: jeigu nutver- 
siąs vagį nedorėlį, skaudžiai jį nubausiąs. Jis atnešė į sodą spąs- 
tus, įdėjo į juos avies kurdiuką, pastatė prie vartų ir nuėjo 
sau. 

Stojo naktis. Atbėgo lapė ir mato prie vartų avies kurdiu- 
ką. Tuoj suprato, kad čia — pinklės, bet seilės jai ėmė tįsti ir 
urgzti pilvas. Jai labai magėjo atsikąsti nors kąsnelį kurdiuko 

2. Tadžikų pasakos 


ir numalšinti įkyrų alkį, bet tuojau pagalvojo: „„Nepasiduok pa- 
gundai, nebūk godi, dar į pinkles įkliūsi!“ Ir lapė nukreipė akis 
į vynuoges. Bet vynuogės dabar jai pasirodė rūgščios. Lapė vėl 
šaairom žvilgtelėjo į kurdiuką ir apsilaižė. Šiaip taip nugalėjusi 
pagundą, ji išėjo iš sodo. Eina sau, o kurdiukas vis stovi akyse. 
Visą kelią lapė svarstė: „Ką čia padarius? Ak, kaip norėčiau 
ismėginii dantis į minkštą kurdiuką, užuot rijusi rūgščias Vyn- 
voges! Neblogai būtų sutepus išdžiūvusias žarnas!“ Taip gal- 
vojo lapė ir dūsavo. Ji buvo taip užsigalvojusi, kad nepastebėjo 
priešais ateinančio vilko. Šis sustabdė ją ir sako: 

— Na rudauodege, seniai tavęs ieškau! Bet dievas gailestin- 
gas: pati pasipynei man ant kelio. Melskis prieš mirtį, kad die- 
vas tau atleistų gausybę nuodėmių! 

— Ir aš taip norėjau tave sutikti, garsusis galiūne, taip no- 
rėjau!..— pradėjo gudrauti lapė — bet, žinoma, ne tokį piktą. 
Norėjau tave kviesti į savo sodą pasisvečiuoti. Tai nepaprastas 
sodas: ten viename kampe auga obuoliai ir vynuogės, o kitame 
noksta ir byra ant žemės kriaušės ir figos, o per vidurį skaidrus 
upelis teka ir žiedai gėlių skleidžiasi. Na, tiesiog žemės rojus! 
() aš dar turiu visą kurdiuką tąu atnešusi — tik ryk ir sko- 
nėkis. 

— Nemeluok, klastūnė— atsakė vilkas — visus tu apgau- 
ainėji, bet manęs nepaimsi! 

Lapė garsiai nusijuokė ir sušuko: 

— Koks tu įtarus! O tam, kas įtarus, nepasiekiamas drau- 
gvstės džiaugsmas. Einam su manim, aš tave pavaišinsiu gar- 
Gžiu kurdiuku. 

Paminėjus kurdiuką, vilkas apsilaižė ir, neatsispyręs pagun- 
cai, nusliūkino paskui lapę. Nuėjo abu į sodą. Nudžiugo vilkas, 
pamatęs žalius krūmokšnius. Ir pradėjo juodu dūkti sode. Prisi- 
kirto iki soties vynuogių ir kitų vaisių, o paskui lapė nusivedė 
vilką prie kurdiuko ir sako: 

— Tai ką, ar melavau? Še tau kurdiukas, valgyk į sveika- 
tą! 

Godus vilkas tuoj puolė prie kurdiuko, ir staiga priekinės 
letenos įkliuvo į spąstus. Vilkas ir šiaip, ir taip traukia kojas, 
bet spąstai nepaleidžia. Pagaliau suprato, kad čia menki juokai, 
ir pradėjo maldauti: 

— Lapute kūmutė, kažkas man letenas sugnybo, kaip čia 
raan ištrūkus? 

Lapė jam sako: 

— Juk tu toks galiūnas, timptelėk įsiręžęs ir ištrauksi. 

Vilkas kad patraukė — pėdos tik trekšt ir nulūžo, o jis pats 
nuvirto nebegyvas. Lapė čiupo kurdiuką, prisikirto iki soties, 
pasijuokė iš kvailo vilko ir nudrožė savo keliu. 


KATĖ IR ŠUO 


Kartą šuo ir katė dėl kaulo susipešė. Katė sako šuniui: 

— Pakentėk mažumėlę! Šit susirgs bajaus arklys ir nugaiš, 
tada sočiai mėsos prisikirsi, ir kaulų bus iki valiai. 

O bajus suprato gyvulių šneką. Išgirdęs katės žodžius, jis 
tučtuojau nuvedė arklį į turgų ir pardavė. 

Šuo vėl neduoda katei ramybės. Toji sako: 

— Ką gi, bajus arklį pardavė, o šit susirgs jautis ir nugaiš, 
ir dar veršelis priedo. 

Bajus ir šį kartą nugirdo katės šneką. Bemat jis pardavė 
jautį ir veršiuką. 

Nubudo kitą rytą katė ir sako šuniui: 

— Nenusimink! Na, pardavė jis jautį su veršiuku... tai pats 
susirgs. Jo šermenims papjaus daug avių, tuomet ir prisiėsi SsO- 
čiai. Galėsi tiek ėsti, kiek širdis geis. 

Išgirdo bajus katės žodžius ir susisielojo. Ką dabar daryti, . 
kaip išsigelbėti? Galvojo galvojo, bet nieko nesugalvojo. Galų 
gale iš liūdesio ir baimės bajus susirgo ir mirė. Bajaus šerme- 
nims buvo papjauta daug avių. Kaulai atiteko šuniui, ir jis pa- 
galiau sočiai prisiėdė. 


PURPLELIS IR LAPĖ 


Kartą gyveno pasaulyje purplelis ir lapė. Vieną dieną purp- 
lelis išėjo iš namų maisto ieškoti. Lapė irgi išėjo. Ji buvo alka- 
na. Pamatė purplelį, ir jai ėmė seilės varvėti. Pradėjo ji pama- 
žu sėlinti paskui purplelį ir nuėjo iki pat jo namų. Mato, purp- 
lelio namai pačioje aukšto medžio viršūnėje, o tenai tupi du 
jaunikliai. Paukštyčiai dar nė neskraido. Lapė atsistojo po me- 
džiu ir sako purpleliui: 

— Ei purpleli! Mesk man savo vaikus, aš juos suėsiu, Jeigu 
nemesi, įlipsiu į medį, suėsiu tave ir tavo vaikus, dar ir namus 
sugriausiu! 

Paikas purplelis išsigando lapės grasinimų ir numetė savo 
paukštyčius. Suėdė juos lapė pasigardžiuodama ir nubėgo. Ne- 
laimingas purplelis pradėjo verkti ir aimanuoti. Staiga atskrido 
varna ir atsitūpė priešais ant šakos. 

— Ko tu toks nuliūdęs, purpleli? — klausia varna. 

Purplelis jai guodžiasi: 

— Atbėgo lapė ir sako: mesk man savo vaikus, jeigu ne- 
numesi, įlipsiu į medį, suėsiu tave ir tavo vaikus, ir dar namus 
sugriausiu. Išsigandau ir numečiau jai savo vaikelius, 0 ji ir 
suėdė juos. Dabar štai tupiu ir gailiai verkiu. 

— Ar tau galvoj pasimaišėt — sako varna — Lapė juk spar- 
nų neturi, negalėjo ji pas tave užlėkti ir suėsti tavo vaikų ir 
tavęs... 

Netrukus purplelis vėl padėjo kiaušinius, ir iš jų išsirito 
paukštyčiai. Pradėjo jie augti. Lapė vėl užsigeidė pasmaguriau- 
ti, vėl ji atbėgo po tuo pačiu medžiu. Pamatė purplelį ir sa- 
ko: 

— Mesk man savo paukštyčius, aš juos suėsiu. Jeigu ne- 
numesi, įlipsiu į medį, suėsiu tave ir tavo vaikus ir namus su- 
griausiu! 

Purplelis pažvelgė iš lizdo ir sušuko: 

— Meluoji tu, valkata! 

Lapė nežinojo, ką dabar daryti. „Tai varna bus jį pamo- 
kiusi — pagalvojo lapė— Palūkėk, aš tau parodysiu.“ Nuėjo 
ji į lauką, ten atsigulė ir apsimetė negyva. 

Skrenda varna ir mato — guli vidury lauko negyva lapė. 
Pamažėle pamažėle nusileido varna ant žemės. Porą kartų krank- 
telėjo. Lapė nė krust. Prisėlino arčiau ir bakstelėjo snapu jai į 
uodegą. Lapė vėl nė krust. 


„Tikrai nugaišo“, — pagalvojo varna ir užšoko lapei ant pil- 
vo. „Dabar aš tave pačią sulesiu, akis iškaposiu“,— tarė varna, 


bet staiga lapė tik čiupt ją. 

— Na, parodyk dabar savo gudrumą! Purplelį pamokei, da- 
bar pati išsivaduok! — piktai džiaugėsi lapė. 

Jau griebs ją ėsti, bet varna sako: 

— Jei nori mane suėsti, lape, tai ir ėsk. Tik leisk pasakyti 
paskutinę savo valią. Pirma išklausyk manęs. 

— Na, gerai, kalbėk, tik greičiau! — sutinka lapė. 

— Tokia paskutinė mano valia: aš nieko daugiau neturiu, 
tik kūną, plunksnas, odą, mėsą ir kaulus. Jeigu tu sugrauši ma- 
no kaulus ir juos prarysi, tai susirgsi. Jeigu tu nori mane suėsti 
ir likti sveika, mesk mane į daubos dugną. Aš užsimušiu, o ma- 

no kaulai suluš ir sutrupės. Tada tu įlipsi ir skaniai mane su- 
ėsi. 

Kvaila lapė sutiko. Nunešė ji varną prie daubos krašto ir 
numetė žemyn. Varna iš pradžių pasirito mažumėlę apačion, o 
paskui išskleidė sparnus, pakilo ir nutūpė kitoje daubos pusėje. 
Kiek patupėjo tenai priešais lapę, kranktelėjo, paskui vėl pakilo 
ir: dingo iš arų. 

O apgauta lapė liko tupėti išsižiojusi. 


SEPTYNGALVIS DIVAS 


Kartą gyveno moteriškė su šešiais sūnumis. Jie buvo tokie 
pavargėliai, kad net vandens neturėjo sočiai atsigerti. Vieną die- 
ną ji sako sūnums: 

— Argi taip visą amžių ir badausime? Ruoškitės, einam į ko- 
kį miestą. Gal ten atrasime savo laimę. 

Ir iškeliavo jie. Ėjo kelias. dienas ir naktis, ir motina su dvy- 
likamečiu sūnumi atsiliko. Penki vyresnieji sūnūs buvo stiprūs 
ir keliavo toliau. Ėjo jie, ėjo ir priėjo kryžkelę. Nutarė pasukti 
į kairę. Mato — tolumoje kyla sruogelė dūmų. Pasuko jie te- 
nai. Netrukus priėjo prie trobos ir įžengė vidun, pasveikino šei- 
mininką. O ten sėdėjo septyngalvis divas. Jis tarė: 

— Jeigu nebūtumėte pasisveikinę, suryčiau štai dabar visus 
po kąsnelį. 

Paskui jis pašoko iš savo vietos, nusuko broliams galvas, o 
kūnus surijo. Sena motina ir jauniausias sūnus taip pat priėjo 
kryžkelę ir pasuko keliu į kairę. Pamatė ten rūkstant dūmus ir 
priėjo prie trobos. Įeina vidun, pasisveikina, o tenai besėdįs sep- 
tyngalvis divas. 

— Jeigu nebūtumėte pasisveikinę— sako divas,— suėsčiau 
štai dabar judu abu po kąsnelį. 

Jis pašoko iš vietos, jau buvo besižiojęs, bet vikrus bernaitis 
neišsigando ir tvirtai įsikibo divui į gerklę. Divas mušė jį, jis 
mušė divą, taip galynėjosi juodu dvylika dienų. Pagaliau ber- 
naitis patiesė jį ant Žemės ir nudobė. Jis nuvilko negyvą divą 
prie duobės ir įmetė į ją, tik staiga žiūri — ant dugno penkios 
nusuktos galvos voliojasi. Jis šūktelėjo: 

— Pažiūrėk, motule, brolių irgi čia būta, tasai divas nužudė 
juos. 

Paskui įspėjo motiną: 

— Žiūrėk, motule, išsitrinkusi galvą, neišpilk vandens į tą 
duobę, o dar divas atsigaus. 

— Gerai, sūneli,— atsakė motina. 

Netrukus atbėgo katė. Jai po kaklu parišta keturiasdešimt 
raktų. Sūnus pagavo katę ir nuėmė raktus. Atrakino jis viene- 
rias divo namų duris ir pamatė žmones, apžėlusius plaukais. 
Kai tik bernaitis įėjo, jie ėmė tarpusavy kalbėtis: 

— Aš liesas, o tu riebus, aš liesas, o tu riebus. 

Bernaitis suprato, ko jie taip kalba, ir tarė sau: „Jie palaikė 
mane divu." 

Jis pradėjo juos raminti: 

— Žmonės, aš ne divas, ne perė, ne džinas, o žmogus. Aš 
užmušiau divą, dabar visi jūs esate laisvi. Eikite namolei. 

Žmonės nudžiugo, sukalbėjo padėkos maldas, išėjo laukan ir 
iškeliavo kas sau. 

Kitame kambaryje bernaitis rado cukraus ir saldainių, o tre- 
čiame — riešutų, ketvirtame — razinų. Taip jis atrakino trisde- 
šimt devynerias duris ir rado ten visko, ko norėjo. Pagaliau ber- 
naitis atrakino paskutiniąsias duris ir rado ten pririštus du 
žirgus.— vėjo žirgą ir viesulo žirgą — ir ant kiekvieno jų po šau- 
tuvą ir kalaviją. Jis išėjo iš tenai, užrakino visas duris ir apsi- 
gyveno su Motina tame name. Kasdien jis balnojo vėjo žirgą, 
jojo medžioti ir grįždavo su geru laimikiu. Taip ir gyveno juo- 
du, nepažindami nei vargų, nei rūpesčių. Bet staiga jo motinai 
pradėjo tarytum vieno šulo trūkti. Išsitrinkusi galvą, ji supylė 
vand..nį į duobę, kur gulėjo negyvas divas, o sykį šūktelėjo: 

— Kam man tie turtai? Jeigu turėčiau vyrą, galėčiau su juo 
maloniai laiką leisti. 

O divas jau seniai buvo atsigavęs nuo išpilto ant jo van- 
dens, bet bijojo prašnekti. Išgirdo jis moteriškės skundą ir ta- 
Tė: 

— Ei moteriške, jeigu tau reikalingas vyras, ištrauk mane 
iš tos duobės, ir aš būsiu tau už vyrą. 

Moteriškė nubėgo prie duobės, nurinko nuo viršaus akme- 
nis ir klausia: 

— Kaip aš tave iš čia ištrauksiu? 

— Pririšk mane už vėjo žirgo, — sako divas. 

— Juo mano sūnus kasdien medžioti joja. 

— Tai sugalvok ką nors, — neatlyžta jisai. 

Po vakarinės maldos sūnus parjojo iš medžioklės. Motina 
padavė jam valgyti, jis pasisotino. Tada ji sako: 

— Sūnau mano, tu kasdien joji medžioti vėjo žirgu, jis ge- 
rokai sulyso. Jok rytoj viesulo žirgu, o šį žirgą aš dienelę kitą 
paganysiu. 

— Gerai, motule,— sako sūnus,— padarysiu, kaip tu liepi. 

Kitą rytą sūnus sėdo ant viesulo žirgo ir išjojo į medžioklę. 
Jo motina pasigavo vėjo žirgą ir nuvedė prie duobės, kur gu- 
lėjo divas. Divas sako jai: 

— Paimk iš skrynios keturiasdešimt žingsnių ilgumo arkaną, 
užrišk žirgui už kaklo, o aš įsikibsiu į kitą galą, ir žirgas ištrauks 
mane. 

Moteriškė paėmė arkaną, užrišo žirgui už kaklo ir jį nuve- 
dė prie duobės. Divas įsikibo į arkaną, žirgas patraukė, divas su 
trenksmu išsirito iš duobės ir užgožė visą kiemą. Ir pradėjo 
moteriškė su divu draugauti, o vakare, prieš grįžtant sūnui, 
paslėpdavo divą didelėje medinėje skrynioje ir sėdėdavo tyli. 
Netrukus ji ėmė pilnėti. Sūnus kartą klausia: 

— Motule, kodėl tu taip ėmei storėtiė 

Motina juokauja: 

— Sūneli, mes dabar turtingi, aš valgau ir geriu, kiek pa- 
tinka, štai kasdien ir storėju. Kaip čia netuksi nuo tokio sotaus 
gyvenimo? 

Sūnus patikėjo. Praėjo devyni mėnesiai, devynios dienos, de- 
vynios valandos, ir pagimdė moteriškė berniuką, kai sūnus buvo 
medžioklėje. Ir sako ji divui: 

— Na, dabar sugalvok, ką daryti su kūdikiu? Ką aš sūnui 
pasakysiu? 

— Nesirūpink,— sako divas,— rasiu, ką daryti. 

Jis paėmė pliką kūdikį ir nunešė jį prie kelio, kuriuo turėjo 
parjoti: moteriškės sūnus. Prieš vakaro maldą šis jojo namo iš 
medžioklės ant viesulo žirgo ir pamatė prie kelio gailiai ver- 
kiantį kūdikį. Jis apsidžiaugė, nulipo nuo žirgo, paėmė vaikutį, 
suvystė jį ir įsikišo į užantį. Išėjo motina jo pasitikti ir ma- 
to — sūnus kažką parsigabena užantyje. Ji klausia: 

— Sūneli, ką ten užantyje turi? 

Sūnus sako: 

— Joju keliu ir matau: guli kūdikis ir klykia. Pagailo marį, 
ir paėmiau jį. 

— Sūnau mano, tavęs namie nebūna, išeini rytą, o grįžti 
naktį. Aš jau sena, nepasigaliu, ir man bus sunku auginti ma- 
žylį. Neužkrauk man rūpesčių, nunešk jį, kur radai. 

— Kaipgi aš jį paliksiu? Juk numirs— sako sūnus.— Visi 

mano broliai žuvo. Užaugink šį berniuką, jis kada nors mums 
pravers. 

— Gerai, sūnau — sako motina,— tegu bus, kaip tu nori. 

Kartą, kai sūnus grįžo iš medžioklės, motina sako jam: 

— Sūneli, gerą naujieną turiu: man krūtyse atsirado pieno! 

— Telaimina tave dievas, motule, tai kūdikio dalis. Duos 
dievas, jis užaugs ir bus tikras vyras. 

Penėjo juodu divo sūnų gazelės smegenėlėmis, kepta žvėrie- 
na. Stiebėsi jis taip greitai, kad per dieną užaugdavo kaip per 
dvi, o per metus — kaip per dvejus trejus. Sukako vaikui de- 
šimt metų. Vakarais senutė sėdėdavo prie židinio su abiem sū- 
numis, o divas pro plyšį skrynioje žiūrėdavo į savo sūnų, o 
paskui užmigdavo. Dievo valia abu broliai buvo labai panašūs, 
ir niekas negalėjo jų atskirti. Sykį, kai divas žiūrėjo pro ply- 
šį, berniukas pamatė jo akis. Iš divo akių žiro kibirkštys, ir 
berniukas verkdamas puolė prie brolio: 

— Broliuk, pažvelk, kokios mano tėvo akys! 

Motina suriko ant jo: 

— Kad tu kur galą gautum! Sėdėk ramiai, iš kur tu, naš- 
laitėli, turėsi tėvą? 

Berniukas nutilo, bet vis baikščiai dirsčiojo į skrynią. Ir vėl 
pamatė divo akis ir sušuko: 

— Pažvelk į mano tėvą, kokios baisios jo akys! 

— O mano globėjau! — sušuko vyresnysis sūnus, pašoko iš 
vietos ir išsitraukė kardą. 

Divas sustaugė iš baimės ir iššoko iš skrynios. Šešias dienas 
ir šešias naktis juodu grūmėsi. Pagaliau bernaitis jį įveikė ir 
jau norėjo versti žemėn, tik motina papylė jam po kojom mai- 
šelį sorų, ir jisai paslydo. Motina norėjo, kad sūnus žūtų. Divas 
įsiręžė ir pargriovė priešininką. Jaunesnysis brolis sėdėjo prie 
židinio ir žiūrėjo. Nors jis teturėjo dešimt metų, bet ūgio buvo 
kaip brolis. Vyresnysis brolis, divo prispaustas prie žemės, sako 
berniukui: 

— Broliuk, jeigu motina tave penėjo savo pienu, tai aš mMai- 
tinau tave gazelės smegenėlėmis, kad tu padėtum man sunkią 
valandą. Gelbėk mane! 

Jaunesnysis brolis prišoko prie divo ir trenkė jam kardu. 
Tasai krito negyvas. Antru smūgiu jis užmušė motiną. Taip juo- 
du atsikratė priešų ir laimingi gyveno divo troboje. 

Bet štai sykį vyresnysis brolis sako: 

— Broliuk, kažkodėl man liūdna. Einu pavaikštinėti, o po 
aštuonių dienų sugrįšiu. Kardą tu pakabink, ir jeigu nuo jo 

ašmenų ims lašėti kraujas, tai tu nesirūpink, žinok — aš gyvas. 
Jeigu aš negrįšiu, ir nuo ašmenų ims varvėti pūliai, tai ieškok 
manęs. 

Taip pasakęs, jis iškeliavo. Ėjo jis kelias dienas ir naktis ir 
priėjo dykynę. Mato, stovi palapinė, o prie angos avys pririš- 
tos. Bernaitis priėjo prie palapinės, pakėlė užuolaidą ir pamatė 
miegančią mergelę. Įėjo vidun ir atsisėdo. Mergelė nubudo, pa- 
matė bernaitį ir pravirko. 

— O kas tave nuskriaudė? — klausia bernaitis— Kodėl tu 
čia viena lyg kokia varna? 

— Mano tėvo šalį užpuolė drakonas,— sako mergelė— Jis 
kasdien suryja vieną mergelę ir dvi avis. Visi mano šalies gy- 
ventojai jau atidavė po mergelę ir po dvi avis. Atėjo eilė mano 
tėvui. Jis užsispyrė neduosiąs, ir gana, bet žmonės ėmė šurmu- 
liuoti: „Tegu ir padišachas atiduoda dukterį ir dvi avis!“ Tuo- 
met tėvas atvežė mane čionai. O tu greičiau išeik, netrukus at- 
šliauš drakonas, jis praris ir tave. 

Bernaitis sako: 

— Tegu praryja ir mane, aš sutinku. O dabar kiek snustel- 
siu — tarė bernaitis ir padėjo galvą jai ant kelių. — Tu paža- 
dink mane, kai drakonas ateis. 

Bernaitis užmigo.. Mergelė laukia. Staiga palapinė ir žemė 
po ja sudrebėjo. Mergelė iškišo galvą laukan ir pamatė, kad 
drakonas jau ryja palapinę, ir pravirko. Jos ašaros ėmė kristi 
bernaičiui ant veido, ir šis nubudo. 

— Kas atsitiko, ko tu verki? — klausia jisai. 

— Drakonas atėjo,— sako mergelė. 

— Kodėl tu manęs anksčiau nepažadinai? 


— Nedrįsau. 
Bernaitis numaldė mergelę, pašoko, viena ranka griebė už 
kardo rankenos, o kita — už ašmenų ir stojo priešais drakoną. 


Kardą tarytum vėjas nunešė tiesiai drakonui į nasrus, ir tuoj pa- 
baisą perkirto pusiau. Bernaitis su mergele liko sveikutėliai, o- 
drakonas galą gavo. 

— Grįžk dabar pas savo tėvą, — tarė bernaitis mergelei. 

— Tu išgelbėjai mane nuo mirties, aš viena niekur neisiu. 
Kur tu beeisi, aš visur seksiu paskui tave. 

— Ne,— pertarė ją bernaitis— aš turiu iš drakono nugaros 
išsirėžti diržą, o tam reikia dienos ar net dviejų. Eik namo, aš 
greitai irgi ten būsiu. 

Mergelė iškeliavo ir netrukus buvo namie. 

— Ko tu pargrįžai? — klausia tėvas. 

— Dievas atsiuntė nepažįstamą karžygį — sako duktė — jis 
nudobė drakoną ir mane išvadavo. Tasai karžygys bus čia po 
poros dienų. 

— Oar tu jį pažirsi? — klausia tėvas. 

— Aš jį pažirsiu nors ir iš šimto jaunikaičių — atsakė duk- 
tė. 

Praėjo dvi dienos, tačiau bernaitis nesirodė. Padišacras pa- 
sišaukė vieną va:katą girtuoklį ir sako: 

— Nuveik ir pažiūrėk, ar tikrai drakoras negyvas, kaip sakė 
maro duktė. 

Tasai valkata sėdo ant žirgo ir nujojo. Nujojo prie palapi- 
rės, Mato — drakonas guli negyvas, o šalia sėdi neapsakomai 
gražus bernaitis. Smcgė jis drakonui kelis sykius kardu, sukru- 
vino kardo ašmenis, parjojo pas padišachą ir pasakė: 

— O rpadišache! Tavo duktė sakė netiesą. Nujojau tenai, 
radau drakorą, susiėmiau su juo ir nudūriau, o jis maręs vcs 
neprarijo. 

Tuomet padišachas davė įsakymą: 

— Jeigu kas nors nuo vienerių iki septyniasdešimties metų 
amžiaus per keturiasdešimt dienų išgers ar suvalgys ką nors savo 
namuose, jeigu iš kiero kamino pamatysiu rūkstant dūmus, tą 
ištremsiu. Aš išleidžiu dukterį už to, kas nukovė drakoną. 

Prasidėjo vestuvės, užgrojo karnajai ir zurnos, ėmė dundė- 
ti būgnai, buvo pritiekta įvairiausių valgymų, prikviesta galybė 
svečių. 

Padišachas sako savo tarnams: 

— Pažiūrėkite, ar neliko kur nors žmogaus, nepakviesto į ves- 
tuves. 

Tarnai užlipo ant rūmų stogo, ėmė dairytis aplinkui ir pamatė 
tolumoje raitelį. 

— O padišache! — sušuko jie— Tolumoje matėme raitelį 
lyg jauną mėnulį. Nuo jo gražumo stepės ir kalnai tarytum 
spindi. 

— Kai tik atjos, atveskite jį — sakė padišachas. 

Raitelis atjojo, nulipo nuo žirgo ir, nelaukdamas kvietimo, 
nuėjo tiesiai į puotą. O žmonės stebėjosi, matydami jo žirgą. 
Jaunikaitis buvo pasodintas drauge su viziriais ir didikais. Prie 
jo balno gugos kažkas buvo prikabinta. 

— Kas čia dedasi? — klausia jis. 

Jam žmonės sako: 

— Vienas žmogus nukovė drakoną ir išgelbėjo nuo mirties 
padišacho dukterį. Štai padišachas ir leidžia už jo dukterį. 

— Atveskite man tą žmogų, kuris nukovė drakoną. — papra- 
šė jaunikaitis. 

Ir atvedė. Tasai buvo neišvaizdus, nusmurgęs, seilinas. 

— Kaip tu nukovei drakoną? — klausia svečias. 

Valkata sako: 

— Kas tau darbo? Smogiau kardu ir nudobiau. 

— Tegu bus taip. O gal tu gali pasakyti, kokios to drakono 
žymės? 

— Jeigu tau reikia jo žymių, pažvelk į negyvą drakoną. 

Tuomet svečias išsirinko keturiasdešimt vyrų ir tarė jiems: 

— Prie mano balno gugos prikabinta drūžė odos. Atneškite 
jd. 

Bet keturiasdešimt vyrų nė iš vietos negalėjo jos pakelti. 
Tuomet nuėjo jis pats, paėmė odą pirštų galais, įnešė į vidų ir 
metė į aslą. Net visas padišacho dvaras sudrebėjo. Tuomet vie- 
nas viziris tarė: 

— Atveskite mergelę, tegu ji pati parodo, kas nukovė dra- 
koną. 

Mergelei įdavė į vieną ranką gėlių puokštę, į kitą — dagių 
šluotą ir įvedė su parandža. Apėjo jinai ratą, priešais svečią 
padėjo gėlių puokštę, o valkatai trenkė į veidą dagiais, net 
kraujas ištryško. Tą apsišaukėlį padišachas tučtuojau įmetė į 
belangę, o mergelę išleido už jaunikaičio. Keturiasdešimt dienų 
truko puota, net ožių grumtynės buvo suruoštos. Įeina pirmą 
naktį jaunikaitis į savo žmonos kambarį ir mato — ši sėdi prie 
židinio. Staiga pro langelį įspindo mėnulio šviesa, pasišnibždėjo 
su jauna jo žmonele, o paskui, sušlamėjusi tyliai, šmurkštelėjo 
atgal pro tą patį langelį. 

— Kas gi čia? — klausia jis Žmonos. 

— Tai ponia Machtobė, Korunbajaus duktė — atsako žmo- 
na— Ji mano draugė. Mudvi esame prisiekusios, kad tekėsime 
už brolių ir būtinai tą pačią dieną. Ji sužinojo, kad aš ištekėjau, 
ir atėjo manęs išbarti, kad žodžio netesėjau. | 

Jaunikaitis iki pat ryto galvojo ir niekaip negalėjo užmigti. 
Rytą atsikėlė, atsisveikino su žmona ir išėjo. Beeidamas rado 
didžiulę kaimenę ožkų ir paklausė: 

— Kieno čia ožkos? 

— Korunbajaus,— atsakė jam piemenys. 

Ėjo jis dar kelias dienas ir sutiko kaimenę avių. 

— Kieno čia avys? — klausia jis. 

— Korunbajaus,— sako jam piemenys. 

Nuėjo jis dar gerą galą kelio ir rado bandą karvių ir verše- 
lių. 

— Kieno tos karvės? — klausia. 

— Tai Korunbajaus karvės, — sako jam piemenys. 

Eina toliau ir randa didžiulį tabūną arklių. 

— Kieno arkliai? 

— Korunbajaus,— atsako varovai. 

Paskui jis pamatė bandą kypranugarių. 

— Kieno tie kupranugariai? 

— Korunbajaus. 

— O kur Korunbajaus namai? 

Piemenys sako: 

— Eik tiesiai, pamatysi vartus. Pašauksi, ir tuoj jis išeis. Būk 
atsargus, jis kiekvieną kviečia grumtynių. Jeigu tu jį nugalė- 
si, bus taip, kaip tu norėsi. O jeigu jis tave parmes ant žemės, 
tai uždarys į belangę, iš kurios gyvas neišeisi. 

Jaunikaitis nuėjo į tą pusę, kur parodė piemenys, ir netrukus 
atsidūrė prie vartų. 

— Korunbajau! Ei Korunbajau! — sušuko jis. 

— Tuojau, — atsakė Korunbajus, išpuolė iš trobos ir susiki- 
bo su jaunikaičiu. Kilstelėjo jį Korunbajus, trenkė į žemę, su- 
rišo rankas ir kojas ir įmetė į belangę. 

Tą pačią dieną nuo pakabinto kardo ašmenų ėmė lašėti pū- 
liai. Jaunesnysis brolis pargrįžo iš medžioklės ir tai pamatė. Jis 
užrakino trobą ir ant vėjo Žirgo nušuoliavo ieškoti vyresniojo 
brolio. Abu nukauto divo žirgai pėdomis lengvai atsekė vienas 
kitą. Vėjo žirgas šuoliavo kelias dienas ir naktis ir nušuoliavo 
į stepę. Ten jaunesnysis brolis iš pėdsakų suprato, kad jo brolis 
buvo stepėje kelias dienas ir nudobė drakoną. Vėjo žirgas lėkė 
toliau viesulo žirgo pėdomis. Lėkė jis, lėkė ir pagaliau atlėkė 
į padišacho dvarą. Broliai buvo tokie pafašūs, kad tarnai palai- 
kė jaunėlį vyresniuoju, padišacho žentu, ir įvedė į vidų. Jo 
pasitikti išėjo graži jauna moteris. Jaunikaitis pagalvojo: ma- 
no brolis, matyt, vedė padišacho dukterį, o pats kur iškeliavo. 

Sutemo naktis, visi nuėjo miegoti. Nuotaka, laikydama jau- 
nikaitį savo vyru, paklojo jam lovą, ir jis atsigulė. Ji užpūtė 
žiburį ir norėjo gultis šalia, bet jis ją pastūmė nykščiu. Padiša- 
cho duktė nulėkė į kambario kampą ir tenai verkdama išsėdėjo 
iki ryto. r 

Rytą jaunikaitis atsikėlė ir, neatskleidęs savo paslapties, sė- 
do ant vėjo žirgo. Jojo toliau pėdomis. Sutikęs kokią kaimenę, 
vis klausinėdavo: „Kieno čia gyvuliai?“ O jam atsakydavo: 


29 


„Korunbajaus“. Pagaliau jis prijojo kupranugarių bandą ir pasi- 
teiravo piemens: 

—- Bičiuli, kieno šie kupranugariai? 

— Tai Korunbajaus kupranugariai, — atsakė tasai. 

— O kas tasai Korunbajus? 

— Tai nematytas galiūnas. Neik į jo namus, jis tave nuga- 
labys. Kartą čia pro šalį jojo gražus jaunikaitis, Korunbajus jį 
nugalėjo imtynėse. Tik nežinau, ar nužudė jį, ar į belangę 
įmetė. 

Jaunikaitis pagalvojo: „(Turbūt mano brolio ten būta." Pa- 
varė žirgą, ir tas jį nunešė prie didžiulių vartų. 

— Korunbajau! — sušuko jaunikaitis. 

Korunbajus išėjo. Jaunikaitis pakėlė Korunbajų ir taip tren- 
kė į žemę, kad tas tuoj krito negyvas. Iš trobos išėjo Machtobė, 
ir jaunikaitis ją paklausė: 

— Ką padarė tavo tėvas mano broliui? 

— Jis jį įmetė į belangę. 

Nuėjo jaunasis karžygys, išlaužė belangės duris ir mato, bro- 
lis vos alsuoja. Jis išnešė jį laukan, pradėjo gaivinti. Po dvie- 
jų trijų dienų juodu pasiėmė Machtobę ir iškeliavo į padišacho 
dvarą. Visas Korunbajaus bandas pakeliui išdalijo piemenims. 
Keturiasdešimt dienų ir naktų dvaras šventė Machtobės ir jau- 
nesniojo brolio vestuves. Taip išsipildė visų troškimai. 

Prabėgo daug metų. Kartą jaunesnysis sako vyresniajam: 

— Brolau, jokime šiandien medžioti. 

— Gerai,— sako tasai. 

Išjojo juodu. Vyresnysis joja vienu slėniu, jaunėlis — kitu. 
Užkilo broliai į kalno viršūnę ir sustojo nuo kits kito per ats- 
tumą. Jaunėlis sušuko: 

— Brolau, šauk man į nykštį, kad jis šalin nulėktų. 

— Kuo tu nusikaltai, kad aš turiu šauti į tave? 

— Jeigu nešausi man į pirštą, aš tave nudėsiu. 

Vyresnysis brolis gavo paleisti strėlę. Ji nukirto grynai jau- 
nesniajam broliui pirštą. Paskui juodu puolė vienas prie kito ir 
tvirtai apsikabino. Vyresnysis paklausė: „Ką tai reiškia, brolu- 
ži?" Tasai atsakė: 

— Brolau mano, aš ieškojau tavęs, ir pėdsakai mane atvedė 
į tavo namus. Tavo žmona manė, kad čia esi tu, paklojo man 
patalą ir jau buvo begulanti šalia. Aš atstūmiau ją šiuo pirštu. 
Tas pirštas buvo tau nusikaltęs. Tavo strėlė nukirto prasikaltu- 
sįjį pirštą, ir dabar aš prieš tave esu tyras. 

Pamedžioję juodu sugrįžo namo. Padišachas norėjo juos už- 
dėti vieną padišachu, kitą viziriu, bet juodu atsisakė ir abu su 
savo žmonomis pargrįžo į gimtinę. Jie gyveno laimingai, visi jų 
troškimai išsipildė, teišsipildo ir jūsų troškimai. 


FARCHADAS IR ŠIRINA 


Kadai kadės Čine gyveno vienas padišachas. Ilgai jis netu- 
rėjo sūnaus. Pagaliau jo žmona pagimdė berniuką. Pasikvietė 
padišachas astrologus ir įsakė: 

— Sudarykite horoskopą ir išpranašaukite, koks bus mano 
sūnaus Farchado likimas. 

Astrologai atsakė: 

— Tavo sūnus bus išminčius ir karžygys, bet aukščiausiasis 
jį sutvėrė iš meilės molio. 

Atidavė berniuką žindyvėms ir auklėms. Kai berniukui su- 
ėjo septyneri metai, jį leido mokytis į mokyklą. Padišachas kas- 
dien teiravosi, kaip sekasi sūnui. 

Mokytojas sakydavo: 


— O valdove, niekas negali lygintis moksle su tavo sūnumi, 
Bet aš nė karto nemačiau jo veide šypsenos. 


Berniukas buvo labai protingas ir sumanus. Padišachas jau 
buvo senstelėjęs. Jis pagalvojo: „O gal atiduoti sūnui Farcha- 
dui valdyti karalystę?" Pasitarė jis su viziriais, paskui pasišau- 
kė įvairius garsius meistrus ir įsakė: 

— Iškirskite sodą ir pastatykite mano sūnui rūmus, su ku- 
riais pasaulyje nebūtų lygių gražumu. 

Meistrai ėmėsi darbo. Po metų ir kelių mėnesių Farchadas 
tarė tėvui: 

— Aš einu pažiūrėti, kaip dirba meistrai. 

Nuėjo jis sodan ir ėmė žiūrėti. Mato, vienas meistras kerta 
kirviu akmenį, lyg peiliu sviestą pjausto. Farchadui tai labai 
patiko. Jis sako: 

— Kaip čia tavo kirvis eina per akmenį lyg per sviestą“ 

Meistras sako: 

— Mums kirvius duoda vyresnysis meistras, jo ir paklausk. 

Farchadas pasišaukė vyresnįjį meistrą Ustokaloną: 

— Sakyk, kas čia per gudrybė? Kirvis eina per akmenį lyg 
per sviestą. 

Vyresnysis meistras sušnibždėjo jam į ausį: 

— (O šachzade, tai mūsų paslaptis. Viskas pareina nuo to, 
kaip užgrūdintas plienas. Jeigu aš atskleisiu šią paslaptį, mano 
amatas nueis perniek. 

— Man labai patinka šis amatas,— tarė Farchadas.— Pada- 
ryk man kirvį ir išmokyk, kaip jį užgrūdinti. 

Meistras neišdrįso atsakyti šacho sūnui. 

— Gerai, — tarė jis, — ateik rytoj. 

Anksti rytą Farchadas nuėjo pas vyresnįjį meistrą. Tasai jį 
nusivedė į slaptą savo dirbtuvę. 
pasakė jis. 

Kai meistras baigė savo darbą, Farchadas tarė jam: 

— Ustokalonai, o dabar tu žiūrėk, aš padirbsiu ir užgrūdin- 
siu kirvį. 

Ustokalonas mato, kad Farchado kirvis gražesnis ir aštresnis 
už jo. Jis užmovė kirvį ant koto, ir Farchadas, išėjęs iš dirbtu- 
vės, pradėjo darbuotis su akmenskaldžiais. Jis dirbo taip gerai, 
kad akmenskaldžiai liko juo patenkinti. Farchadas tašė akme- 
nis geriau negu kiti. Ir taip kasdien jis dirbo su akmenskaldžiais. 
Rūmai iškilo per ketverius metus. Jie buvo vien iš marmuro. 
Apie tai buvo duota žinia padišachu::7 

— O šache, rūmai stovi, malonėkite apžiūrėti. 

Padišachas nuėjo apžiūrėti su viziriais ir didikais. Mato, iš 
tikrųjų kitų tokių rūmų nerasi visame pasaulyje. Jis buvo la- 
bai patenkintas meistrais, davė jiems daug pinigų ir išleido na- 
molei. O sode buvo iškelta didelė puota. 

Per puotą padišachas tarė savo artimiesiems: 

— O valstybės vyrai, aš jau senas, tad nusprendžiau atiduoti 
sostą, karūną ir lobyną savo sūnui Farchadui, vien. tik to ir te- 
prašau dievo. Pakluskite jam. 

Tuomet Farchadas ir sako: 

— Tėve, aš klausau tavęs ir su didžiausiu džiaugsmu priimu 
tavo geradarystę. Bet jauni žmonės panašūs į medžio žiedus; 
jie greitai nubyra, lygiai kaip ir lapai. O medis gyvena ilgiau 
už juos. Tik vienas dievas žino, kas iš mūsų mirs pirma — tu 
ar aš. Mirtis neskiria jaunų ir senų. Geriau pirma išmokyk ma- 
ne valdyti valstybę, o paskui atiduosi sostą ir karaliaus Žie- 
dą. 

Jo kalba visiems patiko. Kitą dieną tėvas pradėjo jį mokyti 
Čino įstatymų, rodyti.savo turtus. Padišachas atvėrė lobyną, o 
Farchadas žiūrėjo ir dėjosi į galvą. Bet vienos užrakintos skry- 
nios padišachas neatvožė. 

— Tėve,— sako Farchadas,— atrakink šią skrynią, pažiūrė- 
kim, kas joje yra. 

— Mano sūnau,— atsakė padišachas,— nuo to laiko, kai aš 
valdau, neprisimenu, kad šią skrynią kas būtų atrakinęs. Ir rak- 
to nėra. 

— Tėve, man keista: tu padišachas, o nežinai, kur raktas. 
Surask jį, pažiūrėsime, kas yra toje skrynioje. 

Padišachas labai mylėjo savo sūnų ir negalėjo prašomas ko 
jam atsakyti. Jis liepė atnešti raktą ir atrakinti skrynią. Skry- 
nioje gulėjo didžiulis veidrodis, jo viršus buvo užteptas juodais 
dažais, ir niekas jame neatsispindėjo. Apačioje buvo kažkas pa- 
rašyta. Farchadas įsižiūrėjo ir perskaitė: „Kas pažvelgs į šį veid- 
rodį, tas pamatys savo ateitį.“ Farchadas pagalvojo: „Kaip čia 
pažiūrėjus į šį veidrodį?" 

Tėvas ir sūnus išėjo iš lobyno. Farchadas vis galvojo apie 
veidrodį. Dieną naktį jis suko galvą, kaip čia į jį pažiūrėjus, ir 
kartą paklausė tėvą: 

— Kaipgi nuvalyti tą veidrodį? 

— Sūnau — atsakė padišachas,— tasai veidrodis padarytas 
dar Iskandaro laikais. Nemanau, kad jį būtų galima nuvalyti. 
Aš nežinau, kaip tai padaryti. 

— Tėve, liepk jį nuvalyti, juk tu padišachas. 

Ką bedarys padišachas? Sušaukė visus savo valstybės išmin- 
čius ir mokslininkus ir įsakė jiems: 

— Suraskite būdą, kaip nuvalyti šį veidrodį! 

Vienas išminčius ir sako: 

— Viename urve gyvena žmogus, vardu Suchailas. Štai jau 
keli tūkstančiai metų, kaip jis ten įsikūrė. Tik jis galėtų tai 
padaryti. 

Padišachas su sūnumi ir keliais kariais iškeliavo į urvą pas 
Suchailą. Kariai pasiliko lauke, o padišachas ir Farchadas įėjo 
vidun. 

— Salam aleikum, Farchadai — pasveikino jaunikaitį senu- 
kas. Jis apkabino Farchadą ir tvirtai prispaudė prie krūtinės.— 
Ačiū dievui, mano troškimai išsipildė. 

— O seneli — paklausė Farchadas,— iš kur tu žinai, kad aš 
vardu Farchadas? 

— Brangus sūnau, — atsakė senukas,— aš buvau žvaigždinin- 
kas mokslininkas, astrologas. Žinojau, kad pasaulyje atsiras ga- 
liūnas ir išminčius, ir prašiau aukščiausiojo neatimti man gy- 
vybės, kol išvysiu tave. Dabar aš galiu mirti. 

Farchadas jam apsakė apie veidrodį. 

3. Tadžikų pasakos 


— Padišache, palauk čionai— tarė senukas, pasivedė  Far- 
chadą į šalį ir sušnibždėjo: 
— Farchadai, geriau atsisakyk to sumanymo. 
Bet matydamas, kad Farchadas neketina atsisakyti, senukas 
nusileido: is 


— Gerai, aš tau nurodysiu būdą. 


Jis padavė Farchadui kažkokių žolelių ir tarė: 

— Aš pataisiau šiuos vaistus tau. Jeigu jais patepsi savo 
kūną, jokia nelaimė tavęs neištiks. Iš čia tu iškeliausi ant Bu- 
kroto kalno. Paskui pereisi plačią dykumą ir pamatysi tvirtovę, 
Kai kopsi į tą tvirtovę, tavęs pasitikti išeis divas su didžiuliu 
akmeniu ant galvos. Tu kuo greičiausiai pasitrink savo kūną 
šiais vaistais, sukalbėk maldą, kurios aš tave išmokysiu, ir pa- 
pūsk į divą. Divas mes į tave akmenį nuo galvos, bet tu nebi- 
jok, nes divo gyvybė bus tavo rankose: trenk jam per sprandą 
kardu, ir jis nusibaigs. Paskui tu įeisi į divo tvirtovę ir ten pa- 
matysi rūmus. Rūmuose, įduboje, rasi lentą su įrašais. Toliau 
daryk taip, kaip ten parašyta. Paimk iš ten pat Suleimano rim- 
bą ir Kiršosibo kardą. Iš ten išėjęs, keliauk toliau. Kelias dienas 
eisi ir vėl rasi dykumą. Čia pamatysi tvirtovę, išsitepk "kūną 
šitais vaistais ir kopk į ją be baimės. Iš ten išeis baltas drako- 
nas ir ims tave traukti į nasrus. Bet tu jo nebijok, nes jo gyvybė 
bus tavo rankose: kirsi drakonui Kiršosibo kardu, ir jis tuoj 
nugaiš. Tuomet iš tvirtovės išeis pulkas gražių mergelių. Jos 
nusilenks tau ir nusives į rūmus. Viena tų mergelių turės ant. 
krūtinės veidrodį. Tu gerai nusitaikyk ir paleisk strėlę į tą veid- 
rodį. Žiūrėk, neprašauk pro šalį, tuomet sveikas dingęs: tos mer- 
gelės — burtininkės. Jeigu pataikysi, mergelė mirs, numirs Ar 
visos jos draugės. 


Paskui paimk iš tų rūmų Džamšido taurę ir eik prie Bukroto 
kalno. Šįkart siaubai tavęs nepersekios. Kai nueisi prie Bukroto 
kalno, pamatysi urvą, o jame Bukroto šulinį. Prieik prie to 
šulinio su taure rankoje. Taurėje pamatysi Bukrotą. Jis pradės 
raudoti, maldauti tavęs ir prikalbinėti: nevalyk, girdi, veidro- 
džio ir „mesk tą savo užmačią. Sa jis tavęs neperkalbės, tai 


jame pamatysi savo ateitį. 

Senukas Suchailas baigė kalbėti ir atidavė dievui sielą. Far- 
chadas su tėvu palaidojo senuką urve, sukalbėjo laidotuvių mal- 
das ir pargrįžo į rūmus. Paskui Farchadas ėmė ruoštis kelio- 
nėn. 

Padišachas su kariuomene iškeliavo drauge su Farchadu. Jo- 
jo jie kelias dienas ir prijojo divo tvirtovę, 

— Mano sūnau, kėkia čia vieta — klausia padišachas. 

— Kad ir kokia ji būtų, — sako Farchadas— aš čia apsis- 
tosiu. 

Tuomet visi nulipo nuo žirgų. Farchadas įsakė: 

— Tegu visi čia pasilieka, o aš eisiu į tvirtovę vienas. 

— Brangus mano sūnau, — ėmė maldauti tėvas, — neleisiu, 
kad tu vienas eitum. Išsiųsiu būrį žvalgybon. 

— O tėve,— sako Farchadas— kaipgi mes siųsime kariuo- 
menę, nežinodami, ką tenai rasime? Jeigu kariai žus, mums kris 
kaltė. Jeigu kas atsitiks, tegu atsitinka man. 

Tėvas gavo nusileisti. Farchadas atsiskyrė nuo kariuomenės, 
ir kai nuėjo taip toli, kad jo nebuvo matyti, išsitepė kūną vais- 
tais ir pasuko į tvirtovę. Beliko gal tik penkiasdešimt žingsnių, 
kai iš tvirtovės pasigirdo divo balsas: 

— (Oi, užuodžiu žmogaus kvapą! 

Su akmeniu ant galvos divas išbėgo iš tvirtovės ir puolė 
Farchadą. Jis sviedė į Farchadą akmenį, bet tasai sukalbėjo 
maldelę, kurios buvo jį senukas Suchailas išmokęs, šoko prie 
divo ir kardu trenkė jam per sprandą. Divas sudejavo ir nusi- 
baigė. -Padišacho kariuomenė, išgirdusi šią dejonę, iš baimės 
parpuolė žemėn. Farchadas, matydamas, kad divas negyvas, pa- 
dėkojo aukščiausiajam ir įėjo į tvirtovę. Ten buvo rūmai. Vie- 
noje įduboje rado lentą ir atidžiai perskaitė, kas joje buvo pa- 
rašyta. Apsidairęs jis pamatė ryšulį raktų, paėmė juos, rakinėjo 
menes ir žiūrėjo turtą. Paskutinėje menėje jis išvydo ant sie- 
nos kabantį Suleimano rimbą ir Kiršosibo kardą. Jis nusikabino 
juos, pabučiavo, prisidėjo prie akių, padėkojo dievui, išėjo iš 
tvirtovės ir sugrįžo prie kariuomenės. Eidamas prie tėvo, Far- 
chadas tarė: 

— O didysis padišache, aš nukoviau divą, išdalyk visus jo 
turtus savo kariams. 

Kariai nuėjo į tvirtovę ir pamatė nugaišusį divą. Jie ėmė 
aukštinti ir liaupsinti Farchadą. Padišachas išdalijo divo turtus 
kariams, ir jie patraukė prie Bukroto kalno. Kelyje jie patyrė 
įvairiausių negandų: krito daug žirgų ir mirė daug žmonių, su- 
biro vežimai. Pagaliau jie atvyko prie drakono buveinės. Padi- 
šachas išgirdo drakono alsavimą ir klausia: 

— Mano sūnau, kas čia dedasi? 

— Nežinau, kėve,— sako Farchadas— palūkėkite čia, aš ei- 
nu apsidairyti. 

Kariai liko, o Farchadas nudrožė vienas. Jis nuėjo gerą galą 
lr pamatė tvirtovę. Jaunikaitis drąsiai priėjo prie jos ir pamatė 
drakoną. Jis miegojo, išsitiesęs per penkis šimtus žingsnių. Far- 
chadas vėl visas išsitepė vaistais ir prisiartino prie drakono. 
Tasai atsibudo ir pradėjo traukti Farchadą į nasrus. Farchadas 
sukalbėjo maldelę, ir drakonas ėmė silpti, bet vis dar traukė 
į save Farchadą lyg gumulą vatos. Galiūnas čekštelėjo drako- 
nui Kiršosibo kardu ir perkirto pusiau. Nuo drakono pakilo toks 
bjaurus tvaikas, kad jis tris dienas ir tris naktis gulėjo nualpęs. 
Paskui atsigavo ir pamatė, kad drakonas guli tarytum kalnas. 
Tuomet jis padėkojo dievui ir nudrožė į tvirtovę. Pro vartus 
išėjo būrys gražių mergelių vienodos spalvos drabužiais ir vi- 
sos panašios kaip du vandens lašai. Vienai jų ant krūtinės ka- 
bojo veidrodis. Jos nusilenkė Farchadui, priėjo artyn ir pakvietė 
į rūmus. Farchadas, atsiminęs senojo Suchailo patarimą, skubiai 
išsitraukė strėlę, įdėjo į lanką ir paleido į krūtinę mergelei su 
veidrodžiu. Mergelė sukliko ir nugriuvo žemėn. 

Pasigirdo koks keistas garsas, ir šviesa užgeso. Farchadas 
išsigando ir neteko sąmonės. Po vienos dienos ir vienos nakties 
jis atsigaiveliavo, apsidairė, bet nepamatė nė vienos mergelės. 
Narsuolis įžengė į tvirtovę. Ten stovėjo aukšti rūmai, o prie jų 
gulėjo lenta su įrašais. Jis paėmė ją, perskaitė įrašą, pagal jį 
susirado Džamšido taurę, paskui išėjo iš tvirtovės ir nuėjo pas 
tėvą. Visi apsidžiaugė, pamatę jį laimingai sugrįžusį, ir išbėgo 
pasitikti. 

O jis tarė: 

— Einam, tėve, pažiūrėsi drakono, kurį aš nukirtau. 

Ir visi patraukė į tvirtovę. Išvydę negyvą drakoną, jie ne- 
teko amo, paskui atsipeikėjo ir ėmė garbstyti Farchadą. Kariai 
paėmė iš tvirtovės visą lobį, susikrovė ant žirgų ir išjojo prie 
Bukroto kalno. Jojo jie mėnesį ir dieną ir prijojo aukštą kalną. 
Paskui jojo kelias dienas tarpekliu ir prijojo urvą. Ten ir buvo 
Bukroto urvas. 

— Dabar visi pabūkite čia,— tarė Farchadas,— o aš einu į 
urvą ir pažiūrėsiu, kas ten yra. . 

— Mano sūnau, — įkalbinėja tėvas, — einam visi drauge. 

— Tėve, kas turi atsitikti, tegu atsitinka man. Jūs pasilikite 
čia, 

— Tegu man būna tas pat, kas įr tau — neatlyžta tėvas, — 
aš neleisiu tavęs vieno, einu su tavim. 

Tėvas ir sūnus paliko kariuomenę vadams: 

— Kol sugrįšime iš urvo, laukite mūsų. 

Tr juodu įėjo į urvą. Ten buvo taip tamsu, kad nežinojo, nė 
kur kojos statyti. Farchadas išsiėmė Džamšido taurę, urvas nu- 
švito, ir juodu ėjo tolyn. Netrukus sutiko senuką. Tasai senu- 
kas tarė Farchadui: 

— Salam aleikum, o Farchadai, eikš pas mane. Štai jau dau- 
gel metų laukiu tavęs. Ačiū dievui, pagaliau tu atėjai, mano 
troškimas išsipildė. 

Jis apkabino Farchadą, o paskui pasveikino padišachą. Far- 
chadas prabilo: 

— O išmintingasis seneli, iš kur tu žinai, kad aš esu Far- 
chadas? 

— Farchadai,— tarė senukas,— aš esu Bukrotas, aš buvau 
Aleksandro Zulkarnajaus išminčius. Jau tada žinojau, kad gims 
didvyris Farchadas. Žinojau viską, kas tau atsitiks. Divas ir 
drakonas, kuriuos tu sutikai kelyje — vis tai mano burtai. Aš 
išsimeldžiau aukščiausiojo ilgus metus gyvenimo, norėdamas pa- 
matyti tokį galiūną, kaip tu. Ko tu geidi? Sakyk, išpildysiu tavo 
prašymą. 

Farchadas paklausė, kas padirbo veidrodį ir kaip jį nuva- 
lyti. 

Bukrotas tarė: 

— O Farchadai, nesistenk nuvalyti veidrodžio, per jį gausi 
daug negandų patirti. 

— Tu žinai, kiek aš dėl to keliavau, kiek vargo turėjau. Da- 
bar jau vėlu trauktis. 

Bukrotas žinojo, kad Farchadas nesuks iš to kelio. Jis pasi- 
vedėjo jį į šalį ir tarė: 

— O Farchadai! Visagalis tave sutvėrė iš meilės molio. Tu 
neklausysi nei mano patarimų, nei kieno kito. Grįžk namo, da- 
bar veidrodis nusivalys pats, nuimti nuo jo kerus galiu tik aš. 
Šis veidrodis buvo padarytas išminčių Aflotumo ir Arasto. Jie 
irgi žinojo, kad tu turi gimti, bet jie turėjo palikti šį pasaulį, 
nors ir išminčiai buvo. Ir aš jį paliksiu. 

Bukrotas pasakė šiuos žodžius ir numirė. Ilgai raudojo Far- 
chadas. Palaidojo Bukrotą juodu su tėvu, apverkė jį ir sugrįžo 
prie kariuomenės. Visi kariai buvo sveiki ir gyvi. Iš tenai jie 
patraukė į Činą. Ilgus mėnesius jojo, daug vargų patyrė ir pa- 
galiau nuvyko į Činą. Čia padišachas paleido karius. 

Farchadas nuėjo vienas į lobyną, kur buvo veidrodis. Kai 
tik jis priėjo prie veidrodžio, jis tuoj skaidrus pasidarė. Far- 
chadas pažvelgė į jį ir išvydo bekraštę stepę. Galybė žmonių 
kapojo akmenuotą žemę kirtikliais ir kauptukais. Kad ir kaip 

jie plušo, nė akmenėlio negalėjo atkirsti. Bet štai „prie jų,-priei-; 
na jaunikaitis. Jis visu kuo buvo panašus į Tarchadą, net pala 
Farchadas sušuko: Oa "SIA 52LV 

-„— Kaip šis jaunikaitis K šnažūs ianėii, Žin“ A Ass 

"Jaunikaitis sveikino žmones, pąskui. išsitraukė. iš, už. : „juostos; 
kirvį ir .ėmė tašyti akmenį. Jo kirvis smigo, į akmenį. „kaip, + 
sviestą. Netrukus pasirodė būrys raitelių. -Jie huvą.;karališkais 
rūbais, o žirgų kamanos — auksinės. . Jie ,prijojo -prįę žmonių ir 
sustojo. Pasirodo, ten buvo mergelės...Jos : nustebugios; „žiūrėjo, 
kaip jaunikaitis tašo akmenį,+Staiga papūtė vėjąs:-ir „pakėlė ap- 
dąngalą nuo vienos veido. Ji buvo „tokia graži, 0 jos. veidas ta- 
rytum spinduliuojanti saulė apšvietė, viską. aplinkui. Jaunikąjtis; 
nelyginant Farchadas pažvelgė į ją ir nualpo.. Iz. „pats Kaxchadgs 
"oi —————————————— 

Tris dienas ir tris naktis niekas negalėjo m Farchado „Nos 
visur ieškojo. Paskui jo tėvas nuėjo į lobyną, kur. buvo. „veid- 
rodis, ir ten rado sūnų. Jis gulėjo lyg lavonas. Padišach ašį, a 
matęs, kad Farchadas guli negyvas, sukliko ir „nualpo. Jo. balsą 
išgirdo rūmininkai ir tarnai ir atbėgo. į lobyną. Jie „Tą 0, "ten 
padišachą ir Farchadą, gulinčius lyg negyvus. Juos išnėšė į vir- 
šų, davė pauostyti žolelių. Pirmiausia atsigavo padišačhas, 
paskui ir Farchadas. | 0 

Po to Farchadas ėmė blykšti, liesėti, bet niėkam nė“ žodžio 
nesakė, ką matęs veidrodyje. Padišachas sušdukė visus išmin- 
čius ir mokslininkus ir įsakė: | E | | 

— Išgydykite mano sūnų. Jis akyse nyksta 2 0 

Išminčiai sako: S S 

— Reikia pasiųsti jį į tokią vietą, kur sveikas | BE: galbūt 
ten jam pasidarys geriau. "a 

Padišachas ir Farchadas drauge su Ešo išjojo. ieškoti 
tokios vietos. Prijojo jie jūros E a a :1K SU 
stojo pailsėti. Išminčiai tarė: . A, Udo 

— Reikia perplaukti į kitą krantą | ir: „sužinoti; L ten. Oras, 

Padišachas, Farchadas ir ikeli išminčiai sėdo į. laivą, it: nų: 
plaukė į kitą krantą. Bet staiga pakilo. smarkus vėjas, jūra „gu: 
bangavo, ir laivas apvirto. Visi atsidūrė -vandenyje...Padišachas 
užlipo ant laivo skeveldros ir nuplaukė į. sausumą. -Išlipo į kran- 
tą ir pėsčias nudrožė prie savo karių. Padišachas ilgai verkė:iš 
sielvarto, pagaliau visai prarado viltį, kad grįš Farchadas, ir:-paI: 
keliavo į sostinę. L 

O tuo tarpu Farchadas plaukė ant lentos, ir ji nunešė ji „prie 
salelės kitame krante. Išlipo jis į sausumą ir stovi, nežinodamas, 

kur eiti. Jis buvo alkanas ir ištroškęs. Po kurio laiko jis pa- 
matė laivą. Kai laivas priplaukė arčiau, Farchadas išvydo jame 
visą karavaną pirklių. Jie pamatė jaunikaitį, ir kapitonas su- 
stabdė laivą. Farchadas įlipo į jį. Niekas jo nekalbino, ir jis 
nepratarė nė žodžio. Taip plaukė jie kelias dienas ir naktis. Ir 
štai sykį jūroje pasirodė valtelės. Laive visi pradėjo verkti. 

— Ko jūs verkiate? — klausia Farchadas. 

Jam atsako karavano vadovas: 

— Jaunikaiti, ruoškis mirti. 

— Jeigu galima, paaiškinkite man, kas čia yra. 

— O jaunikaiti — tarė vadovas,— tai piratai. Jie visada pa- 
sirodo šioje vietoje ir grobia viską. Jeigu kas jiems pasiprieši- 
na, jie padega laivą. | 

—- Nenusiminkite,— ramino juos Farchadas,— šit pamaty- 
site, aš juos sudorosiu. 

Žmonės laive nustebo, o Farchadas įstatė į lanką strėlę ir 
paleido ją. Kiekviena jo strėlė pataikydavo į kokią valtį, ir ta 
nugrimzdavo. Per valandą Farchadas nuskandino visas valtis. 
Po to laivo žmonės labai pamilo Farchadą ir ėmė gerbti. Va- 
dovas pasikvietė į savo kajutę. Vieną naktį jis klausia Farcha- 
dą: 

— Kuo tu vardu, jaunikaiti? 

Farchadas pasakė savo vardą. Tada vadovas tarė: 

— O mano vardas Šapuras. Iš kur tu atkilai, Farchadai, ir 
kur keliauji? Ko toks nusiminęs? 


"Farchadas neatskleidė jam savo paslapties ir nepasisakė, kad 
jis karalaitis. Tik tarė: 

— Sykį aš sapnavau neteisybės dykumą, kur žmonės, leip- 
dami iš nuovargio, skaldė akmenis. Staiga atsirado jaunikaitis 
su kirviu rankoje. Jis tarytum buvo mano paties paveikslas. 
Jaunikaitis priėjo prie akmenskaldžių, ištraukė kirvį ir ėmė ta- 
šyti akmenis, lyg sviestą pjaustyti Akmenskaldžiai atsistebėti 
negalėjo. Tuo tarpu pakilo debesis dulkių, ir ant žirgų atšuo- 
liavo mergelės. Jų veidai buvo užleisti dangalais. Jos prijojo ar- 
čiau ir ėmė žiūrėti, kaip jaunikaitis tašo akmenį. Staiga papūtė 
vėjelis ir kilstelėjo dangalą vienai mergelei nuo veido. Jauni- 
kaitis išvydo jos akis ir nualpo, apakintas jos grožio. Aš nu- 
budau ir taip pat nualpau. Kai atsipeikėjau, vis akyse stovėjo 
toji mergelė. 

Šapuras išklausė Farchado ir prabilo: 

— Mielas jaunikaiti, aš girdėjau apie dykumą, apie tas mer- 

geles ir tuos akmenskaldžius. Bet išsižadėk savo svajonės, aš 
tave nugabensiu į tėvynę. 

— Ne,— sako jam Farchadas,— kol aš gyvas, atgal nesi- 
trauksiu. 

— Jeigu taip,— sako Šapuras — padėsiu tau, nenusimink. 

Netrukus jie priplaukė krantą. Pirkliai iškrovė prekes ir nu- 
ėjo į miestą. Šapuras visas savo prekes atidavė pirkliams ir pa- 
sakė: 

— Likusį savo gyvenimą aš būsiu su Farchadu. 

Juodu atsisveikino su visais ir iškeliavo. Dienomis ėjo, va- 
karais kalbėjosi. Šapuras norėdamas, kad Farchadas pasipasa- 
kotų apie save, kalbėjo tik apie meilę. Taip juodu ėjo dešimt 
dienų. Farchadas pagaliau viską išsipasakojo Šapurui. 

— (O Farchadai,— tarė Šapuras — dykuma, kurią tu sapna- 
vai, tai Širinos dykuma. O toji mergelė buvo pati Širina. 

Šapuras buvo pirklys. Jis buvo apkeliavęs visas pasaulio ša- 
lis ir žinojo visus kelius. Juodu ėjo dar dešimt dienų ir priėjo 
miestą. Čia juodu pagyveno kelias dienas ir sužinojo, kad to 
miesto valdovė yra Širinos sesuo. Štai jau treji metai trys tūks- 
tančiai žmonių kasa kanalą, norėdami nuvesti į dykumą van- 
denį ir įveisti joje sodus. Ir štai Farchadas tarė Šapurui: 

— Bičiuli, kelkis, einam į dykumą, pažiūrėsim, ar išsipildys 
tai, ką mačiau veidrodyje. 

Juodu išėjo iš miesto, nuėjo keturis farsangus ir atsidūrė 
dykumoje, kur dirbo tūkstančiai žmonių. Šapuras paklausė Far- 
chado: 

— O Farchadai, ar visa tai tu regėjai veidrodyje? 

— Taip, brangus broli — atsakė Farchadas,— mačiau. 

Juodu dar kiek paėjėjo, prisiartino prie žmonių ir pamatė, 
kaip šie iš visų jėgų kirtikliais daužo akmenis. Žmonės buvo 
išsekę, apžėlę plaukais, apdriskę. Farchadui jų labai pagailo, ir 
jis pravirko. Abu paklausė: 

— O žmonės, ką jūs čia veikiate? Kokia nauda iš jūsų dar- 
bo? 

Jiems žmonės atsakė: 

— Padišacho paliepimu štai jau treti metai kasame kanalą, 
bet nežinome kam. 

Tuomet Farchadas tarė: 

— Aš užjus atliksiu tą darbą. 

Žmonės nustebo: 

— Kaip tu vienas valiosi tai padaryti? 

— Tuoj pamatysite — tarė Farchadas, išsitraukė kirvį ir 

pradėjo kapoti akmenis, tarytum sviestą pjaustyti. Per tris va- 
landas jis išrausė kanalą trijų šimtų žingsnių ilgumo. Žmonės 
išsižiojo apstulbę. 

— Kas čia per kirvis, kuris taip lengvai smulkina akme- 
nis? -— klausia jie. 

Tuo tarpu priėjo viziris, kuriam buvo pavesta prižiūrėti daI- 
bus. Jam patiko Farchado darbas. Jis pagyrė jaunikaitį ir sa- 
ko: 

— Nuostabusis jaunikaiti, kas tu toks ir ko čia atkeliavai? 

Farchadas sako: 

— O viziri, mane čia atsiuntė dievas. Tegu šie Žmonės ei- 
na į savo šeimas, paleisk juos, aš vienas baigsiu šį darbą. 

— Gerai, jaunikaiti — sutiko viziris— bet pirma apie tave 
pranešiu padišachei, o jau paskui paleisiu žmones. 

Viziris nuėjo pas padišachę, nusilenkė iki žemės ir sako: 

— O pasaulio valdove, sveikinu, laimė tave lydi. 

— Kalbėk! — liepia valdovė. Ir viziris sako: 

— Tarp darbininkų atsirado žmogus, kuris pjausto akmenis 
lyg sviestą. Aš mačiau, kaip jis dirba; per pusvalandį išrausia 
kanalą penkiasdešimt žingsnių ilgumo. Kol tu nepamatysi savo 
akimis — nepatikėsi. 

O Farchadas tuo tarpu paleido žmones. 

— Eikite sau namolei,— tarė jis jiems,— aš paleidžiu jus. 
O jeigu atvyks čia padišachė, aš atsakysiu. 

Žmonės padėkojo Farchadui ir iškeliavo namo. 

Valdovė pati užsigeidė. pamatyti, kaip Farchadas dirba. Drau- 
ge su Širina ir tarnaitėmis ji išjojo į stepę. Farchadas pamatė, 
kad prie jo artėja raiteliai su uždengtais veidais. Lygiai taip jis 
matė ir veidrodyje. Dabar Farchadas pasijuto dvigubai stipres- 
nis ir ėmė dirbti dar sparčiau. Raiteliai prijojo, sustabdė žirgus 
šalia Farchado ir ėmė jį girti. Širina pažvelgė į Farchadą ir tuoj 
pamilo. Ji pagalvojo: „O jeigu galėčiau nugyventi savo amžių 
su šiuo jaunikaičiu, kad dulkės iš po jo kojų būtų gydomasis 
tepalas mano akims!" 

Staiga vėjas pakėlė dangalą nuo Širinos veido. Farchadas 
išvydo spinduliuojantį jos grožį ir nualpo. Šapuras puolė prie 
Farchado, o mergelės nulipo nuo žirgų ir pradėjo guosti Šapu- 
rą. Farchadą nugabeno į miestą. Jam davė pauostyti gyduolių 
žolelių, ir jis atsipeikėjo. Farchado garbei buvo iškelta didžiulė 
puota ir atvestos gražiosios mergelės. Farchadas žiūrėjo, bet 
nerado savo mylimosios. Visa puota pasirodė jam neverta nė 
šiaudelio. Bet štai atsivėrė durys, ir įėjo Širina, linksma, liekna 

ir graži. Farchadas pažvelgė į gražuolę ir nuleido akis. Širina 
irgi pažvelgė į Farchadą ir tarė: 

— O puikusis jaunikaiti, imk taurę iš mano rankų. 

Farchadas pakilo, nusilenkė ir paėmė iš Širinos pialą, išgėrė 
ją vienu atsikvėpimu ir griuvo be žado. Puota pakriko. Širina 
paguldė Farchado galvą sau ant kelių. Kad ir kaip stengėsi, 
negalėjo jo atgaivinti. Tuomet Širina liepė jį nunešti į kitą me- 
nę, o pati irgi nuėjo į kitą. Netrukus Farchadas atsimerkė ir 
pamatė, kad jis vienui vienas nepažįstamoje menėje. Jis pakilo, 
nesakė niekam nė žodžio ir išėjo į stepę. Mato, ten, kur jis 
dirbo, sėdi Šapuras ir verkia. Juodu puolė vienas kitam į glėbį. 
Farchadui pagailo Šapuro, ir jis tarė: 

— (O ištikimasis broli, aukščiausiasis atvedė mane prie šių 
uolų. Dabar man nėra išsigelbėjimo nuo to darbo. Grįžk į savo 
namus, nesikankink, o aš liksiu čionai savo vargo vargti. 

— Farchadai,— atsakė Šapuras — aš prisiekiau būti su ta- 
vim, kol gyvas. Jeigu tu mirsi, aš būsiu šeichu prie tavo kapo, 
o kai pats mirsiu, tai atsigulsiu šalia. 

Farchadas nudžiugo: 

— O Šapurai, teatlygina tau aukščiausiasis! 

Jis stojo prie darbo ir per dieną padarė tiek, kiek visi žmo- 
nės per dešimt dienų. Ir štai viziris vėl atėjo pažiūrėti ir vėl 
pagyrė Farchadą. O Farchadas tarė: 

— O didysis viziri, kam reikalingas šis kanalas? 

— Šis kanalas,— sako viziris — vedamas į dykumines že- 
mes, kurios bus paverstos sodais ir žydinčiais laukais. 

Nuo tokios žinios Farchadui jėgos patrigubėjo. Širina kas- 
dien atjodavo jo aplankyti, pasikeldavo apdangalą nuo veido, 
žiūrėdavo į jaunikaitį ir vėl sugrįždavo į rūmus. Farchadas per 
mėnesį iškasė kanalą, jo gale padarė baseiną, ant krašto pastatė 
aukštą marmurinį sostą. .Niekas dar nebuvo matęs tokių keis- 
tybių. Farchadas išmargino sostą ir tarė Šapurui: 

— Dabar eisim ir paleisim vandenį. 

Juodu paleido vandenį ir apie tai pranešė valdovei. Drauge 
su viziriais ir didikais ji tuojau atvyko pažiūrėti. Pamačiusi 
kanalą, tvenkinį ir marmurinį sostą, valdovė labai apsidžiaugė. 
Farchadą parsivedė į dvarą ir iškėlė didelę puotą. Staiga vi- 
durnakty atbėgo sargybiniai ir pranešė: 

— O valdove, miestą apsiautė galybė karių. 

Visi didžiai nusiminė. Rytą valdovei atnešė laišką, kuriame 
buvo parašyta: „Aš, padišachas ('10srovas, siunčiu tau sveikini- 
mus. Aš esu didysis padišachas, mano kariuomenės nesuskai- 

toma“ daugybė::Visą mėnėsį žygiavau į tavo šalį, norėdamas imti 
už žmoną Širiną, vo seserį. Jeigu atsisakysi ją leisti, ruoškis 
karui." | 
«1 Waldovė: saika os laišką ir susimąstė. Sukvietė ji vizirius ir 
karo “vadūs: pasitarti. Viziriai pasakė: 

desi +3 valdove, Chosrovas.: — žiaurus tironas. Kakta sienos ne- 
pramiši. Mes'turime: mažai karių, tu pa žinai. 
T" Bet valdovė tarė jiems: i 

dis Jūs. visi žinote, kodėl Farchadas taip darbavosi. Širina 
nėsutiks būti Chosrovo Žmona: . 

1C>Pakvietė ji-Širiną, pergkalte jai Chosrovo laišką. Širina ta- 
Iė: 
LŽ — 0 žmonės;: Farchadas: alkeliavė į Mūsų šalį ir tiek patyrė 
Vargų dėlimanęs. Aš nemainyčiau nė skarulio nuo jo peties į 
via Chosrovo karalystę: 

:* Ir -valdovė parašė . Chosrovui, kad Širina serganti ir duosian- 
susakymą, kai pasveiksianti.. 
Chosrovas įniršo ir davė įsakymą: 
— Nė vieno žmogaus neleisti į miestą ir nė vieno neišleis- 
ti! 2 Ė 
"Jis laikė apsūpės miestą visus metus. Išgirdo Chosrovas apie 
didžiūs Farchado darbus, apie jo meilę Širinai ir paliepė savo 
kariams: 


T Suraskite ir "atveskite pas mane Farchadą, vis tiek kur jis 
būtų. kaži a, 

> Ar „štai kariai: Av odė pas ji Farchadą. Chosrovas tarė: 

/414—> Tu. myli Širiną. ir nori ją vesti. Tai žinok, to nebus. Ne 
al o ja „svajonės. Atsisakyk, o jei ne, liepsiu nukirsti 
au galvą. -- 

„Parchiadas tarė: Dupėpo3 

— O žiaurusis padišache; o neišmanėli, tu svajoji apie Širi- 
ną, bet ji nemyli tavęs. Tu gali mane nužudyti, bet nebus taip, 
kaip:tūu nori. Ir jeigu aš ir Širina esame tau kuo prasikaltę — 
tai: kiti žmonės nekalti, o tu laikai apsupęs visą miestą. Paleisk 
žmones, e: man daryk; ką tik nori. 

„„ Išgirdęs Farchadą šitaip kalbant, .Chosrovas tuoj įsakė pa- 
šaukti budelį, bet viziris sulaikė jį: 

— O pasaulio valdove, kaip tu gali lyginti save su vargeta? 
Vįsas pasaulis. sužinos, kad tu nubaudei jį mirtimi dėl Širinos, 
ir. visi tave ims niekinti. Pasodink jį į kalėjimą, o miestą palik 
apsuptą. Mes jėga priversime juos pasiduoti. 

Chosrovui patiko vizirio patarimas. Jis įsakė įmesti Farcha- 
dą į kalėjimą ir pastatyti šimtą karių jo saugoti. Kalėjime Far- 
chado maistas buvo tik atodūsiai ir aimanos. Jis sukalbėjo mal- 
delę, kurios Bukrotas buvo -jį išmokęs, ir kalėjimo durys atsi- 
vėrė. Farchadas išėjo iš belangės, visą dieną vaikštinėjo po 
stepę verkdamas ir dejuodamas, o nakčia vėl grįžo į kalėjimą. 
Kartą sargybiniai nutarė jį paleisti, nors Chosrovas ir nubaustų 
juos mirtimi. Ir jie tarė Farchadui: 

— O narsusis vyre, eik, kur nori, mes išleidžiame tave. 

— Aš nenoriu — sako jiems Farchadas— kad dėl manęs 
Chosrovas nužudytų šimtą žmonių. Tegu padišachas nužudo ma- 
ne. O jūs privalote gyventi savo vaikų dėlei. Aš nenoriu jūsų 
mirties. 

Taip ėjo laikas: dieną jis vaikštinėjo verkdamas ir aima- 
nuodamas po stepę, o nakčia grįždavo į belangę. Chosrovui bu- 
vo pranešta: 

— Tavo sargybiniai dieną paleidžia Farchadą, o nakčia už- 
daro į kalėjimą. 

Padišachas įtūžo, nubėgo į kalėjimą ir, neradęs ten Farchado, 
piktai paklausė: 

— Kur Farchadas? 

Sargybiniai atsakė, drebėdami iš baimės: 

— O pasaulio valdove, kalėjimo durys užrakintos, bet už- 
raktas pats atsirakina, ir Farchadas išeina. 

Chosrovas nepatikėjo ir nusprendė pats budėti dieną ir nak- 
tį. Kai saulė nusileido, į kalėjimą raudodamas įėjo Farchadas. 
Šachas, visą naktį nemigęs, ėjo sargybą. Auštant spyna pati at- 
sirakino, Farchadas išėjo iš kalėjimo ir pasuko į stepę. Padiša- 
chas nusiminė, pasibalnojo žirgą ir grįžo į savo palapinę. Jis 
papasakojo, ką matęs, viziriams. 

— O Farchadą reikia nužudyti — tarė jis— bet taip, kad 
niekas nepagalvotų, jog tai padaryta mano įsakymu. Tą, kas 
nužudys Farchadą, gausiai apdovanosiu, jis nežinos skurdo iki 
savo amžiaus galo, ir pakelsiu į didikus. 

Išgirdo apie tai viena senė, nuėjo į karaliaus palapinę ir 
sako: 

— Tu žadėjai apdovanoti tą, kas nužudys Farchadą. Aš jį 
nužudysiu. 

Chosrovas sako: 

— Jeigu tu tai padarysi, aš liepsiu pastatyti tau aukštus 
rūmus ir iki mirties mMaitinsiu tave avies kurdiuko taukais. 

Senė išėjo iš padišacho palapinės, užsimetė žalią skraistę, 
pasiėmė į rankas lazdą ir nudūlino į kalnus. Farchadas sėdėjo 
prie uolos ir liejo gailias ašaras. Staiga jis girdi kažką gailiai 
raudant. Mato, prie jo eina apsiskarmaliavusi senė. Jo širdį ap- 
ėmė gailestis. ,,Kas ši senutė? Tikriausiai, kaip ir aš, iš tolimos 
šalies.“ | 

Jis pakilo ir nuėjo jos pasitikti. Pasveikino ir ėmė klausi- 
nėti: 

— Kas tave nuskriaudė, ko taip gailiai verki? 

Ji sako: 

— Mane nuskriaudė padišachas Chosrovas. Aš buvau šven- 
toji atsiskyrėlė, meldžiausi ir pasninkavau savo celėje. Atėjo 
padišachas Chosrovas, apsupo miestą, o padišacho kariai su- 
gavo mane ir nuvedė pas jį. Padišachas liepė man tuojau išeiti 
iš miesto ir grasino pakarsiąs, jeigu nepaklausysianti. Ir ėjau aš 
per kalnus ir stepes, keikdama padišachą, ir štai sutikau tave. 

— Aš toks pat nelaimingasis kaip ir tu,— sako Farchadas,— 
eime į mano būstą, pasikalbėsime apie savo vargus. 

Nuėjo juodu pas Farchadą, ir jis paklausė jos: 

— Sakyk, gal tu žinai, ar Chosrovas vedė Širiną? 

Ji atsakė: 


— Širina buvo pamilusi Farchadą, todėl ji atstūmė Chos- 
rovą. Tada ją apvesdino prievarta. Bet Širina išgėrė nuodų ir 
mirė. Aš pati tai mačiau. Jau ji palaidota, ir aš buvau prie jos 
kapo. 

Ir ji pradėjo plūsti Chosrovą, o Farchadas, kai tik išgirdo jos 
žodžius, sušuko: į 

— O kalnai ir stepės, atleiskite man, kad aš taip ilgai skar- 
denu jus savo raudomis! 

Paskui trenkė galvą į akmenį ir vėl sušuko: 

— O dieviškosios būtybės, atleiskite, kad aš taip ilgai drums- 
čiau jums ramybę savo dejonėmis! 

Ir dar kartą trenkė galvą į akmenį ir trečią kartą sušuko: 

— O vėjau, jeigu tu nuskrisi į Činą, pasakyk mano atrti- 
miesiems, kas man, nelaimingajam, atsitiko! 

Ir Farchado gyvybė užgeso, o senė nuskubėjo pas Chosro- 
vą. Bet ją užpuolė liūtai, sudraskė į kąsnelius ir išvalkiojo po 
laukus. 

Šapuras kasdien lankė Farchadą. Jis nuėjo į dykumą ir pa- 
matė, kad Farchadas negyvas. Tada Šapuras atsigulė šalia ir 
ėmė saugoti jo kūną. 

Žinia apie Farchado mirtį pasiekė Chosrovą. Jis apsidžiaugė 
ir nusiuntė laišką Širinos seseriai. „O karaliene — rašė jis — 
Farchadas nusižudė, išleisk dabar Širiną už manęs." 

Karalienė pasikvietė seserį ir pranešė jai apie Farchado mir- 
tį. Širina sukliko ir apalpo. Atsipeikėjusi ji norėjo nusižudyti, 
bet paskui pagalvojo: „(Gal tai melas? Aš turiu pati savo aki- 
mis pamatyti Farchado lavoną. Jeigu tai tiesa, kam man ilgiau 
gyventi." 

Ir ji tarė seseriai: 

— Man labai liūdna. Tegu Chosrovas duoda man tris die- 
nas laiko, aš nukeliausiu į dykumą, o paskui už jo ištekėsiu. 

Tokį atsakymą karalienė ir perdavė Chosrovui. Jis labai ap- 
sidžiaugė ir pasakė sutinkąs laukti tris dienas. Širina gražiau 
apsirengė ir iškeliavo su savo tarnaitėmis į dykumą. O Chos- 
rovas ir jo dvariškiai nujojo pasižiūrėti mergelių. 

Dykumoje vėjelis pakėlė nuo Širinos veido apdangalą 'ir 
Chosrovo sūnus pamatė, kokia ji graži. ,Mano tėvas — senis, — 
galvoja jis— tokią mergelę jis privalo išpiršti man, o ne sau. 
Jeigu aš nenužudysiu tėvo ir nevesiu tos gražuolės, man gyve- 
nimas bus nemielas." 


O Širina nuėjo tenai, kur gulėjo negyvas Farchadas. Pama- 
čiusi mylimojo lavoną, ji priėjo prie Šapuro ir sušnibždėjo: 

— Aš nusigabensiu Farchado kūną į miestą. 

Parjojo jie. Chosrovo sūnus vidurnaktį susišaukė draugus ir 
papasakojo apie savo meilę Širinai. Paskui tarė: 

— Jeigu mes nužudysime tėvą, aš visus jus padarysiu di- 
dikais ir kiekvienam duosiu po kunigaikštystę. 

Draugai jam pritarė. Rytą pasikišo jie po drabužiais ginklus 
ir nuėjo pasveikinti padišacho. Iš užpakalio prie tėvo priėjo 
sūnus ir kardu nukirto jam galvą, o jo draugai sudorojo Chos- 
Iovo artimuosius. 

Chosrovo sūnus sėdo į sostą. Nuo tos dienos pradėjo jis 
žudyti ir sodinti į belangę visus, kas bendravo su tėvu. Gandas 
apie tai pasiekė Širiną. Tapęs padišachu, Chosrovo sūnus ati- 
traukė kariuomenę nuo miesto ir ėmė rodyti žmonėms malonę. 
Visur liepė sakyti: „„Prakeiktas Chosrovas! Jis klastingai nužudė 
kilnųjį galiūną Farchadą!“ Paskui naujasis padišachas nusiuntė 
laišką Širinai. Jame rašė: 

„O Širina, tu žinai, kad aš nužudžiau tikrą tėvą vien už 
tai, kad jis numarino nekaltą Farchadą. Aš taip pat nugalavau 
ir tėvo bičiulius. Jeigu Farchadas būtų gyvas, aš jį atsiųsčiau 

pas tave. Bet dabar nieko nepadarysi. Tekėk už manęs, juk aš 
padišachas." 

Širina parašė jam atsakymą: 

„O padišachai, pasaulio valdove, Farchadas žuvo dėl manęs. 
Leisk man parsivežti į miestą jo kūną ir palaidoti. Paskui aš 
tekėsiu už tavęs." 

Padišachas gavo sutikti. Širina pasišaukė Šapurą ir paprašė 
parvežti Farchado kūną. 

Šapuras išpildė jos prašymą. Širina liepė pastatyti mauzo- 
liejų ir jame smilkyti kvapius smilkalus. Ji liepė įnešti Farchado 
kūną, pati jį nuplovė ir paguldė ant pakylos. Po to. nuėjo pas 
SeseTį. | 
ip; 7—.O valdove, — tarė ji, — leisk man priimti šiąnakt brangų 
svečią. | 

Sesuo sutiko. Širina nuėjo į mauzoliejų, užsirakino iš vidaus, 
pasileido kasas, susiplėšė ant savęs drabužius ir sušuko: 
 „— „Farchadai! Tu išgirdai žinią apie mano mirtį ir nusižudei. 
Kaipgi galiu aš gyventi, jeigu tu miręsė Be tavęs man nebe 
mielas pasaulis. 

Ir ji apkabino negyvą Farchadą ir durklu smeigė sau į šir- 
dį. 

"Rytojaus dieną Širina neatėjo pasveikinti valdovės. Valdovė 
nustebo ir pati nuėjo į Širinos menę, bet duris rado užrakirtas. 
Ji liepė jas išlaužti, bet viduje nieko nebuvo. Tada ji nuėjo į 
maužoliejų ir išvydo tenai negyvus Farchadą ir Širiną. Valdo- 
vė, nepakeldama skausmo, taip pat nusižudė. 

* Žinia apie tai pasiekė žmones, Chosrovo sūnus taip pat ją 
išgirdo. Visi labai liūdėjo, bet nieko negalėjo padaryti. Visus 
tris palaidojo drauge, o Šapuras tapo jų kapo šeichu. 

„ „Tą naktį didžiulė kariucmenė apsupo miestą. Tai buvo Far- 
chado tėvo kariuomenė, kuri ieškojo jo „sūraus. Kai Farchadas 
dingo, jo tėvas ir motina mirė iš sielvarto. Sostą užėmė viziris 
Bachramas. Jis labai mylėjo Farchadą, nes šis buvo užaugęs 
ant jo rankų. Kai tik Bachramas tapo šachu, jis iškeliavo ieš- 
koti -Farchado ir atvyko į šį miestą. Čia jis sužinojo apie Far- 
chado, Širinos ir valdovės mirtį, nuėjo prie jų kapo ir ilgai ten 
verkė ir meldėsi. Šapurą parsivedė į palapinę ir išklausė jo pa- 
sakojimo apie viską, kas buvo nutikę. O rytą jis nusiuntė laiš- 
ką Chosrovo sūnui: 

„Aš reikalauju atpildo už Farchado, Širinos ir valdovės krau- 
ją, rytoj ruoškis sutikti mane." 

Chosrovo sūnus perskaitė laišką ir parašė atsakymą: 

„Brolau, aš nekaltas dėl Farchado, Širinos ir valdovės mir- 
ties. Atsiųsk pas mane Šapurą, aš papasakosiu jam viską, o tu 
nori tikėk, nori netikėk, tavo valia.“ 

Bachramas nusiuntė Šapurą, ir Chosrovo sūnus tarė jam: 

— O Šapurai, tu žinai, kad aš nekaltas, netgi nužudžiau savo 
tikrą tėvą, norėdamas išgelbėti Širiną. Persakyk mano žodžius 
Bachramui. 

Šapuras sugrįžo ir pasakė, kad Chosrovo sūnus nekaltas. 
Bachramui pyktis atlyžo, ir jis pasiuntė naują laišką, reikalau- 
damas atlyginti visus nuostolius, padarytus Chosrovo kariuo- 
menės. Chosrovo sūnus priėmė šį reikalavimą ir atlygino iš savo 
iždo visus nuostolius. 

Bachramas išpuošė Farchado, Širinos ir jos sesers antkapius, 
paskui sušaukė vizirius ir paskelbė: 

— Karalystė ir sostas be Farchado man nereikalingi. Drauge 
su Šapuru aš praleisiu likusias savo dienas prie Farchado kapo 
kaip atsiskyrėlis. 

Vietoj savęs paskyrė padišachu vieną vizirį, pasiuntė ka- 
riuomenę atgal į Činą, o pats liko su Šapuru prie Farchado 
kapo. 

Pasaka baigta, ramybė jums. 


ŽMOGUS IR DRAKONAS 


Seniai, labai seniai gyveno vienas senukas. Jis turėjo ne- 
dorą sūnų. Senuko kieme augo medžiai, o atokiau kampe buvo 
duobė. Kartą senukas išėjo į kiemą ir staiga mato, kaip iš duo- 
bės kiša galvą drakonas. Drakonas nieko pikta jam nedarė, ir 
senukas pagalvojo: „Kad jis toks geras, reikia su juo susibičiu- 
liauti." 

Senukas turėjo karvę. Rytą pati pamelžė karvę, senukas su- 
pylė pieną į didelį dubenį ir pastatė priešais drakoną. Drakonas 
išgėrė pieną ir tuojau atrijo pilną dubenį aukso. Senukas apsi- 
džiaugė, pasiėmė auksą ir parsinešė namo. 

Taip kasdien senukas duodavo drakonui du dubenius pieno 
ir gaudavo iš jo du dubenius aukso. Netrukus jis taip praturtėjo, 
kad jo lobius sunku buvo suskaityti. 

Apie tai sužinojo sūnus ir tarė sau: ,Kam imirėti iš to dra- 
kono po du dubenius kasdien, geriau nugalabyti jį ir pasigrcb- 
ti visą auksą iš karto." Susirado jis kardą ir nuėjo pas drakoną. 

O šis ant duobės krašto jau. belaukiąs.. Smogė vaikinas drakonui 
kardu, bet nenudobė, o tik. uodegą nukirto. Vos jis spėjo užsį- 
moti antrą kartą, drakonas sudraskė jį: į. kąsnelius ir „prarijo. 
Nuėjo senukas, kaip visada, pas. greApsą, ir .mato, kad tasai 
įtūžęs. Ža Ža 
—- Kas tau yra? — "klausia jo senukas, "—- iai dA 
Drakonas sako: 
— Atėjo tavo sūnus ir nukirto. nan. uodegą, 8. aš „sudraskiau 
jį į kąsnelius ir prarijau. 
— Aš paaukoju, tau. L sūnų. Nepyk, draugaukime, 
kaip draugavome. is P 
. — Ne, — saką drakonas; — tu, „mane "matydamas, prisiminsi 
sūnų, o aš, tave išvydęs, gailėsiuos savo a „Ne, negalime 
daugiau draugauti, S ai 
Ir dingo. i S 7 


LL 2 
PDA 


PADIŠACHAS IR. VIZIRIS RS, 4 Šu 
Gyveno padišachas. Jo Aešinioji išpLa buvo viziris, "Jūodu 
ilgai neturėjo vaikų. Pagaliau jų pačios ėmė lauktis. | „kūdikių. 
Padišachas ir viziris susitarė: +. ||| is A 
— Jeigu gims berniukai, tegu bus Ai jeigu mergaitės — 
draugės, o jeigu vieno bus berniukas, o kito..— „mergaitė, tai 
suvesdinsimę juos, | 3 S 
„Ir štai kartą, kai padišachas. ir viziris, medžiojo, atjojo. šauk- 
lys sų gera žinja ir pasakė, kad jų pačios. pagimdė. berniukųs, : m 
Berniukai augdami draugavo. Kai jiems suėjo pa dvylika me 
tų, juos apvilko puošniais chalatais, 0. padišachas. atidavė sūnui 
raklą nuo Jobyno, Karalaitis atrakino. septynis, kambarius, o aš- 
„ Kambaryje stovėjo skrynia. Karalaitis atplėšė ją. ten. rado 
1 pažvelgė į jį ir apstulbęs griuva be žado. | 
Tėvas su viziriu parjojo iš medžioklės. ir ėmė ieškoti, "kara: 
laičio. Ilgai ieškojo. if, pagaliau rado berniuką. už skrynios. Nu: 
nešė jį į tėvo menę, davė pauostyti vaistų. Jis atsigavo ir sa: 
ko: | 
— O tėve! Jeigu nesurasi ineigejės. kurią aš mačiau pa- 
veiksle, aš būsiu tau ne sūnus. 
— Brangus sūnau — sako padišachas, aš pats ją karštai. bu- 
vau pamilęs. Bet neradau tos gražuolės, o jeigu rasiu, „tai ji bus 
mano. 

— Jei.taip,— sako sūnus, — aš išeisiu iš tavo šalies.— Ir ka- 
ralaitis ėmė ruoštis į kelią. Tai išgirdęs, vizirio sūnus nenorėjo 
skirtis su draugu. Juodu iškeliavo dviese. Draugai priėjo ne- 
pažįstamą miestą ir, gindamiesi nuo bado, ėmė elgetauti. 

Ir štai sykį karalaitis susirgo. Vizirio sūnus užsivertė jį ant 
pečių ir nudrožė prie upės kranto. Ten jis jį paguldė, o pats 
nuėjo išmaldos prašyti. Jo per dieną surinktos duonos karalaitis 
negalėjo suvalgyti, ir, kas likdavo, mesdavo į vandenį. Vizirio 
sūnus kartą jam sako: 

— Brangus brolau, mane puldinėja šunys, kai einu tau duo- 
nos maldauti, o tu ją mėtai į vandenį. 

— Brolau — sako jis, — aš vis tiek taip darysiu, o jeigu tau 
nepatinka, skirkimės. 

— Gerai, tu pasilik, o aš grįšiu į gimtuosius namus. 

Karalaitis liko gulėti ant kranto. Iš bado ir troškulio jis nu- 
alpo. Paskui šiaip taip atsikėlė, pasiėmė lazdą ir nuėjo į miestą. 
Čia jis susirado vietelę turguje, atsisėdo ir prašo išmaldos. Vie- 
ni davė jam duonos kąsnelį, kiti smulkų pinigėlį ar dar ką 
nors. Kartą vienas senis turguje sušuko: 

— Kas nori kentėti vieną dieną, o keturiasdešimt dienų sma- 
giai gyventi? | 

Karalaitis galvoja: „O -sutvėrėjau, ką čia galėtų reikšti?“ — 
ir tarė: 

— Aš sutinku! 

Senis privedė žirgą, pasodino ant jo karalaitį ir iškeliavo na- 
mo. Prijojo jie namus, ir čia karalaitis pamatė gražią mergelę. 
Pasiramsčiuodamas lazda, jis nusvyravo į vidų. Ten prie jo pri- 
ėjo mergelė ir pasveikino: 

— Salam aleikum, jaunikaiti. 

Ji apkabino jį ir pasodino ant minkštų patalų. Senio kieme 
buvo pirtis. Mergelė nuvedė karalaitį į pirtį, išprausė, paskui 
pasodino priešais ir ėmė vaišinti įvairiais gardumynais. Kai jis 
pavalgė, gražuolė puolė jį ir ėmė glostyti kojas. Jis pagalvo- 
jo: „Kokia laimė, kad aš čia patekau! Garbė alachui, aš čia 
greitai pasveiksiu.“ Kasdien jis buvo maitinamas žemės riešu- 
tais, razinomis ir linksmai leido laiką. Taip praėjo keturiasde- 
šimt dienų. Keturiasdešimt pirmą dieną priėjo senis prie durų 
ir šūktelėjo: 

— Jaunikaiti, ruoškis! 

Mergelė nuvedė karalaitį į pirtį, išprausė ir atvedė pas se- 
nį. O jis paėmė karalaitį už rankos ir nuėjo su juo į turgų. Ten 
nupirko kupranugarį ir avį. Karalaitį pasodino ant kupranuga- 

rio, 0 avį pavarė bėgti priekyje, ir juodu išjojo. Prijojo stepę, 
jos viduryje buvo aukštas kalnas. Senis ir sako karalaičiui: 

— Lipk nuo kupranugario, papjauk avį. 

Jis padavė jam peilį, ir karalaitis papjovė avį. Paskui senis 
sako: 

— Pasiūk iš avikailio burdiuką, mėsą supjaustyk kąsneliais, 
o paskui įlįsk į burdiuką. 

Karalaitis įlindo į burdiuką, o senis pradėjo jį daužyti kumš- 
čiais ir trypti kojomis ir paliko leisgyvį. Atskrido pesliai ir su- 
lesė visą mėsą. Paskui atskrido tokia didelė paukštė ir užkėlė 
burdiuką podraug su karalaičiu ant kalno viršūnės. Jis perplėšė 
burdiuką ir išlindo laukan. Oras ten buvo vėsus, tyras, ir kara- 
laitis tuoj atgavo jėgas. Priėjo jis prie kalno krašto ir pažvelgė 
žemyn. Senis sėdėjo raitas ant kupranugario. Karalaitis šūkte- 
lėjo jam: 

— Seni, kaip man nuo čia nulipti? 

— Ten guli brangakmeniai, mesk juos čia, o paskui aš pa- 
sakysiu tau, kaip nusileisti. 

Karalaitis pradėjo mėtyti brangakmenius ir auksą. Senis ap- 
krovė žirgą ir kupranugarį ir nujojo. Karalaitis kelias dienas 
nieko nevalgė ir vos nenumirė badu. Jis apžvelgė vietovę ir 
pamatė, kad vienoje kalno pusėje vanduo, o kitoje sausuma. 
Pagalvojo karalaitis ir nusprendė: „Pulsiu į vandenį, tegu ge- 
riau žuvys ir krokodilai praryja.“ Jis nusivilko drabužius, prisi- 
rišo juos prie galvos ir puolė į vandenį. 

Tą pačią akimirką iš vandens išniro krokodilas, stvėrė grimz- 
tantį karalaitį, nunešė į krantą ir tarė: 

— O jaunikaiti, nusiimk nuo galvos drabužius ir atsimerk. 

Karalaitis nusiėmė nuo galvos drabužius ir pamatė kroko- 
dilą. Jis paklausė nustebęs: 

— Krokodile, tu išgelbėjai mane. Kaip aš tau atsidėkosiu? 

— O jaunikaiti, — sako krokodilas, — ne tu man skolingas, o 
aš tau. Kai tu sirgai, mes, krokodilai, irgi buvome ligoniai, ir 
mus išvijo iš jūros. Mes todėl pasveikome, kad mitome duona, 
kurią tu mėtei į vandenį. Ko tau reikia? Mes tau pasitarnausi- 
me. 

Karalaitis labai apsidžiaugė. Nuėjo jis vėl į tą patį turgų. 
Ir vėl ten atsirado senis ir ėmė šaukti: 

— Kas nori linksmintis keturiasdešimt dienų už vienos die- 
nos kančias? 

— Aš,— sako karalaitis. 

Senis mato, kad jis labai panašus į aną drąsuolį. Nustebo 
jis, bet karalaitis atspėjo jo mintis ir tarė: 

— Mano brolis dingo, aš ieškau jo. Jis labaį panašus į ma- 
ne, žmonės mudviejų negali atskirti. 

Senis pasodino karalaitį ant žirgo ir parsivedė namo. Merge- 
lė pamatė jį ir sušuko: 

— Keista, juk tai tas pats jaunikaitis! 

Ji nusivedė karalaitį, pasodino ant patalų ir ėmė klausinė- 
ti. 

Tasai pasakojo: 

— Aš esu karalaitis, mano brolis dingo, aš ieškau jo. 

Mergelė patikėjo. Ji atnešė gardžių valgymų ir brangių dra- 
bužių. 

Praėjo keturiasdešimt dienų ir naktų. Senis priėjo prie durų 
ir sušuko: 

— Jaunikaiti, išeik. 

Karalaitis nuėjo į pirtį, išsiprausė, apsivilko naujus drabu- 
žius ir nuėjo pas senį. Tasai paėmė karalaičiui už rankos ir nusi- 
vedė į turgų. Čia jis nupirko mulą ir avį. 

— Sėsk ant mulo, jaunikaiti, — sako senis. 

— Aš dar niekada nesėdėjau ant mulo ir nežinau, kaip ant 
jo užlipti. Aš jodinėjau tik žirgu. 

Senis supyko, pats sėdo ant mulo, pasiėmė avį, o karalaitis 
sėdo ant žirgo. Juodu nujojo į bevandenes dykumas ir prijojo 
bekraštę stepę. 

— Ei jaunikaiti — sako senis— papjauk avį ir pasiūk bur- 
diuką. 

— Mielas tėve,— sako karalaitis — aš nė žvirblio nesu nu- 
galavęs, kaip galiu avį pjauti? 

Senis vėl supyko, pats papjovė avį, nunėrė kailį, supjaustė 
mėsą į kąsnelius, o paskui sako: 

— Lisk į burdiuką! 

— (O mielas tėve, nežinau, kaip įlįsti, tu parodyk. 

— Nagi šitaip, — tarė senis ir įlindo į burdiuką. 

Karalaitis ilgai nelaukė, stipriai užrišo burdiuką, primušė 
senį ir paliko be žado. 

Atskrido pesliai ir sulesė mėsą. Paskui atskrido didžiulė paukš. 
tė, nutvėrė burdiuką ir nunešė ant viršukalnės. Ten senis iš- 
lindo iš burdiuko ir nuėjo prie kalno krašto. O karalaitis šūk- 
telėjo jam iš apačios: 

— Aš tas pats jaunikaitis, kuris anąkart tau mėtė žemyn 
brangakmenius, 


53 


— Sakyk man, kaip tu iš čia“lštrūkėi? *2:mdldaujas šenis. 
—“.Pirifia piiniėtyksdikineų dt>aUkso 6" paskui iparodysiu“ “tau 
2 DABE T! 5tOo!=Us zŲ o AiS (DAS ViP TSO T [Ei ot ai 
Senis pradėjo /mėtytė: brašgakmėūius;> y! karklaitis:: 'apkrovė 
žirgą ir mulą ir nujojo. Kelyje “jis štitiko> dū/!galiūaus, :/KUriė 


vedėd'šurištą divą; i Karalaltis jiefiB sako 107168 Gilias: Sio 
— Brolyčiai, atidūėkite "Miah tą 'aivą" ir /imkifė Uš manęs auk! 
są. Jo užteks ir jūsų anūkams. 0452 žlį VU 


Ilgai galvojo galiūnai, pagaliau vienas jų tarėji €54 171 o— 
— Jeigu paleisitūe Iš! laivą, jis SUgriaus! padišdčho“ sostikę ir 


a kerės mums. "eidyTisb Ais p0VJ 1 IBil 
o antrasis sako: ano) 225 biųsva 1) — 
+ Nė; gėriau mainykimne.. 2USOKIĖ Gebo d el iek 

— "Ne, neverta; — nesutinka“pirmMasis;' 5 (6! BlUstasi BI el 

Pagaliau juodu susitarė ir sako: “OGB P6į 
— Mudu atsiduodame diėtė valiai. 5: Y705 į 02:15 ailsvitl 


Paėmė juodu iš karalaičio auksą ir 4uėjo' savo kėliu/ Atrišo 
divą, "ir - jis pradėjo" eiti didžhėliais žingsniais: /vieha-jo koja! bu- 
vo Hisare, o kita — Kulabe. Rytojaus dietą“ divas' ėmė: EayėNŲ 
„Kodėl šis jaunikaitis- Išvadavo mane?" "miglės i2 „RL 


Atsisūko į Jį ir“ klausia: LG L El uADĖ ki Na A 
*— O jaunikaiti; kam tau' prireikė: išvaduoti mane? visa 
i Karalaitis:išsitraukėipaveikslą ir sako: (į 5 iotk. 5 


— Surask man tą mergelę, kuriičią 'pavaizduota. 5:5 aijoid 
— O jaunikaiti;—:sako.:dįvas,— „xasti są. „perę. labai, .sunku. 
Bet pamėginsiu. Sukrauk septynias krūvas. šiaudų, jr. vieną jų 
ANG“ EUSC Ap CSA AS Ag ai bass M 
Karalaitis; sukrovė. „septynias:, vas šigugų. Ar. „vieną, AlŽdegĖ, 
Dirės įtipo- į Jaužą;.a kai šiaudai, sudegė, įis vėl;ątsiradp, sios 
jaunikaitį ir sako: 5 ERA 
— Sudegink dar vieną krūvą. Jeigu mergelė būs joje, tu ją 
pamatysi, o jei ne, vadinasi, ji arba po žeme, arba danguje. 
Karalaitis uždegė dar vieną krūvą šiaudų. Divas įlipo į lau- 
žą, ir staiga iš jo iškilo pilis, aptverta siena. Divas atsirėmė Tan- 
komis į sieną ir įšoko kieman. Jis įėjo į vidų ir pamatė skry- 
nelę šu raktu.“ "Dlvas nežiūrėjo, kas Br JOE as Ar. "atnešė 


skrynelę tiesiai“ karalaičiūi. M ZL 
— Kas čia? — ktaušia“ karalaitis. 2 24 ok a 
— Šiai "Taktasį "pažiūrėk, dr tėn itiai. “Jeigu "nėra, vadinasi, 

Karalaltis 'atvožė skrynelė įr'jėje" rado miegaiičią težiolę 
tą pačią, kurios ieškojo. Divas sako: | 

— Jaunikaiti, lipk į skrynelę. 

Karalaitis įlipo, divas užsidėjo skrynelę ir žirgą ant nugaros 
ir leidosi kelionėn. Kryžkelėje jis sustojo ir sako: 

— Jaunikaiti, vienas kelias eina į tavo tėvo šalį, o kitas — 
į mūsų kraštus. Katrą tu renkiesi? 

Karalaitis galvoja: „Jeigu grįšiu į tėvo šalį, jis nužudys ma- 
ne ir pasiims mano žmoną. Geriau eisiu su divu.“ 

Ir jis sako: 

— Einu pas jus. 

Divas „parėjo į savo namus. Jo pasitikti išėjo jaunesnieji bro- 
liai ir tuoj ėmė dairytis: 

— O, kvepia žmogumi| 

— Brolyčiai, iš kur rasis žmogus mūsų krašte? Jeigu paukš- 
tis čia užskrenda, tai sparnus apsvyla, jeigu žvėris užbėga, ko- 
jas apdega. 

Divams patiko jo žodžiai, jie ir sako: 

— Mūsų brolis teisybę kalba. 

Divai susėdo. Vyriausiasis divas atnešė jiems įvairių valgy- 
mų, jie pasisotino ir sako: 

— Brolau, šie valgymai labai gardūs. Kas juos virė? 

— Brolyčiai. — sako jis— jei norite, užmuškite mane, aš 
parsivedžiau žmogų, kurį jūs užuodėte. Jis ir išvirė valgymus. 

— Tai parodyk jį, brolau. Jeigu jis mums patiks, bus mūsų 
brolis, o jeigu ne, tai nužudysime. 

Divas paėmė raktą, atvožė skrynelę ir sušuko: 

— Jaunikaiti, išlipk! 

Karalaitis ir jo žmona išlipo ir pasveikino divus. Divai am- 
žiams pavadino jį broliu, o jo žmoną — seserim. Karalaitis ir jo 
žmona virė divams gardžius valgymus ir maloniai su jais nu- 
gyveno visą savo amžių. 


KALVIO DUKTĖ 


Seniai, labai seniai gyveno pasaulyje padišachas. Kartą jis 
išėjo į rūmų sodą ir mato — pešasi du žvirbliai. Kai prie jo 

— Rytą mačiau pešantis du žvirblius. Sakykite man, ką tai 
galėtų reikšti? 

Niekas negalėjo jam atsakyti. Jis davė jiems keturiasdešimt 
dienų laiko. 

Kai iki termino liko tik viena diena, visi viziriai ir mulos 
patraukė pas padišachą. Ėjo jie pro kalvę, kur dirbo tėvas su 
dukteria. Duktė pažvelgė į juos ir nustebo: tą dieną jie atrodė 
ne taip, kaip visada. 

Ji metė darbą, išbėgo pas juos ir sako: 

— Kasdien jūs einate pro šalį tokie linksmi, o kodėl šiandien 
tokie nusiminę? 

— Dirbk savo darbą, mergele, — tarė jai mulos. 

Mergelė paklausė vieno mulos: 

— Tėve, sakyk man, ko tu toks nusiminęs? 

Jis atsakė: 

— Rytą padišachas išėjo į sodą ir pamatė du besipešančius 
žvirblius. Jis paklausė mūsų, ką tai galėtų reikšti. Bet nė vienas 
iš mūsų nežinojome. Tada jis davė mums pagalvoti keturiasde- 
šimt dienų. Rytoj keturiasdešimtoji baigiasi, bet niekas negalime 
jam atsakyti. Padišachas. nubaus mus mirtimi. 

— Nojaugi per keturiasdešimt dienų negalėjote nieko sugal- 
voti? — stebisi ji. — Aš turiu į jus vieną prašymą. Jeigu jį iš- 
pildysite, aš jus išgelbėsiu. Du žvirbliai — tai Vyras ir žmona. 
Jie turi vienturtį sūnų ir susiginčijo dėl jo. Kam atiteks vai- 
kas — tėvui ar motinai? Tegu padišachas parašo savo atsakymą 
popieriuje. 

Viziriai ir mulos nuėjo pas padišachą. Tasai mula, kuris kal- 
bėjosi su kalvio dukterimi, išėjo į priekį ir sako: 

— Aš atsakysiu į tavo klausimą, o padišache. Du žvirbliai — 
tai vyras ir žmona. Jie susiginčijo dėl vaiko. Dabar parašyk 
popieriaus lape, katram turi atitekti tas vaikas. 

Padišachas parašė, kad sūnus turi atitekti tėvui. Mula pa- 
ėmė popierių ir nunešė kalvio dukteriai. Duktė paprašė tėvo, 
kad ją išleistų trim dienom, pasiėmė iš jo pinigų, nusipirko tur- 
guje virvių, pasamdė du žmones ir išėjo į kalnus. 

O padišachas buvo atėmęs iš kalvio eržilą ir paleidęs į savo 
tabūną. Kalvio duktė nuėjo į padišacho tabūną ir susigavo visus 
kumelius, kurie buvo nuo to eržilo. Piemuo nenorėjo jų duoti, 
bet mergelė tarė: 

— Štai paties padišacho raštas. Čia parašyta, kad tie kume- 
liukai mūsų eržilo. 

Piemuo pranešė padišachui. 

— Tegu pasiima, — atsakė jam padišachas. 

Mergelė nuvarė kumelius į turgų, pardavė juos, ir juodu su 
tėvu pradėjo gyventi pasiturimai. 

O padišachas sumanė vesti kalvio dukterį ir pasiuntė pas ją 
piršlius. Kalvis piršliams tarė: 

— Mano duktė neverta padišacho. 

Tada padišachas pagrobė mergelę. Praleido su ja naktį, o ry- 
tojaus dieną sako: 

— Tu — kalvio duktė, o aš padišachas, tu neverta manęs. 
Aš vesiu Maliką, o tu btsi jos tarnaitė. 

Malika buvo gražuolė, gretimos šalies karalaitė. Ji pagar- 
sino, kad tekėsianti tik už to, kas atsakys į tris jos klausimus. 
O tasai, kas nesugebės atsakyti, sakė jinai, bus paverstas veI- 
gu. 

Padišachas nuvyko,į jos šalį ir pasisakė atsakysiąs į klausi- 
mus. Nuvedė jį pas Maliką, bet jis nesugebėjo atsakyti nė į vie- 
ną klausimą. Malika padarė jį vergu ir pasiuntė dirbti į aliejinę. 
Padišachui tai nepatiko, ir jis nurašė laišką viziriams į savo 
šalį. „Jeigu jūs sėdite, tai stokitės, jeigu stovite, tai kilkite į ke- 
lionę. Jūsų padišachas pateko į vergovę, jis dirba aliejinėje su 
jungu ant kaklo nuo ryto iki vakaro.“ Kitą laišką jis nusiuntė 
žmonai: „Gyvenk smagiai, linksminkis su savo draugužėmis, o 
aš vedžiau Maliką.“ 

Bet pasiuntinys sumaišė laiškus. Viziriai perskaitė žmonos laiš- 
ką ir ėmė linksmintis. O kalvio duktė perskaitė vizirių laišką ir 
tuoj apsirengė vyriškais drabužiais, paslėpė kasas po vyriška 
kepure, pasiėmė kardą ir išjojo piršlėmis pas Maliką. 

Kelyje ji pamatė baltą palapinę. Joje sėdėjo senė divė. 

— Salam aleikum,— sako mergelė, įėjusi į palapinę. 

— Jeigu tu nebūtum manęs pasveikinusi, būčiau tave gyvą 
prarijusi. 

Mergelė parodė žiedą ant savo piršto ir klausia: 

— Tetule, tu žinai, kas čia per žiedas? 

— Tegu tavo nelaimės krinta ant mano galvos, tai Suleima- 
no žiedas. 

— Pranašas Suleimanas sakė man: „Keturiasdešimt dienų 
Mekoje be paliovos lyja. Visi latakai Mekoje supuvo ir suiro.“ 
Todėl jis liepė man išrėžti iš baltosios divės nugaros du diržus ir 
nugabenti jam. 

— Oi, man skaudės! 

— Tai išmokyk mane atsakyti į Malikos klausimus, ir aš 
tau padėsiu. 

— Kiek tolėliau pakelėje stovi raudona mano sesers pala- 
pinė. Ji gali tave pamokyti. 

Kalvio duktė nuėjo į raudonąją palapinę. 

— Salam aleikum, tetule,— tarė ji įžengdama. 

Senė divė atsakė: 

— Vaaleikum salam. Jeigu nebūtum pasisveikinusi, būčiau 
tave surijusi. Prieik arčiau, keptas avinėli. 

— Tetule, ar pažįsti šitą žiedąė — klausia mergelė. 

— Tegu krinta visos tavo nelaimės ant mano galvos, tai pra- 
našo Suleimano žiedas! 

— Pranašas Suleimanas sakė man: „Keturiasdešimt dienų 
Mekoje lyja. Visi latakai supuvo ir iširo.“ Jis pasiuntė mane 
išrėžti tau iš nugaros du diržus. 

— Oi, man skaudės nugarą! 

— Tai pamokyk, kaip atsakyti į Malikos klausimus, ir aš tau 
padėsiu. 

Raudonoji divė sako jai: 

— Kiek tolėliau pamatysi juodą palapinę. Ten gyvena ma- 
no sesuo. Ji žino, kaip atsakyti. 

Mergelė tuojau nudrožė į juodąją palapinę. Įėjo vidun ir 
sako: 

— Salam aleikum. 

— Vaaleikum salam. Jei nebūčiau išgirdusi iš tavęs pasvei- 
kinimo, būčiau tave surijusi. Eikš arčiau, keptas avinėli. 

— Tetule, pažįsti šį žiedą? 

— Tegu krinta visos tavo nelaimės ant mano galvos, tai pra- 
našo Suleimano žiedas! 

Tada mergelė tarė: 

— Pranašas Suleimanas sakė man: „Keturiasdešimt dienų Me- 
koje lyja, visi latakai iširo, eik ir atnešk du diržus iš juodosios 
divės nugaros.“ 

— (Oi, man skaudės nugarą! — sušuko divė. 

Mergelė sako: 

— Tetule, pamokyk mane, kaip atsakyti Malikai, ir aš tau 
padėsiu. 

Ir divė pamokė: 

— Iš čia keliauk tiesiai į Malikos rūmus. Ten, prie vartų, 
kabo būgnas. Padaužyk į jį, ir išeis tarnas. Iš pradžių jis tave 
nuves į vieną kambarį ir paklaus: „Kas sėdi šiame kambaryje.“ 
Tu atsakyk: „Mūsų padišacho rūmuose yra lygiai toks pat kam- 
barys, jame sėdi mulos." Nusives tave į kitą kambarį ir vėl to 
paties paklaus. O tu atsakyk: „Mūsų padišacho rūmuose yra 
lygiai toks pat kambarys, jame sėdi muftis." Paskui tave nusives 
į trečią kambarį ir paklaus, kas jame sėdi. Tu atsakyk, kad 
tokiame kambaryje sėdi jūsų padišacho viziriai. 

Ir štai kalvio duktė, miyvyko-į;:Malikos: rūmus; „atsakė į vi- 
sus klausimus, ir ją nuvedė pas pačią Maliką.: Karalaitė -„Malika 
iškėlė: didelę: puotą; -pavalgydino ins ioolsasa O ši ia ir 
sutiko tekėti už kalvio dųkterS; 5i05d usi5is Kiss iai 

Kalvio duktė sugrįžo į rūmus. Juodyi draugę;,sų. Malika.. pa: 
pietavo; mergelė paėmė.:du papločius, ;Bėsas, razinų ir. iarė: 

— Paliepk nunešti į aliejinę. „gido okiup o ų S as 
1 Malika nuneše-bęlaisviųi .padišachui, valgyti, 

Paskui mergelė paklausė Malikos: 

— Argi tu neturi arklių? Kodėl verti žmogų. vaikščioti ap- 
lnk siatines;-su jungų, ant ;kaklot sa ai nis — 

Malikąa,. neprieštaravą, „išleido, padįšachą, iš, aliejinės i ir "pasky- 
rė arklininku. Pradėjo padišachas valytį. „ŽIEgUS,, ANSPIĖ IŠ arkli- 
džių mėšlą..Ragaliau,mergelė sako Malikaiaų Gaiiao 


— Dabar keliausime į mano šalį. 


j| 


E , 
3 jo 


TO L ET 


Malika liepė pabalnoti žirgus, bet mergelė: tarė; i a 

kito — mergelė su Malika, ir jie išjojo. Pusiaudieny.. „gustojo 
prie šaltinio, „Ąulipe RUOžiEgUKRaValgė- K žuduniis, siuis, 
Paskui kalvio duktė sako: 
— Ei arklininke, aš dovanoju tau Maliką ir Žirgą.. i 

jų pasitikti. Patiesė ant kelio kilimus, ir padišachas iškilmingai 
įėjo į rūmus. 

Padišachas pagarsino, kad vedąs Maliką. Jis pasišaukė kal- 
vio dukterį ir sako: 

— Ei tu, prakeiktoji, užpilk vandens Malikai ant rankų. 

Paskui jis padavė Malikai rimbą ir tarė: 

— Duok keturiasdešimt kirčių tai nenaudėlei! 

— O kvailas padišache, kas tau padovanojo šią žmoną?! — 
klausia kalvio duktė. 

— Kas man gali dovanoti žmoną? Aš pats ją radau! 

— O ar parodyti tau, kas dovanojo? — paklausė kalvio duk- 
tė ir tučtuojau išėjo, greitai persirengė vyriškais drabužiais, ap- 
siavė puikios odos batus, užsijuosė auksinį diržą, pasikabino 
prie jo kardą ir durklą, pasiėmė rimbą, įbėgo atgal pas jį ir 
sako: 

— O kvailas padišache, Maliką tau padovanojo kalvio duk- 
tė! 

Malika įtūžo ir sušuko: 

— Būk tu prakeiktas! Prakeikiu tokį padišachą, kuris, turė- 
damas protingą žmoną, ieško kitos! 


S4JDAREGGĖ 


Senų senovėje gyveno pasaulyje viena senutė. Turėjo ji su- 
nų Achmadą. Senutė verpė, o Achmadas ganė gyvulius. Gyveno 
juodu padišacho sostinėje. 

Užaugo sūnus ir -prašo motinos išpiršti jam padišacho duk- 
terį. Motina sako: 

— Mano sūnau, mes esame vargetos, padišachas nieku gyvu 
nesutiks leisti už tavęs savo dukters. 

— Vis tiek, mama, eik piršlėmis. 

Tų laikų papročiu, kas piršdavosi kokiai mergelei, tris die- 
nas iš eilės šluodavo jos tėvo kiemą. Ir štai Achmado motina 
tris dienas šlavė padišacho kiemą. Tai pamatė padišachas ir 
liepė tarnams ją pašaukti. Atvedė tarnai senutę į aivaną. Nuėjo 
ji ir mato: soste sėdi padišachas, o aplink jį viziriai. Padišachas 
klausia jos: 

— Kodėl tu šlavei mano kiemą? 

— Didysis padišache, prašau leisti savo dukterį už mano 
sūnaus. 

Išgirdo padišachas įžūlius žodžius ir tuojau liepė pašaukti 
budelius ir ją pakarti. Bet vienas viziris sulaikė jį: 

— O pasaulio valdove, tu esi pagarsėjęs savo teisingumu. 
Jeigu nubausi tą senę už jos žodžius, žmonės pasmerks tave. 
Geriau užduok jos sūnui kokį sunkų darbą, kad jis žūtų. 

Padišachui patiko vizirio žodžiai, ir jis tarė senutei: 

— Eik ir pasakyk savo sūnui, tegu jis nugali Misro šalį ir 
pargabena man visą jos iždą ir parvaro visas kaimenės su pie- 
menimis. Tada leisiu už jo savo dukterį. 

Motina sugrįžo namo ir pasakė, ko reikalauja padišachas. 

— Vieni niekai — nuramino ją sūnus, — tu išruošk mane į 
kelionę. 

Rytojaus dieną Achmadas prisidėjo burdiuką motinos patai- 
syto paviržio ir leidosi kelionėn. Ėjo jis kelias dienas ir naktis 
ir sutiko Žmogų, jojantį ant juodo žirgo. Tasai žmogus buvo 
juodais drabužiais ir visas juodas. Jis paklausė Achmado: 

— Iš kur esi ir kur keliauji? 

— Aš esu iš Turkestano, einu į Misrą parvesti Turkestano 
vergijon tos šalies valdovo, pargabenti visų jo lobių ir pargin- 
ti visas kaimenes. Tada aš gausiu už žmoną Turkestano padiša- 
cho dukterį. 

— Aš einu su tavim, — sako juodasis Žmogus, — ir nepalik- 
siu tavęs, kol tu pasieksi tikslą. 

Toliau juodu keliavo dviese. Po kelių dienų ir naktų nuvyko 
į Misrą, pasistatė netoli miesto palapinę ir nusiuntė pas padiša- 
chą pasiuntinį. Jis turėjo pasakyti padišachui, jog atvyko du 
svetimšaliai ir reikalauja, kad šis jiems paklustų, atiduotų iždą 
ir visas kaimenes drauge su piemenimis. O jei ne, bus karas. 

Pasiuntinys nuėjo pas Misro padišachą ir apsakė, ko reika- 
lauja svetimšaliai. Padišachas įniršo ir tarė pasiuntiniui: 

— Eik ir jiems pasakyk, kad aš.nepaklusiu, o jeigu jie nori 
kariauti, tegu rytoj už miesto stoja į mūšį su mūsų kariuome- 
ne. 

Pasiuntinys sugrįžo ir Achmadui ir jo bičiuliui persakė pa- 
dišacho žodžius. Jie pradėjo ruoštis mūšiui ir susitarė, kad vieną 
dieną grumsis — vienas, kitą dieną — kitas. 

Rytą prasidėjo mūšis. Pirmą dieną grūmėsi Achmadas. Jis 
nukovė daug Misro karių. Kitą dieną kovėsi Juodasis. Jis pa- 
guldė dar daugiau karių, negu Achmadas. Trečią dieną į mūšį 
išėjo vėl Achmadas, o Juodasis liko valgio virti. Prie jo ant 
ožio prijojo žmogutis vienos pėdos augumo su keturiasdešimt 
penkių pėdų, ilgio barzda ir įsakė atiduoti jam pietus. Juodasis 

nedavė. Tada nykštukas nušoko nuo ožio, pakėlė katilą, vienu 
mauku surijo viską, kas jame buvo, vėl sėdo ant ožio ir dingo. 
Juodasis labai nustebo ir išvirė antrus pietus. 

Kitą dieną Juodasis išėjo kautis, o Achmadas liko valgio vir- 
ti. Ir vėl atjojo nykštukas ir įsakė atiduoti pietus. Achmadas 
nedavė, tada nykštukas pakėlė katilą ir iškart viską surijo. Ach- 
madas supyko ir trenkė jam kardu per sprandą. Nykštukui nu- 
lėkė galva, bet ji užšoko ant ožio ir nujojo grasindama: 

— Aš tau parodysiu, aš tau parodysiu! 

O kūnas liko gulėti ant žemės. Achmadas dar kartą išvirė 
pietus ir laukia draugo. Juodasis grįžo, pamatė kūną be galvos 
ir klausia: 

— Kas čia toks? 

Achmadas papasakojo. 

— Atjojo ant ožio toks žmogelis pėdos augumo, su barzda 
keturiasdešimt penkių pėdų ilgio ir liepė atiduoti pietus. Aš 
nedaviau. Tada jis pribėgo prie katilo ir surijo viską vienu 
mauku. Kirtau kardu, ir nulėkė jam galva. Kūnas liko, o galva 
užšoko ant ožio ir nujojo grasindama: „„Aš tau parodysiu!“ 

Tada Juodasis sako Achmadui: 

— Brolau, jis ir vakar sušlemštė mūsų pietus. Mes turime 
sužinoti, kas jis toks. Eime jo pėdsakais. 

Pavalgė juodu, pasikalbėjo ir sutarė sudaryti trijų dienų pa- 
liaubas. 

Kitą dieną jie pranešė padišachui, kad išvykstą trims die- 
noms, ir patraukė ton pusėn, kur buvo nulašėjęs kraujas iš 
galvos. Pėdsakai nuvedė juodu prie urvo viduje kalno. Juodasis 
ir sako Achmadui: 

— Tu lipk į urvą, aš numesiu tau virvę, laikykis už jos ir 
eik iki pat galo. 

Achmadas taip ir padarė. Kai tik įlipo urvan, Juodasis, kuris 
iš tikrųjų buvo mergelė, nuleido jam savo kasą. Achmadas įsi- 
kibo į ją ir nuėjo iki urvo galo. Ten buvo šviesu, ir Achmadas 
pamatė miegantį divą, o toji nukirstoji galva kuteno jam pa- 
dus, jį žadindama. Achmadas pažvelgė į kitą pusę ir mato — 
sėdi mergelė, o nuo jos veido spindi visas urvas. 

— Kas tu toks? — klausia ji Achmado.— Ko 'čia atėjai? Šis 
divas tave praris. 

— Ką man daryti? Ką daryti? — klausia jis. 

— Še tau raktą, atsirakink šitą skrynią. Joje rasi septynis 
indus, o kiekviename jų po balandį. Jeigu užmuši visus balan- 

džius, divas mirs. O jeigu nors vienas liks gyvas, tai ir divas 
bus gyvas, ir, kai tik pabus, praris tave. 

Achmadas paėmė iš jos raktą, atrakino skrynią ir pradėjo 
kulti indus ir sukti balandžiams galvas. Kai jis nugalavo šešis 
balandžius, divas nubudo ir jau norėjo ryti Achmadą, bet šis 
nusuko galvą septintam balandžiui, ir divas krito negyvas. 

— Kas tu tokia ir ką čia veiki? 

— Aš esu Misro padišacho duktė, — sako jinai. — Prieš sep- 
tynerius metus divas pagrobė mane ir atsinešė čionai. Kas trečią 
dieną jis atsibunda, pasisotina ir vėl užmiega. O ši galva — 
divo anūkas. Jis išjoja raitas ant ožio ir atgabena malkų, maisto 
ir vandens. 

Achmadas pašaukė savo bičiulį, ir Juodasis ištraukė iš urvo 
pirma mergelę, o paskui ir Achmadą. Viršuje Achmadas papa- 
sakojo savo bičiuliui apie divą ir mergelę. Juodasis sako: 

— Dabar mes pasakysime padišachui, kad radome jo duk- 
terį. Jeigu jis paklus mums ir atiduos visas savo kaimenes su 
piemenimis, tai mes jam atiduosim dukterį. O jeigu ne, pasi- 
imsime mergelę ir išsivešime. 

Nuėjo juodu pas padišachą. Tasai išklausė jų ir sako: 

— Viską padarysiu, ko tik prašysite, tik atveskite man duk- 
terį. 

Achmadas ir Juodasis atvedė mergelę. Padišachas meiliai 
juos sutiko, iš to džiaugsmo tris dienas puotavo, o paskui ati- 
davė jiems visas savo kaimenes ir tabūnus žirgų. 

Achmadas ir Juodasis iškeliavo atgal. Prijojo jie tą vietą, 
kur susitiko. Tuomet Juodasis ir sako: 

— Tu jok savo keliu, o aš josiu savo. 

— Ne,— sako Achmadas, — tu keliausi su manim į mūsų 
miestą, ten iškelsiu vestuves, o paskui tave palydėsiu. 

— Negaliu, — sako Juodasis, — aš turiu palikti tave, tepadeda 
tau dievas. 

Kad ir kaip maldavo Achmadas, Juodasis nesutiko. Tada 
Achmadas paprašė jo duoti ką nors atminimui. Juodasis ištraukė 
iš kišenės nedidelį peiliuką, padavė Achmadui ir sako: 

— Kiekvieną kartą, kai pamatysi tą peiliuką, ištark: ,,„Vo- 
daregė“ ir prisimink mane. 

Achmadas paėmė peiliuką, įsikišo į bato aulą, atsisveikino su 
bičiuliu ir toliau keliavo. 

Kitą dieną padišachas gavo žinią, kad Ažkiinadias parginė 
Misro padišacho kaimenes. Atidarė miesto vartus ir ėmė varyti 
gyvulius. Jau nebuvo mieste vietos, o gyvuliai vis ėjo ir ėjo. 

Padišachas negalėjo atsistebėti. Jis ėmė tartis su viziriu, ką 
daryti. Viziris sako: 

— Mūsų protėviai sakydavo: „Pažadą reikia tesėti.“ Atiduok 
savo dukterį tam jaunikaičiui, kitos išeities nėra. 

Padišachas kelias dienas kėlė vestuves ir išleido dukterį už 
Achmado. Nuotaka buvo nuvesta į jaunųjų menę. Achmadas 
įėjo pas ją ir pradėjo mautis batus. Nusitraukė vieną batą, ir iš 
jo iškrito peiliukas, kurį jam padovanojo Juodasis. Achmadas 
paėmė peiliuką ir sušnibždėjo: ,„Vodaregė“. O žmona jo klau- 
sia: 

— Kodėl neparsivedei Vodaregės, jeigu ją matei? 

— Kas toji Vodaregė? 

Žmona sako: 

— Vodaregė — tai perė, kuriai gražumu niekas pasauly ne- 
gali prisilyginti. 

Tai išgirdęs, Achmadas vėl užsitraukė batą, paėmė į rankas 
lazdą ir tučtuojau išvyko ieškoti perės. Ėjo jis kelias dienas ir 
priėjo kaimenę avių. 

— Kieno jos? — klausia jis piemens. 

— Tai Vodaregės kaimenė. 

— O kur toji Vodaregė? 

— Nežinau. 

Achmadas keliavo toliau. Sutiko jis didžiulę kaimenę kupra- 
nugarių ir klausia: 

— Kieno ta kaimenė? 

Piemuo sako: 

— Tai Vodaregės kaimenė. 

— O kur pati Vodaregė? 

— Nežinau. 

Achmadas keliavo toliau ir galop priėjo miestą. Jo pakrašty- 
je stovėjo rūmai. Achmadas atsisėdo ant upokšnio kranto ir 
susimąstė. Staiga priešais jį atsirado senis ir klausia: 

— Kas tu toks ir kur eini? 

— Aš esu šachzadė ir ieškau Vodaregės. 

Senis sako: 

— Daug žmonių čia buvo atsilankę, Vodaregės ieškodami, ir 
visi jie žuvo. Ji turi žirgą be plaukų, sakalą be plunksnų ir nu- 
plikusį skaliką. Nakčia jie saugo ją. Kai tik kas prisiartina, 
žirgas pradeda žvengti, sakalas — klykti, o skalikas — loti. Vo- 
daregė labai stipri, ji greit išeina iš rūmų ir tuoj užmuša drą- 
suolį. Aš duosiu tau patarimą: jei paklausysi manęs, pasieksi 
tikslą. Eik ir išsikask prie pat rūmų duobę ir pasislėpk joje. Vi- 

5. Tadžikų pasakos 


durnaktį iškišk galvą iš duobės. Žirgas, sakalas ir skalikas, kai 
tik tave pamatys, ims šurmuliuoti ir išbudins Vodaregę. Tu vėl 
pasislėpk duobėje. Vodaregė išeis, apsidairys, bet nieko nepa- 
matys ir sugrįš į -rūmus. Tuomet tu vėl iki pusės išlįsk iš duo- 
bės. Žirgas, skalikas ir sakalas vėl ims žvengti, klykti ir loti, 
Vodaregė vėl išeis, ims dairytis, bet nieko nepamatys. Ji su- 
pyks, nueis, o tu išlįsk ir vėl tuoj pasislėpk. Žirgas, sakalas ir 
skalikas vėl ims triukšmauti. Ji trečią kartą išeis iš rūmų, ap- 
sidairys ir sakys gyvuliams: „Prisiekiu dievo vardu, jeigu jūs 
dar kartą mane pribudinsite ir aš nieko nepamatysiu, tai nusu- 
kinėsiu jums galvas." Tu kiek palauk, paskui išlipk iš duobės ir 
vėl pasislėpk. Tada žirgas, sakalas ir skalikas sukels baisų kle- 
gesį. Vodaregė išeis iš rūmų, pasidairys, nieko nepamatys ir 
nudobs žirgą, sakalą ir skaliką. Po to tu dar pabūk duobėje, 
kol ji užmigs, paskui atsargiai įeik į rūmus ir užšok jai ant 
krūtinės. Ji pradės maldauti: „„Nulipk, vis tiek kas tu būtum, 
aš esu tavo". Bet tu neklausyk, liepk jai prisiekti, kad ji tesės 
žodį. Ji visaip saikstysis, bet tu nenulipk, kol ji pasakys: „Pri- 
siekiu savo grožiu, nulipk: aš tavo, o tu mano." 

Achmadas viską taip padarė, kaip liepė senis, ir laimėjo Vo- 
daregę. O ji pirmiau rengdavosi kasdien juodais drabužiais ir 
jodavo lankyti savo kaimenių. Ir štai ji sako Achmadui: 

— Tu esi mano vyras, tai dabar jok aplankyti kaimenių. 

— Negaliu skirtis su tavim nė akimirkos. 

Vodaregė davė jam savo paveikslą ir sako: 

— Imk šį paveikslą, tai aš lyg ir būsiu su tavim. Tik nepa- 
mesk jo. 

Achmadas įsikišo portretą į užantį ir išjojo apžiūrėti kai- 
menių. Jis aplankė visas stovyklas ir ganyklas. Keliaudamas at- 
gal, panoro gerti ir prijojo prie upės. Kai jis pasilenkė prie van- 
dens, paveikslas iškrito iš užančio, ir upė jį nunešė. Jis grįžo 
namo pavargęs ir nusiminęs. Vodaregė pamatė, kad jis liūdnas, 
ir klausia: | 

— Ko tu toks nusiminęs, gal paveikslą pametei? 

— Taigi paveikslas įkrito upėn. 

— Dabar,— sako ji — mums atsitiks nelaimė. 

Nuo tos upės buvo nuvestas kanalas į padišacho sodą. Pa- 
veikslą vanduo nunešė į rūmų sodo baseiną. Rytą padišachas 
stovėjo prie baseino ir žiūrėjo į vandenį. Staiga jis pamatė pa- 
veikslą, pagriebė jį ir jame išvydo nematyto gražumo merge- 
lę. Pasišaukė jis vyriausiąjį kariuomenės vadą ir sako: 


66 


— Imk dešimt tūkstančių karių ir eik paupiu prieš srovę. 
Rask. tą, kurios paveikslą čia turiu, ir atgabenk ją man. 

Vieną rytą išeina Vodaregė iš menių ir dairosi aplinkui. Žiū- 
ri — rūmai lyg skėrių apsupti priešų. Ji sugrįžo į vidų, pažadino 
Achmadą ir sako: 

— Kelkis, mes žuvę. 

Išėjo juodu iš pilies ir ėmė kautis su priešais. Vidurdienį 
Achmadą kliudė strėlė, ir jis pargriuvo. Priešai užmetė arkaną 
ant Vodaregės ir nusivedė. Atgabeno ją pas padišachą. Šis sa- 
ko jai: 

— Karalaite, ar tu nori ar nenori, aš vis tiek būsiu tavo 
vyras. 

— Aš turėjau vyrą, mūsų tikėjimas draudžia man tekėti per 
septyniasdešimt dienų nuo vyro mirties. Nuvesk į atskirą menę, 
tegu tenai kasdien ateina tavo šalies moterys ir dainuoja man 
dainas. Po septyniasdešimt dienų tekėsiu už tavęs. 

Achmadas gulėjo mūšio lauke. Prie jo priėjo tas pats senis, 
patepė jo žaizdas gyduolėmis, ir jos užgijo, o paskui tarė: 

— Kelkis, mano sūnau, ir eik paupiu. Tu surasi savo žmo- 
ną. 

Achmadas ėjo kelias dienas. Pagaliau priėjo miestą ir rado 
senutę, ganančią karvę. Jis pasveikino ją ir pasiprašė nakti- 
gulto. 

— Mano sūnau,— sako ji — tu gali nakvoti mano troboje, 
bet aš neturiu kuo tavęs pamitinti. 

— Aš duosiu tau pinigų. — sako Achmadas,— ir tu atneši 
valgymų, o aš paganysiu karvę. 

— Gerai, vaikeli. Vakare paleisk karvę ir eik paskui ją, ji 
ras kelią namo. 

Achmadas taip ir padarė. Kai jis atėjo, senutė jį pavalgydino 
ir apnakvino. 

Rytojaus dieną Achmadas išėjo iš trobos ir mato: keliu eina 
daugybė išsigašinusių moterų. Jis grįžo vidun ir klausia senu- 
tės: 

— Kur eina tos moteriškės? 

— Mūsų padišachas,— sako senutė — parsivežė nuotaką, o 
ji turėjo vyrą, todėl negali antrą kartą tekėti, kol nepraeis sep- 
tyniasdešimt dienų. O mūsų miesto moterys eina jos linksminti, 
dainų dainuoti. 

— O tuar eisi? — klausia Achmadas. 

— Aš neturtinga, ką aš ten veiksiu. 

— O jeigu aš nupirkčiau tau drapanas? 

— Tada eisiu. 

Davė Achmadas jai pinigų, kad nusipirktų sau ir dukteriai 
drapanas. Senutė nuėjo į turgų ir nupirko, ko jai reikėjo. Kai 
juodvi su dukteria taisėsi eiti pas nuotaką, Achmadas nusimovė 
nuo piršto žiedą, padavė senutės dukteriai ir sako: 

— Kai tu šoksi priešais karalaitę, parodyk jai tą žiedą. 

Juodvi išėjo. Kai mergelės pradėjo šokti vestuvinį šokį, se- 
nutės duktė parodė karalaitei žiedą. Vodaregė pažino Achma- 
do žiedą, liepė mergelei pasilikti, o kitas išleido. sakydama: 

— Eikite namo ir tris dienas tegu niekas neateina pas mane, 
aš miegosiu, 

Kai visos išėjo, Vodaregė klausia mergelės: 

— Kur tu gavai šį žiedą? 

— Man jį davė žmogus, kuris gyvena mūsų troboje. Jis man 
liepė parodyti tau šį žiedą. 

— O kur tavo troba? 

Mergelė papasakojo. kaip ją rasti. 

— Liepk jam palaukti, aš ateisiu,— tarė Vodaregė. 

Kai sutemo naktis, Vodaregė tokiu būdu užtiesė antklodę, 
lyg po ja gulėtų žmogus, užmetė galvūgalyje skarelę, išlipo ty- 
liai pro langą ir pasuko prie senutės trobos. Achmadas ten jos 
laukė. Juodu atsisveikino su senute ir iškeliavo. Po trijų mė- 
nesių parvyko į Achmado gimtinę. Įėjo į vidų ir mato, kad pa- 
dišacho duktė sėdi vestuviniame krėsle, ten, kur ją vyras buvo 
palikęs. Pagyrusi padišacho dukterį už tokią ištikimybę, Voda- 
regė sako: 

— Tu būsi namų šeimininkė, o aš — tavo tarnaitė. 

Taip išsipildė visi jų troškimai. 


LOKYS GALIŪNAS 


Papasakosime, kas buvo ir ko nebuvo, kaip valgėme kuru-- 
tą, kaip vyrai raitė ūsus, ir neliūdėsime, kad mūsų širdys ne- 
apsipiltų krauju. Mes, žmonės iš Darvazo, sustygavome savo 
sazą, metame savo naštą, nors ji ir nesunki. Štai kur bėda: sė- 
dėjo senutė prie krosnies, o mes valgėme papločius. 

Seniai, labai seniai gyveno pasaulyje padišachas. Jis turėjo 
tris dukteris ir kasdien joms kalbėjo: 

— Mano dukrelės, klausykite manęs, neikite į sodą. 

Bet kartą dukterys pradėjo murmėti: 

— Kas čia dabart Netrukus ištekėsime ir paliksime tėvų 
namus, o nė karto nebūsime buvusios sode? 

Susikvietė jos savo drauges, pastatė ant ugnies didžiulį ka- 
tilą plovo ir pradėjo žaisti sode jaunikį ir nuotaką. Ir prireikė 
joms žirgo ir asilo — norėjo užsodinti nuotaką. Vyresniosios 
dukterys rado vieną kumelę, užsodino ant jos dvi drauges, pa- 
vadino jas nuotakomis ir nujodino į tolimą galą sodo. O jau- 
nesnioji jų sesuo nuėjo į kitą galą sodo ir mato — kažkas guli 
ant žemės. Ji nesuprato, kad ten lokys, o pamanė, kad jautis. 
Ji tučtuojau ant jo užsėdo. O šis lokys buvo pamilęs padišacho 
dukteris ir svajojo nors vieną jų nusigabenti į savo irštvą. Kai 
padišacho duktė atsisėdo jam ant nugaros, jis pagalvojo, kad 
tai būsianti dievo dovana, ir nuskuodė į guolį. Parbėgo lokys ir 
sako: 

— Nebijok manęs, gražuole, aš nesuėsiu tavęs ir nieko blo- 
go tau nepadarysiu. 

Tris mėnesius lokys maitino, girdė mergelę ir nieko jos ne- 
prašė, o paskui atsigulė su ja miegoti, ir mergelė pradėjo lauk- 
tis kūdikio. Praėjo ruduo, stojo žiema. Kartą lokys sako merge- 
lei: 

— Dabar aš atnešiu tau maisto keturiems mėnesiams, 0 pats 
atgulsiu miego. 

Keturis mėnesius lokys vilko į guolį paskerstus elnius, ga- 
zeles ir kalnų avinus, o paskui įspėjo padišacho dukterį: 

— Kai aš miegosiu, saugokis, kad mano kvapas tavęs ne- 
apduotų ir kad po to aš sapnuodamas tavęs nesuėsčiau. 

Mergelė prižadėjo klausyti, ir lokys atgulė žiemos miego. 
Pirmą miego menesį lokys šėrėsi, o mergelė rinko jo vilnas ir 
verpė. 

Guolio anga buvo užpustyta. Mergelė verpste pradūrė snie- 
ge skylę ir pro ją iškišo laukan siūlų kamuolį. Kamuolys nu- 
sirito į prarają, kurios dugne tekėjo upė, o joje putojo verpe- 
tas, Kamuolys ikrito į jį ir ėmė suktis. 

O tame krašte gyveno vienas senis. Jis rinko miške žabus, 
pardavinėjo juos, iš to ir mito. Kartą jis nuėjo prie upės ir 
mato, kad verpete plūduriuoja malkos. Senis pradėjo jas grai- 
byti ir traukti iš vandens. Staiga mato, kad viena pliauska apsi- 
vijusi siūlais. Jis nunešė pagalius toliau nuo kranto, o pats pa- 
traukė tenai, kur siūlas vedė. 

„Arba aš sužinosiu kokią svarbią naujieną, — galvoja jis, — 
kj galą gausiu. O jeigu verpalų bus daug, išsiausiu storą ki- 
imą.“ 

Ėjo senis ir vyniojo siūlus ant skiedros. Siūlas jį nuvedė prie 
urvo ant prarajos krašto. Jis pažvelgė vidun ir pamatė, kad 
ten yra lokio guolis ir kad siūlas suverptas iš jo vilnų. „Kas 
verpė lokio vilnas?“ — nustebo jis ir garsiai paklausė, ar yra 
kas viduje. Mergelė išgirdo jo balsą, labai nudžiugo ir nuėjo 
prie angos. Ji pradėjo klausinėti senį: 

— Ar tu pažįsti mano tėvą? 

— (O kas toks tas tavo tėvas? 

— Mano tėvas — šios šalies padišachas. 

— Tai tu mūsų padišacho duktė? — nustebo senis, 

— Taip, aš padišacho duktė. Prieš metus lokys atsivedė ma- 
ne čionai. Eik pas mano tėvą, gausi dovanų už gerą žinią. Jis 
tikriausiai duos tau už tai dešimt kupranugarių. 

Nudžiugęs senis nuėjo pas padišachą ir sako: 

— O pasaulio valdove, o dosnusis padišache, aš atnešiau 
tau gerą žinią. 

— Kokia ta žinia? Sakyk! 

— Išėjau malkauti ir nuklydau į nepažįstamas vietas. Ten iš- 
vydau tavo dukterį lokio irštvoje. Paklausiau, kas ji tokia, mer- 
gelė man atsakė: „Aš esu šios šalies padišacho duktė. Eik pas 
mano tėvą, jis tave apdovanos Už gerą žinią.“ 

— Eime, parodyk, kur toji vieta, — sako padišachas.— Jeigu 
teisybę šneki, apdovanosiu tave. 

Iškeliavo juodu į lokio irštvą, o su jais dar keturi galiūnai. 
Padišachas pasišaukė dukterį, ji išėjo iš lokio irštvos ir pravirko 
iš džiaugsmo. 

Padišachas įsakė galiūnams: 

— Eikite į irštvą ir sukapokite lokį. 

Galiūnai įėjo į irštvą ir lokį nudobė Paskui visi. parkeliavo 
namo. 

Mergelė pagyveno tėvų namuose du mėnesius ir pagimdė 
sūnų. Jį pavadino Lokiu Galiūnu. Iki juosmens jis buvo lokys, 
o aukščiau juosmens — žmogus. Dviejų mėnesių jis atrodė lyg: 
dvejų metų berniukas. Kai jam suėjo vieneri metai, jis buvo 
loks stiprus, kad, mušdamas kerę, pagaliu praskeldavo sieną, o 
jeigu kam pataikydavo į koją, tam lūždavo kaulas. Miestelėnai 
būgštavo: „Tas padišacho anūkas mus visus išdaužys"— kal- 
bėjo jie. O vaikiščiai vydavo jį nuo savęs šaukdami: 

.— Eik šalin, mergvaiki tu, išvisa. 

Berniukas labai sielvartavo ir galvojo: „Kaip aš galėjau atei- 
ti į šį pasaulį be tėvo?“ Ir štai kartą atbėgo jis pas motiną ir 
sako: 

— Mama, pasakyk man teisybę. Kas mano tėvas? Jeigu ne- 
pasakysi, aš arba nusižudysiu, arba užtvosiu tave. 

Ką bedarys motina, turėjo papasakoti sūnui apie tėvą. Sū- 
nus paklausė: 

—- Kur jis dabar? 

— Nežinau — atsakė motina. 

Berniukas išėjo, pavaikštinėjo truputį ir vėl sugrįžo. 

— Jeigu tu man.esi motina, pasakyk seneliui, kad mane iš- 
leistų po pasaulį paklajoti; ir iškepk papločių į kelionę. 

Nuėjo ji pas savo tėvą padišachą ir viską jam apsakė. 

— Tegu eina, kur nori,— leido jis. 

Motina paėmė saikelį miltų ir iškepė du dėklus papločių. 
Sūnus priėjo, pažvelgė į juos ir sako: 

— Duok aš pats išsikepsiu, tau nieko neišeina. 

— Daryk, kaip išmanai, — sako motina. 

Sūnus atsirešė penkis maišus miltų, užmaišė tešlą, iškasė di- 
delę duobę, suvertė tešlą į ją, o ant viršaus užkūrė ugnį ir taip 
paliko duobę penkias dienas. Paskui atkasė duobę, išėmė didžiulį 
paplotį, pasimovė jį ant geležinio virbo, nuėjo pas motirą ir 
serelį ir paprašė palaiminti prieš kelionę. 

Lokys Galiūnas iškeliavo. Sutiko jis žmogų. Tasai — ant pirš- 
to si kiojo visą girnapusę. Lokys Galiūnas klausia: 

— Kur einiė 

— Girdėjau, kad yra toks Lokys Galiūnas,— atsakė tasai, — 
einu jėgų su juo išbandyti. 

— Aš esu jo bičiulis. Pakelk šitą paplotį, pažiūrėsiu, ar tu 
valiosi, ar ne,— sako Lokys Galiūnas. 

Kad ir kaip jis 'stergėsi pakelti paplotį, nieko jam neišėjo. 
Tada Lckys Galiūnas griebė tą žmogų, kilstelėjo ir metė že- 
mėn. 

— Aš ir esu Lokys Galiūnas,— tarė jis — dabar aš tave už- 
mušiu. 

Žmogus su girnapuse ėmė maldauti: 

— Nežudyk manęs, dviem bus geriau, negu vienam, eime 
drauge. 

Lokys Galiūnas sutiko, ir toliau juodu keliavo dviese. Ėjo 
juodu, ėjo, mato: ateina priešais negras, nešinas ant delno visa 
uola. 

— Kur eini? — klausia tuodu. 2 

— Išgirdau, kad yra toks Lokys Galiūnas, einu jo ieškoti. 

— Pakelk štai šitą paplotį nuo žemės, tada pasakysiu, įveik- 
si tu Lokį ar ne. 

Žmogus su uola pabandė, bet negalėjo nė iš vietos pajudin- 
ti papločio. 

Lokys Galiūnas jam padarė tą pat, ką pirmajam. Ir toliau 
keliavo trise. Ėjo jie, ėjo ir pamatė keistą žmogų: priėjęs tasai 
prie upės, atkišo lūpas ir išgėrė visą vandenį. Klausia jie to keis- 
tuolio: 

— Ei vaikine, ką čia veiki, kur eini? 

— Girdėjau, kad yra toks Lokys Galiūnas, ir dabar einu pas 
JL. 

— Na, tai pasigalynėjam,— sako Lokys.— Jeigu tu įveiksi 
mane, galėsi laikyti, kad nugalėjai tą Lokį. 

Ir juodu susikibo. Lokys Galiūnas pakėlė jį, trenkė žemėn ir 
atsisėdo ant krūtinės. 

— Aš tave nugaluosiu,— sako jis. 

— Ar ne geriau būtų ėjus keturiese? — siūlo Upės Gėri- 
kas. 

Ir toliau jie keliavo keturiese. Ėjo ėjo ir mato, kyla į dangų 
dūmai. Priėjo arčiau ir rado urvą. Iš jo ir rūko dūmai. Lokys ir 
sako tam, kuris nešėsi girnapusę: 

— Duok, aš tave apjuosiu virve ir nuleisiu gilyn, o tu pa- 
žiūrėk, kas ten yra. 

— Aš bijau,— sako tasai. 

Tada jis pasiūlė Uolos Nešėjui, bet ir tasai atsisakė. Gavo pats 
Lokys apsijuosti. 

— Laikykite virvę, — sako jis — aš leidžiuosi. 

Nulipo jis į urvo dugną ir mato, kad ten miega drakonas, 
padėjęs galvą gražiai Mergelei ant kelių. Lokys Galiūnas bemat 
nukirto drakonui galvą ir sako mergelei: 

— Gražuole, aš aprišiu tave šia virve, ir tave iškels į Vir- 
šų. 
Jis aprišo ją ir pridūrė: | 
— Žinau, jie manęs nekels į viršų, o siūlys tau už kurio vie- 
no jų tekėti. Imk šį peilį ir sakyk, kad tekėsi už to, kuris jį iš- 
trauks iš makšties. 

— Gerai, — sako mergelė. 

O Lokys šūktelėjo: 

— Kelkite! 

„Jie iškėlė mergelę, o kai kėlė Lokį, tai perpjovė pusiau vir- 
vę, ir tasai nukrito į dugną. O tas urvas burtų galia laikėsi Že- 
mės viduryje. Kai Lokys nudobė drakoną, burtai neteko galios, 
ir urvas atsidūrė pačiame žemės dugne. Lokys Galiūnas atsirado 

priešais senutės pirkelę. Ji tuo tarpu šaukė vištas. Jis tarė se- 
nutei: 

— Močiute, išvirk ko nors pavalgyti, o aš palesinsiu tavo viš- 
tas. 

— Gerai, — sutiko ji — tik nešauk jų garsiai, čia yra daug 
lapių, jeigu jos ateis, tai sudraskys ir vištas, ir tave. 

— (Gerai, garsiai jų nešauksiu. 

Senutė įėjo į trobą, o jis išsitraukė iš už juosmens didelį 
peilį ir pradėjo šaukti vištas. Staiga subėgo galybė lapių. Lokys 
išpjovė jas visas, nunėrė kailius ir nunešė padišachui. Padiša- 
chas davė jam už kailius daug aukso, o jis atidavė jį senu- 
tei. 

— Dabar aš keliauju sau,— sako jis. 

Ji pravirko ir ėmė prašyti: 

— Nepalik manęs, būsi man sūnus. 

— Aš turiu ir tėvą, ir motiną, — atsako tas, — einu pas juos. 

Ir iškeliavo. Ėjo jis, ėjo ir sutiko artoją. 

— Tėvuk,— sako jam,— išvirk man ko užvalgyti, o aš pa- 
arsiu už tave. 

— Gerai, sūneli, tik garsiai neragink jaučių, čia yra daug 
vilkų, jie gali papjauti tave podraug su mano jaučiais, ir dar 
nusiaubs visą šalį. 

— Gerai — sako Lokys ir, kai tik artojas nuėjo, tučtuojau 
garsiai suriko, ir iš visų pusių subėgo vilkai. Jis išsitraukė peilį 
ir visus juos išpjovė. Jaučius nuvedė tolėliau ir pradėjo dirti 
vilkams kailius. Ateina artojas ir mato — aplink guli vilkai. 
Nutirpo jis iš baimės ir pagalvojo: „Vilkai surijo ir mano jau- 
čius, ir tą žmogų, o dabar griebs mane. Bėgsiu, kol dar nevė- 
lu." Ir pasileido bėgti. O Lokys šaukia jam iš paskos: 

— Ei tėvuk, kur taip skuodi?2 

Artojas sugrįžo, mato, jisai vilkams kailius belupąs. 

— Kaip tau pasisekė juos nudobti? — stebisi jis. 

— Kaip juos nudobiau, tėvuk, nė neklausinėk, o dabar galėsi 
be baimės arti žemę. 

Nulupo Lokys Galiūnas visiems vilkams kailius, atsisveikino 
su artoju ir patraukė pas padišachą. 

Nuėjo jis į vieną miestą ir jau norėjo drožti toliau, bet vie- 
nas senis sako jam: 

— Ei vaikine, ten eiti nė nemėgink, drakonas nieko neįsilei- 
džia. Kasdien jis suryja tūkstančius avių. Jau keleri metai į Mmū- 
sSų miestą ateina žmonės, o toliau ne. Jeigu net paukštis tenai 

užskrenda, tai drakonas jį su kvapu gerklėn įtraukia. Tenai tu 
pražūsi. 

— Ne, tėvuk, aš vis tiek eisiu — sako Lokys,— tokia jau ma- 
no lemtis. | 

— Telydi tave laimė, — sako senukas,— Alachas didis. 

Ir Lokys nudrožė tiesiai pas drakoną. Eina ir mato kažką 
stepėje juoduojant. ,„Tikriausiai — mano sau, — tai ir bus jisai.“ 
Priėjo arčiau, tasai juodas daiktas sukrutėjo. Tai iš tikrųjų buvo 
drakonas. Jis pamatė jaunikaitį ir pradėjo jį traukti į save su 
kvapu. O Lokys nesipriešino, tik išsiiėmė durklą ir tvirtai jį lai- 
kė. Kai durklas perėjo per drakono nasrus, perpjovė jį pusiau. 
O Lokys sveikas ir gyvas sugrįžo į miestą. 

Padišachas apie tai sužinojo ir labai nustebo. Jis pasišaukė 
jaunikaitį, iškėlė puotą ir linksminosi visą mėnesį, o paskui pa- 
klausė: 

— Sakyk, ko tu nori. Aš viską išpildysiu. 

— Aš nieko nenoriu. Eisiu toliau, juk aš keliauninkas. 

— (D kur tu eisi? 

— Į aukštutinį pasaulį. 

— Tuomet aš parodysiu tau kelią. Eik antai į aną mišką. Ten 
yra kūdra, ant jos kranto auga činara, o toje činaroje susisuko 
lizdą paukštis Simurgas. Kūdroje gyvena drakonas. Kas metai 
jis suryja Simurgo jauniklius, bet paukštis nežino, kad. tai daro 
jis. Tu pasislėpk po činara. Kai drakonas išlįs griebti paukščiu- 
kų, tu jį nudobk. Paskui palesink paukščiukus. Atskris Simurgas 
ir išpildys viską, ko tu prašysi. Jeigu jis lieps pataisyti maisto 
kelionei į aukštutinį pasaulį, aš tau padėsiu. 

Lokys pasuko į mišką ir padarė taip, kaip padišachas liepė. 
Paskui pasislėpė ir pradėjo žaisti su paukščiukais. Staiga iš ki- 
tapus Kafo kalnų atskrido Simurgas. Jis manė, kad jo jauniklius 
kas pagavo. Pažvelgė Simurgas nuo viršaus ir mato, kad jo 
paukštyčiai sveiki ir gyvi. Jis kaip Žaibas nusileido pas juos ir 
sako: 

— Užuodžiu žmogaus kvapą. .-Jeigųu paukštis užskrenda čia, 
tai išbyra įo plunksnos. Jeigu žirgas užbėga, nukrinta jam ka- 
nopos. Ko tu, drąsuoli, atvykai čionai? 

O paukštyčiai sučirpsėjo: 

— Mama, ką tu padarytum žmogui, atlikusiam gerą dar- 
bą? | 

Simurgas sako: 

— Jeigu žmogus tikrai Ladarė gerą darbą, galiu jį apdova- 
noti, o už piktą darbą nubausiu jį. 

— Vienas žmogus, — nudžiugo paukščiukai,— nugalavo dra- 
koną ir mus išgelbėjo nuo mirties. Jis mus palesino drakono 
mėsa, ir Mes bemat užaugome. 


— O kur tas žmogus? — klausia Simurgas,— ir ko jis čia 
atėjo? 

"Tada paukščiukai pasišaukė savo išgelbėtoją. Simurgas pa- 
klausė jo: 


— Ko tau reikia? Aš tau padėsiu. 

— Nunešk mane į aukštutinį pasaulį — sako Lokys. 

— Gerai, — pažada Simurgas,— tu padarei man didžiulę pas- 
laugą, bet ir prašai labai daug. Eik ir papjauk kelis jaučius, iš 
jų kailių pasiūk burdiukus ir atnešk čionai. Aš užkelsiu tave į 
aukštutinį pasaulį. 

Lokys Galiūnas nuėjo pas artoją, paėmė iš jo dešimt jaučių, 
papjovė juos prie kūdros ir prisėmė burdiukus vandens. Mėsą 
jis pakabino Simurgui prie vieno šono, o vandenį — prie kito, 
atsisėdo ant jo, ir šis ėmė skristi. Kiekvieną kartą, kai paukštis 
surikdavo „kra“, Lokys numesdavo jam gabaliuką mėsos. Po 
kurio laiko Simurgas tarė Lokiui: 


— Pažvelk, jaunikaiti, kaip atrodo pasaulis. 

Jis pažvelgė ir sako: 

— Pasaulis panašus į žydrą tvenkinį. 

Ir tuo tarpu jis išmetė iš rankų paskutinį gabaliuką mėsos, 
skirtos Simurgui. Kai Simurgas riktelėjo „kra“, Lokys išpjovė 
gabaliuką mėsos iš savo šlaunies ir numetė jam. Kai jie nuskri- 
do į aukštutinį pasaulį, Simurgas tarė: 

— Ei jaunikaiti, kokią mėsą tu man davei paskutinį kartą? 

Lokys nusigando ir nenorėjo prisipažinti, bet Simurgas nesi- 
liovė klausinėjęs. Ir pagaliau jis tarė: 

— (O Simurgai, jeigu nori, užmušk mane, bet kai tu liepei 
man pažiūrėti į pasaulį, aš išmečiau iš rankų mėsą, man teko 
išpjauti kąsnelį iš savo šlaunies, kad galėčiau tave papenėti. 

— Aš ir nežinojau, kad tavo mėsa tokia skani. Jeigu būčiau 
žinojęs, būčiau tave sulesęs skrisdamas. O dabar eik namo ir 
imk štai tas mano plunksnas. Jeigu tave ištiks nelaimė, sude- 
gink vieną plunksną, aš atskrisiu ir išgelbėsiu tave. 

Tai pasakęs, Simurgas nuskrido atgal pas savo jauniklius, o 
Lokys nuėjo prie to paties urvo. Ten jis išvydo savo išgelbė- 
tąją mergelę ir buvusius savo bendrakeleivius, kurie vis dar 
tebetraukė peilį iš makščių. Lokys priėjo prie jų ir sako: 

— Brolyčiai, ką jūs čia darote? 

— Kas tau rūpi, eik šalin! 

— Nepykite, duokite, aš jums padėsiu. 

Jis ištraukė peilį ir sako: 

— Na, galiūnai, dabar mergelė mano. 

— Ką čia paistai — pasipiktino jie— Mes tau visus kaulus 
sutrupinsime. 

Tuomet Lokys įtūžo, nusuko jiems galvas, pasiėmė mergelę 
ir nuėjo į padišacho rūmus. Jo motina ir senelis buvo apakę nuo 
ašarų, kurias išliejo, jo netekę. Lokys davė seneliui stebuklingą 
skarelę. Senelis pasišluostė akis ir tuoj praregėjo. Taip pat pra- 
regėjo ir Lokio motina. O paskui jis vietoj senelio tapo padiša- 
chu. Taip jie tenai ir gyvena, o mes parėjome čionai. 


TRYS BROLIAI 


Gyveno kartą pasaulyje žmogelis. Jis turėjo tris sūnus. Prieš 
mirtį jis tarė jiems: 

— Kai numirsiu, tegu kiekvienas iš jūsų tris naktis iš eilės 
budi prie mano kapo. 

— Gerai,— sako jam sūnūs. 

Netrukus tėvas mirė. Pirmą naktį budėti išėjo vyriausiasis 
sūnus. Pasėdėjo jis kiek, tik staiga mato — danguje plykste- 
lėjo liepsna. Vaikinas išsigando, nubėgo į stepę ir išbuvo joje 
tris dienas. 

Atėjo eilė antrajam sūnui. Jis taip pat išsigando ir išbuvo 
nežinia kur tris dienas, o paskui sugrįžo namo. 

"Pagaliau saugoti kapo nuėjo jauniausiasis sūnus. Mato jis, 
kad danguje užsiplieskė liepsna ir pradėjo leistis žemyn. Jis 
labai nusigando, bet nepabėgo. O liepsna staiga prašneko: 

— Nebijok, vaikine. Tavo tėvas buvo man paskolinęs tris 
žirgus. Dabar aš juos tau atiduodu. Gausi kiekvieno jų ašutą, 
ir kai tik tau prireiks žirgo, sudegink ašutą, ir jis tuoj atsiras. 

Jauniausiasis sūnus paėmė ašutus ir padėkojo. -Kai parėjo 
namo, vyresnieji broliai sako jam: 

— Mes einame pas padišachą į puotą, o tu pasėdėk namie. 

— Gerai, — sako jauniausiasis sūnus. Bet kai tik broliai iš- 
ėjo, jis nudrožė prie tėvo kapo ir sudegino juodojo žirgo ašutą. 
Tučtuojau priešais jį atsirado juodas žirgas, o ant jo juodi rai- 
telio drabužiai. Vaikinas apsivilko juodus drabužius, užšoko ant 
žirgo ir nujojo į padišacho puotą. Nujojo ir mato: padišacho 

duktė sėdi ant pilies sienos, o jaunikiai ant žirgų bando per- 
šokti per tą sieną. Jis irgi pabandė, bet ir jam nepavyko. 

Tada jis vėl nuėjo prie tėvo kapo ir sudegino bėrojo žirgo 
ašutą. Ir atsirado priešais jį bėras žirgas, o ant jo raudoni dra- 
bužiai. Juodąjį žirgą vaikinas sugrąžino liepsnai, o pats sėdo 
ant bėrojo ir apsirengė raudonais rūbais. Vėl nujojo į puotą ir 
dar kartą pabandė šokti per sieną, bet ir dabar jam nepavy- 
ko. 

Tada jis vėl nuėjo prie tėvo kapo ir sudegino sartojo žirgo 
ašutą. Atsirado sartas žirgas ir geltoni drabužiai. Vaikinas ati- 
davė bėrąjį žirgą liepsnai, o pats, geltonai apsirengęs, sėdo ant 
sarčio ir nujojo į puotą. Šį kartą žirgas peršoko per sieną. 
Paskui jis parjojo namo, žirgą ir drabužius atidavė liepsnai 
ir laukia pareinant brolių. Kai jie sugrįžo, jaunėlis klausia: 

— Kas buvo puotoje? 

Broliai sako: | 

— Tris dienas iš eilės vis atjodavo nepažįstamas raitelis, ir 
trečią dieną jo žirgas peršoko sieną. 

Rytojaus dieną jaunėlis išėjo žagarauti. Pririnko jis Žagarų ir 
sudegino juodojo žirgo ašutą. Tučtuojau atsirado žirgas, bet jau 
su kitais drabužiais. Jaunėlis apsirengė, sėdo ant žirgo ir nujojo 
į puotą. Žmonės stebėjosi ir atsistebėti negalėjo: „Kas toks šis 
jaunikaitis? Jis buvo čionai atjojęs ir vakar, tik su kitu žirgu 
ir kitais drabužiais.“ 

Nuvedė jį su didžiausia pagarba į rūmus, prikrovė įvairiau- 
sių valgymų. Apsidairė vaikinas aplinkui ir mato, kad jo broliai 
stovi toli nuo stalo. Jis nusiuntė jiems mėsos ir plovo. Juodu 
pavalgė ir truputį nuslėpė broliui, kuris namie buvo likęs. 

Paskui jauniausiasis brolis patyliukais išėjo, persirengė ir įsi- 
maišė tarp tų, kurie galynėjosi su ožiu. Jis stvėrė ožį ir jį 
metė ant šacho pilies sienos. Bet ožys neužlėkė ant sienos. 

Nušuoliavo jauniausias brolis į tą vietą, kur buvo palikęs 
žagarus, paleido žirgą, užsivertė ant nugaros ryšulį ir drožia na- 
mo. Vyresnieji broliai jau buvo grįžę. Jie davė jaunėliui mėsos 
ir plovo, kurio pasiėmė iš puotos. 

Kitą dieną broliai vėl išėjo į puotą. Tą dieną viskas buvo 
kaip ir vakar. Jaunėlis sudegino žirgo ašutą ir nujojo į puotą 
kitu žirgu ir su kitais drabužiais. O žmonės, jį pamatę, negalėjo 
atsistebėti: „Viešpatie, jis kasdien vis su kitu žirgu ir kitais dra- 
bužiais." 

Jaunėlį pasodino į geriausią vietą, pradėjo jam rodyti didžiu- 
lę pagarbą. Jis vėl nusiuntė broliams valgymų, paskui persirengė 

ir nuėjo tenai, kur ėjo imtynės su ožiu. Jaunikaitis pagriebė ožį 
ir sviedė aukštyn. Ožys nukrito tiesiai ant padišacho rūmų sic- 
nos. Tuomet padišacho duktė paėmė jauniausiąjį sūnų už rankos 
ir pasodino į sostą: 

— Nuo šios dienos tu būsi mano vyras,— paskelbė jinai. 

O padišachas liepė iškelti šaunias vestuves. Taip jauniau- 
siasis sūnus vedė padišacho dukterį. OO pats padišachas netrukus 
atidavė žentui sostą. 

— Aš jau nebegaliu daugiau valdyti —-- sakė jis.— Seniai 
ieškojau tinkamo žento, kurį galėčiau pasodinti į sostą vietoj 
savęs. 

Jauniausiasis sūnus buvo labai teisingas valdovas. Jeigu žmo- 
gus ką nors rasdavo ant kelio, tai niet nepaliesdavo, 0 praneš- 
davo padišachui. 

O vyresnieji broliai parėjo iš puotos ir klausia motinos: 

— O kur mūsų brolis? 

— Jis išėjo, — sako motina. 

Tada broliai pravirko ir iškeliavo jo ieškoti. Jie išgirdo apie 
padišacho teisingumą ir sumanė jo paklausti, ar nežino ko nors 
apie jų brolį. Nuėjo pas jį ir sako: 

— Mes turėjome jauniausiąjį brolį, bet praradome. Tu gar- 
binamas už teisingumą, todėl ir prašome padėti mums surasti 
brolį. 

— O jeigu jį pamatysite, ar pažinsite? — klausia jis. 

— Žinoma, pažinsime. 

— O kaip jis atrodo? 

— Jūsų didenybe,— sako juodu— mūsų brolis buvo labai 
panašus į tave, bet tik apsirengęs skarmalais. 

— Tai žinokite, kad aš jūsų brolis. 

— Kaipgi tu pasiekei tokios galios ir laimės? 

Jis sako: 

— Aš įvykdžiau tėvo valią ir tris naktis miegojau prie jo 
kapo. Dabar sakykite teisybę, ar jūs buvote tenai? 

— Ei brolau — tarė vyresnysis — aš nuėjau prie kapo, bet, 
kai danguje užsiplieskė liepsna, pabėgau iš baimės. 

Ir vidurinysis brolis pasakė tą patį. O jaunėlis papasakojo 
viską, kas jam buvo nutikę. Jis davė broliams po žirgą, vyriau- 
siąjį paskyrė dešiniosios rankos viziriu, o vidurinįjį — kairiosios 
rankos viziriu. Ė 


PLIKIS 


Gyveno pasaulyje vargana senutė. Ji turėjo plikagalvį anū- 
ką. Kartą sako jam: 

— Ei veltėdi, tu jau didelis. Kiek dar laiko aš maitinsiu tave? 
Eik užsidirbti duoną. 

— O kiek duosi pinigų? — klausia anūkas. 

Senutė davė jam kelias tengas, anūkas nuėjo į turgų ir nu- 
sipirko svarą medvilnės. Parnešė jis medvilnę senutei ir sako: 

— Suverpk siūlų. 

Suverpė ji siūlus ir atidavė plikiui. O jis išpjovė sode lazdą, 
padarė raizgus ir pastatė prie tvoros. Į raizgus įkliuvo Žvirblis. 
Taip plikis kasdien sugaudavo po žvirblį, ir juodu su senute 
suvalgydavo jį. 

Toje šalyje gyveno vienas žmogus. Jis galėjo pasiversti var- 
nu. Kartą sumanė jis išbandyti plikį. Pasivertė tas Žmogus var- 
nu ir tyčia įsipainiojo į raizgus. Atėjo plikis ir pamatė raizguo- 
se varną. Jis labai nudžiugo, išėmė jį, parbėgo namo ir sako: 

— Senute, atnešk peilį, varną sugavau. Žvirblio mums te- 
užtekdavo vienai dienai, 0 šito varno užteks keturioms. 

Senutė taip pat apsidžiaugė ir atnešė peilį. Bet varnas staiga 
prabilo Žmogaus balsu: 

— Ei pliki, nežudyk manęs, aš tau duosiu didelį turtą. Pa- 
leisk mane ir eik į mano namus. 

Plikis paleido varną, ir šis ėmė skristi, o plikis sekė paskui 
jį žeme. Nukeliavo juodu į tą šalį, kur varnas gyveno. Ir sutiko 
plikis kaimenę kupranugarių. 

— Kieno tie kupranugariai? — klausia jis. 

Piemenys sako: 

— Čia varno kupranugariai. 

Eina jis toliau ir sutinka bandą karvių. 

— Kieno ši banda? 

— Čia varno banda. 

Eina toliau ir mato — ganosi daug avių. 

— Kieno tos avys? 

— Čia varno avys. 

Paskui plikis sutiko tabūną arklių ir sužinojo, kad jie taip pat 
varno. 

— O kaip rasti tą varną? — klausia jis piemenų. 

Šie sako: 

— Eik toliau, tenai, stepės pakraštyje, auga činara. Po či- 
nara yra auksinis lovys, juo teka vanduo, jis tyška ant trilapio, 

ir trilapis beria lapus į vandenį. Varnas dažnai ten vaikštinėja, 
ir tu gali jį pamatyti. 

Paskui piemenys klausia: 

— O kam tau reikia to varno? 

Plikis papasakojo, kas buvo nutikę. 

—- Jei taip — sako piemenys, — tai jis tave gausiai apdova- 
nos. Prašyk asilo, kuriam iš pauodegio byra auksinės mone- 
tos. 

Plikis nuėjo prie činaros, nusivilko drabužius, numetė juos 
ant žolės ir atsigulė pamiegoti. Ateina varnas, pasivertęs Žmogu- 
mi. Mato, saulė kepina plikį, ir prakaitas nuo jo patakais ri- 
tasi. Pažadino jis plikį ir parsivedė į savo namus. Įvedė plikį 
į švarų kambarį, atnešė auksu siuvinėtus priegalvius ir pata- 
lus. 

— (Gulkis,— sako varnas, — pailsėk iš kelionės. 

Plikis atsigulė, o varno duktė užvirė arbatos, iškepė minkštų 
papločių ir padavė jam. Plikis pavalgė ir ilsėjosi iki pat vakaro. 
O vakare varnas paliepė tarnui: 

— Parvaryk iš kaimenės riebų aviną su kurdiuku. Iškelsime 
svečiui šaunias sutiktuves. 

Tarnas parvarė riebų aviną. Iškepė daug mėsos, plikis paval- 
gė ir nuvirto miego. Rytą varnas atnešė jam puošnius drabužius 
ir tarė: 

— Štai tau už mūsų pažintį, o už paslaugą gausi atskirai. 

Ir atvedė plikiui žirgą pabalnotą, bet jis jo neėmė. Atnešė 
odinį maišą, pilną aukso, bet ir to jis neėmė. Atvedė kupranu- 
garį su varovu, bet plikis ir tų atsisakė. Ko tik jam nedavė, nie- 
ko jis neėmė. Tuomet varnas paklausė: 

— Tai ko gi tu nori? 

— Padovanok man auksinį asilą, — sako jisai. 

— Gerai, — sako varnas ir išvedė asilą iš tvarto. 

Užmetė ant asilo brangią gūnią, pabalnojo jį ir užsodino pli- 
kį. Varnas jį įspėjo: 

— Žiūrėk, kad rūpintumeis asilu, ir niekam jo nerodyk. 

Parsivedė plikis asilą namo ir sako senutei: 

— Senute, aš parsivedžiau asilą. Iš jo byra auksinės mone- 
tos. Apgerbk vidinį kambarį, išbaltink, ten pririšime asilą. Dabar 
mudu praturtėsime. Šitą brangų asilą man padovanojo varnas. 

Senutė išbaltino kambarį, pastatė jame nedideles ėdžias. Šėrė 
juodu asilą razinomis ir džiovintais Vaisiais. Plikis atsigulė mie- 
go, o Iytojaus rytą sako senutei: 

6. Tadžikų pasakos 


— Imk šluotą ir pažiūrėk, ar daug aukso pribėrė asilas. 

Įėjo plikis pas asilą su tiubeteika, bet negalėjo susemti viso 
aukso. Tuomet jis atsinešė dubenį ir prisižėrė pilną auksinių 
monetų. Išvertė jas katilan ir sako senutei: 

— Įmam ir nusiperkam už tuos pinigus avį. 

Paėmė jis šimtą auksinių monetų ir nusipirko didelę avį. Gre- 
ta jo gyveno mėsininkas. Plikis jį pasišaukė ir paprašė papjauti 
avį. Mėsą susmulkino mažais kąsneliais ir išvirė katile. Kasdien 
plikis pirkdavo po avį, kepdavo mėsą ir vaišindavo visus kai- 
mynus. 

Kartą jis pasikvietė į svečius padišachą su dvariškiais ir tar- 
nais. Padišachas valgė keptą avieną ir galvojo: „Iš kur plikis 
taip prasikūrė?“ 

O plikis susidraugavo su vaikinais, lėbavo su jais, 0 jo se- 
nutė pradėjo lankytis pas kaimynes svečiuosna. Padišachas pa- 
garsino: 

— Kas sužinos, iš kur plikis praturtėjo, tas miegos plunksnų 
pataluose ir valgys tik kurdiuko taukus. 

Tokios gėrybės pasigviešė viena senė. Ji nuėjo į plikio namus 
ir pradėjo užuolankom kvosti senutę. Toji neslėpė ir išsipasa- 
kojo, kaip varnas padovanojo jos anūkui asilą, kuris beria auk- 
są. Viešnia išsiprašė parodyti jai tą asilą. Senė sugrįžo ir viską 
papasakojo padišachui. Tuomet padišachas paklausė: 

— Kas gali atvesti tą asilą čionai? 

Viziriai atsakė: 

— Mūsų mieste gyvena vienas toks miklus vagis. Jeigu jis 
nepavogs asilo, daugiau niekas kitas nesugebės. 

Atvedė tą vagį pas padišachą, šis jį nusiuntė pas senę, oO ši 
parodė plikio namus. Vagis naktį prakalė sienoje skylę, išvedė 
asilą ir nuvarė jį pas padišachą. Padišachas labai apsidžiaugė ir 
sušuko: 

— Šis asilas brangesnis už visus mano turtus! 

Rytą senutė nuėjo pas padišachą ir pasiskundė, kad juos kaž- 
kas apvogė. O padišachas ją išvijo sakydamas: 

— Eik sau! Iš kur tu gausi auksinį asilą? Neapkalbėk dorų 
žmonių! 

Senutė verkdama parėjo namo ir pasiskundė plikiui, kad pa- 
dišachas net klausyti jos nenorėjo. 

— Nenusimink, senute,— ramino ją anūkas, — aš vėl ke- 
liausiu pas varną. 

Ir išdrožė plikis pas varną. Ėjo jis, ėjo ir sutiko tuos pačiuš 

piemenis, kurie jam patarė prašyti auksinio. asilo. Jis paklausė: 
jų: 

— Ei bičiuliai, ką man paimti iš savo draugo -varno? 

— O kur tu padėjai asilą? 

— Iš manęs jį pavogė. 

— Jei taip, tai prašyk stebuklingo blukio. 

Nuėjo plikis pas varną. Tasai sutiko jį svetingai, o ryto metą 
klausia: 

— Ko tu pas mane atėjai? 

— Vagys pagrobė asilą, ir mes vėl likome bėdžiai. 

Varnas atnešė jam dėklą aukso, daug visokių gėrybių, atve- 
dė žirgą, atginė karvių, bet šis nieko neėmė. 

— Tai ko tu nori? — klausia varnas. 

— Duok man stebuklingą medžio blukį. 

Varnas atnešė jam stebuklingą blukį ir pamokė: 

— Padaužysi jį triskart kirviu, ir iškris auksinė moneta. Pas- 
tatyk jį vidujame kambaryje, ir tegu tavo senutė miega ant 
jo padėjusi galvą. Jeigu tau pavogs blukį, daugiau nieko ne- 
duosiu. 

Plikis parsinešė blukį ir padavė senutei. 

— Kam jis man reikalingas? — klausia jinai. 

— Tikrai, iš kur tu gali žinoti? Ogi iš jo auksas byra. 

Senutė pastatė blukį ant skrynios ir uždengė skarele. Plikis 
sako jai: | 

— Parnešk iš kaimynų kirvį. 

Senutė parnešė kirvį, anūkas kaukštelėjo juo į blukį ir sa- 
ko: 

— Ei bluki, išmėsk auksinį pinigą! 

Sudavė jis kirviu tris kartus į blukį, ir iš jo išbiro šimtas 
auksinių pinigėlių. Ir vėl ėmė juodu gyventi po senovei. 

Bet štai išgirdo apie jų turtus padišachas ir nusiuntė žmogų, 
kad tas sužinotų, kaip jie vėl prakuto. Tasai pamatė stebuklingą 
blukį ir papasakojo padišachui. O padišachas vėl nusiuntė vagį, 
ir blukio nebeliko. 

Rytą senutė pasiskundė sargybos viršininkui, kad iš jos kaž- 
kas pavogė stebuklingą blukį. Viršininkas apsakė padišachui, o 
padišachas tarė: 

— Toji senė pamišusi, ji vis ką nors prasimano. 

Bet sargybos viršininkas, nenorėdamas liūdinti senutės, guo- 
dė ją: 

— Aš pasistengsiu surasti tavo blukį. 

Senutė nusiramino ir sugrįžo namo. 

Praėjo kelios dienos, o blukio kaip nėra, taip nėra. Senutė 
ir sako anūkui: 

— Kaip mudu dabar gyvensime? Juk neturime ko valgyti. 

— Nenusimink, senutėle— sako plikis — aš keliausiu pas 
savo bičiulį varną. 

Jis vėl nuėjo pas tuos pačius piemenis ir jiems išpasakojo 
viską, kaip buvo. Piemenys sako jam: 

— Šį kartą paprašyk staltiesės. 

Nueina plikis pas varną, o šis klausia: 

— Ko tu toks liūdnas? 

— Padišachas pavogė iš manęs ir blukį. 

— Nenusimink,— paguodė jį varnas, — aš atimsiu iš padiša- 
cho visus tavo turtus ir tau atiduosiu. 

Plikis labai apsidžiaugė ir atsigulė miegoti. Rytą varnas jam 
atnešė visokių brangių daiktų, bet plikis nieko neima ir prašo 
staltiesės. Varnas atnešė jam staltiesę. 

— O kam ji tinka? — klausia plikis. 

Varnas ėmė jį mokyti: 

— Išskleisk ją prieš save ir sakyk: „Varno staltiese“ ir pra- 
šyk, ko tik geidi. Ir visi tavo norai išsipildys. 

Plikis parėjo namo, išskleidė staltiesę, ištarė burtų žodžius ir 
paprašė plovo. Ir sako senutei: 

— Duok man valgyti, katile yra plovo. 

— Iš kur bus to plovo? — stebisi ji. — Juk mes neturime nei 
ryžių, nei taukų, nei malkų. 

Nueina ji prie katilo, žvilgt į jį, ogi žiūri, kad tikrai jis pilnas 
plovo. 

— Valgyk,-- duoda ji plikiui, bet jis pasakė, kad vienas ne- 
valgysiąs, ir liepia pakviesti kaimyną. 

Atėjo kaimynas, prisivalgė plovo ir papasakojo, kad plikis 
vėl prasigyveno. Šį suėmė pavydas, ir jis pranešė padišachui. 
Plikis atsikelia kitą rytą, išskleidžia staltiesę ir sako: „Kad tu- 
rėtume daug avių ir karvių.“ 

Senutė nuėjo į tvartą, o ten daugybė karvių ir avių. Pamelžė 
ji karves ir parnešė į trobą pieną. O plikis tuo tarpu paprašė 
staltiesės, kad atsirastų žirgas, puošnūs drabužiai, odiniai batai, 
persirengė, sėdo raitas ir nujojo į maidaną. O padišachas pama- 
tė jį. 

— Jis užtrauks mums nelaimę, — sako padišachas ir siunčia 
savo Žmogų į svečius, 

Kai atėjo svečias, plikis paprašė staltiesės visokiausių valgy- 
mų. Svečias nustebo, kad vaišės buvo pataisytos be ugnies, pa- 
valgė ir klausia: 

— Kaip tu visa tai patiekei? 

Plikis ir papasakojo jam apie staltiesę. O tasai nuėjo pas 
padišachą ir viską jam apsakė. Padišachas vėl nusiuntė pas plikį 
vagį, ir tasai pavogė staltiesę. Tarnai nežinojo burtažodžių, o 
pats padišachas atsikeldavo anksti ir sakydavo: „Varno staltie- 
se“. Ir tučtuojau katilai prisipildydavo plovo, ir padišachas juo 
maitino kariuomenę. 

Plikis labai įtūžo ir ilgai galvojo, ką daryti. Senutė patarė 
jam dar kartą nueiti pas varną. Plikis iškeliavo ir vėl sutiko tuos 
pačius piemenis. Jie ėmė jį klausinėti, o jis atsakė: 

— Viską iš manęs pavogė. 

Ir piemenys jį pamokė: 

— Paprašyk moliūgo su vapsvomis. 

Plikis paprašė moliūgo. Varnas davė jam ir pasakė: 

— Kai pareisi namo, pastatyk moliūgą aiškioje vietoje ir pra- 
dėk plūsti padišachą. O kai jis atsiųs sargybinį tavęs nubausti, 
paleisk iš moliūgo vieną vapsvą. Ji įgils sargybiniui, ir šis mirs. 

Parėjo plikis namo, pastatė moliūgą kur aukščiau ir ėmė 
plūsti padišachą, kam jis atėmė jo daiktus. Padišachas tai suži- 
nojo, įtūžo ir atsiuntė pas jį sargybinį. Plikis išleido vieną vaps- 
vą, ji įgylė sargybiniui, ir tas mirė. O plikis ir toliau plūsta pa- 
dišachą. Tuomet nusiuntė pas jį du sargybinius. Plikis išleido 
dvi vapsvas, jos įgylė sargybiniams, ir šie mirė. O plikis vis 
plūdo padišachą. Atėjo trys sargybiniai ir ėmė grasinti plikiui, 
bet vapsvos jiems įgylė, ir jie taip pat mirė. Tada padišachas 
įniršo, surinko visą savo kariuomenę ir liepė nubausti plikį. Kai 
kariuomenė apsupo plikį, jis ištraukė iš moliūgo kamštį, vaps- 
vos išlėkė laukan ir užpuolė karius. O padišachas žiūrėjo iš tvir- 
tovės. Pamatė jis, kad visa jo kariuomenė iškrito, nusigando, 
pasislėpė menėse ir sušuko: 

— Užrakinkite mano kambarį! Atveskite plikį, aš jam viską 
atiduosiu. 

Atvedė tarnai plikį, ir padišachas tarė jam: 

— Susirink likusius karius ir būk kariuomenės viršininkas. 
Nuo šios dienos tu esi mano sūnus. o aš tavo tėvas. Aš grąžin- 
siu visus tavo daiktus. 

Plikis surinko karius, kurie dar liko gyvi, o padišachas ati- 

davė jam blukį, asilą ir staltiesę. Jis ištekino už plikio savo duk- 
terį ir septynias dienas ir septynias naktis kėlė vestuves. O vi- 
soje šalyje liepė paskelbti: 

— Dabar karaliauja plikis! 


AUKSO PAUKŠTĖ 


Senų senovėje gyveno padišachas. Jis turėjo žmoną ir du 
sūnus. Jo pati mirė, ir padišachas vedė kitą. Naujoji pagimdė 
jam dar vieną sūnų. 

Padišachas turėjo 'sodą. Tame sode augo obelis. Dešiniosios 
rankos viziris kiekvieną rytą atnešdavo padišachui pilną dubenį 
obuolių. Bet kartą jis atnešė tik pusę dubenio. Kitą dieną vėl tas 
pats. Padišachas susirūpino. O viziris ir toliau nešė nepilnus du- 
benius. Pagaliau padišachas neiškentęs sako: 

— Klausyk, viziri, kas atsitiko? Kodėl tu atneši tik pusę du- 
benio obuolių? Aš liepsiu tave nubausti mirtimi! 

— O teisingasis padišache— sako viziris — pirma sužinok, 
o paskui bausk. Į tavo sodą įjunko vagis. Jis kasnakt vagia obuo- 
lius. Pastatyk jame sargą. 

Ir padišachas nusiuntė vyriausiąjį sūnų saugoti obuolių. Nu- 
ėjo sūnus į sodą, atsigulė po obelim ir išmiegojo iki ryto. O 
Obuoliai ir vėl buvo pavogti. 

Kitą naktį sodą saugoti nuėjo vidurinysis brolis. Jis taip pat 
užmigo po medžiu. Tada padišachas nusiuntė į sodą jauniausiąjį 
sūnų. Kai jį ėmė lenkti miegas, jis įsipjovė į mažąjį pirštą, Žaiz- 
dą pabarstė druska, ir skausmas neleido jam užmigti. Staiga dan- 
guje sušvito liepsna. Jaunėlis išsigando ir pasislėpė už medžio. 
Tai buvo ugnies paukštė. Ji atsitūpė ant obels ir ėmė kopti jos 
šakomis. Jaunikaitis ištiesė ranką, norėdamas sugriebti keistajam 
padarui už kojos, bet paukštė pasipurtė, ir jis nutvėrė tik už uo- 
degos. Paukštė suplasnojo sparnais ir norėjo skristi, bet jis ne- 
paleido, kol išpešė uodegą. Įsikišo jaunikaitis uodegą į užantį 
ir, atsigulė po medžiu. Rytą jis ilgai nepabudo, ir padišachas pa- 
siuntė į sodą Žmogų pažiūrėti, kas ten dedasi, ar tik nenužudė 
vagis sūnaus, ar jo nepagrobė. 

Nuėjo tarnai į sodą ir mato, kad padišacho sūnus miega. Pa- 
žadino jį ir klausia: 

— Ar matei vagį? 

— Negalėjau ištūurėti vagies, bet turiu jo ženklą. 

Nuėjo jis pas tėvą, ištraukė iš užančio paukštės uodegą ir 
numetė jam po kojomis. O padišachas, jam priekaištaudamas, 
sako: 

— Mano sūnau, kam tu išpešei uodegą? Juk tai buvo aukso 
paukštė! 

Ir sūnus nuėjo į kiemą pažaisti su savo vienmečiais. Tada 
padišachas pasišaukė vyresniuosius sūnus ir sako jiems: 

— Balnokite žirgus, imkite kardus ir jokite vagies pėdomis. 
Suraskite tą paukštę ir atgabenkite čionai. 

Sėdo sūnūs ant žirgų ir išjojo. O jaunėlis sūnus žaidė kieme 
su savo vienmečiais. Ir štai bežaisdamas jis sviedė kauliuką ir 
sudaužė neturtingai senutei verpstę. Senutė pravirko ir ėmė jam“: 
priekaištauti: 

— Tu esi šacho sūnus, o elgiesi taip neprideramai. Aš pa- 
siskųsiu tavo tėvui. Tavo broliai išjojo vagies ieškoti, 0 tu čia 
dykinėji! 

— Neverk, senele,— sako jai berniukas, — štai imk šį kau- 
liuką, jis auksinis, jo užteks tau ir tavo vaikams. 

Paskui berniukas nuėjo pas tėvą ir sako: 

— Pasirodo, tėve, mano vyresnieji broliai išjojo vagies ieš- 
koti, o aš nežinojau. Liepk duoti man žirgą, aš josiu iš pas- 
kos. 

Tėvas sako jam: 

— Neverta, sūneli, brolių jau nepavysi. 

— Ne, tėve, leisk man joti. 

Sūnus tol prašė, kol pagaliau tėvas sutiko išleisti. 

— Ką gi, keliauk, išsirink žirgą, paimk iš lobyno kardą ir 
jok paskui brolius. 

Nuėjo šacho sūnus į arklidę ir pradėjo braukti ranka žir- 
gams per nugaras. Jie kūprinosi, ir jis, neišsirinkęs žirgo, su- 
grįžo pas tėvą. | | 

— Nė vienas tų žirgų man netinka. 

— Tai eik į kitą arklidę, ten stovi perkaręs. kuinas. Jeigu ir 
tas nepatiks, Jikis namie. 

Nuėjo jis į kitą arklidę ir pamėgino arklį. Arklys buvo la- 
bai stiprus. Šacho sūnus nusivedė arklį į stepę, nušluostė jam 
akis, paglostė, tasai bemat pasidarė įmitęs, žvilgančio plauko. 
Jaunikaitis nuėjo į lobyną, paėmė gūnią, balną, kamanas ir pa- 
sibalnojo žirgą. Paskui jis rado seną surūdijusį durklą, nušveitė 
jį smėliu iki blizgesio, o paskui nuėjo pas motiną ir sako: 

— Paimk saikelį cukraus, du saikelius ledinukų, du saikelius 
kuruto ir viską sudėk į krepšį. 

Motina padarė, kaip sūnus liepė. Jis atsisveikino su ja ir iš- 
jojo. Sukirto žirgui rimbu, ir tasai tuojau toli paliko jaunikaičio 
gimtinę. Kai antrą kartą sušėrė, žirgas pakilo į orą. 

O broliai jau trečia diena jodinėjo. Tą kelią jis sukorė per 
vieną dieną ir juos pavijo. Vyresnieji broliai jį plikai nurengė, 
atėmė viską, ką jis turėjo, ir sako: 

— Grįžk namo! 

Taip palikę jauniausiąjį brolį vyresnieji keliavo toliau. Jojo 
juodu, jojo ir pamatė akmeninę plokštę, o už jos kelias šakojosi 
į dvi puses. Ant tos plokštės buvo kažkoks užrašas, bet juodu 
nemokėjo skaityti. Tuomet ir pasigailėjo paviję jaunėlį, šis bū- 
tų perskaitęs, kas ant akmens parašyta. Stovi juodu ir gailauja. 
Staiga mato — eina jauniausiasis brolis. 

— Eikš čionai! — sušuko abudu. 

— O ko? Juk judu pavarėte mane! Ir dar atėmėte viską. 
Kam dabar prireikė manęs? 

— Ateik, mudu tau viską grąžinsime, tik perskaityk, kas ant 
to akmens parašyta. 

Jauniausias brolis priėjo ir perskaitė: 

— Eisi į kairę — grįši, eisi į dešinę — negrįši. Kuriuo keliu 
eisite judu? — klausia jis brolių. 

— Mudu josime tuo keliu, kuriuo sugrįžtama. 

— O aš josiu tuo keliu, kuriuo negrįžtama. 

Taip jie ir atsiskyrė: vyresnieji pasuko laiminguoju keliu, 
o jaunėlis — nelaiminguoju. Jojo jojo jaunėlis ir prijojo dy- 
kumą. Jo žirgas pavargo, o jį patį kamavo troškulys. Po gluos- 
niu buvo šaltinis, bet smėlis tuojau sugerdavo vandenį, vos tik 
jis prasisunkdavo iš žemės. Išrausė jaunikaitis durklu duobutę, 
ir ji tuoj prisipildė vandens. Jis atsigėrė, pagirdė žirgą, atsisėdo 
po medžiu, pavalgė ir atsiguiė nusnūsti valandėlę. 

Kol jis miegojo, atšliaužė drakonas ir apsivijo aplink jį sep- 
tynis kartus, bet jis nepabudo. Žirgas pamatė drakoną ir pra- 
dėjo blaškytis. Ir trenkė jis kanopa padišacho sūnui į krūtinę. 
Šis pabudo ir mato, kad jį apsivijęs septyngalvis drakonas. Pa- 
šoko jaunikaitis ir perkirto jį kardu, bet drakonas tuoj pat at- 
gijo. Kirto jaunikaitis dar kartą, bet drakonas vėl atgijo. Tada 
jis sukapojo drakoną į smulkius kąsnelius ir išbarstė po gluos- 
niu. Paskui jis jojo toliau, o kai pavargo, sustojo pailsėti. Stai- 
ga Mato — tiesiai į jį ritasi sūkurys, dulkės virsta kamuoliais. 

— Dabar jau mirties neišvengsiu— mano jis. 

Sūkurys priartėjo ir pavirto didžiuliu vilku, 

— Ko čia atsibastei? — klausia jis karalaičio— Ar tau gy- 
venti nusibodot Be manęs, čia ateiti išdrįsta nebent tik liūtai, 
drambliai ir tigrai. Jeigu paukštis čia užskrenda, plunksnas su- 
sidegina. Štai imsiu ir suėsiu tave! 

— Ką gi, daryk, kaip išmanai. 

Bet vilkas nieko nedarė karalaičiui, tik nugraužė žirgui prie- 
kines kojas, o paskui sako: 

— Ar tavo žirgas turėjo tik dvi kojas? 

— Taip, tik dvi. 

Paskui vilkas suėdė dvi kitas kojas ir sako: 

— Brolau, ar tavo žirgas be kojų buvo? 

— Taip, jis be kojų buvo. 

Tuomet vilkas surijo visą žirgo liemenį ir sako: 

— Brolau, ar ši galva ir buvo tavo žirgas? 

— Taip, mano žirgo buvo tik galva. 

Suėdė vilkas galvą ir sako: 

— Brolau, gal tu visai neturėjai žirgo? 

— Taip, aš neturėjau žirgo. 

— Kaip tu atėjai pėsčias tokį tolimą kelią? 

— Aš ėjau pamažu, pailsėdamas, taip ir atėjau. 

— Na, vaikine, tu, pasirodo, sumanus besąs. Keliauk sau na- 
mo. Aš suėdžiau tavo žirgą, o jeigu nepaklausysi manęs, tai ir 
tavęs nepagailėsiu. 

O karalaitis sako: 

— Jeigu jau atėjau čia, tai atgal negrįšiu, nors ir grėstų 
man mirtis. 

— Na, tai eik savo keliu, — sako vilkas. 

Ir patraukė karalaitis tolyn. Ilgai jis ėjo ir taip pavargo, kad 
nebegalėjo nė kojų pavilkti. Tuomet jis ėmė šliaužti, bet tik 
pilvą susibraižė. Pagailo jam paties savęs ir galvoja: ,„Namo 
grįžti negaliu, teks toje dykumoje mirti badu ir troškuliu.“ Sėdi 
sau liūdnas. Staiga mato, vėl lekia prie jo sūkurys. 

— Šį kartą jis suės mane,— galvoja karalaitis. O vilkas pri- 
bėgo ir klausia: 

— Kodėl tu namo neini? 

— Aš esu vyras, man gėda grįžti namo tuščiomis. 

Tada vilkas sako: 

— Jaunikaiti, tu toks sumanus, narsus ir drąsus. Niekas dau- 
giau, tik tu teišdrįsai čia ateiti. Žinau, kur tu eini: aukso paukš- 
tės ieškoti. 

Karalaitis nustebęs galvoja: „Iš kur jis viską žino?“ 

O vilkas vėl sako: 

— Sėsk ant manęs ir užsimerk. 

Karalaitis užsilipo ant jo ir užsimerkė. Paskui girdi: 

— Atsimerk ir eik tiesiai. Paukštė štai tenai tupi narvely- 
je. Imk paukštę, bet neliesk narvelio, o jei ne, žūsi. Kai tik tu 
paliesi narvelį, jis pradės skambėti, ir sargybiniai užmuš ta- 
ve. " 

Nuėjo karalaitis prie narvelio ir paėmė -aukso paukštę. Bet 
staiga pagalvojo: „Kaip aš ją panešiu? Imu ir narvelį." Vos tik 
jis prikišo ranką prie narvelio, jis tuoj suskambėjo, ir sargy- 
binis sugavo karalaitį. | 

— Tu vagis? — klausia jis jaunikaičio. 

— Aš ne vagis, tai aukso paukštė — vagilė. 

Tuomet nuvedė jis karalaitį pas padišachą ir sako: 

— Šitasai yra vagis, jis norėjo pavogti aukso paukštę - ir 
dar ją apvagino. 

Tuomet padišachas pasiūlė karalaičiui: 

— Čino šalyje gyvena vienas padišachas, jis turi stebuklin- 
gą žirgą. Parvesk tą žirgą su balnu ir kamanomis, tada gausi 
aukso paukštę ir dar priedo narvelį. 

Karalaitis sutiko. Vėl jis susirado vilką ir viską jam ap- 
sakė. 

— Sėskis ant manęs ir užsimerk! — sako vilkas. 

"Atsisėdo karalaitis raitas ant vilko, užsimerkė, o kai atsi- 
merkė, jau buvo čia. Vilkas sako jam: 

— Na, eik, gaudyk žirgą. Tik žiūrėk, neimk nei balno, nei 
kamanų, jos žvangės, ir pabus sargybiniai. Kai sugausi žirgą, 
patapšnok jam ranka per sprandą ir eik pirma jo, jis pats pas- 
kui tave seks. 

Karalaitis sugavo žirgą, pliaukštelėjo ranka per sprandą ir 
eina pirma jo. Žirgas seka iš paskos. O karalaitis pagalvojo: 
„Kaip aš jį vesiuos nebalnotą? Paimsiu balną ir kamanas.“ Jis 
sugrįžo, paėmė balną su kamanomis, bet staiga nubudo sargy- 
biniai, suėmė karalaitį ir nuvedė pas padišachą. 

— Jaunikaiti, kodėl tu norėjai išvesti žirgą? — klausia jį 
padišachas. 

— Norėjau jį nuvesti Misro padišachui. 

— Mačino šalies padišachas turi dukterį. Atgabenk man tą 
mergelę, tada gausi žirgą su balnu ir kamanomis. 

Karalaitis vėl viską apsakė vilkui, o tas jam: 

— Sėskis ant manęs ir užsimerk. 

Sėdo karalaitis ant jo, ir jie atsidūrė nežinomoje šalyje, tie-- 
siai prie kokio urvo. Vilkas sako: | 

— Palūkėk čia. Tai padišacho dukters sodas. Ji ateis čionai 
su tarnaitėmis skinti gėlių. O aš pasislėpsiu po rožių krūmu. 
Kai tik padišacho duktė prieis prie manęs, griebsiu ją ir nusi- 
nešiu. Kai pribėgsiu prie tavęs ir sušuksiu, tu turi užšokti ant 
manęs. Jeigu nesuspėsi, tarnaitės nutvers tave ir nuves pas pa- 
dišachą, o jis lieps nubausti tave mirtimi. 

Vilkas pasislėpė po rožių krūmu. 

Kai padišacho duktė priėjo prie jo, jis nutvėrė ją ir pasi- 
leido bėgti. Paskui užšoko karalaitis ant vilko, ir jie nulėkė į 
Čino šalį. Tuomet vilkas ir sako: 

— Atiduok mergelę padišachui, paimk žirgą ir keliaujam to- 
liau. 

O karalaitis akių negali atitraukti nuo mergelės. Vilkas klau- 
sia: 
— Ar nenorėtum sėsti ant žirgo drauge su mergele? 

— Taip, labai norėčiau, — sako karalaitis. 

Tuomet vilkas užmigdė sargybą, pabalnojo žirgą ir išvedė jį. 
Karalaitis užsėdo ant žirgo, o užpakalyje pasisodino mergelę. 
Vilkas sako: 

— Sušerk žirgui rimbu ir imsi skristi oru, 0 aš bėgsiu že- 
me. 

Taip jie ir iškeliavo: vilkas žeme, o karalaitis su mergele 
oru ant žirgo. Nukeliavo jie į Misrą. Vilkas sako karalaičiui: 

— O dabar nuvesk žirgą padišachui. 

Bet karalaitis nenorėjo skirtis su žirgu. Vilkas ir sako: 

— Matyt, nenori atiduoti? O ar norėtum sėsti su mergele 
ant žirgo ir auksinę paukštę pasitupdyti ant rankos? 

— Tai būtų gerumėlis! 

Tuomet vilkas užmigdė sargybą ir pagrobė auksinę paukštę 
su visu narvu. 

— Kirsk žirgui rimbu,— sako jis.— Jūs skrisite Oru, 0 aš 
su aukso paukšte bėgsiu žeme. Kur tik tu skrisi, ir aš paskui 
tave. 

Nuskrido karalaitis į stepę. Tenai atšuoliavo ir vilkas. Jis 
sako: 

— Imk durklą ir perkirsk mergelę pusiau. Viena pusė bus 
tau, kita — man, 

Bet karalaitis negalėjo kirsti jos durklu. Tuomet vilkas pats 
griebė durklą ir jau norėjo kirsti pusiau mergelę, bet staiga 
iš burnos jai kažkas iškrito. Tai buvo nuodai, ir vilkas griebė 
juos. Norėjo jis smogti durklu žirgui, bet ir žirgui iš snukio 
kažkas iškrito, o vilkas sugriebė. Jau buvo užsimojęs durklu 

nukirsti aukso paukštę, 0 jai iš snapo taip pat kažkas išlėkė. Vil- 
kas ir tai sugriebė. Paskui jis sako karalaičiui: 

— Dabar sėskis ant žirgo. 

Karalaitis atsisėdo, užpakalyje mergelę pasisodino, o ant rai 
kos pasitupdė aukso paukštę. O vilkas ėmė jį mokyti: 

— Jodamas niekur nesustok. Jeigu kelyje tave sutems nak- 
tis, apsinakvok toliau nuo kelio. O kai bus tavo vestuvės, pa- 
sišauk. mane. 

Paskui vilkas dar sako: 

— Žiūrėk, kažkas ateina. 

Pažvelgė karalaitis ton pusėn, bet nieko neišvydo. Atsisuko, 
o vilko jau nė padujų. Tuomet jis klausia mergelės: 

— Kur dingo mano brolis? 

— Koks jis tau brolisė Juk čia vilkas. Jis suėdė tavo žirgą 
ir ėmė tau tarnauti. Jeigu jis nebūtų atėmęs iš mūsų nuodų, mes 
tau būtume padarę blogą darbą. 

Pasileido jie joti ir prijojo tą pačią akmeninę plokštę. Kara- 
laitis nepaklausė vilko ir pasistatė palapinę prie pat kelio. Mer- 
gelė sako jam: 

—- Nestatyk čia palapinės, atsitiks nelaimė. 

— Nebijok, nieko nebus — ramina jis mergelę— Juk čia 
labai gera vieta. 

Mato, eina prie jų artyn du augaloti apskarmaliavę bernai. 

— Tai mano broliai, — sako karalaitis mergelei. 

Ir teisybė, tai buvo vyresnieji jo broliai. Jie grįžo atgal lai- 
minguoju keliu. Juodu per tą laiką gyveno viename mieste ir 
dirbo virėjų parankiniais. Bet paskui pasiilgo tėvynės ir suma- 
nė grįžti. Pamatė jie, kad jų jaunėlis brolis pasistatęs prie pat 
kelio palapinę. Susitarė jį nužudyti, nusivesti žirgą, pasiimti mer- 
gelę ir aukso paukštę. „Jeigu mes nenužudysime jo,— galvoja 
vyresnieji broliai — jisai sės į tėvo sostą, o mudu turėsime jam 
tarnauti. Jeigu tėvas ims klausinėti apie brolį, sakysime, kad 
jo su mumis nebuvo, kad mudu patys pagrobėme aukso paukš- 
tę, stebuklingą žirgą Čine ir Mačino padišacho dukterį. O apie 
brolį sakysime nieko negirdėję.“ 

Šitaip susimokę, juodu priėjo prie jauniausiojo brolio pala- 
pinės. Šis sutiko juodu maloniai, nusivedė pas save, davė nau- 
jus drabužius, pastatė jiems atskirą palapinę. 

Broliai šaukiasi karalaitį pas save. Jis jau buvo beeinąs, bet 
mergelė ėmė jį drausti, mat ji nujautė, kad broliai nori jį nu- 
žudyti. Ji sugriebė jam už skverno ir sako: 

— Neleisiu. 

Tuomet jis sako: 

— Gerai, aš neisiu pas brolius, einu rankų nusiplauti. 

— Plaukis čia, palapinėje, o aš laikysiu tave už skverno. 

Bet jis pasimuistė, ištrūko ir nuėjo pas brolius. O mergelės 
rankose liko tik jo skverno skiautelė. Kai tik jis įėjo į brolių 
palapinę, abu šoko ant jo, nužudė, supjaustė į kąsnelius ir iš- 
mėtė į visas puses. Paskui išardė jo palapinę, sėdo ant žirgo, už- 
pakalyje savęs pasisodino mergelę, pasiėmė aukso paukštę ir 
išjojo pas tėvą. Parjojo ir sako jam: 

— Štai mudu pargabenome aukso paukštę, priedo dar žirgą 
ir mergelę. Imk ją už žmoną. 

Padišachas iškėlė puotą, kuri truko keturiasdešimt dienų. Žir- 
gą nuvedė į arklidę, padavė jam razinų, cukraus, medaus, bet 
žirgas nieko neėdė ir sulig kiekviena diena ėjo vis liesyn. Kartą 
padišachas klausia sūnų: 

— O kur jauniausiasis jūsų brolis? 

— Jis nekeliavo su mumis, o nujojo vienas. Tikriausiai kur 
nors mirė. 

Jie norėjo atiduoti mergelę padišachui į žmonas, bet ji nu- 
sikirpo kasas ir sako: 

— Kai ataugs mano plaukai, tada ir išleisite mane už vy- 
IO. 

O dabar palikime juos ir pakalbėkime apie vilką. Laukė jis, 
laukė, bet karalaitis vis jo nekviečia. Tada vilkas pagalvojo, ar 
nebus jo ištikusi nelaimė, ir nuėjo karalaičio pėdomis. Surinko 
jis visas jaunikaičio kūno dalis, sudėjo krūvon, patepė gyduo- 
lėmis žolėmis, ir šis atgijo. 

Karalaitis nusičiaudėjo ir atsistojo. 

— Oi, kaip ilgai miegojau! 

O vilkas jam: 

— Tai buvo amžinas miegas: broliai nužudė tave ir pametė 
čionai, o tavo mergelę nugabeno tėvui, ir jis žada ją vesti. Sės- 
kis greičiau ant manęs. 

Karalaitis atsisėdo, ir juodu nulėkė į rūmus. Ten vilkas liepia 
karalaičiui: 

— Eik į rūmus, ten tuojau bus jungtuvės. Bet žiūrėk, kad 
niekas tavęs nepažintų. 

Įėjo karalaitis į rūmus ir mato, kad ant židinių užkaisti ke- 
turiasdešimt katilų, o aplink juos pluša senukas virėjas. Priėjo 
karalaitis prie jo ir sako: 

— Tėvuk, ar nepriimtum mane padėjėju? 

— Gerai. 

Ir karalaitis tapo virėjo padėjėju. Senis davė jam pavalgyti. 
Karalaitis pasisotino ir nuėjo pas savo žirgą. Šisai, pamatęs 
šeimininką, apsidžiaugė, paėdė ir vėl pasidarė nartus. 

Karalaitis sako žirgui: 

— (O dabar apsimesk sergančiu. 

Žirgas paklaūsė. 

O tuo tarpu pas padišachą atėjo žmonės ir paprašė, kad duo - 
tų žirgą ožių grumtynėms. Padišachas sako: 

— Jeigu išsivesite, imkite. 

Nuėjo žmonės prie žirgo, bet negalėjo nė artyn prieiti. O 
karalaitis buvo užsimovęs ant galvos buliaus pilvą, kad atro- 
dytų plikas. Bet jo sesuo tuojau pažino jį ir nubėgo pas moti- 
ną. 

— Motule! — sušuko ji.— Brolis grįžo! 

— Ką čia paistai, tavo brolis jau kadai mirė! 

Paskui išėjo iš menės nuotaka, ji taip pat pažino karalaitį ir 
sako uošvei: 

— Nesakyk taip, tikra teisybė, tavo sūnus pargrįžo. 

Tučtuojau išėjo motina ir taip pat pažino sūnų. 

O karalaitis sako senukui virėjui: 

— Paprašytum padišacho, kad man leistų ant jo žirgo joti 
į ožių grumtynes. 

Senukas virėjas priėjo prie padišacho: 

— (Gal leistumėte mano padėjėjui joti ant žirgo į ožių grum- 
tynesį 

— Jeigu valios, tegu joja, — sako padišachas. 

Karalaitis išsivedė žirgą, pasibalnojo, nujojo į grumtynes ir 
jas laimėjo. 

Tuomet mergelė nuėjo pas padišachą ir sako: 

— Ar tu vestum savo marčią? 

— Ne. 

— O jeigu tavo sūnus numirtų, ar vestum jo našlę? 

— Ne, nevesčiau,— sako padišachas. 

Tuomet mergelė ir sako: 

— Tai žinok, kad tavo sūnus yra gyvas. 

— O kur jisai? — nustebo padišachas. 

— Antai ten, kieme, 

— Tai pašauk jį! 

Mergelė pašaukė karalaitį. Jis atėjo ir nusilenkė tėvui. Pa- 
dišachas pradėjo sūnų klausinėti. Atėjo motina ir verkdama 
taip pat ėmė klausinėti. 

Padišachas ir sako: 

— Kaip čia atsitiko, kad broliai gavo žirgą, mergelę ir auk- 
so paukštę, o nieko negirdėjo apie tave? 

Karalaitis sako: 

— Aukso paukštę radau aš, žirgą ir mergelę taip pat aš ga- 
vau. Jodamas namo, pasistačiau palapinę pakelėj, o tuo tarpu 
atėjo broliai. Aš maloniai juos sutikau, daviau jiems naujus 
drabužius. O juodu susitarė ir nužudė mane, sukapojo į kąsne- 
lius, paėmė mano žmoną ir visą turtą ir namo sugrįžo. O štai 
dabar leidžia už tavęs mano nuotaką. 

Tada karalaitis pašaukė vilką. Vilkas smulkiai papasakojo, 
ką patyrė karalaitis. 

Padišachas pašoko iš sosto ir sušuko: 

— Pašaukite čionai vyresniuosius mano sūnus! 

Atvedė juodu. Pamatė jie, kad šalia tėvo stovi jų jauniau- 
sias brolis, ir nusigando: „Dabar galas mudviem.“ O padišachas 
išvarė juos sakydamas: 

— Tokie sūnūs man nereikalingi! Štai šitas mano sūnus. 

Iškėlė vestuves. Keturiasdešimt dienų ir naktų truko puota. 
Sukvietė žmones iš visų šalių. Karalaitis vedė Mačino padišacho 
dukterį ir ėmė karaliauti vietoj tėvo, o šis be rūpesčių baigė 
savo amželį. 


NUOSTABAUS GRAŽUMO GĖLĖ 


Kartą gyveno senutė. Ji turėjo plikį anūką. Vieną dieną sa- 
ko jam: 

— Eik, anūkėli, parnešk žabų, krosnį užsikursime. 

Plikis atsistojo ir drožia žabų parnešti. Eidamas jis pamatė 
rūmus, o už jų — saulę spindint, ir tokią gražią, kad apsakyti 
negalėjo. Išstovėjo jis tenai iki vidudienio, vis negalėjo atsigro- 
žėti. Paskui priėjo arčiau ir mato, kad ten ne saulė, o padiša- 
cho duktė. Parėjo plikis namo ir sako: 

— Senele, išpiršk man padišacho dukterį. 

O senelė jam: 

— Aš juk vargana našlė, argi padišachas leis dukterį už ma- 
no anūko? 

— Eik, senele, jis išleis už manęs savo dukterį — sako anū- 
kas. | 

Nuėjo senelė į rūmus ir parsisamdė padišacho dukteriai už 
tarnaitę. Karalaitė labai prijunko prie jos ir ėmė ją vadinti mo- 
tule. Kartą senutė įsidrąsino ir sako karalaitei: 

-— Dukrele mano, aš turiu anūką, jis prašo mane išpiršti jam 
padišacho dukterį. 

Karalaitė sako: 

— Padišachas brangina savo dukterį, kam jis ją leis už tavo 
anūko? 

Tada senutė sumanė pati eiti pas padišachą ir kelias dienas 
iš eilės šlavė jo kiemą. Atsikelia rytą padišachas, o kiemas jau 
iššluotas ir apgerbtas. Įsakė jis sargybiniams pasekti, kas jį 
šluoja, ir šie nutvėrė senutę. Nuvedė pas padišachą. 

— Ar tu žmogus, ar perė? Kam tu šluoji mano kiemą? — 
klausia jis. 

Senutė sako: 

— (O padišache, turiu į tave prašymą. Ar gali manęs išklau- 
sytiė 

— Sakyk, aš išpildysiu tavo norą. 

Senutė sako: 

— Turiu anūkėlį, pavadink jį savo sūnumi. 

Padišachas giliai susimąstė. 

— Ką gi daryti? — klausia jis vizirio. 

— Liepk jam surasti nuostabaus gražumo gėlę. Jis eis jos 
ieškoti ir Žus. 

Padišachas pasakė senutei savo sprendimą. Sugrįžo ji pas 
anūką ir jam pasakė, ko reikalauja padišachas: 

— Ei tu, pliki, neilgai begyvensi pasaulyje, padišachas liepė 
surasti nuostabaus gražumo gėlę. 

— Iškepk man papločių,— sako plikis. 

Iškepė ji papločių, jis susidėjo juos į burdiuką ir iškeliavo. 
Ėjo jis, ėjo ir priėjo kažkokį miestą. Visos krautuvės buvo ati- 
darytos, pilnos pirkėjų. Staiga pasigirdo šauksmas: 

— Kosimas eina! 

Visi uždarė savo krautuves ir išbėgo pasitikti Kosimo. Kai 
jis išėjo, krautuvės vėl atsidarė. Vakare vėl pasirodė Kosimas, 
ir vėl prekijai ėmė uždarinėti savo krautuves, ir visi išbėgo 
laukan, prisidėję rankas prie krūtinių. Plikis nusistebėjo ir pa- 
traukė paskui Kosimą. Tasai nuėjo prie savo trobos ir įėjo Vi- 
dun, o iš ten išbėgo jo duktė ir sako plikiui: 

— Ei vyruti, ar tau negaila gyvybės, kad atsekei mano tėvo 
pėdomis? 

Tai pasakiusi, ji įsivedė jį vidun. Kosimo kambariai buvo 
po žeme. Į juos mergelė ir nusivedė plikį. Ten buvo keli žmonių 
kūnai, pakabinti už kojų. Išvydo tai plikis, ir jį pagavo siau- 
bas. O toji mergelė buvo burtininkė. Ji išmokė plikį visų savo 

burtų, taigi ir jis tapo burtininku. Tuomet ji išvedė jį laukan 
ir sako: 

— Dabar grįžk namo. | 

Prabėgo daug dienų nuo to laiko, kai plikis apleido namus. 
Senelė ėmė nerimauti ir išėjo jo ieškoti. Eina eina ji ir sutinka 
anūką. Plikis sako jai: 

— Senele, tu eik viena, o aš tave pasivysiu. 

Ji nuėjo, o plikis ištarė burtažodžius ir pavirto ožiu su il- 
gais ragais. Senutė norėjo jį sugauti, bet neįstengė. Tada pa- 
galvojo: „Kurgi dingo mano anūkas? Dviese mudu sugautume 
ožį, ir mums jo užtektų visam mėnesiui.“ Tada plikis vėl at- 
virto žmogumi, ir senutė užsipuolė jį: 

— Kur tu dingai? Čia buvo ažys, o mudu jį paleidome! 

— Nenusimink, senele, ožį dar surasime,— tarė plikis ir 
pasivertė avinu su didžiuliu kurdiuku. Senutė nusivijo aviną, 
bet negalėjo pagauti. Ir vėl ji pagalvojo: ,,„Kurgi pasidėjo anū- 
kas? Jeigu būtume sugavę šį aviną, būtume juo mitę visus me- 
tus." Tuomet vėl atsirado plikis ir sako: 

— Senute, mes turėsime daug mėsos, tu nesirūpink. 

Parėjo juodu namo. Plikis ir sako senelei: 

— Aš dabar pasiversiu jaučiu, o tu nuvesk mane į turgų ir 
parduok. Prašyk už mane dviejų šimtų tengų. Tik žiūrėk, ne- 
atiduok saito. 

Senutė nuvedė anūką į turgų, pardavė už du šimtus tengų, 
bet saito neatidavė. Pirkėjas parsivedė jautį namo, pametė jam 
pašaro. Paskui nueina pažiūrėti, o jaučio nė padujų. 

O plikis vėl sako senelei: 

— Senele, aš pasiversiu žirgu, o tu mane turguje parduok. 
Tik žiūrėk, pasilik sau kamanas. 

Taip ji ir padarė. Vienas žmogus nupirko žirgą, parsivedė 
namo, pastatė į arklidę, pametė šiaudų. O plikis ištarė burta- 
žodžius, vėl atvirto žmogumi ir pargrįžo namo. Pirkėjas nueina 
į arklidę, o žirgo nėra. Ieško jis, ieško, bet niekur jo. nėra. 
Susitiko jis Kosimą ir viską jam papasakojo. Kosimas suprato, 
kad čia esama burtų. 

Trečią kartą plikis pasivertė kupranugariu. Kosimas priėjo 
prie senutės ir pradėjo derėti: 

— Ei močiute, kiek prašai už kupranugarį? 

— Šešis šimtus tengų. 

Kosimas pavertė saują žemių pinigais ir atidavė senutei. Ji 
labai apsidžiaugė. Bet Kosimas pareikalavo pridėti dar ir api- 
nasIį. Senutė nesutiko. 

— Ei sene, ar tau pinigai nereikalingi? Štai imk dar! — su- 
šuko jis ir davė dar daugiau tokių pinigų. Senutei net akys 
išsprogo iš džiaugsmo, ir ji atidavė apinasrį. Parėjo namo links- 
ma, o anūko nėra. 

Kosimas nusipirko daug druskos ir sukrovė ant kupranuga- 
rio. Paėmė jis lazdą, pradėjo ja daužyti kupranugariui į tarpu- 
ausį ir parsivedė namo. Namie jis nuėmė druską ir pasišaukė duk- 
terį. Ji išėjo ir mato, kad priešais ją bestovįs tas pats plikis, 
pasivertęs kupranugariu. Kosimas surišo kupranugariui kojas ir 
sako dukteriai: 

— Atnešk peilį, pjausime jį. 

Duktė įėjo į vidų, paslėpė peilį ir sušuko tėvui: 

— Niekur negaliu rasti. 

— Palaikyk virvę ir nepaleisk kupranugario, aš pats sura- 
siu. 

Kai tik Kosimas išėjo, mergelė sušnibždėjo plikiui: 

— Ištark burtažodžius, pasiversk į balandį ir nuskrisk, o jei 
ne — žūsi. 

Plikis ištarė burtažodžius, pasivertė balandžiu ir pakilo į dan- 
gų. Sugrįžo Kosimas ir mato, kad kupranugaris pasivertęs ba- 
landžiu. Tuomet jis irgi ištarė burtažodžius, pasivertė sakalu ir 
nusivijo balandį. 

Tuo tarpų sode vaikštinėjo padišachas, kuris siuntė plikį 
parnešti gėlės. Balandis pasivertė į nožę šacho sode ir įsimaišė 
tarp kitų rožių. Atskrido ir Kosimas, ištarė burtažodžius ir pasi- 
vertė į karvę. Pradėjo ji skabyti rožes, bet sodininkas ją nuvijo. 
O tarp gėlių šis sodininkas pamatė dar niekada neregėtą rožę. 
Jis nuskynė rožę ir nunešė padišachui, o šis tarė: 

— Seniai karaliauju, bet tokios gražios rožės dar nemačiau. 

Tuo tarpų Kosimas ištarė burtažodžius ir pasivertė elgeta. 
Jis pradėjo taip gailiai aimanuoti, kad net akmenį būtų sugrau- 
dinęs. Padišachas liepė jam duoti auksinių monetų ir žirgą su 
balnu bei kamanomis. Elgeta jų atsisakė, tik paprašė: 

— Jeigu padišachas nori būti man maloningas, tegu duoda 
šitą rožę. 

Bet padišachas nenorėjo jos atiduoti. Tuomet įsikišo vizi- 
ris: 

— Atiduok jam rožę, tavo sode dar ne viena tokia isužy- 
dės. 

Ir padišachas atidavė žiedą elgetai. Bet staiga plikiš ištarė 
burtažodžius ir pasivertė soros grūdeliais. O Kosimas pasivertė 
į vištą su viščiukais ir ėmė lesti soros grūdelius. Liko tik du 

grūdeliai: vienas po padišacho padu, kitas — po vizirio. Juodu 
abu nustebę žiūrėjo, kas čia dedasi. Višta sulesė grūdelį iš po 
padišacho papadės, tik staiga iš po vizirio kojų išpuolė lapė ir 
pagriebė vištą. Paskui plikis pasakė burtažodžius ir vėl atvirto 
žmogumi. Nustebęs padišachas klausia jo: 

— Kas čia dėjosi? 

O plikis jam sako: 

— Tu įsakei atnešti nuostabaus gražumo gėlę. Tai ir buvo 
ta pati gėlė. O dabar ar leisi už manęs dukterį? 

Padišachas sutiko išleisti dukterį už plikio. Jisai parsivedė 
mergelę, ir juodu ėmė drauge gyventi. 


PLIKIS, ŠUO IR KATĖ 


Viena neturtinga senė turėjo plikį anūką. Kartą apkumščia- 
vo jį ir suriko: 

— Marš į turgų, nupirk ko nors pavalgyti. 

Nuėjo jis į turgų, bet jokio valgomo daikto nerado. Tada nu- 
pirko šuniuką, įsikišo į užantį ir parėjo namo. Senė apibarė jį 
ir vėl jam kailį išdyžė. 

— Kad tave viešpats dievas pasiimtų! — šaukė jinai— Juk 
liepiau kokio mit»lo nupirkti, o kam man tas šunytis? 

Atėjo kita turgaus diena. Senė ir šį kartą nusiuntė anūką į 
turgų, kad jis išmoktų pirkti, ir davė jam dešimt tengų. Plikįs 
nuėjo į turgų, nupirko kačiuką, įsikišo į užantį ir parsinešė na- 
mo. 

Trečią kartą jis nuėjo į turgų ir parnešė skrynelę. Namie ją 
atvožė, o iš jos iššliaužė gyvačiukas ir prabilo žmogaus bal- 
su: 

— Ei pliki, tu už mane sumokėjai didelius pinigus ir pada- 
rei man labai gerą darbą — išvadavai iš skrynelės. Dabar aš 
grįšiu į savo tėvo karalystę, o tu sek paskui mane. Gausi visko, 
ko tik panorėsi. 

Ir štai gyvačiukas ėmė šliaužti, o plikis seka iš paskos į gy- 
vačių karalystę. Kelyje jie sutiko drakonų, bet gyvačiukas ne- 
leido jų prie plikio. Pagaliau abu nukako tenai, kur gyveno 
gyvačių karalius. Šis karalius, gyvačiuko tėvas, ir sako: 

— Ei vyruti, tu išgelbėjai mano sūnų. Ko tu nori? Sakyk, aš 
viską padarysiu. 

O plikis sako: 

— Aš atvedžiau tavo sūnų, o dabar eisiu namo. 

Tuomet gyvačiukas jam sušnibždėjo: 

— Paprašyk tėvo gyvačių karaliaus skarelės. 

Plikis ir sako gyvačių karaliui: 

— Duok man gyvačių karaliaus skarelę. O jeigu nenori duo- 
ti, tai nieko daugiau man nereikia. 

Gyvačių karalius nustebo, nuginė šalin drakonus, atnešė ska- 
relę ir padavė plikiui sakydamas: 

— Patiesk tą skarelę ant žemės, atsistok ant jos ir sukalbėk 
maldelę. Ir dievas tau duos visko, ko tik tavo širdis geis. 

Plikis paliko gyvačių karalystę, ištiesė skarelę ir sako: 

— Duok man stiprų asilą, josiu pas senelę. 

Tučtuojau atsirado pabalnotas asilas. Plikis sėdo ant jo ir 
joja namo. Parjoja namo ir mato — senelė, šunytis ir kačiukas 
galuojasi badu. Plikis ištiesė skarelę ir sako: 

— Atnešk du dubenius plovo ir dar avienos kepsnio. 

Ir tuoj priešais atsirado du dubenys plovo ir avienos keps- 
nio. Pamitino jis senelę, pašėrė šunį su kate. 

Pavalgė plikis ir pralinksmėjo. 

— Senele,— sako jis,— eik pas padišachą ir paprašyk, kad 
leistų už manęs savo dukterį. 

O senelė sako: 

— Ne šuniui balnas. Kur tai matyta — giminiuotis su padi- 
šachu? 

— Senele,— neatlyžta jis, — eik piršlėmis. 

Ką darys senelė, reikia eiti. Paėmė ji šluotą ir nakčia iššlavė 
padišacho kiemą. Nubudo rytą šacho tarnai ir mato — kiemas 
iššluotas, o nieko nėra. Kitą naktį senelė vėl iššlavė padišacho 
kiemą. Tuomet padišachas įsakė: 

— Sužinokite, koks čia Žmogus taip uoliai mums tarnauja. 

Trečią naktį sargybiniai nutykojo senutę, suėmė ją ir nuve- 
dė pas padišachą. Šis klausia jos: 

— Senute, ko tu nori? 

— Turiu aš plikį anūką, imk jį sau už tarną. 

Tuomet padišachas sako: 

— Vykite ją iš čionai. 

Apkumščiavo sargybiniai senutę ir plūsdami išvarė iš rūmų. 
Parėjo ji namo ir pasiskundė plikiui. 

Po kelių dienų anūkas vėl siunčia senelę piršlėmis. Kad ir 
kaip ji spyrėsi, vis tiek gavo eiti. Vėl iššlavė kiemą, bet šacho 
tarnai sugavo ir nuvedė pas padišachą. 

— Sakyk, ko tau reikia? — klausia jis. 

— Štai aš turiu anūką, imk jį sau už tarną. 


101 


O padišachas turėjo labai seną vizirį. Tas viziris ir sako pa- 
dišachui: 

— O pasaulio valdove, paskirk jam didžiulį kalymą. Jis galą 
gaus, kol jį atliks. 

Padišachas sako senutei: 

— Liepk savo anūkui užsodinti sodą, ir kad jis būtų geres- 
nis už manąjį. Ir tegu medžiai eina iki pat mano rūmų, kad nuo- 
taką iš čia išsivežtų pavėsyje. Ir dar tegu atvaro kaimenę kup- 
ranugarių ir avių ir tabūną arklių. Tada jis galės imti merge- 
lę. 

— Gerai, — pasakė senutė ir nuskubėjo namo. Parėjo, atsi- 
sėdo priešais plikį ir pradėjo verkti. 

— Ko tu verki? — klausia plikis. 

— Oi anūkėli, jie paskyrė tokį kalymą, kad nėra ko ir sva- 
joti apie karalaitę. 

— Neverk, sakyk, ko nori padišachas. 

— Ei anūkėli, padišachas liepia tau užsodinti sodą, kuris 
būtų geresnis už jo, ir kad medžiai eitų iki pat rūmų. Dar jis 
prašo, kad tu atgintum kaimenę kupranugarių ir avių ir tabūną 
arklių. | 

— Senele, neliūdėk, — sako jis,— tai tik juokų darbas. 

Atėjo naktis. Kai visi žmonės sumigo, plikis išskleidė ska- 
relę, užlipo ant jos ir sako: 

— O gyvačių padišacho skarele, užsodink iki ryto sodą, ge- 
resnį už šacho. Ir tegu auga medžiai nuo sodo iki pat rūmų. 

Ir tą pačią akimirką atsirado sodas, o nuo jo iki rūmų vedė 
pavėsingas takas. Paskui plikis sako: 

— O gyvačių padišacho skarele, atvaryk į šacho sodą kai- 
menę kupranugarių ir avių ir tabūną arklių, kad jie užkimštų 
visą Miestą. 

Išaušo rytas. Padišachas išvydo sodą, daug gražesnį už jo 
paties, o nuo sodo iki rūmų ėjo alėja. Taip pat pamatė jis di- 
džiules kaimenes ir tabūnus. | 

Senutė su anūku atėjo į rūmus ir tuoj pareikalavo kelti ves- 
tuves. Ką beveiks padišachas, gavo išleisti dukterį už plikio. 

Parsivedė plikis žmoną namo, išskleidė skarelę ir sako: 

— O gyvačių padišacho skarele, atnešk dubenį plovo. 

Taip juodu ir pradėjo gyventi — valgė skanius valgymus ir 
voliojosi jaunavedžių guolyje. 

O tą mergelę buvo pamilęs Jemeno karalaitis. Išgirdo jis, 
kad mergelė išėjo už plikio, ir sako: 

— Aš esu karalaitis, o tą gražuolę vedė kažkoks plikis! Ne- 
pakęsiu to! Reikia rasti žmogų, kuris man atgabentų mylimą 
mergelę. Ji miegos pas mane pūkų pataluose ir valgys kurdiuko 
taukus, o patarnaus jai keturiasdešimt vergių. Ji gyvens ramiai 
ir visa ko pertekusi. 

Viena burtininkė sutiko jam padėti. Ji perskrido visą šalį 
ir atsidūrė priešais plikio duris. Apsigyveno jinai jų namuose 
ir ėmė patarnauti jaunajai moteriškei. Kartą plikis išėjo į me- 
džioklę. O burtininkė ir klausia jo pačios: 

— Sakyk, sesute, iš kur plikis ima visas tas gėrybes? 

— Tetule,— sako toji — Plikis turi gyvačių karaliaus skare- 
lę. Vos tik ją išskleisi ir sukalbėsi maldelę, tuoj visko atsiran- 
da, ko tik širdis geidžia. 

— Sesule, tu — karaliaus duktė, o jis — varganas plikis. Ta- 
ve myli Jemeno karalaitis. 

— Ką man daryti?.. | 

— O ar negalėtum paimti iš plikio skarelės? 

— Tai visai nesunkus darbas. 

Kitą dieną plikis vėl išėjo medžioklėn. O mergelė pasivertė 
juoda gyvate, ištraukė jam iš rankų skarelę ir numetė ją bur- 
tininkei. Ši paėmė skarelę, išskleidė ir sukalbėjo burtų mal- 
delę: 

— O gyvačių karaliaus skarele, nunešk šiuos rūmus su sodu 
ir Visais turtais į Jemeną. 

Staiga atsirado trys divai, pakėlė rūmus su sodu ir su plikio 
pačia. ir ėmė nešti į Jemeną. O troboje liko tik senelė, šuo ir 
katė. 

Parėjo plikis iš medžioklės, nerado nei rūmų, nei žmonos, 
nei turtų. Ir vėl jis nusigyveno. Tuomet šuo su kate ėmė tartis. 
Šuo sako: 

— Plikis pirko mudu už dvidešimt tengų. Dabar mudu tu- 
rime jam atsidėkoti. Kas bus tas, reikia surasti skarelę ir ją 
grąžinti vyresniajam mūsų broliui. Jeigu kelyje prie mūsų pra- 
dės lįsti šunys, tu atsitūpsi man ant nugaros, ir mes pabėgsi- 
me. 

O katė sako: 

— Aš vogsiu papločius iš aklų senių ir tave mitinsiu. 

Ir juodu iškeliavo. Ėjo ėjo ir priėjo vieną kišlaką. Bet kai- 
mo šunys pamatė juodu ir ėmė vytis. Šuo su kate pabėgo. 

Pagaliau pasiekė Jemeną. Šuo paprašė katę gauti iš kur nors 
paviržio. Katė paliko šunį prie malūno, o pati įlindo į vieną 
trobą pas senutę. Ši kaip tik kepė papločius. Katė pastvėrė vie- 

ną ir nunešė šuniui. Suėdė juodu paplotį dviese, o paskui katė 
vėl išbėgo į miestą. Nuėjo tenai ir mato, kad vienuose rūmuose 
keliamos vestuvės. Ji įsmuko į juos ir nuėjo prie nuotakos. O 
ši kaip tik buvo pirmykštė jų šeimininkė — plikio pati. Pamatė 
ji katę ir paglostė. Katė išėjo iš kambario, kur buvo puota, ir 
pradėjo ieškoti skarelės. Karalaičio menės buvo rūmų gale. Ka- 
tė įėjo tenai ir mato, kad skarelė pririšta prie muzikos instru- 
mento taro. Ir šiaip, ir taip ji mėgino ją nurišti, bet nieko ne- 
išėjo. Apsidairė ir pamatė pelę. Nutvėrė ją katė, o pelė sako: 

— Katyte, nežudyk manęs, aš padarysiu viską, ką tik tu 
norėsi. 

— Tai perkrimsk virvutę, kuria pririšta skarelė prie taro. 

Pelė nukando virvutę. Katė pagriebė skarelę ir šmukštelėjo 
iš rūmų. 

Tarnai puolė jos vytis, bet ji nubėgo pas šunį, šis pagriebė 
skarelę, ir juodu nubėgo prie upės. Tenai katė pareikalavo, kad 
šuo atiduotų jai skarelę, bet šis nedavė. Juodu susikivirčijo, .ir 
šuo įkando katei. Pagaliau katė nusileido. Šuo ją pasitupdė ant 
nugaros, įsikando skarelę ir ėmė plaukti. Vidury upės šuo pa- 
ir nuskendo. Išlipo juodu ant kranto ir tariasi, ką daryti. Paga- 
liau katė sako: 

— Tu būk čia, o aš eisiu pasroviui. 

Eina katė upės krantu ir mato — senis žuvis gaudo. Katė 
atsistojo priešais jį ir vizgina uodegą. Patiko ji Žvejui, ir jis 
sumanė parnešti ją savo dukteriai. Užsimetė Žvejys ant nugaros 
maišelį su žuvim, pasiėmė į rankas katę ir eina namo. 

Duktė paėmė iš tėvo žuvis ir pradėjo jas valyti. Perpjovė 
vieną, o ten besama skarelės. Mergelė išplovė ją ir pakabino 
prieš saulę džiūti, o katė pagriebė skarelę ir dingo iš akių. Nu- 
bėgo ji pas šunį, ir juodu sugrįžo pas plikį. O jis su senele vos 
gyvi iš bado. Šuo numetė skarelę plikiui po kojų, jis tuoj pa- 
griebė ją, išskleidė ir pirmiausia paprašė maisto. Prisivalgė jie 
sočiai, paskui plikis išskleidė skarelę ir sako: 

— O gyvačių padišacho skarele, grąžink man dvarą, pačią 
ir visą pagrobtą mano turtą. 

Ir divai tuojau atnešė jam rūmus ir mergelę. Plikis labai ap- 
sidžiaugė, atleido pačiai už neištikimybę, pasikvietė mulą, ir 
šis juodu iš naujo sutuokė. Ir pradėjo laimingai gyventi, gavo 
sostą ir karalystę, tegu ir mums tokia laimė atitenka. 


SPRINDIS 


Kitą kartą gyveno padišachas, jis turėjo sūnų. Padišachas ir 
sako jam: 

— Taisykis kelionėn, pargabenk man Čino ir Mačino šacho 
dukterį. 

Karalaitis iškeliavo ir netrukus pamatė baltą pilį. Įėjo jis 
vidun, o ten — mergelė bemieganti. Karalaitis buvo labai iš- 
alkęs, jis puolė valgyti ir pažadino mergelę. Mergelė tarė: 

— Ar negaila tau savo jaunystės? Ko tu įėjai į divų bu- 
veinę? 

— Vyras miršta tik vieną kartą, — atsakė jis. 

Tuomet mergelė sako: 

— Pabandyk nugalėti mane. Ir išeik. 

Juodu pradėjo galynėtis. Tris dienas ir tris naktis grūmėsi, 
pagaliau jis parmetė mergelę ant žemės, išsitraukė durklą ir 
sako: 

— Aš nukirsiu tau galvą. 

— Nežudyk manęs,— pradėjo maldauti ji — aš tau padė- 
siu. Aš moku burtų maldelę; sukalbi ją, tuoj kiekviena upė iš- 
džiūsta. 

— Aš dabar negaliu tavęs imt: su savim, o atgal grįžda- 
mas — išsivesiu. | 

Mergelė pasėmė dvi saujas žemių, sukalbėjo burtų maldelę 
ir padavė jam. Karalaitis vėl iškeliavo. 

Nujojo jis mažumėlę ir atsidūrė prie didžiulės upės, jos nei 
pradžios, nei galo nebuvo matyti. Karalaitis pabarstė žemių, ir 
upė tuojau išdžiūvo. Joja jis toliau ir pagaliau prijojo Činą ir 
Mačiną. Apsigyveno pas vieną senutę ir išėjo pavaikštinėti po 
turgų. Ten vienas bernaitis siūlė pirkėjams sietyną, bet nė vie- 
nas net kainos nepasiteiravo. 

Karalaitis priėjo prie jo: 

— Kiek nori už tą žibintą? 

— Po auksinę monetą už kiekvieną žvakę. 

Karalaitis sumokėjo, kiek prašomas, ir pirkinį parsinešė na- 
mo. Benešant žibintą, jis vis sunkėjo ir sunkėjo. Parėjo kara- 
laitis pas senutę ir sako jai: 

— Nuplauk žibinto stiklą. 

Ji atidarė žibintą, ir iš jo išėjo žmogutis su barzda keturias- 
dešimties sprindžių ilgio, o pats vieno sprindžio didumo. Kara- 
laitis nusiminęs galvoja: „Aš tiek pinigų sumokėjau už šį Ži- 
bintą, o nė kokios naudos iš jo." 

O žmogutis ir sako: 

— Aš tau tarnausiu. 

Karalaitis pagalvojo: „Jis toks mažytis, net nepasieks pa- 
girdyti ir pašerti mano žirgo.“ 

Kitą dieną karalaitis grįžo iš turgaus. Jo pasitikti išėjo Sprin- 
dis, užšoko ant žirgo, pagirdė jį ir pašėrė, o paskui sako: 

— Karalaiti, gal tau ko nors reikia? 

— Aš čia atjojau padišacho dukters — sako karalaitis. 

O Sprindis buvo visų galų meistras. Jis grojo tamburu, flei- 
ta, mušė būgną, dainavo dainas, čirpino gižaku. Paėmė jis tam- 
burą ir rubobą ir nudrožė tiesiai į padišacho rūmus. Ten jis taip 
užgrojo, kad tuoj prisirinko žmonių tarytum į vestuves. Jo mu- 
zikos visi klausėsi kaip užburti, o kai atsipeikėjo, padišachas 
paklausė: 

— Ei Sprindi, sakyk, ko tu nori, aš viską padarysiu. 

— Man nieko nereikia, — sako Sprindis.— Aš turiu brolį, iš- 
leisk už jo savo dukterį. 

Padišachas pagalvojo: „Jeigu jis tokio didumo, tai koks jau 
tas jo brolis? Turbūt su žeme lygus?“ Ir sumanė juo atsi- 
kratyti. 

— Atnešk tiek aliejaus, kad visos gatvės paplūstų— tarė 
jis.— Atnešk tiek ryžių, kad sočiai pašerčiau visus savo asilus, 
jaučius ir kupranugarius. Atgink kaimenę kupranugarių ir avių 
ir tabūną žirgų. 

Sprindis nuėjo pas karalaitį. Šis klausia jį: 

— Na, ką gero girdėjai? 

— Nenusimink,— sako Sprindis— aš viską padarysiu. Čia 
netoliese yra paslėptas lobis, jį saugo divai. Eime tenai, pasiim- 
sime aukso. Aš turiu dešimt kaimenių kupranugarių ir dešimt 
kaimenių avių. Atvarysime jas padišachui ir pasiimsime kara- 
laitę. 

Išėjo juodu parsinešti aukso. Penkias dienas ir penkias naktis 
grūmėsi su divais. Karalaitis nukovė juos visus, pasiėmė auksą, 
kupranugarius, avis ir nuvarė į miestą. Padišachas pamatė ant 
kelio rūkstant dulkes ir nusigando, manė, kad kokia nelaimė 
artinasi. Bet prie jo prijojo Sprindis ir atvarė kupranugarius ir 
avis. Padišachas susimąstė: „Jeigu už jo brolio išleisiu dukterį. 
visas pasaulis juoksis.“ Bet senas viziris jį įspėjo: 

— O padišache, jeigu tu netesėsi savo žodžio, tai būsi ap- 
šauktas boba. | 

Ką bedarys padišachas, gavo atiduoti dukterį karalaičiui. 
Jaunikaitis ją pasisodino ant žirgo ir, pasiėmęs Sprindį, išjojo 

pas senutę. Padėkojo juodu tai moteriškei ir iškeliavo į kara- 
laičio gimtinę. Pasiekė upę. Ėmė jie ieškoti brastos, bet nerado. 
Pamatė ant kranto gluosnį, nulenkė į vandenį ir juo perėjo. Ki- 
toje pusėje upės Sprindis sako: 

— Kai išlipsiu į krantą, aš mirsiu. Tu perrėžk man pilvą ir 
išimk dvi kirmėles. Jos tau pravers. 

Išlipo jie į krantą, ir Sprindis numirė. Bet karalaitis nega- 
lėjo skrosti jam pilvo, ranka nekilo. O karalaitė girdėjo jų kal- 
bą, ji tuoj perpjovė nykštukui pilvą, ir iš jo iškrito dvi kirmė- 
lės — viena gyva, kita nudvėsusi. Gyvoji kirmėlė tuoj pavirto 
juodu skaliku. Dabar jie buvo trise. Netrukus nukeliavo į baltą- 
ją pilį. Ten karalaitis pasiėmė mergelę, ir jie toliau keliavo ke- 
turiese. Netrukus parvyko jie į sostinę, ir padišachui tarnai 
pranešė: 

— Tavo sūnus gabena mergelę, kurią tu liepei parvesti, ir 
dar vieną, gražesnę už aną. 

Padišachas dabar suko galvą, kaip nužudyti sūnų ir pasiimti 
jo žmonas. Jis liepė sūnų pasitikti ir pavaišinti užnuodytu plo- 
vu, patiesti apnuodytas paklodes ir antklodes. O karalaičio pati 
sako jam: 

— Daryk viską taip, kaip aš darysiu. 

— Gerai, — sutiko karalaitis. 

Kai jie įėjo į vidų, tai žengė ne kilimais, o plika žeme. Jau- 
navedžių kambaryje jie nesėdo ant antklodžių, o ant aslos. 

Tuomet karalaitis klausia pačios: 

— Kodėl tu nevalgai mano tėvo namuose? 

— Sužinosi, kai atneš plovą. 

Jiems padavė plovą. Pati pašėrė šunį, ir tasai tuoj nugaišo. 
Ji ir sako karalaičiui: 

— Tavo tėvas norėjo nunuodyti tave ir pasiimti tavo žmo- 
nas. 

Paskui ji davė šuniui gyduolių, ir šis atsigavo. O padišachas 
ėmė regzti naują klastą. Liepė jis įdėti jam maisto šešiems mė- 
nesiams, o sūnui — trims dienoms. Bet karalaičio pati susivokė ir 
sutaisė jam paviržio visam mėnesiui. Išjojo tėvas su sūnumi į 
medžiokle, ir sūnus viską suvalgė per mėnesį. Jis ir sako padi- 
šachui: 

— Tėve, pabaigiau maistą, grįžkime namo. 

— Dar anksti. Duok, išdursiu tau akis, tada gausi valgyti. 

O pats liepia kariams: 

— Jeigu kas išdrįs suvalgyti nors vieną paplotį, tą įmesiu į 
belangę ir laikysiu dešimt metų. 

Paskui jis liepė atimti iš karių visą duoną. O šuo išbėgo 
vidurnaktį iš palapinės, pavogė iš padišacho maisto ir atnešė 
karalaičiui. 

Jodinėjo jie dar kelias dienas. Karalaitis vėl išalko ir sako 
tėvui: 

— Tėve, aš grįžtu. 

— Ne, dar palūkėk. 

Sūnus paprašė duonos, tėvas davė, bet už tai išdūrė jam akis. 
Ištikimasis šuo suvyniojo jo akis į lapus ir paslėpė. O padišachas 
sugrįžo į sostinę ir nusiuntė pas marčias piršlius. Bet šios, iš- 
girdusios tokią naujieną, pradėjo ruoštis karui: apsiginklavo ir 
liepė mušti kovos būgnus. Padišachas sušaukė visus pavaldinius 
nuo septynerių iki septyniasdešimt metų, bet marčių negalėjo 
įveikti. 

O karalaitis gulėjo stepėje ir galavosi badu. Šuo nubėgo į 
miestą, pamatė moteriškę, kepančią papločius, stvėrė vieną ir 
pabėgo. O kai moteriškė išėjo vandens, šuo pagavo visus pap- 
ločius ir nunešė karalaičiui. Jis pavalgė ir užsimanė gerti. Šuo 
nubėgo prie upės, pamirkė uodegą ir pagirdė karalaitį. Tuo 
tarpu prie jų priėjo senis ir sako: 

— Sakyk, kur tavo akys, aš grąžinsiu tau regėjimą. 

Išgirdo tuos žodžius šuo ir atnešė į lapus suvyniotas akis. 
Senis įstatė karalaičiui jas į akiduobes, ir šis praregėjo. Pargrįžo 
šacho sūnus į sostinę, o ten tarp jo tėvo ir žmonų pats mūšio 
įkarštis. Jis stojo į kovą, nudobė tėvą ir pradėjo su savo Žžmo- 
nomis laimingai gyventi. 


I UMENS DUKTE 


Seniai, labai seniai gyveno pasaulyje padišachas. Jis turėjo 
sūnų. Kartą padišachas sunkiai susirgo, ir niekas negalėjo jo iš- 
gydyti. Pagaliau vienas vaistytojas davė tokį patarimą: | 

— Stepėje yra balta gazelė. Tegu ją papjauna padišacho aki- 
vaizdoje, o paskui tegu jį pagirdo jos krauju. 

Tuomet padišachas sako sūnui: 

— Imk keturis šimtus karių ir keliauk ieškoti tos gazelės. 

Karalaitis pasiėmė būrį ir iškeliavo. Jiems pavyko sugauti 
gazelę. Atgal grįždami, jie jojo per vieną kaimą, kuriame kara- 
laitis pamatė mergelę, kad nuo jos gražumo saulė blanko. Jis 
sustabdė karius ir nuėjo pas ją. 

O tos mergelės motina tuo tarpu šlavė kiemą. Karalaitis per 
tvorą paprašė atsigerti. Moteriškė pasėmė puodelį vandens ir 
padavė karalaičiui. Jis išgėrė vandenį ir pasakė, kad norįs ves- 
ti jos dukterį. 

— Mes, neturtingi žmonės, neverti karalaičio— atsakė mo- 
tina. 

Tuomet karalaitis davė jai daug pinigų ir liepė pasistatyti 
didelį namą, nusipirkti visokio gero ir galvijų. O kai žmonės 
ims kalbėti apie jų turtingumą, tuomet žadėjo atsiųsti pirš- 
lius. 

Mergelė žiūrėjo pro plyšį ir girdėjo, ką karalaitis kalbėjosi 
su motina. Karalaitis buvo gražus ir patiko jai. Ji plačiau pra- 
vėrė duris, karalaitis ją pamatė ir nualpo, o kai atsipeikėjo, 
liepė būriui kilti į kelionę. 

Kariai pargabeno gazelę į rūmus ir papjovė, bet padišachui 
nuo jos kraujo geriau nepasidarė. Tada pašaukė tą patį vais- 
tytoją. Šis jiems pasakė: 

— Aš kalbėjau ne apie tą gazelę. Iki tos gazelės reikia ke- 
liauti šešis mėnesius. Ant jos kaklo užkabintas vėrinys, ant ko- 
jų užmauti žiedai, ir ją saugo keturiasdešimt perių. 

Padišachas įsakė sūnui pasiimti keturiasdešimt pachlavonų ir 
ieškoti kitos gazelės. 

Karalaitis pakluso. Ilgai jie jojo ir pagaliau pamatė gazelę. 
Karalaitis jau norėjo paleisti į ją strėlę, tik staiga priešais jį 
atsirado keturiasdešimt perių. Viena perė tarė: 

— Oi žmonės žiaurieji, kodėl jūs norite nušauti mūsų ga- 
zelę? 

Karalaitis atsiprašė jų sakydamas: 

— Mano tėvas, padišachas, šit jau septyneri metai sunkiai 
serga, ir niekas negali jo išgydyti. Vienas vaistytojas liepė jį 
pagirdyti šios gazelės krauju. 

Tuomet vyriausioji perė, vardu Nigora, tarė: 

— Pirma išpildykite mūsų norus, tada gausite gazelę. 

— Sakyk, mes sutinkame viską padaryti — atsakė jai kara- 
laitis. 

— O nuostabusis kary,— prabilo Nigora,— dėl šios gazelės 
daug narsių vyrų ir galiūnų galvas paguldė. Jūs nepajėgsite iš- 
pildyti mūsų norų. 

— Sakyk, ką mes turime padaryti? — paklausė karalaitis. 

Nigora sako: 

— Pirmiausia tu turi bėgti lenktynių su gazele iki pat Bal- 
cbo ir ją pralenkti. Antra, turi pastatyti rūmus tarp dangaus ir 

žemės. Trečia, turi išbūti įkaitusioje krosnyje septynias dienas, 
išvirti ten plovo iš puspūrio ryžių ir likti gyvas. Jeigu išpildysi 
viską, tai gazelė, mes pačios ir visas mūsų turtas atiteks tau. 
Tada galėsi mus ir parduoti, ir vergėmis paversti, ir nužudyti. 
O jeigu neišpildysi, mes jus visus įmesime į belangę, o kai nu- 
mirsite, jūsų kūnus atiduosime gyvatėms. 

Karalaitis sutiko pildyti jų norus. Visi keturiasdešimt pachla- 
vonų ir karalaitis iš eilės bėgo lenktynių su gazele, bet nė vie- 
nas negalėjo nubėgti nė ketvirčio kelio. Perės surišo jiems ran- 
kas ir kojas ir įmetė į belangę. 

Taip praėjo treji metai, ir niekas nieko nežinojo apie ka- 
Ialaitį ir jo bendrakelionius. Padišachas ėjo vis blogyn, ir jis 
liepė šaukliams pagarsinti: 

— Tam, kas atves gazelę ir atneš žinią apie mano sūnų, ati- 
duosiu visą kunigaikštystę, kad jis ir jo vaikai visą gyvenimą 
vargo nematytų. 

Tačiau niekas neatsiliepė. Išgirdo tą žinią piemens duktė Gul- 
sanama. Ji apsirengė piemens drabužiais, nuėjo pas padišachą 
ir tarė: 

— Aš sutinku tai padaryti! 

Padišachas supyko: 
= Dink man iš akių! Neerzink manęs! Tiek narsių Vyrų ne- 
išdrįso imtis šio darbo, o tu, toks vabalėlis, siūlaisi. 


no papėdėje prie šaltinio, atsigėrė ir išsitiesė ant žemės pailsėti. 
Staiga girdi, kažkas vaitoja, ir taip gailiai, kad ji net nuovargį 
pamiršo. Nuėjo ji tenai, iš kur sklido dejonės, ir netrukus pa- 
matė po medžiu varganą senuką. Tai jis raudojo. Gulsanama 
pasveikino jį. Senukas atsakė į pasveikinimą ir ėmė klausinėti. 
Mergelė sako: 

— Aš paklydau ir nežinau, kur eiti. O kas tu toks būsi? 

Senukas jai nieko neatsakė ir nusivedė mergelę į trobą. Te- 
nai prabilo: 

— Mano sielvartas toks didelis, kad nė apsakyti negaliu. 
Neturiu nei vaikų, nei artimųjų. Jeigu nori, būk man sūnus ir 
gyvenk su manim, — pasiūlė jis. 

Gulsanama sutiko, bet neprisipažino, kad ji mergelė. 

Išbuvo ji pas senuką visus metus, padėjo jam darbus dirbti: 
aptvėrė tvorą aplink trobą, apžiūrėjo sodą. Tas sodas ir maitino 
juodu. 

Sode stovėjo namelis, spyna užrakintas. Kartą papūtė smar- 
kus vėjas, ir namelio siena įskilo. Gulsanama pažvelgė vidun ir 
pamatė pakabintus tris kardus. Tuo tarpu atskubėjo senukas. 
Jis priėjo prie kardų, parpuolė ant kelių ir pradėjo garsiai de- 
juoti. Mergelė pradėjo jį guosti, padėjo jam atsikelti nuo žemės 
ir ėmė klausinėti. Jis papasakojo: 

— Seniau aš tau nieko nepasakojau apie save. O tu man 
kaip sūnus. Dabar pasakysiu viską. Ant šios sienos kabo mano 
sūnų kardai. Kadaise aš buvau labai turtingas, o mano sūnūs 
buvo garsūs pachlavonai. Kartą ant mūsų stogo nutūpė trys 
balandžiai. Jie nusileido ant žemės, pasivoliojo dulkėse ir pa- 
virto perėmis. Mano sūnums pasisakė mylinčios juos, ir šie, at- 
siklausę manęs, vedė jas. 

Taip pagyvenome drauge kelerius metus. Bet štai kartą, kai 
buvo prinokusios slyvos, virš sodo pasirodė debesys, nusileido 
tarp medžių ir pavirto divu. Divas pagavo mano marčias ir 
nusinešė. Iškeliavo sūnūs ieškoti savo pačių, ir iki šiol jų nėra. 
Aš vis labiau ir labiau ilgiuosi sūnų, kasdien einu vis silpryn 
ir neturiu jokių artimųjų. Pakabinau ant sienos jų kardus, atei- 
nu, pasižiūriu į juos, ir tai visa mano paguoda. Ar begyvi ma- 
no sūnūs, ar ne, nežinau. 

Gulsanamai labai pagailo senuko. Nakčia ji ilgai negalėjo 
užmigti, tik paryčiu sumerkė akis. Ir sapnavo ji senį. Tas senis 
jai sakė: 

— Kelkis ir eik į namelį, kur kabo kardai. Jeigu sudauši 
juos vieną į kitą, atsiras žirgas. Jis nuneš tave pas to senuko 
sūnus. Jie sėdi prie urvo angos, o tame urve yra jų pačios su 
divu. Rytoj kaip tik penktadienis. Tą dieną divas suriša peres ir 
atsigula trims dienoms miegoti ir nepabunda, nors į kąsnelius jį 
sukapotum. Anksti rytą tu nusileisk virve į urvą, bet neužmušk 
divo, tik paimk žiedą iš po jo liežuvio. Divas tuoj pats ateis 
pas tave ir maldaus, kad atiduotum žiedą. O tu sakyk: „Jeigu 
visą gyvenimą man vergausi, paliksiu tave gyvą. O jeigu ne, 
tai nužudysiu." Divas, žinoma, sutiks būti tavo vergu. Ir tada tu 
turėsi visko, ko tik panorėsi. 

Gulsanama tuojau nubudo, nuėjo į tą namelį ir padarė viską 
taip, kaip tas senis per sapną buvo liepęs. Kai ji kardus sutren- 
kė vieną į kitą, atsirado žirgas. Sušėrė ji žirgui tris kartus rim- 
bu, ir jis nunešė mergelę ant kalno prie urvo, o ten ji rado 
tris jaunikaičius besėdinčius. Ji pasveikino juos, o paskui tarė: 

— Suraskite virvę ir nuleiskite mane į urvą. Aš išgelbėsiu 
jūsų žmonas. 


112 


Broliai surado virvę ir nuleido mergelę į urvą. Urvo dugne, 
ant gulto, gulėjo trys surištos moteriškės. Pamatė jos Gulsanamą 
ir pradėjo verkti: 

— Žmogus tu ar perė? Ko tu čia atėjai? Jeigu mašalėlis čia 
įskrenda, sparnelius nusvyla. Jeigu žmogus koją įkelia, pelenais 
pavirsta. Jeigu tu žmogus, eik kuo greičiau iš čia, kitaip žūsi. 

— Aš ne dvasia ir ne džinas — sako Gulsanama,— aš esu 
žmogus. O jūs neliūdėkite, aš jus išvaduosiu. 

Priėjo ji prie divo, o tasai gulėjo kaip kalnas. Gulsanama 
išėmė jam iš po liežuvio žiedą, paskui timptelėjo virvę, ir bro- 
liai greitai ją ištraukė į viršų. Dvi dienas jie laukė prie urvo 
angos, kol nubus divas. Tuo tarpų mergelė jiems papasakojo 
apie save. Kai broliai sužinojo, kad šis žmogus yra jų tėvo įsŪ- 
nis, jie pravirko ir apkabino Gulsanamą. Bet ji neatskleidė savo 
paslapties, neprisipažino esanti mergelė. 

Po poros dienų divas nubudo ir sustaugė, net kalnai krūpte- 
lėjo lyg nuo griaustinio. Broliai iš baimės ėmė drebėti. O Gul- 
sanama sugniaužė kumštyje žiedą, tuojau priešais ją atsirado 
divas ir pradėjo prašyti, kad ji atiduotų žiedą. Mergelė tarė: 

— Jeigu tu visą gyvenimą man ištikimai tarnausi, aš ve- 
siuosi tave drauge ir išsaugosiu tavo gyvybę, o jei ne, tuojau 
tave nužudysiu. 

Divas prisiekė būsiąs jos tarnu. Gulsanama liepė paleisti tri- 
jų brolių žmonas ir iškelti į viršų. Divas bemat išpildė jos palie- 
pimą. Moteriškės, pamačiusios savo vyrus, puolė jiems ant kak- 
lo ir pravirko iš džiaugsmo. Paskui Gulsanama įsakė divui nu- 
vežti juos visus pas tėvą. Pamatė senukas savo vaikus ir tary- 
tum atjaunėjo. Septynias dienas ir septynias naktis jie kėlė 
puotą. Broliai vėl vedė savo pačias. Paskui Gulsanama tarė: 

— Broliai, man reikia eiti į Balchą vaduoti savo bičiulio, aš 
ir taip užtrukau. Tepadeda jums dievas. 

Broliai sako: 

— Tu mums padarei daug gero, ir mes norime tau padėti, 
Mes eisime su tavim. 

Sėdo jie keturiese ant divo ir iškeliavo pas perę, kuri tu- 
rėjo gazelę. Divas nunešė juos per vieną akimirką. 

Perė išėjo jų pasitikti ir liepė padaryti tris darbus. Gulsana- 
ma apsiėmė. Vyriausiasis brolis, vardu Učkunas, tarė: 

— Pirmą darbą aš padarysiu. " 

Učkunas ir gazelė leidosi bėgti lenktynių. Gazelė nesukorė 
nė pusės kelio, o jis jau atgal grįžo. Divas sako: 

— O aš apsiimu antrą darbą padaryti. 

8. Tadžikų pasakos 


Jis pakilo į orą ir sustojo tarp dangaus ir žemės. 

Tuomet Gulsanama sako perei: 
padavinėja akmenų ir skiedinio, jis nori mūryti pamatus. 

— Tu atlikai ir šį darbą — sako perė. 

Dabar pasisiūlė jauniausiasis brolis Bachrpachlavonas: 

— Trečią darbą aš padarysiu. | 

Perė ėmė kurti krosnyje ugnį. O Bachrpachlavonas išgėrė 
visą jūrą vandens ir įlindo į knosnį. Ryžius, mėsą ir taukus jis 
prarijo žalius. Kai krosnis ėmė kaisti, jis šliūkštelėjo truputį 
vandens. Taip ir išbuvo jis krosnyje septynias dienas ir septy- 
nias naktis,— kai tik imdavo darytis karšta, iš burnos užpildavo 
vandens. 

Po septynių dienų perė atidarė krosnį ir mato — Bachrpach- 
lavonas sėdi ir visas dreba nuo šalčio. Tuomet vyriausioji perė 
Nigora prisipažino nugalėta. 

— Visos mes su visais savo turtais dabar esame jūsų savas- 
tis. Darykite su mumis, ką norite. 

Gulsanama liepė atlapoti visus kambarius ir sukrauti ant 
arklių brangenybes. Paskui atidarė dar vieną kambarį, o ten 
rado besėdintį karalaitį ir keturiasdešimt pachlavonų surištomis 
rankomis ir kojomis. Jie buvo sulysę, apžėlę plaukais, nudriskę 
ir vos alsavo. Juos paleido, išmaudė pirtyje, apkirpo plaukus, 
apvilko naujais drabužiais. 

Visos keturiasdešimt perių taip pat atiteko Gulsanamai. Vy- 
riausiąją perę Nikorą ji pažadėjo atiduoti savo broliui, kuris 
buvo likęs namie. Prisiminė ji brolį su motina, ir jai liūdna pa- 
sidarė. Visas keturiasdešimt perių ji atidavė karalaičio pach- 
lavonams, o patį karalaitį sumanė išbandyti, norėdama sužino- 
ti, ar myli jis ją dar, ar ne. Pasiūlė ji karalaičiui vesti Nigorą, 
bet jis atsisakė: 

— O galiūne, man nereikia žmonos. Aš turiu mylimąją. Aš 
vien tik svajoju, kaip ją dar kartą pamatyti. O paskui if mirti 
nebus baisu. | 

Bet Gulsanama neatskleidė savo paslapties. Ji tarė: 

— Nori tu ar ne, o ji tavo žmona. 

Iškeliavo jie atgal ir po penkių mėnesių nusigavo pas tą se- 
nuką, kur Gulsanama gyveno. Senukas apsidžiaugė jų sulaukęs 
ir iškėlė jiems puotą. Jie linksminosi keturiasdešimt dienų ir 
keturiasdešimt naktų. Paskui jis palaimino Gulsanamą, ir ji pa- 
liko dovanų to senuko sūnums. 

Parkeliavo jie į tą kišlaką, kur gyveno Gulsanamos tėvai. 
Tenai ji susišaukė peres ir paklausė, ar jos patenkintos savo 
vyrais. 

— Mūsų vyrai labai geri, — atsakė šios. 

Tik Nigora pasiskundė: 

— O mano vyras manęs artyn neprisileidžia, nesako man nė 
žodelio, tik dejuoja ir dejuoja. 

Gulsanama išprašė peres, pasišaukė karalaitį ir ėmė“jį bar- 
ti: 

— Ko tu žmonai toks nemeilus? 

— O galiūne,— sako karalaitis,— nors užmušk mane, bet aš 
liksiu ištikimas savo mylimajai. 

Tuomet ji tarė: 

— Pranešk tėvui, kad atvedei gazelę. 

Nuėjo pasiuntinys pas padišachą ir sako: 

— Tavo sūnus grįžo su gazele! 

Padišachas su visais dvariškiais iškeliavo į tą kišlaką. Jų 
pasitikti išėjo Gulsanama su tuo pačiu apdaru, kaip ir tada, kai 
buvo nuėjusi į rūmus. Ant peties ji laikė gazelę. Tuojau gazelė 
buvo papjauta ir padišachas pagirdytas jos krauju. Bemat jis 
pasveiko. Tada Gulsanama tarė padišachui: 

— O pasaulio valdove, tu mane pavadinai vabalėliu, bet šio 
vabalėlio būta stipresnio už tavo dramblius. 


Padišachas jos atsiprašė. Paskui Gulsanama pasišaukė Nigo- 
rą, paėmė jos ranką, nusiėmė nuo galvos kailinę kepurę ir at- 
sigręžė į karalaitį. Jis krito nualpęs, o Gulsanama ir Nigora nu- 
bėgo į trobą. Jos motina ir brolis pravirko iš džiaugsmo. O pa- 
dišachas parsivežė savo sūnų į rūmus ir paklausė, kas jam 
pasidarė. Sūnus prisipažino: 

— Aš jau seniai myliu tą mergelę. 

O paskui jis papasakojo, kaip buvo patekęs į perių vergiją 
ir kaip piemens duktė jį išvadavo. 

Padišachas tuoj nusiuntė piršlius pas jos motiną. Ši sutiko 
išleisti dukterį už karalaičio. Keturiasdešimt dienų ir keturias- 
dešimt naktų truko vestuvių puota. Karalaitis vedė savo myli- 
mąją, o Nigorą — Gulsanamos brolis. Padišachas uždėjo sūnui 
ant galvos vainiką, o Gulsanamos brolį paskyrė viziriu. Taip iš- 
sipildė jų troškimai. 


PLIKIS TR DIN AI 


Gyveno pasaulyje senutė, ji turėjo plikagalvį sūnų. Tas sū- 
nus buvo tikras tinginių pantis: nuo ryto iki vakaro tik mie- 
gojo ir valgė. Bet štai kartą senutė paėmė lazdą, apkūlė sūnų ir 
pasakė: 

— Kiek tu dar dykinėsi? Ar aš visą savo amžių mMaitinsiu 
tave? Juk tu jau didelis! 

O sūnus jai: 

— Nagi, mama, iškepk papločių. 

Prikepė motina sūnui daug papločių. Jis susikrovė juos į 
krepšį ir iškeliavo... Ėjo jis, ėjo, užlipo ant kalvos ir atsisėdo 
prie urvo angos. Suvalgė vieną paplotį ir sako: 

— Taigi vieno jau ir nėra. 

Suvalgė antrąjį: 

— Ir antro nebėra. 

Suvalgė trečiąjį: 

— Vėl vieno neliko. 

Suvalgė ketvirtąjį: 

— Dar vieno neliko. 

O tame urve septyni divai gyveno. Šeši visad miegodavo, o 
septintas eidavo sargybą. Jis ir pažadino visus: 

— Keikitės, čia sėdi toks galiūnas ir skaičiuoja mus. 

Divaį pabūgo. 

— Na tai eik pažiūrėk, koks tas galiūnas,— sako jie. 

Tasai išėjo iš urvo, Mato — prie angos žmogus guli. 

Sugrįžo ir sako: 

— Tai kažkoks stipruolis. Reikia jį pasveikinti, nes, ko ge- 
ro, Mus visus išgalabys. 

Išsigandę divai išėjo iš urvo. O plikis pamatė juos ir pats 
išsigando. Divai priėjo artyn ir pasveikino jį. Plikis iš baimės 
neteko žado, o divai pamanė, kad šis su jais nė kalbėti nenori. 
Tuomet vyresnysis divas sušuko: 

— O viešpatie, pas mus urve aibės lobių, mes viską tau 
atiduosime, tik nežudyk mūsų! 

Tik tada plikis viską suprato. Jis atsistojo ir sušuko: 

— Na tai eikite į savo urvą, paimkite visas brangenybes ir 
neškite į mano namus. Būsiu jums draugas ir nieko nedary- 
siu. 

— Gerai,— tarė divai, suėjo į urvą, paėmė brangenybes ir 
sliūkina paskui plikį. 

Plikis pareina namo ir sako motinai: 

— Priimk, motin, lobius. Mano draugai nešios ir malkas, kad 
tau lengviau būtų. 

Senoji motina paslėpė brangenybes, o divai išėjo malkauti. 
Netrukus jie sugrįžo nešini didžiuliais ryšuliais ant kuprų. Tuo- 
met plikis ir sako jiems: 

— O dabar eikite sau ir miegokite. Kai būsite reikalingi, 
pašauksiu. 

Divai patraukė į savo urvą. Kelyje vienas jų tarė: 

— Tegu mūsų lobiai eina jam į sveikatą, ačiū dievui, nieko 
pikto mums nepadarė. 

Išgirdo jų kalbą lapinas ir pagalvojo: „Čia bus to tinginio 
plikio darbas.“ Užbėgo jis divams už akių, pasveikino ir sako: 

— Iš kur einate, bičiuliai? 

— Ei lapine, vos sveiką kailį išnešėme! Vienas stipruolis 
kone galo mums nepadarė, bet pasigailėjo ir paleido. 

Lapinas tik nusikvatojo. 

— Oi, kokie jūs kvailiai! Tai juk buvo tas nedorėlis plikis, 
kurį motina atsisakė šerti. O jūs jį vadinate stipruoliu. Aš kas- 
dien vagiu iš jo motinos vištas, o jis net manęs nesivijo nė 
karto. 

— Ar teisybę tu kalbi? — klausia divai. 

— Teisybę, tikriausią teisybę. Einam atgalios, aš jums ati- 
duosiu visus lobius. 

Ir lapinas sugrąžino divus. Nuėjo visi prie plikio namų. Vy- 
resnysis divas ir sako: 

— Kad tik tas rudauodegis nepabūgtų ir nepaliktų mūsų vie- 
nų. 

Kiti divai taip pat suabejojo: 

— Gerai sakai, labai jau jis suktas! 

Divai sustojo. Lapinas ėmė saikstytis, jog nė nemanąs bėgti. 

— Jeigu netiki manim,— tarė jis vyresniajam divui,— tai 
prisirišk mane virve sau prie kaklo. 

„Taip ir eina jie dviese su virve ant kaklo, o kiti du — ato- 
ga mato, kad lapinas veda divą už virvės. 

— Ei rudauodegi,— sušuko jis,— juk liepiau tau išpirkos at- 
vesti septynis divus, o vedi tik vieną. 

Plikio motina išgirdo sūnaus žodžius, išbėgo iš trobos ir kad 
suriks: 

— Ak prakeiktasis, tu vis apgaudinėji, jei neatvesi septy- 
nių divų — neleisiu už tavęs dukters. 

— Tikras bjaurybė,— sušuko divai,— norėjo mūsų kailiu al- 
silyginti už nuotaką. 

Ir pasileido bėgti. Beskubėdamas vyresnysis divas negalėjo 
atsimegzti virvės ir ėmė vilkti paskui save lapiną. Taip ir nu- 
dyrė jam kailį. Pagaliau lapinas nutrūko nuo virvės, atsigulė 
šiaudų kūgyje ir tarė sau: 

— Taip man ir reikėjo, kam palikau savo darbus ir ėmiausi 
svetimų. 

O plikis su Motina ėmė gyventi visa ko pertekę. 


KVAILAS BAJUS 


Kitados gyveno turtingas bajus. Likimas jam taip lėmė, kad 
jis nusigyveno, neteko viso savo turto. Ir sumanė jis vėl pra- 
sikurti. Išėjo bajus į didelę kelionę, ėjo ėjo ir sutiko lokį. O 
tam lokiui labai skaudėjo galvą, ir niekaip negalėjo jos išsigy- 
dyti. Prieina lokys prie bajaus ir sako: 

— Bajau, ar toli keliauji? 

— Netekau savo turto,— atsako šis,— einu pas Goibrasoną, 
noriu vėl jį atgauti. 

— Kai pamatysi Goibrasoną,— sako lokys,— nusilenk jam 
nuo manęs ir paklausk, kaip man išsigydyti galvą. 

— Būtinai nusilenksiu Goibrasonui ir grįšiu su atsakymų, — 
prižada bajus. 

Eina bajus dar dieną. Mato, žmonės kviečius pjauna. Jis su- 
manė pailsėti, pavalgė drauge su jais. Pjovėjai klausia jo: 

— Bajau, kur tu keliauji? 

— Netekau viso turto. Dabar einu pas Goibrasoną, noriu jį 
susigrąžinti. | 

— Nunešk jam nuo mūsų linkėjimų, — sako pjovėjai —— ir 
paklausk, kodėl viename mūsų lauke kviečiai uždera, o kitame 
ne. 

— Gerai, nunešiu jūsų linkėjimus ir parnešiu atsakymą. 

Eina bajus dar vieną dieną. Staiga mato — rūmai. Tai buvo 
padišacho rūmai. Tuo tarpu padišachas pro žiūroną pamatė ke- 
liu einantį pavargusį ir apiplyšusį elgetą. Liepė tarnams atves- 
ti jį. 

Padišachas klausia: 

— Kur keliaujiė 

O tasai elgeta buvo bajus. Jis ir sako: 

— Aš buvau turtingas, o dabar likau elgeta, viso savo tur- 
to netekau. Dabar einu pas Goibrasoną, noriu susigrąžinti savo 
gera. 

— Jeigu pamatysi Goibrasoną— sako padišachas,— perduok 
nuo manęs linkėjimų. Ir paklausk, kodėl aš, tokios didelės ša- 
lies padišachas, neįstengiu nugalėti priešų. 

— Prižadu nunešti tavo linkėjimus ir grįšiu su atsakymu. 

Bajus keliavo dar vieną dieną. Ėjo jis, ėjo, pavargo ir nu- 
virto į šiaudus miego. Nubudo, žiūri — priešais bestovįs ne- 
pažįstamas senis. Klausia tasai senis: 

— Kur tu eini? 

— Aš buvau turtingas, — sako bajus,— bet nuskurdau, ne- 
tekau viso savo turto. Dabar einu pas Goibrasoną, noriu susi- 
grąžinti, ką praradęs. 

— Aš ir esu tasai -Goibrasonas, kurio tu iešsi Eik namo, 
aš sugrąžinsiu tau turtą. 

Apsidžiaugė bajus ir eina atgal, bet senis jį sustabdo ir sa- 
ko: 

— Ar kartais neturėjai daugiau ko man pasakyti? 

Tuomet bajus prisiminė lokį, pjovėjus ir padišachą, sugrįžo 
ir sako: | 

— Ėjau aš keliu ir sutikau lokį. Jis paklausė, kur einu. Aš 
pasakiau, kad einu pas Goibrasoną. Tada lokys ir sako man: 
„Jeigu pamatysi Goibrasoną, perduok nuo manęs linkėjimų ir 
„paklausk, kaip man išsigydyti galvą.“ 

Senis davė tokį atsakymą: 

— Pasakyk lokiui, kad jo galvą išgydys tik kvailio smege- 
nys. Reikia tuos smegenis suėsti, ir galva bemat pasveiks. 

Paskui bajus persakė pjovėjų ir padišacho prašymą. Senis 
tarė: 

— Padišachui pasakyk, jeigu jis bus dosnus savo pavaldi- 
niams, tai nugalės priešus. O pjovėjams sakyk, kad toje žemėje, 
kur nederlinga, yra lobis. Tegu jie iškasa lobį, tada žemė duos 
gerą derlių. 

Bajus atsisveikino su seniu ir patraukė namo. 

Ėjo jis, ėjo, priėjo padišacho rūmus ir perdavė jam Goibra- 
sono patarimą. Padišachas tarė: 

— Aš nežinau didesnio skurdžiaus už tave, juk tu netekai 
viso savo turto. Jei nori, aš tau atiduosiu pusę 5 i[ 
paskirsiu dešinės rankos viziriu? 

Tačiau bajus atsisakė: 

— Goibrasonas grąžino man visą turtą, dabar jis jau namie. 
Tavo turtas man nereikalingas. 

Prieina bajus pjovėjus. Pailsėjo, užkando ir persakė jiems 
Goibrasono žodžius. Pjovėjai siūlo: 

— Lik pas mus, drauge išsikasime lobį ir pusiau pasidalysi- 
me. 

Bajus supykęs sako: 

— Tai ką, ar jums padėjėjas reikalingas? Nekasiu žemės, ir 
jūsų lobio man nereikia. Padišachas siūlė pusę karalystės, ir tos 
atsisakiau. Goibrasonas man sugrąžino turtą, dabar jis jau yra 
namie. 

Nudrožė bajus toliau. Ėjo jis, ėjo ir vėl sutiko lokį. Lokys 
tebeverkė iš skausmo. Pamatė bajų ir klausia: 

— Sakyk greičiau, kaip išsigydyti galvą. 

Bajus sako: 

— Vaistai tavo galvai — kvailio smegenys. Kai juos suėsi, 
bemat pasveiksi. 

Lokys nudžiugo, padėkojo bajui ir pradėjo klausinėti, kaip 
šis radęs Goibrasoną ir ką tas jam pažadėjęs. Bajus apsakė apie 
padišachą ir apie pjovėjus. Lokys išklausė ir taip tarė: 

— Argi tas ne kvailys, kuris atsisako turtų? Kvailį iš darbų 
pažinsi. Argi rasi kur kvailesnį už tave? 

Ir lokys trenkė bajui letena, pargriovė žemėn, perskėlė jam 
kiaušą ir suėdė smegenis. 


NUMIRĖLIS 


Kitą kartą gyveno lobingas bajus. Jis turėjo keturiasdešimt 
kupranugarių ir miegojo ant keturiasdešimt patalų. Jis turėjo 
šešiolikmetį sūnų. 

Kartą bajus sako pačiai: 

— Nupirkim sūnui vergą. 

Davė jis sūnui keturiasdešimt auksinių monetų ir sako: 

— Eik į turgų ir nusipirk tvirtą vergą. 

Anksti rytą bajaus sūnus nuėjo į turgų. Mato, neša numirė- 
lį. Prieina jis artyn, girdi, žmonės garsiai kažko ginčijasi. Pa- 
sirodo, velionis liko skolingas vienam bajui keturiasdešimt auksi- 
nių monetų. Bajus šaukia: 

— Atiduokite man keturiasdešimt monetų, o jei ne, lavoną 
sudeginsiu! 

Skolą grąžinti turėjo velionio broliai, bet šie nė neketino 
taip padaryti. 

— Negi mes pirksime lavoną už keturiasdešimt auksinių? 

Tuomet bajaus sūnus sumokėjo keturiasdešimt auksinių, ga- 
vo numirėlį, bet jam nebeliko pinigų vergui nusipirkti. Palai- 
dojo jis numirėlį ir nudrožė namo. Tėvas klausia: 

— Na kaip, pirkai vergą? 

Sūnus sako: | 

— Aš padariau gerą darbą, kokio jūs nepadarėte per visą 
savo gyvenimą. Išpirkau vieną numirėlį ir jį palaidojau. 

Tėvas apkūlė sūnų, o pati jam ir sako: 

— Juk tu labai turtingas, turi daug pinigų. Argi keturias- 
dešimt monetų tau brangiau už sūnų? Tegu jis iš keturiasde- 
šimt tavo skrynių, pilnų aukso, išleis po vieną arba dvi, bet il- 
gainiui ateis į protą ir pasidarys taupesnis. 

Kitą dieną bajus vėl davė sūnui keturiasdešimt monetų ir 
nusiuntė į turgų. Tasai pamatė turguje dailiai apsirengusį žmogų 
ir paklausė, kas jis toksai. Žmonės jam pasakė, kad tai vergas, 
ir bajaus sūnus jau norėjo jį pirkti. O tasai žmogus sako: 

— Aš būsiu tavo vergas tik tada, jeigu tu mane paleisi, kai 
tik tave išgelbėsiu iš nelaimės. Tai atsieis tau aštuoniasdešin:“ 
aukso Monetų. Keturiasdešimt sumokėsi dabar. 

Bajaus sūnus sutiko ir. nupirko vergą. Po kelių dienų bajus 
išsiuntė sūnų su reikalais į tolimą kelionę ir uždraudė nakvoti 
pavojingose vietose. Sūnus prižadėjo klausyti tėvo. . 

Iškilo jis į kelionę su savo vergu. 

Priėjo kryžkelę. Ir vienu, ir kitu keliu vaikščiojo karavaninin- 
kai. Klausia jie: 

— Čia buvo karavanas, kur jis nuėjo? 

Vergas jiems atsakė: 

— Nežinau, aš esu bajaus sūnaus vergas.. 

Nutarė jie visi čia apsinakvoti. Vidurnaktį atėjo viena mo- 
teriškė, atsisėdo prie jų ir ėmė vaišinti vynu. O vergas nema- 
čiomis išpildavo savo vyną žemėn. Visi, išskyrus jį, apgirto. 
Tuomet moteriškė atsistojo ir nuėjo prie urvo, o vergas nusekė 
paskui ją. Urve buvo keturiasdešimt juodų milžinų. Moteriškė 
tarė jiems: 

— Nugirdžiau negyvai keturiasdešimt pirklių, jie guli be ža- 
do. Jeigu jums reikia turto, eikite ir pasiimkite. 

Tuomet vergas įėjo į urvą ir susigrūmė su milžinais, visus 
juos nugalabijo ir jų kūnus sumetė prie urvo angos. Paskui ap- 
sidairė ir pamatė susėdusius vyrą su moteriške, o aplink galy- 

bę turto. Jeigu pirkliai būtų ėmę jį iš to urvo nešti, tai per metus 
nebūtų išnešę. Suvilko vergas milžinų kūnus prie durų, nuėjo 
pas pirklius ir ėmė raginti: 

— Kelkitės, laikas keliauti. 

Jis niekam nesakė, kas atsitiko urve. Visą dieną jie keliavo 
ir sumanė sustoti naktigulto, bet pirkliai ėmė spyriotis: 

— Ši vieta pavojinga, mes nenorime čia nakvoti. 

Tuomet vergas tarė: . 

— Bet juk ir praeitą naktį buvo tokia pat pavojinga vieta. 
Jūs prisigėrėte vyno, išsimiegojote, ir nieko neatsitiko. 

Pagaliau pirkliai nusileido. 

O prie jų buvo pritapęs bajaus šuo. Jis sekiojo paskui ba- 
jaus sūnaus vergą. Ir štai, kai visi sumigo, šuo pamatė drako- 
ną ir sako: 

— Jeigu atsiras narsuolis, tai užmuš tave, nuners tau kailį, 
iš tavo mėsos išlydys taukus ir jais išgydys padišacho dukterį. 

O drakonas jam: | 

— Jeigu kas susipras, tai užmuš tave, išlups akis, jas įsta- 
tys bajui, ir jis praregės. 

Vergas nugirdo jų šneką, išsitraukė durklą, nudūrė drakoną, 
įsikišo jo kailį į maišą ir žadina pirklius. 

— Kelkitės, jau diena, reikia keliauti. Parduokite savo pre- 
kes, bet nieko nepirkite, tik veskitės drauge po vieną kupra- 
nugarį. 

Pirkliai nuėjo į miestą. O tos šalies valdovas kaip tik tą die- 
ną liepė paskelbti: 

— Išleisiu savo dukterį už to, kas ją išgydys. 

Ir šit vergas nuėjo gydyti padišacho dukters. Ją suvyniojo 
į drakono kailį, palaikė vieną dieną ir naktį, ir mergelė pasvei- 
ko. Padišachas norėjo ją atiduoti vergui, bet šis tarė: 

— Aš turiu žmoną ir vaikų. Išleisk ją už jauniausiojo mano 
brolio. 

Padišachas sutiko, ir bajaus sūnus vedė padišacho dukterį. 
Po dviejų mėnesių jie atgal iškeliavo. Padišacho kariai juos na- 
lydėjo iki sienos. Jie praėjo pro tą vietą, kur vergas buvo nu- 
dobęs drakoną, pasiekė urvą, susikrovė ant kupranugarių ke. 
turiasdešimties milžinų turtą, o keturių kelių sankryžoje pirkliai 
pasuko į vieną pusę, o vergas, bajaus sūnus ir padišacho duk- 
tė — į kitą. Kelyje į gimtinę bajaus sūnus sutiko pažįstamą ber- 
naitį ir sako jam: 

— Eik pas mano tėvą ir gausi dovanų už gerą žinią. 

Bernaitis nusimetė malkų ryšulį, nubėgo pas bajų ir sušu- 
ko: 

— Tavo sūnus grįžta su žmona! 

— Juk jis dar per jaunas! — tarė bajus ir nieko jam nedavė. 

Bernaitis sugrįžo pas bajaus sūnų ir priekaištauja: 

—- Tu apgavai mane, bajus nedavė man dovanų. 

Tuomet vergas jam padavė peilį ir sako: 

— Nusipjauk mano kupranugario pavadį ir veskis drauge su 
prekėmis. 

Vedasi namo bernaitis kupranugarį, apkrautą raudonu auk- 
su. 

O bajaus sūnus su savo bendrakeleiviais įjojo į tėvo kiemą 
ir liepė nukraustyti kupranugarius. Paskui vergas nudėjo bajaus 
šunį. Bajus taip jo raudojo, kad net apako. O vergas išlupo jam 
akis, paskui išlupo šuniui akis ir įstatė jas bajui. Po dviejų sa- 
vaičių bajus praregėjo. Jis išvydo marčią ir brangenybes ir la- 
bai apsidžiaugė. 

Tuomet vergas tarė: 

— Dabar aš išeinu. 

Bajus pradėjo verkti ir maldauti: 

— Pasilik, būsi man sūnus. 

O bajaus sūnus irgi prašo: 

— Neišeik, būsi man brolis iki mirties. 

Bet vergas sako jam: 

— Atnešk man kirtiklį. 

Bajaus sūnus atnešė kirtiklį Nuėjo juodu į kapines. Tenai 
vergas pasakė: 

— Aš tas pats numirėlis, kurį tu nupirkai už keturiasdešimt 
auksinių monetų. Dabar grįšiu vėl į kapą. 

Bajaus sūnus užkasė jo kapą ir parėjo namo. 


JAUNASIS ZVEJYS 


Kadai kadės gyveno pasaulyje jaunas žvejys. Kai mirė jo 
tėvas, jis turėjo keturiolika ar penkiolika metų. Motina buvo 
jau sena. Šūnus gaudė žuvis tinklu ir meškere, nešė jas moti- 
nai, o ši virė sau ir jam. 

Kartą išėjo jis žvejoti, ir jam į tinklą įkliuvo auksinių Žu- 
velių. Parnešė bernaitis jas namo, o motina ir sako: 

— Čia ne paprastos žuvelės, o auksinės, nunešk jas padiša- 
chui, 

Sumetė sūnus žuveles į indą su vandeniu ir nunešė padiša- 
chui. Padišachas paėmė iš jo žuveles ir liepė sumesti jas į du- 
benį, o viziriui įsakė duoti bernaičiui daug auksinių monetų. 
Parėjo bernaitis namo ir atidavė pinigus motinai, o ji nupirko 
sūnui naujas drapanas. Po kelių dienų viziris patarė padišachui 
suleisti žuveles į porcelianinį baseiną. 

— Kas man suras tokį baseiną? — klausia padišachas. 

— Jaunasis žvejys, — atsako viziris. 

Pasišaukė jie žvejį ir jam paliepė: 

— Surask žuvelėms porcelianinį baseiną. 

O to bernaičio motina kadaise buvo perė. Pareina sūnus ir 
sako: 

— Padišachas liepė man surasti porcelianinį baseiną. 

Motina sako: 

— Ką darysi, taisykis kelionėn. Aš parašysiu laišką, o tu 
nuneši jį senutei. Ji gyvena nuo čia tolokai, prie vienos tvirto- 
vės. Pasveikinki tą senutę ir atiduok jai laišką. 

Iškepė motina sūnui papločių ir išleido į kelionę. Nueina ber- 
naitis ir mato: sėdi senė, viena jos lūpa dangų remia, o kita 
žemę šluoja. Pasveikino ją, priėjo artyn ir padavė jai paplotį. 

Paėmė ji paplotį ir sako: 

— Jeigu nebūtum pasisveikinęs, būčiau tave gyvą prarijusi. 

Paėmė ji laišką ir pradėjo bernaitį klausinėti: 

— Iš kur tu atkeliavai? Jeigu muselė čia atskrenda — spar- 
nelius nusvyla, jeigu žmogus ateina — kojas apdega. Kaip tu 
čia atėjai? 

Paskui ji perskaitė laišką ir sužinojo, kad tai esama jos se- 
serėno. Pasiteiravo, kaip gyvena sesuo, o paskui sako: 

— Tai tu atėjai porcelianinio baseino? 

— Taip, — sako žvejys. 

Paėmė senė iš Iremo sodų porcelianinį baseiną ir atidavė 
bernaičiui, o šis kuo greičiausiai jį nunešė padišachui. Padišachas 
suleido į baseiną žuveles ir gausiai apdovanojo žvejį. Žuvelės 
savo atspindžiais mirguliavo baseino sienose, ir atrodė, kad jų 
ten galybė. 

Kartą viziris su padišachu gėrė arbatą ir tarė jam: 

— Turime auksinių žuvelių ir porcelianinį baseiną, tik trūks- 
ta amžinai žydinčios rožės. 

— O kur ją gauti? 

— Reikia įsakyti Žvejui, jis atneš. 

Pasišaukė juodu bernaitį. 

— Kuo galiu pasitarnauti didžiajam padišachui? — klausia 
jis. 

O padišachas sako jam: 

— Turiu porcelianinį baseiną, auksinių žuvelių, bet nėra am- 
žinai žydinčios rožės. Man reikia tokios rožės. 

Žvejys parėjo namo ir papasakojo viską motinai. Ji vėl iš- 
kepė papločių ir išsiuntė jį pas senę. Nuėjo bernaitis pas senę, 
ji išklausinėjo, kaip gyvena motina. O paskui bernaitis sako: 

— Aš atėjau amžinai žydinčios rožės. 

Atnešė senė iš Iremo sodų kerą amžinai žydinčios rožės, ke- 
lis krūmus kitų rožių, gluosnį svyruoklį ir padavė bernaičiui. 
Nunešė jis viską padišachui, o šis liepė pasodinti tuos augalus 
aplink baseiną. Gėlės atsispindėjo vandeny, o tarp tų gėlių 
nardė žuvelės. 

Padišachas turėjo tris pačias. Jos ateidavo pažiūrėti žuvelių. 
Jauniausioji slėpė veidą nuo žuvelių, o šios juokėsi iš jos. Gan- 
das, kad žuvelės juokiasi, pasklido po rūmus, tik niekas neži- 
nojo, ko jos juokiasi. Tada atvedė tarnai jaunąjį Žveją, ir padi- 
šachas paklausė: 

— Ko tos žuvelės juokiasi? 

Bernaitis parėjo namo ir sako motinai: 

— Padišachas liepė man sužinoti, ko juokiasi žuvelės. Ką 
man daryti? 

Motina patarė sūnui bėgti į kitą miestą, kad daugiau padi- 
šachas jo nematytų. 

Ir sūnus paklaūsė jos patarimo. Ėjo jis, ėjo ir sutiko senį. 
Bernaitis davė sau žodį nekalbinti jo, jeigu šis pirmas nepra- 
bils. O senis pagalvojo: „Jeigu bernaitis neprašneks pirmas, aš 
su juo nekalbėsiu“,— nusisuko ir praėjo pro šalį. Tuomet bernai- 
tis neiškentęs sako: 

— Salam, seneli, kur keliauji? 

— Kur tu eisi, ten ir aš, — sako senis. 

Ir toliau keliavo juodu dviese. Prieina mišką. Bernaitis ir 
sako: 

— Seneli, gal perkam po žirgą? 

O senis jam: 

— Ar tau galvoje negerai? Kur tu rasi arklių turgų? 

Eina jie toliau ir prieina upę. Žvejys sako: 

— Tu, seneli, pasiversk tiltu, o aš pereisiu juo. 

— O tu, paikše! — sušuko senis.— Ką čia šneki? 

Pasiraitė jis kelnes ir perbrido upę, o žvejys iš paskos. Eina 


126 


juodu toliau ir prieina senio trobą. Žvejys nuėjo šalimais į čai- 
chaną ir atsisėdo gerti arbatos, o senis nuėjo į savo trobą. 

Senis turėjo dukterį, Okila vardu. Ji buvo protinga ir suma- 
ni mergelė. Mato Okila, kad tėvas kažko suirzęs. Patiesė ji ant-, 
klodę, pasodino tėvą ir pradėjo šnekinti. Jis papasakojo: 

— Dukrele mano, kelyje sutikau vieną bernaitį. Pasakė jis 
kelis žodžius, ir man širdis pykčiu užvirė. Einava mudu, ir stai- 
ga jis nei iš šio, nei iš to sako: „Gal nusiperkam po žirgą?“ 

— Ar nebuvo tenai ko netoliese? — klausia duktė. 

— Taip, buvo netoli miškelis. 

— Tai jis siūlė išsipjauti po lazdą. O ką jis dar kalbėjo? — 
klausia mergelė. 

Tėvas sako: 

— Jis liepė man pasiversti tiltu, kad galėtų pereiti per ma- 
ne. 

— Tai jis norėjo pasakyti, kad pirma pereik tu, o iš paskos 
jisai. 

— Bernaitis sėdi čaichane,— sako tėvas dukteriai. 

O toji mergelė turėjo jaunesnę seserį. Okila davė jai tengą 
ir sako: 

— Bėk į čaichaną ir paprašyk, kad tau už tą pinigą duotų 
ko nors, kad mes patys pavalgytume, savo avis pašertume ir 
vištas palesintume. 

Mergaitė padavė monetą čaichano šeimininkui ir sako: 

— Duok man ko nors, kad mes patys pavalgytume, av:s 
pašertume ir vištas palesintume. 

Čaichano šeimininkas nustebo ir nežinojo, ką jai duoti. Bet 
staiga prabilo jaunasis Žvejys: 

— Duok jai agurotį. 

Ir mergaitė gavo agurotį. Parnešė namo ir padavė jį Okilai. 
Ši klausia: 

— Kas susiprato duoti agurotį? 

— Vienas toks žmogėnas. 

— Pašauk jį čionai. 

Atvedė žvejį į svečių kambarį. 

Okila liepė seseriai nunešti jam makaronų, plovo, papločių 
ir paliepė: 

— Sakyk jam: mėnulio pilnatis, o žvaigždės mirga. 

Mergaitė benešdama pati suvalgė pusę papločio ir plovą, 
atnešė sriubą ir sako: 

— Mėnulio pilnatis, o žvaigždės mirga. 

Mato jis, kad mergaitė atnešė pusę papločio ir tik sriubą, 
"ir sako jai: 

— Pasakyk, kad mėnulis pusiau sudilęs, 0 žvaigždės ne- 
mirga. 

Mergaitė nuėjo pas Okilą ir sako: 

— Mėnulis pusiau sudilęs, o žvaigždės nemirga. 

— Kad tave jauną giltinė pasiimtų, tu suvalgei pusę paplo- 
čio ir plovą! Še, nunešk visą paplotį. | 

Paskui mergelė pasišaukė žvejį ir ėmė klausinėti, kur jis 
keliaująs. 

— Aš turiu sužinoti, ko juokėsi žuvelės, — atsakė jis. 

— Aš galiu tau pasakyti. 

Tada jis ją parsivedė į savo namus, paliko pas motiną, o 
pats nuėjo pas padišachą ir sako jam: 

— Parsivedžiau mergelę. Ji žino, ko juokėsi žuvelės. 

— Rytoj atvesk ją čionai, — sako padišachas. 

O mergelė įspėjo žvejį: 

— Iš pradžių aš nekalbėsiu. Padišachas pradės man grasinti. 
Tada tu sakyk: „Aš ieškojau jos kelis mėnesius, su ja reikia 
meiliai, švelniai kalbėti, reikia ją vadinti seseria, dukteria, tada 
ji prabils." 

Rytojaus dieną bernaitis nuvedė mergelę pas padišachą. Pa- 
matė ją padišachas ir labai nudžiugo. 

Mergelė sėdėjo su dangalu ant veido. Atėjo ir padišacho pa- 
čios: jos irgi norėjo sužinoti, ko juokėsi žuvelės. Jauniausioji 
pati, kaip visada, slėpė veidą nuo žuvelių. Padišachas pradėjo 
mergelę klausinėti, bet ji tylėjo. Jis *mė jai grasinti ir bandė 
prievarta prakalbinti. Tada Žvejys ir sako: 

— Aš per didelį vargą ją radau. Pavadink ją seseria arba 
dukteria, kalbėk su ja švelniai, tada ji atsakys. 

Tuomet Okila prabilo: 

— Jeigu pasakysiu, ko juokėsi žuvelės, tu supyksi. 

— Sesute, dukrele mano,— pertarė ją padišachas,— sakyk, 
nebijok, tau nieko pikto nedarysiu. 

Ir štai ji pradėjo pasakoti: 

— Senų senovėje gyveno pasaulyje medkirtys. Jis parda- 
vinėjo malkas ir taip stūmė dienas. Jis turėjo pačią ir du sūnus. 
Vienas buvo vardu Nozimdžonas, kitas — Kozimdžonas. Kartą 
ėjo jis nešinas malkomis ir rado ant kelio kiaušinį. Paėmė jį ir 
nunešė į turgų parduoti. Priėjo prie jo pirkėjas ir paklausė, kiek 
šis prašo už kiaušinį. Medkirtys sako: „Duok tiek, kiek tau 54ą- 
žinė liepia.“ Žmogus davė jam dešimt tengų ir nusinešė kiauši- 

nį. O ten buvo Simurgo kiaušinis. Medkirtys kasdien rasdavo 
po kiaušinį ir vis parduodavo turguje. Kartą jis pamatė lizdą, 
o jame paukštę, perinčią jauniklius. Jis sugavo paukštę, parsi- 
nešė namo ir patupdė į narvelį. Kasdien iš jo išimdavo po kiau- 
šinį ir parduodavo už šimtą tengų. Netrukus medkirtys pralobo, 
metė savo darbą ir net tarną nusisamdė. Jo vaikai užaugo, o 
jis pats paseno. Ir štai kartą medkirtys susirgo. Prieš mirdamas 
pasišaukė pačią ir liepė jai saugoti paukštę ir išmokslinti vai- 
kus. Ji atidavė vaikus į mokyklą, o pati su draugėmis pradėjo 
lėbauti. Susibičiuliavo ji su viena gudria moteriške, kuri nuolat 
lankėsi jos namuose. O tos moteriškės motina buvo sena raga- 
na. Ji ir sako dukteriai: „Tavo bičiulė turi paslaptį, pasistenk 
ją išgauti." Duktė nuėjo pas savo bičiulę ir sužinojo, kad ši turi 
paukštę, dedančią brangius kiaušinius. Parėjo ji pas motiną ir 
sako: „Pasirodo, mano bičiulė turi paukštę Simurgą, vienas jos 
kiaušinis vertas šimto tengų. Jie iš tos paukštės turtus susikro- 
vė." Motina liepia dukteriai: „„Paprašyk savo bičiulės, kad pa- 
pjautų paukštę ir pavaišintų tave sriuba. Jeigu nesutiks, sakyk, 
kad liausiesi su ja draugavusi. Ta paukštė turi dvi ypatybes: 
kas suvalgys jos smegenis, taps padišachu, o kas suvalgys krū- 
tinę — kasdien galvūgalyje ras šimtą tengų." Ir štai bičiulės 
pastatė ant ugnies katilą ir ėmė linksmai plepėti. Tuo tarpu iš 
maktabo parėjo Nozimdžonas su Kozimdžonu. Juodu buvo al- 
kani, ir Kozimdžonas suvalgė paukštės smegenis, o Nozimdžo- 
nas — krūtinę, ir abu išbėgo laukan žaisti. Motina įpylė jiems 
sriubos, ir jos bičiulė mato, kad nei smegenų, nei krūtinės nėra. 
O ji norėjo suvalgyti ir smegenis, ir krūtinę. Supyko moteriškė 
ir išėjo. Kai parėjo vaikai, motina išbarė juodu ir apkūlė, kam 
nesiklausę suvalgė smegenis ir krūtinę. Praėjo kelios dienos. 
Medkirčio našlė pasiilgo bičiulės ir nuėjo pas ją. O ši sako: 
„Jeigu nori, kad su tavim draugaučiau, nužudyk savo vaikus, 
išimk stebuklingosios paukštės smegenis ir krūtinę ir atiduok 
man.“ Motina pažadėjo. Parėjo ji namo ir liepė tarnui nužudyti 
vaikus ir atnešti paukštės smegenis ir krūtinę. Tarnas išvedė 
vaikus iš miesto, bet nužudyti jų negalėjo. Stovi jis ir galvoja, 
ką su jais daryti. Staiga girdi — urve loja šunyčiai. Užmušė jis 
du šuniukus, išėmė jų smegenis, išpjovė krūtinę, vaikų marški- 
nius aptaškė krauju ir abu paleido. Nunešė jis motinai šuniukų 
smegenis ir krūtinę, o ši pasikvietė į svečius bičiulę. Bičiulė pa- 
valgė, parėjo namo ir nesirodė tris dienas. Mato medkirčio naš- 
lė, kad neteko ir bičiulės, ir vaikų, ir kad tarnai ją paliko, ir 

G. Tadžikų pasakos 


ėmė atgailauti. Jeigu pasakysiu, ko juokėsi žuvelės, tu nesu- 
pyksi? — pertarusi pati save, paklausė mergelė. 

— Pasakok toliau,— sako padišachas,— nebijok. 

Mergelė pasakojo toliau: 

— Nozimdžonas ir Kozimdžonas paliko gimtąjį miestą. Pri- 
ėjo juodu kryžkelę. Prie vieno kelio rado akmenį, ant jo buvo 
parašyta: „Kas šiuo keliu eis — nesugrįš.“ Prie kito kelio ant 
akmens buvo parašyta: „Kas šiuo keliu eis — sugrįš.“ Broliai 
atsisveikino ir nuėjo — vienas vienu keliu, kitas — kitu. Kozim- 
džonas priėjo neregėtą miestą ir atsigulė po medžiu. Kaip tik tuo 
metu mirė tos šalies padišachas, ir žmonės paleido sakalą, kad 
jis išrinktų naują valdovą. Sakalas atsitūpė Kozimdžonui ant 
galvos. Jį tučtuojau nuvedė į rūmus ir pasodino į sostą. Taip 
Kozimdžonas, suvalgęs paukštės smegenis, tapo padišachu. O 
Nozimdžonas ėjo savo keliu ir apsistojo pas vieną senutę. Ten 
jis apsinakvojo. Rytą senutė kloja jam patalą ir randa galvūU- 
galyje šimtą tengų. Tuomet suprato, kad bernaitis bus suvalgęs 
Simurgo krūtinę, suskato juo rūpintis, apvilko naujomis gražio- 
mis drapanomis. 


Kartą Nozimdžonas išėjo laukan ir mato — žmonės kažkur 
bėga. Jis klausia: „Kur jūs taip skubate?"“ — „Mes einame pas 
arfistę Maliką.“ — „Ir aš eisiu su jumis.“ Ir jis nuėjo su jais 


pažiūrėti Malikos. O senutė jį įspėjo, kad nakvotų tik jos na- 
muose. Jis pradėjo kasdien lankyti Maliką. Kartą bičiuliai nu- 
girdė jį vynu, ir jis liko nakvoti pas Maliką. Rytą jo galvūga- 
lyje Malika rado šimtą tengų. Malika paėmė pinigus ir paklausė 
vienos senės, ką tai reiškia. Senė pasakė: „Šis bernaitis yra 
suvalgęs Simurgo krūtinę.“ Malika piadėjo ją kvosti, kaip gauti 
tą Simurgo krūtinę, ir senė patarė: „Iškepk labai sūrų kepsnį ir 
pavalgydink jį, o paskui įpilk jam degtinės. Kai jis paprašys 
gerti, duok jam puodelį sūraus vandens. Išgėręs tą vandenį, jis 
pradės vemti, ir iškris Simurgo krūtinė. Tu tuoj praryk ją.“ Ma- 
lika taip ir padarė. Suvalgė ji Simurgo krūtinę ir kas rytą ras- 
davo savo galvūgalyje šimtą tengų. 

O Nozimdžonas sugrįžo pas savo senutę. Pernakvojo jis, bet 
rytą jo galvūgalyje pinigų nebuvo, ir senutė jį išvarė. Jis vaikš- 
tinėjo alkanas ir apiplyšęs, gailėdamasis prarastų pinigų, bet 
kas iš to? Kartą Nozimdžonas atsigulė po gluosniu. Atskrido pa- 
pūgos, sutūpė į medį ir ėmė čiauškėti. Viena sako: „Tasai ber- 
naitis Nozimdžonas buvo suvalgęs Simurgo krūtinę, ir kasdien 
jo galvūgalyje atsirasdavo šimtas tengų. Bet arfistė Malika taip 
padarė, kad Nozimdžonas išvemtų Simurgo krūtinę, o ji ėmė ir 

ją prarijo. Dabar Malika randa savo galvūgalyje po šimtą tengų 
kasdien. O senutė, kuri buvo priglaudusi Nozimdžoną, jį išvarė." 
Kita papūga klausia: „Kaipgi jam atgauti, ką prarado?“ Pirmoji 
sako: „Jeigu Nozimdžonas sušers Malikai ta šaka, ant kurios 
aš tupiu, tai Malika išvems Simurgo krūtinę, ir bernaitis galės 
ją pasiimti.“ Trečioji papūga sako: „O jeigu jis sušers Malikai 
ta šaka, ant kurios aš tupiu, tai Malika pavirs asilu.“ Papūgos 
nuskrido, o Nozimdžonas atsikėlė ir nusilaužė abi šakas. Paskui 
nuėjo pas Maliką, sušėrė jai viena šaka, ir ji bemat išvėmė Si- 
murgo krūtinę. Nozimdžonas paėmė ją ir prarijo. Sudrožė antra 
šaka, ir Malika pavirto asilu. Bernaitis užsėdo ant asilo raitas ir 
nuvarė jį mėšlo vežti iš miesto. Asilas dirbo visus metus, net 
jam nugara prakiuro. Pagaliau Nozimdžonas paleido asilą pail- 
sėti. Asilas kėblino pamažėle ir priėjo miestą, kur padišachas 
buvo Kozimdžonas. Priėjo jis rūmų vartus ir pradėjo į juos trin- 
tis. Padišachas liepė vartininkui atvesti asilą pas jį. Pamatė jis, 
kad visa asilo nugara žaizdota, ir sušuko: ,„Vargšeli, kas taip 
žiauriai tave kankino?“ Tuo tarpų Nozimdžonas visur ieškojo 
savo asilo. Jo pėdsakai nuvedė bernaitį į padišacho rūmus. Pa- 
dišachui tarnai pranešė, kad atvyko asilo šeimininkas. Padišachas 
liepė jį atvesti ir paklausė: „Ko tu taip skriaudei asilą?" — „Aš 
verčiau jį dirbti“ — „Budeli, čionai!“ — pašaukė padišachas. 
Tada Nozimdžonas pažino savo brolį ir sako: „Pirma sužinok 
teisybę, o tada bausk. Tasai asilas pirma pats mane nuskriaudė.“ 
Ir jis ėmė pasakoti: ,Mes buvome du broliai. Mano vardas No- 
zimdžonas, o brolio — Kozimdžonas. Mudu suvalgėme Simurgo 
smegenis ir krūtinę. Bet šis asilas atėmė iš manęs Simurgo krū- 
tinę, aš atkeršijau jam ir priverčiau kentėti.“ 

Tuomet brolis pažino jį ir ėmė gailėtis pašaukęs budelį. O 
Nozimdžonas sudrožė asilui medžio šaka, ir jis vėl tapo artiste 
Malika. Nozimdžonas ją ištekino už savo brolio. 

Staiga Okila paliovė pasakojusi: 

— Tai ar sakyti, ko juokėsi žuvelės? Ar nesigailėsi? 

— Ko iki šiol nesakei? Sakyk, — atsakė padišachas. 

Tada ji tarė: 

— Tavo rūsyje yra skrynia. Tegu atneša ją. 

Tarnai atnešė srkynią, atvožė ją, o tenai besėdįs vyriškis su 
vešliais ūsais. 

— Matai jį? — klausia mergelė— Tavo pati su juo nakčia 
myluojasi, o rytą iš gėdos nuo žuvelių užsidengia veidą. Todėl 
jos ir juokiasi. 

Padišachas įtūžo, liepė tą vyrą pakarti, o pačią įmesti į be- 
langę. Paskui jis sušuko: 

— Toji mergelė labai išmintinga, aš ją vesiu! 

Tada žvejys jam sako: 

— Bet juk tu ką tik ją vadinai seseria ir dukteria! Tavo pa- 
čios tai girdėjo. 

Ką bedarys padišachas, teko išleisti Okilą už žvejo. Taip iš- 
sipildė žvejo ir Okilos troškimai. 


LUOŠYS ABDURACHMANAS 


Gyveno pasaulyje padišachas. Jis turėjo sūnų ir dukterį. Kai 
sūnus užaugo, padišachas jį apvesdino. Keturiasdešimt dienų ir 
naktų truko vestuvių puota. Bet sūnui nepatiko mergelė. Pra- 
ėjo trys dienos, o jis nė kojos nekėlė į jaunavedžių kambarį. 
Supyko padišachas, pasišaukė vizirį ir savo dukterį pasitarti. 

— Kodėl mano sūnui nepatinka žmona? Ką daryti? 

— Kaltas ne brolis, o ji pati — sako padišacho duktė. 

Padišachas įširdo, girdėdamas tokius jos žodžius, ir sušuko: 

— Aš tiek pinigų ir turto netekau, kol gavau jam žmoną, o 
tu ją peiki! Imsiu ir išleisiu tave už vyro, pažiūrėsiu, kokia žmo- 
na tu būsi! 

Ir paliepė viziriui: 

— Sušauk žmones, leidžiu savo dukterį už vyro. 

Viziris sušaukė visus tos valstybės žmones. Mergelę pasodi- 
no aivane prie lango aukščiau miesto sienos ir padavė jai obuo- 
lį. Vyrams liepė eiti po vieną pro šalį, o mergelei įsakė mesti 
obuolį į tą, už kurio ji norėtų tekėti. Visi vyrai praėjo pro ai- 
vaną, bet karalaitė obuolio nenumetė. 

— Ar liko dar kas mieste? — klausia padišachas vizirio. 

— Tik vienas toks luošys,— sako viziris. 

— Atveskite jį! — liepia padišachas. 

Tarnai pasodino luošį ant neštuvų ir atnešė prie aivano, o 
mergelė metė į jį obuolį. Padišachas suvyniojo dukteriai į ska- 
relę tris šimtus tengų ir išsiuntė ją be vestuvių į luošio namus. 
O luošio Abdurachmano namuose bebuvo tik sena motina, ji- 
nai ir prižiūrėjo sūnų. 

Parėjo Abdurachmanas su mergele namo ir paprašė valgyti. 
Senutė jau buvo jam beduodanti, bet pakilo marti ir sako: 

— Dabar tavo sūnumi rūpinsiuos aš, o tu pailsėk. 

Ji pataisė sūnui valgyti ir paėjo priešais jį per gerą žingsnį. 
Jo motina sunerimo: 

— Martele, ne taip darai, aš kišau jam maistą į burną, bet 
ir tai jis valgė prisiversdamas. 

Mergelė ją nuramino ir išvedė iš trobos. Abdurachmanas pa- 
matė maistą ir dar labiau pajuto alkį. Neiškentęs nušliaužė prie 
dubens ir pavalgė. | 

Kitą dieną karalaitė pakabino maistą jam aukščiau galvos. 
Uošvė ėmė maldauti: 

— Martele, juk mano sūnus luošas, pasigailėk jo, jis juk 
nepasieks. 

— Jeigu kupranugaris alkanas, jis kaklą ištempia — sako 
mergelė. Ir išsivedė motiną iš trobos. Abdurachmanas buvo la- 
bai alkanas, atsiklaupė ant kelių, nusikabino maistą ir suval- 
gė. 

Trečią dieną žmona paėmė vyrui už rankos ir pradėjo mo- 
kyti jį vaikščioti po kambarį, ketvirtą dieną ji padavė jam laz- 
cas ir išvedė į kiemą. Taip jis pamažu pradėjo vaikščioti. Ir štai 
kartą karalaitė davė jam šimtą tengų iš tų trijų šimtų, kuriuos 
buvo gavusi iš tėvo, ir pasiuntė luošį į turgų pirkinių. 

— Parnešk audeklo ir vatos, siūsime antklodę. 

Nueina jis į turgų, o ten kalandaras bešaukiąs: 

— Už šimtą tengų parduodu gerą žodį! 

Abdurachmanas pagalvojo: „Dvidešimt metų luošas prasivar- 
čiau lovoje ir negirdėjau protingų žodžių. Nagi duosiu šiam ka- 
landarui šimtą tengų, gal jis pasakys gerą patarimą.“ Ir atidavė 
jis kalandarui šimtą tengų, o šis jam tarė: 

— Kai karavanas prisiartins prie pilies, priešais jį atsiras 
pašiūrė. Tegu karavano vanovas nesustoja tenai, o eina į stepę, 
tada sužinos paslaptį. 

Abdurachmanas sugrįžo namo. Žmona klausia: 

— Na, ar nupirkai, ką liepiau? 

— Ne,— sako Abdurachmanas,— atidaviau pinigus vienam 
kalandarui, o jis mane šio to pamokė. 

Rytojaus dieną žmona vėl duoda jam šimtą tengų ir sako: 

— Nupirk ko nors valgyti. 

Abdurackmanas nuėjo į turgų, o tenai kalandaras vėl bešau- 
kiąs: 

— Už šimtą tengų parduodu gerą patarimą! 

Abdurachmanas pagalvojo: „Gal šį kartą jis ką nors doro 
pasakys." Atidavė kalandarui šimtą tengų, o tas pasakė: 

— Karavanas prisiartins prie šulinio, žmonės sulips jo vidun, 
apsirišę virvėmis aplink juosmenį, bet juos ištrauks be galvų. 
Jeigu apsiriši virve aplink kojas, tai sužinosi paslaptį. 

— Nejaugi daugiau nieko nepasakysi — klausia Abdurach- 
manas. 

— Ne,— sako šis, 

Abdurackmanas nusiminęs eina namo. Žmona klausia: 

— Kodėl grįžti tuščiomis rankomis? 

— Atidaviau pinigus kalandarui, jis man šį tą pasakė. 

Žmona supyko, bet rytojaus dieną davė jam paskutinius šimtą 
tengų. 

Paėmė jis pinigus ir nuėjo į turgų, o tenai toje pačioje vie- 
toje kalandaras bestovįs ir bešaukiąs: 

— Už šimtą tengų duosiu gerą patarimą! 

Abdurachmanas pagalvojo: „Ką darysi, duosiu jam tuos šim- 
tą tengų, gal šį kartą pasakys ką doro." O kalandaras paėmė pi- 
nigus ir sako: 

— Kai karavanas prisiartins prie pilies, kas neis į vidų, o 
nakvos kapinėse — sužinos vieną paslaptį. | 

Abdurachmanas parėjo namo liūdnas ir susikrimtęs. Žmona 
išbarė ir sako: 

— „Dabar eįk ir uždirbk pinigų. 

Ir Abdurachmanas išėjo ieškoti darbo. Sutiko jis žmogų, ieš- 
kantį darbininko, kad moliu užpiltų plokščią stogą. Abdurach- 
manas pastatė kibirą ir ėmė vilkti molį pilnais neštuvais. Nuneša 
vienus neštuvus, ir jau vienam kambariui stogas užpiltas. Pa- 
matė tai šeimininkas ir atleido kitus devynis darbininkus. Iki 
vakaro Abdurachmanas užpylė moliu visą stogą ir kiemą. Vie- 
nam darbininkui šeimininkas mokėdavo du tengus, o Abdurach- 
manui sumokėjo kaip dešimčiai darbininkų — dvidešimt tengų. 
Nuo to laiko luošys kasdien uždirbdavo dvidešimt tengų, ir 
žmonės jį praminė Abdurachmanu dvidešimtmonetiniu. 

Ir štai kartą jį parsisamdė karavano šeimininkas. Karavanas 
jau du mėnesius buvo išbuvęs kelionėje ir prisiartino prie pi- 
lies. Priešais pilį stovėjo pašiūrė, apie kurią kalbėjo kalandaras. 
Abdurachmanas negulė po ja, o nuėjo į stepę. Rytą jis atsikėlė, 
o pašiūrės nėra: naktį buvo žemės drebėjimas, ir ji sugriuvo. 

Vėl iškeliavo jie ir Žygiavo du mėnesius. Rado šulinį, apie 
kurį kalbėjo kalandaras. Keli karavano varovai susispietė prie 
šulinio, aprišo vienam virvę aplink juosmenį ir nuleido gilyn. 
Ėmė traukti jį atgal ir ištraukė kūną be galvos. 

Tuomet Abdurachmanas ir sako: 

— Apriškit virvę man aplink koją, aš lipsiu žemyn galva, 
pasemsiu kibirą vandens, o paskui ištrauksite mane atgal. 

Taip jie ir padarė. Abdurachmanas nusileido į šulinį, o jo 
dugne besąs divas, mergelė ir varlė. Divas sako: 

— Gerai tu padarei, jaunikaiti. Esi dorai išauklėtas, jeigu 
čia įlindai žemyn galva. Čia sėdi graži perė, o žmonės lipo ant 
jos kojomis. Todėl aš jiems nusukau galvas už tokį nemar da- 
gumą. Žinau, tavo bendrakeleiviai nori gerti, ir tu įlindai čia 
vandens. Iškelk jiems vandens ir atgal sugrįžk, noriu pasikalbėti 
su tavimi. 

Abdurachmanas iškėlė keiis kibirus vandens ir sugrįžo pas 
divą. 

Divas sako: 

— Aš pagrobiau tą mergelę nuo Kafo kalno ir atsigabenau 
čionai. Bet čia atšokavo varlė ir pareikalavo, kad perę atiduo- 
čiau jai, o aš nesutikau. Štai mes ir tupime čia jau treji metai 
ir ginčijamės. Eūk teisėjas, išspręsk mūsų ginčą. 

Staiga Abdurachmanas tarė; 

— Perė nei tavo, nei jos, o maro! 

Divas taip nustebo, kad nė žodžio negalėjo ištarti, o varlė 
ėmė prieštarauti: 

— Čia jau aš treji metai varžausi su divu dėl perės ir ne- 
leisiu jos pagrobti. 

Abdurachmanas kad spirs jai koja ir suplojo. Tai pamatė di- 
vas, ir jam pasidarė baisu. Pagalvojo: „Trejus metus bijojau 
šios varlės, o jis vienu matu ją nugalabijo. Jis toks stiprus, rei- 
kia jam nusileisti.“ Divas atidarė vienas dureles — o ten galybė 
auksinių ir sidabrinių monetų. 

— Imk, kiek nori, — siūlo jis. 

— Nugabenk į mano namus perę ir maišą aukso, — liepia jarn 
Abdurachmanas. 

Užmetė jis divui ant nugaros maišą aukso, pasodino ant jo 
perę ir pats atsisėdo. Divas nugabeno juos namo per dešimt 
minučių, o šiaip būtų reikėję keliauti kelis mėnesius. Abdu- 
rachmanas paliko auksą ir perę namie ir sako divui: 

— Dabar nunešk mane atgal pas draugus! 

Ir Abdurachmanas vėl iškeliavo su karavano varovais. Po 
poros mėnesių jie vėl atsidūrė prie pilies, o ten šalia buvo ka- 
pinės. Karavano varovai įžygiavo į miestą, bet Abdurachmanas 
prisiminė kalandaro patarimą ir nuėjo į kapines. Vidunaktį vie- 
name rūsyje užsidegė žiburys. Abdurachmanas priėjo artyn: ma- 
to — septyni plėšikai dalijasi pasigrobtą auksą, o šalia jų sėdi 

graži mergelė. Jis įpuolė į rūsį, surišo visus plėšikus, nukirto 
jiems nosis ir ausis, nupjovė mergelei garbanėlę ir paleido ją, 
o pats sugrįžo atgal į savo vietą ir užmigo. 

Rytą Abdurachmanas įėjo į miestą. Jį tučtuojau suėmė ir 
nuvedė pas padišachą. 

— Tu naktį čia nebuvai! — sušuko padišachas.— Tu išplėšei 
mano iždą. Aš liepsiu tave pakarti! 

— Pirma išklausyk, o paskui bausk,— sako Abdurachmanas. 
Ištraukia jis plėšikų nosis, ausis ir mergelės garbaną ir meta 
padišachui po kojų. O padišachas dar nežinojo, kad jo duktė 
dingo. Pamatęs jos garbaną, krūptelėjo iš baimės ir nubėgo į jos 
menę. 

Padišachas pakėlė antklodę ir mato, kad jos viena garbanėlė 
nupjauta. Tuomet jis sugrįžo pas Abdurachmaną ir klausia: 

— Kieno čia nosys ir ausys? 

Abdurachmanas pasikinkė dvi arbas, nuvažiavo į kapines, 
suvertė į vieną arbą surištus septynis plėšikus, o į kitą — auksą 
ir nuvažiavo atgal pas padišachą. Šis liepė vagis pakarti, o Ab- 
durachmaną gausiai apdovanoti. Abdurachmanas nusipirko de- 
šimt kupranugarių, apkrovė juos nešuliais ir iškeliavo į gimtąjį 
miestą. Paržygiavo namo, o jo lūšnelės nebėra: jos vietoje rūmai 
bestovį. 

Jis jau buvo beeinąs šalin, bet staiga pašaukė motina: 

— Eikšen, sūneli, čia tavo namai, juos pastatydino padišacho 
duktė. 

Įėjo jis ir pradėjo klausinėti motinos, padišacho dukters ir 
perės, kaip jos čia gyvenusios. Paskui padišacho duktė prisi- 
kvietė svečių ir tris dienas ir tris naktis kėlė puotą. O vyrui ji 
paliepė: 

— Kai baigsis puota, neišleik padišacho ir vizirio. 

Kai svečiai išėjo, mergelė priėjo pasveikinti tėvo. Juodu ap- 
sikabino, ir padišachas paklausė dukters: 

— Dukrele mano, juk tu ištekėjai už bekojo ir berankio, 
kaipgi čia dabar yra? 

O duktė jam sako: 

— Tų namų šeimininkas — tai tas pats bekojis ir berankis. 
Jis pasveiko, daug dirbo ir praturtėjo. 

Padišachas bemat pripažino, kad jo duktė išmintinga, ir juo- 
du susitaikė. Taip išsipildė jų troškimai. 


PARDUOTAS SAPNAS 


Vienas žmogelis sapnavo tokį sapną: vidury žalios vejos sto- 
vi padišacho pilis, o jis gyvena visko pertekęs ir linksminasi su 
padišacho dukteria. 

Rytą jis atsikėlė, išėjo laukan, sutiko pažįstamą žmogų ir 
sako: 

— Bičiuli, šiąnakt sapnavau keistą sapną: žalioje vejoje sto- 
vi nuostabi padišacho pilis, o pilyje aš linksminuosi su padiša- 
cho dukteria. Ar nepirktum mano sapno? 

Tasai žmogus nesuprato, ką reiškia jo sapnas, bet jų pokalbį 
girdėjo kitas žmogus, ir jis sumojo, ką tas sapnas reiškia. Jis 
nupirko sapną už dvidešimt tengų ir išvyko į kelionę. 

Prieš vakarinę maldą jis priėjo nepažįstamą vietovę. Tenai 
augo činara, o po ja buvo vartai, o prie tų vartų sėdėjo ant 
žirgo raitelis ir laikė už pavadžio kitą žirgą. Žmogelis, nieko 
nesakęs, sėdo ant kito žirgo, ir abu nujojo. 

Paryčiu juodu prijojo seną sugriuvusį namą su sodu, bet dar 
nebuvo suėję į pažines. O raitelio būta gražios mergelės. Ji nu- 
lipo nuo žirgo ir sako savo bendrakeleiviui: 

— Jaunikaiti, matyt, tu man likimo skirtas. 

Ir juodu nuėjo į sodą. 

Besėdint jiems prie sugriuvusio namo, iš vieno bokšto iš- 
šliaužė juoda gyvatė, iš kito — balta, ir abi nuringavo tolyn. 
Mergelė sako jaunikaičiui: 

— Eik atnešk mitalo ir rykų. 

O jaunikaitis sako: 

— Nepažįstu tų vietų. Kur aš gausiu to mitalo? 

— Pakapstyk žemę tenai, kur iššliaužė baltoji gyvatė — sako 
mergelė. 

Jaunikaitis ėmė kapstyti žemę ir rado aukso. Paskui mergelė 
sako: 

— Dabar pakapstyk tenai, kur buvo juodoji gyvatė. 

Jis ėmė kapstyti ir rado sidabro. Paskui toji mergelė liepė 
jam pasiimti šiek tiek pinigų, sėsti ant juodbėrio ir užsimerkti. 
Jis taip padarė ir atsidūrė nepažįstamame mieste. Nuėjo jau- 
nikaitis į turgų, nusipirko mitalo, rykų, vėl sėdo ant žirgo, už- 
'simerkė, o kai atsimerkė, vėl buvo toje pačioje vietoje. 

Pavalgė juodu ir atsigulė miegoti. Rytą nubudo ir mato, kad 
guli pavėsinėje, o vakaruose stovi padišacho pilis. | 

O padišachas tuo tarpu pažvelgė pro langą ir pamatė veją, 
o joje — pavėsinę, o toje pavėsinėje — nepaprasto gražumo 

mergelę. Jis nustebo, pasišaukė vizirį ir liepė sužinoti, kas tenai. 
Viziris parėjo ir sako: 

— O pasaulio valdove, ten sėdi mergelė, ji tokia graži, kad 
kitos tokios gražios visame pasaulyje nerastum. Ir su ja — jau- 
nikaitis. 

Padišachas vėl liepia viziriui: 

— Daryk, ką nori, tik atvesk man tą mergelę! 

— Tai nesunku — sako viziris— Mes pasikviesime jauni- 
kaitį į rūmus, o tu sakyk jam: „Tu esi mitrus vyrukas, per ke- 
turiasdešimt dienų surask man du perlus.“ 

Ir štai atvedė jaunikaitį, ir padišachas jam sako: 

— Tu atrodai drąsus vyrukas. Man reikia dviejų perlų. Duo- 
du tau keturiasdešimt dienų. Jeigu per tą laiką nerasi, nukirsiu 
tau galvą. 

Jaunikaitis pagalvojo, kad jam gali būti riesta, ir susikrim- 
tęs grįžo pas žmoną. Ji klausia: 

— Ką tau sakė padišachas? Ko toks nusiminęs? 

— Geriau neklausk! — sako jai vyras.— Jis man liepė per 
keturiasdešimt dienų surasti du perlus. Jeigu nesurasiu, galvą 
nukirs. 

— Neimk į širdį — ramino jį žmona,— linksminkis, nesuk 
sau galvos. 

Ir štai jau artėja keturiasdešimtoji diena. Kai praėjo trisde- 
šimt devintoji diena, žmona tarė: 

— Sėskis ant juodbėrio žirgo, užsimerk, o paskui vėl atsi- 
merk; atsidursi pievelėje prie tvenkinio. Pririšk žirgą prie me- 
džio ir nerk į vandenį. Dugne pamatysi dureles, atidaryk jas ir 
eik į kairę. Ten rasi galybę perlų. Paimk kiek reikia, išeik at- 
gal, sėsk ant žirgo, užsimerk ir vėl atsimerk. 

Jaunikaitis taip padarė, kaip ji liepė, ir parnešė perlus. Kai 
tik padišachas juos pamatė, pasišaukė vizirį pasitarti, o paskui 
sako jaunikaičiui: 

— Tu niekur iš čia nebuvai išėjęs, o tik pavogei perlus iš ma- 
no lobyno. 

— O kiek buvo perlų tavo lobyne? — klausia jaunikaitis. 

— Du,— sako padišachas. 

Tada jaunikaitis atnešė dar keturiasdešimt perlų ir metė pa- 
dišachui po kojomis. 

Padišachas ir viziris labai nustebo. Juodu dar pasitarė; ir pa- 
dišachas sako: 

— Aš pajuokavau. O tu iš tiesų mitrus vyrukas. Mano tėvas 

nukeliavo į aną pasaulį. Nunešk jam laišką ir parnešk atsaky- 
mą. 
Ir padišachas liepė parašyti tokį laišką: „Sveikinimas tėvui 
nuo sūnaus, kuris gyvena toli, o jo širdis yra arti.“ 

Jaunikaitis paėmė laišką ir nusiminęs parėjo namo. Žmona 
vėl jį nuramino. Po keturiasdešimt dienų ji paėmė lapą popie- 
riaus ir parašė: „Nuo to, kuris yra toli atskirtas. Tegu bus tau 
žinoma, mano sūnau, kad aš perskaičiau tavo laišką. Mano akys 
nušvito ir širdis pralinksmėjo. Dieną ir naktį lauksiu tavęs. Kada 
tu pagaliau atkeliausi pas mane ir pažiūrėsi, kaip aš gyvenu?“ 

Jaunikaitis nunešė laišką padišachui. Tasai perskaitė jį ir 
klausia: 

— Kaip man patekti į aną pasaulį? 

Jaunikaitis sako: 

— Tavo tėvas pasakė, kaip nukeliauti pas jį. Bet prieš ke- 
lionę iškelk puotą visiems savo šalies gyventojams. Tegu jie 
linksminasi keturiasdešimt dienų. Paskui liepk patiekti tiek mal- 
kų, kad jas neštų keturiasdešimt asilų, paskui penkis šimtus 
krūvų išspaudų, ir tegu visa tai sukrauna į kupetą, iš vidaus 
tuščią. Niekam nematant užlipk ant tos kupetos, 0 aš tuo tarpu 
ją padegsiu. Tu užsimerk ir vėl atsimerk ir bemat atsidursi ana- 
me pasaulyje pas savo tėvą. 

Padišachas keturiasdešimčiai dienų davė jaunikaičiui pane- 
šioti šacho žiedą ir iždo raktus, padarė taip, kaip buvo liepta, ir 
nukeliavo į aną pasaulį pas savo tėvą. Iš tenai jis daugiau ne- 
sugrįžo. O jaunikaitis tapo padišachu. 


Senų senovėje gyveno du padišachai. Vienas buvo vardu 
Kuškoras, o antras Odilas. Odilas valdė vieną šalį, o Kuškoras — 
septynias šalis. 

Odilas turėjo sūnų Bachramą ir gražuolę dukterį. O Kuš- 
koras tik sūnų Bachmaną. 

Kartą Bachmanas medžiojo. Ėmė vytis jis kalnų gazelę ir 
staiga aptiko sodą. Tame sode vaikštinėjo padišacho Odilo duk- 
tė su savo draugėmis. Pamatė ją Bachmanas ir tarė sau: „Jeigu 
tėvas man neišpirš padišacho Odilo dukters, aš pereisiu į Odilo 
pusę, kariausiu prieš tikrą savo tėvą ir nualinsiu visą jo šalį.“ 
Nuėjo jis pas tėvą ir pasakė, ką sumanęs. 

— Mano sūnau — tarė Kuškoras,— jeigu Odilas neduos su- 
tikimo, aš nusiaubsiu jo šalį ne per vieną dieną, o per vieną 
valandą. 

Ir jie pasiuntė piršlius pas Odilą. Tą dieną Bachramas, pa- 
dišacho Odilo sūnus, buvo medžioklėje, ir Odilas taip atsakė 
piršliams: 

— Mano sūnaus dabar nėra namie. Reikia laukti jo sugrįž- 
tant, be jo negaliu duoti atsakymo. 

Piršliai parjojo ir persakė Kuškorui Odilo žodžius. Kuškoras 
įniršo: 

— Kaip drįsta tas karaliūkštis priešintis mano norams! Tegu 
ruošiasi karui! 

Pasiuntiniai pranešė Odilui Kuškoro nutarimą. Tuo tarpu grį- 
žo iš medžioklės Barchramas ir ėmė klausinėti, kas nutiko. Odi- 
las papasakojo. Bachramas taip pat užsirūstino ir Kuškoro pa- 
siuntiniams taip atsakė: 

— Jeigu jūsų padišachas nori kariauti, aš pasiruošęs. Stosim 
į kautynes. 

Padišachas Kuškoras tučtuojau sušaukė savo kariuomenę ir 
išžygiavo į karą. Jo sūnus Bachmanas buvo apdujęs dėl savo 
narsumo, įmanęs, rodos, pasaulį būtų apvertęs. Jis stojo tėvo 
kariuomenės priešaky. 

Bachramas irgi ėmė ruoštis į karą ir paprašė tėvo palaimi- 
nimo. Tuo tarpu prie jo priėjo sesuo ir sako: 

— Broleli mano, šis karas kilo per mane, aš josiu drauge, 
rūpinsiuosi tavimi, valgyti tau virsiu. 

Brolis sutiko ir ją išsivedė. Jis paliko seserį prie šaltinio, o 
pats patraukė į mūšio vietą. O padišachas Kuškoras laukė, kol 
atžygiuos visa Odilo kariuomenė. Jis nustebęs klausia Bachra- 
mo: 

— Kodėl tu vienas teatvykai? Kur padišacho Odilo kariuo- 
menė? 

— Aš esu padišacho Odilo sūnus, — sako Bachramas,— aš 
vienas kausiuosi su tavo kariuomene. 

Tuomet Kuškoras sako: 

— Jeigu tu nori kautis vienui vienas, tai pasigalynėk su 
mano sūnumi Bachmanu. Jeigu jį pargriausi, prisiekiu, atiduo- 
siu tau visą valstybę su visa kariuomene. | 

Ir štai du narsūs pachlavonai stojo grumtis. Bachramas sako 
Bachmanui: 

— Pradėk tu, 

Bachmanas stvėrė Bachramą į glėbį, tasai švyst jį į šalį ir 
nusviedė tarytum musę. Dabar atėjo eilė Bachramui. Kilstelėjo 
jis Bachmaną ir taip trenkė į žemę, kad tik dulkės parūko. 

Pamatė tai padišachas Kuškoras ir įsakė kariams: 

— Čiupkit jį! 

Bachramas šoko ant žirgo ir ėmė kautis. Mūšis truko septy- 
nias dienas ir septynias naktis. Bachramas sumušė Kuškoro ka- 
riuomenę, išsigelbėjo tik pats padišachas ir keli kariai. 

Nugalėtojas nuilsęs grįžo iš mūšio lauko. Sesuo jau buvo 
pataisiusi valgyti ir laukė brolio. Jis nulipo nuo žirgo, pasistip- 
rino ir tuojau užmigo, nes buvo nemiegojęs septynias dienas ir 
septynias naktis. 

O sesuo apsitaisė karių šarvais ir nujojo į tą vietą, kur ko- 
vėsi brolis. Tenai, užmuštų karių tarpe, ji pamatė sužeistąjį. 
Tai buvo Bachmanas, padišacho Kuškoro sūnus. Mergelei pagai- 
lo jo, ir išnešė jį iš kautynių lauko. Paskui karalaitė apiplovė 
jam žaizdas ir parsigabeno į rūmus. Bachmanas buvo dailus 
bernelis, jis patiko padišacho dukteriai. Jis tai suprato ir tarė 
mergelei: 

— Jeigu nori, kad mudu draugėj gyventume, turim atsikra- 
tyti tavo brolio, jei ne, jis nužudys mane. 

— Ką aš galiu padaryti? — klausia mergelė. 

Bachmanas liepė jai apsimesti sergančia ir išsiųsti brolį gyvy- 
bės vandens. 

Mergelė taip ir padarė. Brolis labai ją mylėjo ir, sužinojęs, 
kad ji serga, nusiminė. Sesuo ir sako jam: 

— Broleli mano, vaistytojai sakė, kad mane gali išgydyti tik 
gyvybės vanduo. 

Ilgai galvojo Bachramas ir pagaliau paklausė tėvo. 

— Tavo sesers liga skrynioje,— pasakė sūnui tėvas. 

O mergelė iš tikrųjų slėpė savo mylimąjį skrynioje. Suprato 
ji, kad tėvai žino jos paslaptį, ir tučtuojau liepė iškasti duobę 
ir joje paslėpė Bachmaną. O Bachramas pažiūrėjo į skrynią ir 
joje nieko nerado. Tada jis nuėjo pas motiną. Ji tarė: 

— Nerizikuok tuščiai savo gyvybe, tavo sesers liga duobė- 
je. 

Tuomet sesuo išvedė Bachmaną iš duobės ir vėl paslėpė skry- 
nioje. O Bachramas apžiūrėjo duobę ir vėl nieko nerado. 

Pagaliau jis, ilgai negalvojęs, apsirengė kario šarvais, pa- 
siėmė ginklus ir išjojo. Jojo jis ketverius metus ir du mėnesius 
ir sutiko senutę, renkančią žagarus. Ji nudžiugo, išvydusi Bach- 
ramą, ir pasikvietė svečiuosna. Bachramas tarė: 

— Močiute, tu negalėsi manęs pasotinti. Aš suvalgau vienu 
prisėdimu septynias keptas avis, o mano žirgas — šimtą svarų 
džiovintų vynuogių. 

— Nesirūpink,— sako senutė.— Aš išgalėsiu pasotinti tave 
ir tavo žirgą. 

Senutė parsivedė Bachramą į savo trobą, pavalgydino, pa- 
girdė ir ėmė klausinėti: 

— Iš kur tu atkeliavai, jaunasis galiūne? Kur keliauji? 

Bachramas viską jai papasakojo, o ji ir sako: 

— Jeigu tu atliksi tris darbus, aš parodysiu tau kelią prie 
gyvybės vandens. 

— Kokie tie darbai? — klausia Bachramas. 

Senutė sako: 

— Aš turiu dukterį. Ji plikagalvė, kurčia, neregė, nebylė ir 
šlubė. Jeigu vesi ją, sužinosi, kur gyvybės vanduo. 

Susimąstė Bachramas. Ką bedarys? Jeigu neves, jo sesuo mirs. 
Ir jis sutiko vesti. Senutė pakvietė mulą, kad tas juodu sutuok- 
tų. Senutė nuvedė Bachramą pas nuotaką, o tenai besėdinti to- 
kia graži mergelė, kad net viskas aplinkui spindi nuo jos gro- 
žio. Bachramas nustebęs klausia: 

— Močiut, kur mano žmona? 

Senutė parodė jam gražuolę. Jis nustebo dar labiau ir su- 
šuko: 

— Juk čia ne toji mergelė, apie kurią man kalbėjai! 

— Ji ir yra mano duktė, — sako senutė, — o ką reiškia mano 
žodžiai, sužinosi po septynerių metų. 

Bachramas negalėjo akių atitraukti nuo gražuolės, jis buvo 
be galo laimingas. 

Bet rytą senutė davė Bachramui lazdą, ąsotį ir tarė: 

— Eik saulės laidos linkui. Po septyniasdešimt dienų, septy- 
niasdešimt valandų ir septynių minučių prieisi upę. Toji upė 
bus tokia plati, net kito kranto nematysi. Mesi šią lazdą, — ir 
ji pavirs tiltu. Kai tik pereisi upę, atsidursi divų mieste. Jeigu 
divai nemiegos, pasislėpk kur nors. Jeigu miegos, eik be baimės. 
Pačiame viduryje miesto, po kalva, rasi šaltinį. Prisisemk ąsotį 
to vandens ir sūugrįžk. 

Bachramas paėmė lazdą, ąsotį ir iškeliavo. Ėjo septyniasde- 
šimt dienų ir priėjo plačios upės krantą. Metė lazdą, ir tuoj atsi- 
rado tiltas. Perėjo tiltą ir atsidūrė divų mieste. Divai nemiegojo. 
Bachramas jau buvo besislepiąs, bet paskui pagalvojo: ,,„Aš ne 
koks nors Bachmanas, o tvirtas galiūnas, ko man divų bijoti?“ Ir 
nudrožė į miestą. Divai tuoj puolė jį. Jis grūmėsi su jais septynias 

dienas ir septynias naktis, vieną nudėjo, o kiti puolė bėgti. 
Rado Bachramas šaltinį, prisisėmė vandens ir atgal parkeliavo. 
Senutė paėmė iš jo ąsotį su gyvybės vandeniu, padavė dukteriai 
ir tarė: 

— Paslėpk šį ąsotį, o jam duok kitą. 

Mergelė padarė, kaip motinos liepiama. 

Bachramas atsisveikino su žmona ir uošve ir iškeliavo gim- 
tinėn. O sesuo per tą laiką buvo pagimdžiusi du berniukus. Vy- 
resnysis jau buvo septynerių metų, o jaunėlis — ketverių. Kai 
tik ji išgirdo, kad brolis grįžta, paslėpė vyrą, vaikus ir išėjo 
pasitikti Bachramo. Paėmė iš jo ąsotį, išgėrė visą vandenį ir 
tarė: 

— Brangus mano broleli, jau aš pasveikau. . 

Ir Bachramas nusiramino. Jis seniai nebuvo ilsėjęsis, todėl 
užmigo galiūno miegu ir išmiegojo septynias dienas. Tuo tarpu 
į menę įėjo Bachmanas, nusegė Bachramui kardą, perkirto jau- 
nikaitį pusiau ir pakabino tarpuvartėje. Bachramas tik sukliko 
ir numirė. Bachmano sūnūs išgirdo klyksmą ir įbėgo į tą me- 
nę. 

— Tėve, kas tas žmogus, kurį tu pusiau perkirtai ir pakabi- 
nai tarpuvartėje? 

— Tai jūsų dėdė, motinos brolis — atsakė Bachmanas ir iš- 
didžiai nusikvatojo.— Jis norėjo nužudyti mane, jūsų tėvą, bet 
aš jį pralenkiau. 

Berniukai nusiminė, supyko ant tėvo ir tarė: 

— Tai paguldyk dėdės kūną į aukso skrynią, pririšk skrynią 
prie žirgo, žirgą paleisk akiplotu. 

Bachmanas turėjo taip padaryti, kaip sūnūs sakė. Liepė jis 
nukaldinti aukso skrynią. Paguldė į ją Bachramo kūną, užraki- 
no su spyna, skrynią pririšo prie žirgo ir jį paleido į visus ke- 
turis vėjus. 

Žirgas lėkė dieną ir naktį ir atlėkė prie senutės namų. Ji 
paėmė skrynią, išsiėmė Bachramo kūną ir sušuko dukteriai: 

— Atnešk gyvybės vandens! 

Duktė atnešė ąsotį, ir senutė pradėjo lieti gyvybės vandenį 
Bachramui ant galvos. Jis sučiaudėjo ir atsigavo. Atsistojo, ap- 
sidairė ir nustebęs klausia: 

— Stebuklas, juk aš buvau pas seserį, kaipgi čia atsira- 
dau? 

Senutė viską jam papasakojo. Jaunikaitis jai padėkojo, o 
paskui tarė: 

— Tu žadėjai po septynerių metų pasakyti, kodėl pavadi- 
Nai savo dukterį plikagalve, akla, kurčia, nebyle, šlube. Dabar 
sakyk. 

Senutė tarė: 

— Jos galvos nebuvo palietusi niekieno ranka, todėl aš ją 
pavadinau plįkagalve. Ji nėra ištarusi nė vieno pikto žodžio, 
todėl aš ją pavadinau nebyle. Ji savo amžiuje nėra mačiusi nė 
vieno blogo žmogaus, todėl aš ją pavadinau nerege. Ji nė karto 
nesuko blogu keliu, todėl aš ją pavadinau šlube. Ji nėra girdė- 
jusi iš nieko blogo žodžio, todėl aš ją pavadinau kurčia. Ji gimė 
tą pačią dieną, kaip ir tu. Iki šiol aš buvau jos sargas, saugojau 
ją tau. Dabar tau atiduodu savo turtą, niekieno nepaliestą. 

Staiga senutė pavirto melsva balande ir nuskrido. O vyras 
su pačia susirinko visą savo turtą ir patraukė į tą šalį, kurią 
valdė Odilas, Bachramo tėvas. 

O Bachmanas, kai nužudė Bachramą, nuvertė nuo sosto Odi- 
lą ir pats užėmė jo vietą. Bachramo tėvą ir motiną pavertė savo 
tarnais, jie turėjo nuo ryto iki vakaro dirbti sunkiausius darbus, 
o valgyti gaudavo per dieną tik po vieną sužiedėjusį paplotį. 
Senukai buvo basi, apiplyšę, alkani. 

Ir štai Bachramas įžengė į tėvo valdas. Šalis buvo nualinta, 
didingosios valstybės nelikę nė pėdsako. Staiga Bachramas pa- 
matė dūmus. Žiūri, vienas bernaitis ugnį bekuriąs. 

— Ei bernaiti, —šūktelėjo Bachramas,— gal kartais turi van- 
dens atsigerti? 

— Keleivi,— tarė šis, — eik tolyn ir nešūkauk, kad neišgirstų 
padišachas Bachmanas ir mudviejų nenugalabytų. 

— Nebijok, prieik arčiau, — pašaukė jį Bachramas. 

Bernaitis priėjo, ir Bachramas paklausė: 

— Kas tu toksai? Kodėl taip bijai Bachmano? 

Bernaitis sako: 

— Aš esu padišacho Odilo vizirio sūnus. Odilas turėjo duk- 
terį. Ji atiteko Bachmanui, padišacho Kuškoro "sūnui, Bachma- 
nas klastingai nužudė savo žmonos brolį, užsigrobė sostą, nuali- 
no kraštą ir spaudžia savo valdinius. 

— O ar tu pažįsti Bachramą? — klausia Bachramas. 

— Pažinojau, juk mes drauge užaugome, drauge žaidėme. 
Ant dešinio jo peties buvo apgamas. 

Tuomet Bachramas atidengė dešinį petį ir parodė apgamą. 
Jo draugas neapsakomai nudžiugo, juodu apsikabino ir ėmė vie- 
nas kito klausinėti. Paskui Bachramas tarė: 


145 


Id. Tadžikų pasakos 


— Kol kas žmoną paliksiu pas tave, o tu: man duok kokius 
skarmalus. 

Ant šarvų jis užsimetė skarmalus, pasidarė panašus į elgetą 
ir nudrožė į miestą. Eina jis ir mato: ant upės kranto vienas 
senis renka žagarus. Bachramas priėjo ir sukalbėjo maldelę, kaip 
kad daro elgeta. 

-— O jaunikaiti — prabilo senukas,— tu mitiniesi elgetau- 
damas, o aš patyriau tiek kančių, sielvarto ir pažeminimų, kad 
neturiu jėgų daugiau dirbti, duonos kąsnio man ir pačiam trūks- 
ta. Eik, iš kur atėjęs, aš nieko neturiu. 

Tada Bachramas paklausė: 

— Tėve, kas tave taip kankino? 

— Aš buvau šios šalies padišachas,— sako senukas.— Turė- 
jau sūnų Bachramą, garsų galiūną, jis buvo panašus į tave. O 
dabartinis padišachas Bachmanas, kad jis kur galą gautų, klas- 
tingai nužudė mano sūnų, atėmė iš manęs sostą ir mane įstūmė 
į tokį vargą. 

Tai išgirdęs, Bachramas įtūžo, bet neišsidavė, o tik pasa- 
kė; 

— Džiaukis, tėve, tavo sūnus Bachramas gyvas! 

Senukas nepatikėjo, bet paklausė: 

-— O iš kur tu žinai? 

— O jeigu iis čia atsirastų, ar tu jį pažintumį 

Staiga Bachramas atidengė dešinįjį petį ir parodė apgamą. 
Kaip tik tuo tarpų atėjo ir jo motina. Senukai iš džiaugs- 
mo nualpo. Bachramas apšlakstė jų veidus vandeniu, ir juodu 
atsigavo. Paskui jie patraukė į Bachmano rūmus. Bachramo tė- 
vai ėjo priekyje. Pamatė Bachmanas, kad jie ateina be malkų, 
ir pradėjo juos plūsti: 

— Ei dykaduoniai, seni šunys! Kodėl neatnešėte malkų? 

Tuomet Bachramas neiškentė, stvėrė Bachmanui už galvos, 
trenkė į žemę ir suplojo kaip paplotį. 

Po to jis pasodino į sostą vyresnįjį savo seserėną, jaunesnį- 
jį paskyrė viziriu, o pats tapo karo vadu. Taip išsipildė jų troš- 
kimai, ir pradėjo jie laimingai gyventi. 


ŽMOGAUS GALVA 


Gyveno kartą bėdinas žmogus. Jis labai liūdėjo, kad neturi 
vaikų. Kartą į kišlaką, kur jis gyveno, užklydo kalandaras. Jis 
vaikščiojo pakiemiais ir šaukė: 

— Kas neturi vaikų, aš galiu padovanoti! 

Išgirdo bėdžius, pasikvietė kalandarą ir apsakė jam nelaimę. 
Kalandaras išėmė du obuolius ir padavė žmogeliui: 

— Vieną suvalgyk pats, o kitą tegu suvalgo tavo pati, iI 
gims du sūnūs: vienas jums, kitas — man. 

Taip pasakęs, kalandaras išėjo. O bėdžiui iš tikrųjų gimė du 
berniukai. Kai jie paūgėjo, kalandaras vėl atėjo į kišlaką ir pa- 
reikalavo vieno berniuko sau. Veltui bėdžius ir jo pati su aša- 
romis meldė kalandarą: 

— Imk viską, ką turime, tik palik mums vaiką! 

Kad ir kaip jie prašė, kalandaras vis tiek išsivedė berniu- 
ką. Vos išėjo jie iš kišlako, berniukas pravirko ir sustojo. Ka- 
landaras skėlė jam antausį. Berniukas pravirko ir ėmė bėgti. Ilgai 
jis bėgo, o kai atsigręžė, tai pamatė, kad kalandaras toli atsilikęs. 
Staiga berniukas ant kažko suklupo. Žvilgt — o ten sudžiūvusi 
žmogaus galva. Berniukas paspyrė ją, ir galva staiga prašne- 
ko: 


— Ko tu mane spardai? Aš buvau gyvas žmogus, bet piktas 
likimas tokį mane padarė. 

Nustebęs berniukas klausia: 

— Kaip tau taip atsitiko? 


— Ogi kaip ir tu, patekau tam burtininkui kalandarui į na- 
gus. Tai ne kalandaras, o divas. Jo rūmuose keturiasdešimt kam- 
barių, ir kiekvienas pilnas žmonių. Ir dar turi jis katilą su ke- 
turiasdešimt briaunų. Tame katile jis kepa savo belaisvius, o 
paskui juos valgo. Priveda žmogų prie katilo ir sako jam: ,„Už- 
kurk po katilu ugnį.“ Kai katilas įkaista, kalandaras duoda be- 
laisviui šluotą ir sako: „„Nušluok nuo katilo suodžius." Žmogus 
pradeda šluoti, o jis kapt jį — ir katilan. Jeigu tu neapgausi jo, 
tai žūsi kaip ir aš. 

Vos spėjo berniukas, kaip buvo paprašytas, užkasti galvą, 
atbėgo kalandaras, ir vėl juodu toliau keliavo. Pavakare pasiekė 
kalandaro namus ir sugulė miegoti. O rytą kalandaras liepė ber- 
niukui pririnkti malkų ir sunešti į vidų. Prinešė berniukas mal- 
kų ir sukūrė po katilu ugnį. Kai taukai ėmė virti, kalandaras 
sako: 

— Apšluok katilo šonus! 

— Mane tėvai lepino, nė karto šluotos rankose nesu turė- 
jęs. Pirma parodyk man, kaip tai daroma, — sako berniukas. 

Kalandaras rūsčiai sušuko: 

— Ak tu, nemokša, žiūrėk, kaip šluojama! 

Staiga berniukas patraukė divą už kojų, ir šis įkrito katilan 
į verdančius taukus ir galą gavo. 

O tas kalandaras turėjo katiną. Jam ant kaklo kabindavo rak- 
tus nuo visų keturiasdešimt kambarių, kur kamavosi belaisviai. 
Pajutęs keptos mėsos kvapą, katinas kniaukdamas priėjo prie 
katilo. Tada berniukas nukabino katinui nuo kaklo raktus ir at- 
rakino visas keturiasdešimt durų. Kai tik atidaro kurias duris, 
belaisviai, iki juosmens apžėlę plaukais, tuojau šaukia: „Aš lie- 
sas, jis riebesnis!“ — ir slepiasi vienas už kito. 

Berniukas jiems išdalijo visą divo turtą, pats išsivedė iš jo 
arklidės gerą žirgą, sėdo ant jo ir parjojo pas savo tėvus. Ir 
pradėjo jie gyventi linksmai, be jokių rūpesčių. 


KINŲ KARALAITIS 


Neatmenamais laikais kinų šalyje gyveno karalaitis. Kartą 
jis susapnavo moteriškę tamsiais plaukais, juodais antakiais, 
šviesiomis akimis, skaisčiaveidę, liekną, su juodu apgamu deši- 
niame paakyje. Nubudo rytą, apėjo visą miestą, bet tokios gra- 
žuolės nerado. 

Tada jis paliko savo miestą. Apkeliavo Indiją ir Afganistaną, 
Iraną ir Arabiją, vis ieškodamas tos gražuolės, ir pagaliau pa- 
siekė Maveranachrą,— taip tuomet buvo vadinama Tadžikija. 
Atėjo karalaitis į kažkokį kišlaką, pasibeldė į vienos trobelės 
duris. Tai buvo piemens trobelė. Išgirdęs beldžiantis, išėjo šei- 
mininkas ir keliauninką pakvietė į vidų. Kelias dienas jis pagar- 
biai svečią vaišino, pataikavo jam, norėjo pralinksminti. Bet 
svečias nesidžiaugė, o darėsi vis liūdnesnis ir liūdnesnis. 

— Drįstu paklausti — tarė kartą piemuo,— ko tu toks nu- 
siminęs? Koks sielvartas slegia tavo širdį? 

Kinų karalaitis atsiduso ir tarė: 

— Vieną naktį sapnavau moteriškę tamsiais plaukais, juodais 
antakiais, šviesiomis akimis, skaisčiaveidę, liekną, su juodu ap- 
gamu dešiniame paakyje. Pamilau aš ją ir netekau ramybės. Nuo 
to laiko daug šalių apkeliavau, bet niekur jos neradau. 

— Neliūdėk, brangus bičiulį — tarė piemuo.— Kas įžengė į 
šiuos namus, neišeis su sielvartu širdyje. Aš mokėsiu tave iš- 
gydyti. 

Tai pasakęs, jis nuėjo į vidinius kambarius. Pažvelgęs į savo 
žmoną, piemuo apstulbo dėl jos panašumo į svečio nupasakotą 
moteriškę. 

Susimąstė jis. Paskui liepė žmonai išvirti plovą ir išėjo. Pa- 
sėdėjo valandėlę su karalaičiu, o kai nuėjo vėl pas žmoną, plo- 
vas dar nebuvo išviręs. Ir piemuo ta dingstimi triskart pasakė 
žmonai: „Tu ištuokta“, o paskui atidavė ją svečiui už žmoną ir 
iškėlė vestuves. Tris dienas ir tris naktis puotavo svečiai. 

Karalaitis linksmas keliavo į savo šalį. Tik moteriškė visą 
laiką liūdėjo, jos ašaros liejosi kaip pavasario lietus. Ir kartą 
karalaitis paklausė: 

— Ko tu verki? Argi aš tau nepatinku? 

— Ne, tu man patinki. — sako moteriškė — bet aš taip my- 
lėjau savo vyrą! Ką dabar be jo darysiu? 

Nustebęs karalaitis klausia: 

— O kas buvo tavo vyras? 

— Tasai piemuo, kuris mane išleido už tavęs. 

Po kelių dienų ir naktų karalaitis sugrįžo į savo šalį. Jis 
iškėlė šaunias vestuves ir prikvietė daug svečių. Bet prie savo 
žmonos nesiartino, vadino ją seserimi. Ji gyveno drauge su jo 
seserimis. 

Tuo tarpu piemuo žiauriai kentėjo, išsiskyręs su žmona. II- 
gesys draskė jam širdį. Negalėdamas ilgiau tverti, jis išėjo iš 
namų. Ėjo ėjo ir priėjo Kiniją. 

Jį sustabdė pasienio sargyba ir paklausė: 

— Iš kur tu atėjai, keleivi, ir kur eini? 

— Buvau piemuo, o dabar klajoju po svetimus kraštus. Ne- 
tekau žmonos, ir liūdesys graužia man širdį — sako jis. 

Sargybiniai apie tai pranešė karalaičiui. Šis tarė: 

— Jeigu jis piemuo, duokite jam kaimenę, tegu ją gano. 

Taip ir padarė. Piemuo nusivarė kaimenę į kalnus ir taip 
gerai ją žiūrėjo, kad netrukus ji pasidarė trigubai didesnė. 

Gandas apie tokį gerą piemenį pasiekė karalaitį. 

— Iš kur toks geras piemuo atsirado? — klausia karalaitis.— 
Tegu ateina pas mane, noriu jį pamatyti. 

Ir kai jį atvedė, piemuo ir karalaitis pažino kits kitą ir labai 
apsidžiaugė. Karalaitis iškėlė puotą ir tarė piemeniui: 

— Aš atiduosiu tau už žmoną savo seserį. 

Ir kai atėjo sutuoktuvių naktis, piemuo vėl išvydo savo žmo- 
ną. Puolė juodu vienas kitam į glėbį ir apsiverkė iš džiaugsmo. 
O kinų karalaitis rūpinosi jais kaip brangiausiais svečiais, o 
paskui padovanojo kelis kupranugarius, apkrautus įvairiomis gė- 
rybėmis, ir išlydėjo piemenį ir jo žmoną į gimtąjį jų kraštą. 


PLIKIS GUDRUOLIS 


Kas bus, kas nebus, jau laikas arti lauką ir pasaką sekti, 
kaip plikis gudruolis dirbti tingėjo, o gerti ir valgyti skaniai 
norėjo. Šitaip kartą jis bedykinėdamas divą pamatė. Pamatė ir 
šmurkšt po tiltu palindo. Užuodė divas žmogų ir ėmė murmėti: 
„Regis, čia žmogiena kvepia.“ Užlipo divas ant tilto, o plikis 
iš apačios beldžia. Divas sako: 

— Kas tu toksai, kad baladojiesi man po kojomis? 

Plikis jam: 

— Aš žmogus, aš galingas. 

Divas sako: 

— Jeigu tu galingas, tai parodyk man savo galybę. 

Pagriebė plikis varlę nuo upės kranto ir užmetė ant tilto: 

— Na, žiūrėk, čia mano utėlė! 

Nustebo divas: „Jeigu to žmogaus utėlės tokios didelės, tai 
koks jau jis pats?“ Ir sako: 

— O kaip tu dar gali parodyti savo galybę? 

„Ką čia daugiau jam užmetus?“ — galvoja plikis. Apsidairė, 
mato — voliojasi nutraukta asilo uodega. Užmetė ant tilto di- 
vui tą uodegą: 

— Na, žiūrėk, tai vienas plaukas iš mano ūsų. 

Pamatė divas asilo uodegą ir susimąstė: „Matyt, iš tikrųjų 
tas žmogus galingas.“ Bet vis tiek sako: 

— (Gal dar turi kokių savo galybės įrodymų? 

Plikis turėjo rankose karnajų, su kuriuo trimituojama ma- 
lūnuose. Sako jis divui: 

— Štai, paklausyk, aš tuojau nusikosėsiu— ir papūtė kar- 
najų. 

Išgirdęs karnajaus garsą, divas dar labiau nustebo. Ir pagal- 
vojo, kad reikia susidraugauti su žmogumi. Divas sako plikiui: 

— Išeik, žmogau, aš patikrinau tavo galybę. Einam pas ma- 
ne. 

Nuėjo plikis su divu į jo namus. Puikiai pavaišino jį šei- 
mininkas ir apnakvino. Vidurnakty, kai plikis jau miegojo, už- 
knarkė divo motina. Vėjas, kilęs nuo jos knarkimo, išmetė plikį 
į palubę. Užkliuvo jo chalato skvernas už sijos, ir pakibo jis pa- 
lubėje. Atsikėlė divas, žiūri, kad plikis kabo palubėje, ir klau- 
sia: 

— Žmogau, ką tu ten veiki? 

— Ogi noriu išplėšti štai šitą siją ir ją įsmeigti tavo motinai 
į nosį, kad daugiau taip neknarktų. 

Paprašė divas, kad plikis to nedarytų, atsargiai nukabino jį 
nuo sijos ir pastatė ant Žemės. 

Kai išaušo diena, išėjo plikis su divu pasivaikščioti. Eina 
juodu, vaikštinėja, tik staiga divas apglėbė medį ir išrovė jį su 
šaknimis. Tada plikis pradėjo sode raišioti medžius: šakas su 
šakomis, viršūnes su viršūnėmis. Divas klausia: 

O plikis apgavikas jam sako: 

— Tu vieną medį išrovei, o aš tuos visus vienu matu iš- 
Iausiu. 

Vėl pradėjo jį divas maldauti: 

— O žmogau, aš tikiu, kad tu esi galingas, tik nerauk tų 
medžių. 

Eina juodu toliau. Netrukus divas vėl sako: 

— Nagi, bičiuli, pasigalynėkime. 

Plikis sutiko, ir susikibo juodu ristynių. Divas taip suspaudė 
plikį, kad tam net šonkauliai subraškėjo ir akys vargšui ant 
kaktos iššoko. Divas klausia: 

— Ko tau, bičiuli, akys ant kaktos iššoko? 

— Mat žiūriu, į kurią pusę būtų geriau tave parmetus — į 
dešiniąją ar į kairiąją, — sako plikis. 

Baigė juodu galynėtis. Parėjo į divo namus. Ir šiaip galvo- 
ja divas, ir taip, kaip tą žmogų iš namų išprašius. Pagaliau sako 
plikiui: 

— Aš, bičiuli, turiu burdiuką aukso, gal norėtum. parsinešti 
jį namo? 

Pažvelgė plikis į burdiuką, mato: labai jau didelis tas bur- 
diukas, neužteks jėgų jį pakelti. Sako jis divui: 
— Mums, galingiems žmonėms, nepridera tampyti aukso. 

Divas jam: 

— Nieko, mielas bičiuli, tu eik, o aš pats nunešiu burdiuką 
tau į namus. 

Parėjo plikis namo ir sako pačiai: 

— Dabar rudasis divas man tarnaus. Netrukus jis atneš bur- 
diuką aukso. Kai tik divas įeis čionai, aš paklausiu tavęs: „Gal 
nori divą pjauti — sakyk kurį — rudį ar juodį?“ O tu man at- 
sakyk: „Noriu pjauti rudį." 

Susitarė juodu ir laukia divo. Netrukus jis atėjo, nešinas 
burdiuku aukso. 

Kai tik jis įėjo, plikis klausia pačios: 

— Žmonele, kuo pavaišinsime svečią? 

Pati sako: 

— Divo mėsa. 

— Kurį divą tu pjausi? — klausia plikis. 

— Rudį,— sako pati. 

Išgirdo tai divas ir šoko bėgti. Ir prisiekė daugiau nė artyn 
neiti prie Žmogaus. 


KALBANČIOS PAPŪGOS 


Gal taip buvo, o gal ir nebuvo; savos žemės nebuvo, o buvo 
orė, plikis soras sėjo, paskui jį putpelės sekiojo ir soras lesiojo, 
dubeny rūgęs pienas buvo, o visa tai — tik plepalai. 

Gal teisybė, o gal ir neteisybė, seniai, labai seniai gyveno 
padišachas. Pirma jis vedė vieną žmoną, paskui antrą ir daI 
trečią. Kelis sykius pražydo kalnuose tulpės, kelis kartus buvo 
ruduo, kelis kartus sužaliavo pievelės, o paskui vėl nugelto, bet 
per tą laiką nė viena žmona nesusilaukė kūdikio. Galų gale be- 
vaikio padišacho širdin įsismelkė peršus sielvartas, o protą ėmė 
drumsti liūdnos mintys. Kartą sėdėjo jis vienišas ir ilgai mąstė, 
o paskui pasišaukė savo dešiniosios rankos vizirį ir tarė jam: 

— Brangus bičiuli, tu žinai, kad aš labai noriu turėti vaikų, 
bet iki šiol mano širdies nepradžiugino kūdikio verksmas. Eik, 
apkeliauk visą žemę ir surask man žmoną, kuri man sūnų arba 
bent jau dukterį padovanotų. 

Išgirdo viziris tokius padišacho žodžius ir visai nusiminė. Jau 
buvo jam besakąs: „Kur aš rasiu tokią?“, bet laiku prisiminė, 
jog prieštarauti padišachui tai lygu geisti sau mirties. Nutylė- 
jo ir norom nenorom iškeliavo ieškoti tokios žmonos, kokics 
trokšta padišachas. 

Dar re suvis išėjęs iš padišacho valdų, viziris kartą dūlino 
per kaimą ir išgirdo mergelių balsus. Sustojo jis ir mato: ant 
upės kranto sėdi trys piemens dukterys ir tarpu savęs kalba- 
si: 

— Jeigu padišachas mane vestų — sako viena, — aš jam iš- 
virčiau tokį katilą plovo, kad visi jo šalies žmonės sočiai prisi- 
valgytų ir dar liktų. 

— O jeigu mane padišachas vestų — sako kita — aš išaus- 
čiau jam tokį kilimą, jog, ištiesus jį, visą žemę užklotum, o su- 
ritinus — į žemės riešuto lukštą sutalpintum. | 

— Na, o jeigu padišachas mane vestų — sako trečioji — aš 
pagimdyčiau jam sūnų ir dukterį, auksaplaukius, su apgamais, 
gražūs jų veideliai lygiai saulė spindėtų. 

Išgirdęs tokius žodžius, viziris apsidžiaugė ir nuskubėjo pas 
padišachą. 

— O didysis padišache,— sako viziris, įėjęs pas jį — man 
nereikėjo visos žemės apkeliauti. Tavo šalyje yra trys piemens 
dukterys... | 

Ir viziris persakė jam tą mergelių kalbą. 

Bevaikis padišachas apsidžiaugė ir liepė atvesti tą mergelę, 
kuri žadėjo jam pagimdyti vaikų. Atvedė ją. Padišachas septy- 
nias dienas ir naktis kėlė puotą ir vedė tą mergelę. 

Slinko dienos, savaitės, mėnesiai, ir štai atėjo laikas naujai 
padišacho žmonai gimdyti. O tuo tarpu pats padišachas buvo iš- 
jojęs medžioklėn. 

Netrukus piemens duktė susilaukė dvynukų — sūnaus ir 
dukters. Auksiniai jų plaukeliai iš tikrųjų spindėjo kaip lieps- 
na, o gražūs veideliai švietė kaip saulė, ir tarpuakyje abiem 
buvo po juodą kaip muskusas apgamėlį. 

Kai trys pirmosios padišacho žmonos pamatė tuos nuosta- 
bius kūdikius, jas apėmė pavydas. Jos sau pagalvojo, kad dabar 
padišachas tikrai pasakys: „Tiek metų praėjo, o jūs man nė 
viena vaiko nepadovanojote“, ir išvys jas. Taip pagalvojusios, 
jos nutarė kūdikius nužudyti. Papirko žindyvę, kad ši nuneštų 
berniuką ir mergytę kur tolėliau ir nugalabytų. Paskui jos su- 
rado kačiuką ir šuniuką ir paguldė į lopšį vietoj kūdikių, o pa- 
dišachui nusiuntė žinią, kad jo žmona pagimdė katytę ir šu- 
niuką. Išgirdęs tokią žinią, padišachas labai nuliūdo ir pasiurti- 
niams liepė tylėti, kadangi tokia nelaimė darė jam nešlovę. 
Paskui parjojo į rūmus ir tuojau įsakė dešinės rankos vizirį ir 
naująją žmoną įmesti į kalėjimą. 

O tuo tarpu žindyvė nešė kūdikius per aukštus kalnus ir 
bevandenes dykumas į tolimus, nuošalius kraštus. Kartą, eidama 
per žalią pievelę, ji sutiko piemenį. 

Piemuo, pamatęs senutės rankose du verkiančius kūdikius, 
sako: 

— Klausyk, močiute, kam tu neši į tas negyvenamas vietas 
du mažylius? Kieno jie ir kur tu juos dėsi? 

Senė išsigando didelės piemens lazdos ir išklojo visą teisy- 
bę. Ji atidavė piemeriui pusę aukso, kurį buvo gavusi iš padi- 
šacho žmonų, ir maldavo niekam neišduoti paslapties. 

Piemuo prižadėjo ir tarė: 

— Atiduok vaikus man. Aš juos užauginsiu, o padišacho 
žmonoms .parcdysi kruvirą skudurą ir pasakysi, kad viską pa- 
darei taip, kaip jos liepė. 


154 


; 
6 Ą 
i 


1 
* 


11. 


Kk-—— “ Ž 
ee 


——M 


ING 
4 ||| UA 


Paskui piemuo papjovė ėriuką. Senė iškruvino vaikų vys- 
tyklus ir parnešė padišacho žmonoms parodyti, ir jos patikėjo, 
jog Vaikai nužudyti. 

O piemuo parsinešė vaikus namo ir ėmė juos girdyti avies 
pienu. Bėgo metai. Vaikai augo ir kasdien darėsi vis gražesni. 
Piemuo pastatė jiems atskirą trobą ir įveisė sodą, pilną visokių 
vaismedžių. Vaikai vaikštinėjo po sodą ir džiaugėsi. Jie buvo 
laimingi, vargo nepažino. 

Pagaliau brolis su seseria visai užaugo. Bernaitis imdavo lan- 
ką su strėlėmis ir eidavo medžioti. Jis laipiojo po kalnus, sie- 
kiančius dangų, klaidžiojo po bekraščius miškus ir parnešdavo 
namo daug grobio. Mergelė skrodė žvėris, plovė mėsą, virė 
įvairių valgymų, o paskui kviesdavo brolį ir tėvą valgyti. Pa- 
sisotinę jie visi trys susėsdavo pavėsyje ir ramiai šnekučiuo- 
davosi. | 

Kartą padišachas medžiojo kalnų slėnyje ir staiga išvydo 
tolumoje jaunikaitį, nuo kurio gražumo spindėjo viskas aplin- 
kui. Jis dar niekuomet nebuvo matęs tokio apveidaus bernaičio 
ir apstulbęs pasuko žirgą prie jo. 

-Jaunikaitis, matydamas, kad prie jo ant žirgo joja senyvas 
žmogus, pagarbiai pasveikino padišachą. Šis paklausė, kas jis 
toksai ir kur gyvena. 

— Aš esu piemens sūnus, — sako jaunikaitis— mūsų namai 
čia netoliese, 

„Šit jeigu aš turėčiau tokį sūnų!“ — pagalvojo padišachas. 
Jo širdies žaizda vėl atsivėrė, ir jis sunkiai atsiduso, žiūrėdamas 
į gražų jaunikaitį su apgamu ant kaktos. Labai jam patiko šis 
gražuolis ir, ilgai negalvodamas, pasikvietė svečiuosna į rū- 
mus. 

— Jeigu tėvas leis, ateisiu — pasakė jaunikaitis. 

Vakare namie jis papasakojo piemeniui, kas jam nutikę. 
Piemuo didžiai susimąstė. ,Nekokios naujienos,— galvoja jis.— 
Verčiau jis niekuomet nebūtų pažinęs padišacho. Nieko gero iš 
to nebus. Bet ką darysi, neklausyti padišacho pavojinga." Taip 
nusprendęs, išleido jaunikaitį į svečius. 

Rūmuose greitai pasklido gandas, kad pas padišachą į svečius 
atėjęs nepaprasto gražumo jaunikaitis. Senosios padišacho žmo- 
nos, pamačiusios auksinius plaukus ir juodą apgamą, tuoj supra- 
to, kad čia būsiąs padišacho sūnus. Įniršusios nuėjo pas žindy- 
vę: 

— Na, sakyk! — sušnypštė, iš pykčio dantimis grieždama, 
vyriausioji žmona,— kas tau brangiau, gyvybė ar auksas? 

— Ir gyvybė brangi, ir auksas, — sako senutė, drebėdama iš 
baimės. 

— Jeigu tau brangi gyvybė — sako padišacho žmonos, — 
sakyk teisybę: ką tu padarei padišacho vaikams? 

Senutė suprato: jos paslaptis atskleista, ir gavo prisipažin- 
ti, 

— Pasigailėkite manęs, senės, palikite mane gyvą! — verkš- 
leno ji— Šį kartą viską taip padarysiu, kaip jūs norėsite. 

Padišacho žmonos pažadėjo senutei daug pinigų ir nurimu- 
sios išėjo. Senė tuoj nuėjo į turgų, prisipirko adatų, prieskonių 
ir iškeliavo per kalnus ir dykumas pas piemenį. 

Kai mergelė rinko sode vaisius, išgirdo garsiai šaukiant se- 
nę: „Kam prieskonių, adatų.“ Mergelė priėjo prie vartų, pa- 
žvelgė pro plyšį ir mato — stovi senė su maišu ant pečių. 

* — Dukrele, mieloji — prabilo žindyvė— pasakyk, jei kas 
yra sode, kad atėjo senutė ir atnešė iš miesto įvairių prekių. 

— Kad čia nieko daugiau nėra, tik aš viena. 

— Nejaugi? — sušuko nustebusi senė.— Ir tu visada vie- 
na? 

— Taip, visada viena,— sako mergelė.— Brolis kasdien iš- 
eina medžioklėn, o tėvas gena gyvulius į tolimas ganyklas, die- 
nų dienas nepareina, taigi nuo ryto iki vakaro aš vis viena ir 
viena. 

— Ak taip! — sako senė, — juk vienatvė baisus daiktas, nu- 
mirti gali iš liūdesio. Tau reikia stebuklingo veidrodžio, kuria- 
me galėtum matyti visą pasaulį, kad jis tau būtų visada šali- 
mais ir išblaškytų liūdesį. 

— O man ir taip neliūdna,— sako mergelė — aš nuo ryto 
iki vakaro turiu darbo ir liūdėti nėra kada. Žinoma, toks veid- 
rodis būtų pravartu. Bet kur jį gausiė 

— Jį gauti ne taip sunku, — sako senė— Juk tavo brolis 
medžiotojas, taigi paprašyk, kad jis tau surastų veidrodį. Jeigu 
atsisakys, paverk, jis pamatys ašaras, pasigailės ir išpildys tavo 
norą. 

Tie žodžiai sudrumstė mergelei ramybę. Vakare ji neišėjo 
brolio pasitikti, o sėdėjo ir verkė. 

— Kas tau yra? Ko verki? 

— Kaip aš neverksiu,— sako mergelė, pakėlusi galvą — judu 
abu išeinate, mane paliekate, ir aš nuo ryto iki vakaro sėdžiu 
viena ir liūdžiu. Girdėjau, pasaulyje esama stebuklingo veidro- 
džio, jeigu jį turėčiau, sėdėčiau ir žiūrėčiau, kas dedasi pasau- 
lyje, ir nebūtų taip liūdna! 

Tie žodžiai krito broliui į širdį, ir rytojaus dieną jis iškelia- 
vo ieškoti stebuklingo veidrodžio. Ėjo jis, ėjo, vieną snieguotą 
kalnų keterą perlipo, antrą snieguotą keterą perlipo ir priėjo 
kalną, kuris buvo kiaurai vaiskus kaip krištolas. Krištolinio kal- 
no papėdėje, prie šaltinio, kuriame atsispindėjo viskas kaip veid- 
rodyje, pasirėmusi ant lazdos, stovėjo senė. 

— Sveika, senele! — tarė jaunikaitis. 

— Sveikas,— atsakė ši — Jeigu nebūtum pirmas pasisveiki- 
nes, būčiau tave pavertusi krištoliniu padėklu. Ko čia atėjai? 
Kur keliauji? 

Jaunikaitis pasisakė, ko atėjęs. 

— Tu ėmeisi pavojingo darbo — sako senė— Stebuklingas 
veidrodis dabar divų naguose. Bet nebijok, aš tau padėsiu. Štai 
imk mano lazdą, ji padarys tave neregimą. Už krištolinio kalno, 
va tenai, yra divų buveinė. Keliauk, įeik neregimas į divų ša- 
cho rūmus ir, kai jis užmigs, paimk veidrodį ir bėk. 

Jaunikaitis paėmė iš senės lazdą, patraukė į divų rūmus ir 
viską taip padarė, kaip jam liepė senė. Jo sesuo, gavusi stebuk- 
lingą veidrodį, labai apsidžiaugė. Ji dabar galėjo į jį Žiūrėti ir 
matė, ką tik norėjo. 

Padišachas, nesulaukęs kelias dienas jaunikaičio, susirūpino. 
Jis nusiuntė pas jį žmogų ir liepė atvesti į rūmus. O vyresnio- 
sios padišacho žmonos užsigeidė pažiūrėti, kas svečiuojasi pas 
jų valdovą. Jos įkišo galvas į menę ir mato: padišachas sėdi su 
sūnumi ir meiliai šnekučiuoja. Jos vėl persigando ir nulėkė pas 
žindyvę. 

— Ak tu, bjaurybe! Vėl mus apgavai! — suriko jos, grū- 
modamos kumščiais.— Dabar tave pamokysime! 

— Nebijokite,— sako joms senė,— šį kartą jis neištrūks iš 
mano rankų... 

Netrukus mergelė, vaikštinėdama po piemens sodą, vėl iš- 
girdo pažįstamą senės balsą. 

— Ei senele! — tarė ji, linksmai pasitikdama senę.— Teisy- 
bę tu sakei, kad stebuklingas veidrodis — nuostabus daiktas! 

— Kas teisybė, tai teisybė, — sako senė, — bet pasaulyje esa- 
ma dar nuostabesnių daiktų. Sakyk broliui, kad jis tau par- 
neštų porelę kalbančių papūgų. Jos pripasakoja visokių įdomy- 
bių, tu jų klausysiesi ir alpėsi iš gražumo. 

Jaunikaitis, pamatęs, kad vienintelė sesuo verkia, jos pasi- 
gailėjo ir iškeliavo ieškoti kalbančių papūgų. Ėjo jis, ėjo, kol 
priėjo tą patį krištolinį kalną, ir sutiko tą pačią senę. Jis pa- 
pasakojo jai savo rūpestį. 

— Nieko dabar negaliu padaryti — sako senė.— Jeigu nori 
išnešti sveiką jauną galvelę, suk atgalios. Daug narsuolių ėjo 
ieškoti kalbančių papūgų, bet nė vienas nesugrįžo. 

— Ne,— sako jaunikaitis— aš ne bailys, kad sukčiau atga- 
lios ir atsisakyčiau, ką sumanęs. Tik parodyk, kurlink eiti. 

— Neik! — supyko senė.— Tik veltui pražūsi! 

— Ne,— spyrėsi jaunikaitis— dabar jau manęs niekas ne- 
sulaikys! — Ir vėl jis paprašė senės parodyti kelią. 

— Apeik iš dešinės krištolinį kalną ir keliauk toliau — tarė 
ji. 

Jaunikaitis ėjo tenai, kur jam parodė senė, ir priėjo nuosta- 
bią vietelę. Dideliame sode jis pamatė galybę gražių akmeninių 
statulų. Staiga išgirdo švelnius ir malonius balsus: 

— Sesute! 

— Ką, mieloji? 

— Šis neapdairus jaunikaitis juk irgi mūsų atėjo! 

— Tegu jis suakmenėja iki kelių! 

Jaunikaitis tuoj pajuto, kad jo kojos iki kelių suakmenėjo. 

Tuomet paslaptingosios būtybės vėl prabilo: | 

— Sesute! 

— Ką, mieloji? 

— Juk jis nori mus sugauti? 

— Tegu jis suakmenėja iki juosmens! 

Ir jaunikaitis iki pat juosmens pavirto akmeniu. 

— Sesute! — vėl pasigirdo balsas. 

— Ką, mieloji? 

— Šis jaunikaitis nori mus patupdyti į narvelį ir atiducti 
vergijon savo seseriai! 

— Tegu jis suakmenėja visas! 

Mergelė laukė brolio savaitę, laukė dvi savaites, mėnuo pra- 
ėjo, o nuo jo nebuvo jokios žinelės. Ji labai nusiminė ir ėmė 
žiūrėti į stebuklingą veidrodį. Staiga mato: jos brolis stovi suak- 
menėjęs puikiame sode tarp akmeninių statulų. Ji sudejavo iš 
skausmo, ėmė daužyti rankomis sau veidą, bet paskui atsitokėjo, 
su stebuklingo veidrodžio pagalba sužinojo kelią į tą sodą, apsi- 
rengė vyriškais drabužiais ir iškeliavo. Ėjo ji, ėjo ir priėjo kriš- 
tolinį kalną. 

— Dukrele,— tarė jai senė, įdėmiai žiūrėdama į akis, — kam 
tu apsivilkai vyriškus drabužius ir kur keliauji? 

Ašaros ėmė byrėti mergelės skruostais, švelniais kaip rožių 
lapeliai, ir papasakojo ji senei, kad jos brolis akmeniu pavers- 
tas. 

Senė kiek pagalvojo ir tarė: 

14 Apeisi iš dešinės štai tą kalną ir nueisi tenai, kur gyvena 
papūgos. Prie sodo neik arti — irgi suakmenėsi. Atsistok nuoša- 
liau ir kaip gali garsiau šauk brolį vardu. Tada tavo troškimai 
išsipildys. 

Mergelė toliau keliavo. Ji priėjo sodą ir garsiai ėmė šaukti 
brolį vardu, taip garsiai, kad viskas aplink sudrebėjo. Staiga vi- 
sos akmeninės statulos atgijo, prakalbo ir puolė prie papūgų 
lizdo. Kiekviena šaukė: „Jos mano“, ir stumdydamosi kišo ran- 
kas artyn prie papūgų. 

— Sesute! 

— Ką, mieloji? 

— Šauksmas tos mergelės su vyriškais drabužiais išsklaidė 
mūsų burtus ir atgaivino mūsų aukas! 

— Dabar jau mes negalėsime jų vėl paversti akmenimis! 


— Ką bedarysi, teks nusilenkti tai mergelei! 

— Taip, niekas kitas neturi į mus teisės. 

Kai visi norintieji sugauti papūgas išgirdo jų žodžius, nusi- 
lenkė savo likimui, apsidžiaugė atgiję ir iškeliavo namolei. O 
mergelė pasiėmė papūgas ir drauge su broliu patraukė namų 
linkui. 

Tuo tarpu padišachas pasiilgo jaunikaičio ir visur jo ieškojo. 
Sužinojęs, kad šis parsirado, padišachas tuojau pasiuntė žmogų 
jo pakviesti, ir kai jaunikaitis atėjo, ėmė klausinėti, kur taip 
ilgai buvęs. Jaunikaitis apsakė, kas jam buvo nutikę. 

— O argi tu turi seserį? — nustebo padišachas ir liepė ry- 
tojaus dieną ateiti su seseria ir tėvu. 

Rytojaus dieną, kai piemuo su dukteria ir sūnumi taisėsi eiti 
pas padišachą, staiga prašneko papūgos: 

— Sesute! 

— Ką, mielojiė | 

— Dabar padišacho rūmuose dedasi keisti dalykai. Reikia 
pažiūrėti į stebuklingą veidrodį. 

Piemuo su sūnumi ir dukteria tuoj pažvelgė į veidrodį. Ma- 
to: trys padišacho žmonos pila nuodus ant pataisytų valgymų, 
ant cukraus ir saldumynų, arbaton ir ant vaisių, ant kilimų ir 
patiesalų. 

Nuo vartų iki pat rūmų buvo patiesti kilimai. Piemuo ant 
kilimų nestojo, o ėjo šalimais, sūnus ir duktė sekė paskui jį. 

Rūmuose pasieniais vienas ant kito buvo pritiesta šilkinių, 
brokatinių ir aksominių patiesalų. Svečiai ant jų nesėdo, o at- 

sisėdo ant paprasto kilimo prie durų. Atnešė įvairių gardžių val- 
gymų. Svečiai į juos net nepažvelgė. 

O padišachas pamatė mergelę, ir ji jam krito į širdį. Jis akių 
negalėjo atitraukti nuo gražaus jos veidelio ir todėl nieko ne- 
pastebėjo. Kai svečiai pakilo eiti namo, padišachas sustabdė juos 
"sakydamas: 

— Ne, jūs niekur neišeisite! Mergelę aš imsiu už žmoną. 
Tuoj liepsiu iškelti didelę puotą ir pakviesti svečių iš visų pa- 
saulio kraštų. 

Tuomet piemuo turėjo pasakyti visą teisybę. 

— O didysis padišache! — tarė jis.— Štai tavo sūnus, o štai 
tavo duktė! Tu tada patikėjai, kad tavo žmona pagimdė kačiu- 
ką ir šuniuką. Kur matyta, kad moteriškė gimdytų kačiukus ir 
šuniukus! 

Padišachas klausėsi piemens net išsižiojęs iš nustebimo. Pas- 
kui jis liepė suimti ir atvesti jo žmonas. Žmonos, drebėdamos iš 
baimės, prisipažino kaltos. 

Padišacho įsakymu jo vaikų motiną drauge su dešiniosios 
rankos viziriu, kurie merdėjo šaltame ir tamsiame kalėjime, pa- 
leido. ir atvedė pas valdovą. Paskui padišachas nubaudė kaltuo- 
sius ir tarė: 

— Mūsų mylimieji vaikai atsirado! Tegu atveda tą, kuri Ža- 
dėjo išausti kilimą ir užkloti visą žemę. Tegu atveda ir tą, kuri 
norėjo išvirti visiems žmonėms plovo. Tegu ateina ir privalgy- 
dina visus žmones iki soties! 

Buvo iškelta didelė puota, suruošta prabangi šventė. Mes Ir- 
gi ten buvome, ant kilimo sėdėjome, plovą valgėme, viską re- 
gėjome, viskuo grožėjomės. 


ABRIKOSO KAULIUKAS 


Gyveno kadaise berniukas, vardu Bachramas. Išėjo jis kartą 
į gatvę ir rado abrikoso kauliuką. Nunešė motinai ir sako: 

— Motule, šitą kauliuką aš sutrėkšiu, o branduolį suvalgy- 
siu. 

Motina sako jam: 

— Tu geriau įkišk jį į žemę, išlįs diegelis, tu jį žiūrėsi, už- 
augs didelis medis, ims duoti vaisių, valgysi tu juos ir skonė- 
sies. = 

Bachramas paklausė motinos ir pasodino kauliuką. Paskui pa- 
laistė ir sako: 


161 


lt ladžikų pašako- 


— Abrikoso kauleli! Jei tu, kai aš vėl ateisiu, nebūsi išlei- 
dęs diegelio, tai iškasiu tave iš žemės, sutrėkšiu ir suvalgysiu. 

Po kelių dienų Bachramas eina pažiūrėti, ar neišdygo kas. 
Nueina ir mato: jau diegelis sulig geru sprindžiu. Apžiūrėjo 
diegelį, nuėjo pas motiną ir sako: 

— Iš kauliuko užaugo diegelis, aš jį nupjausiu, pasidarysiu 
lazdelę ir Žaisiu čižiką. 

— Nepjauk,— sako motina,— 0 geriau palaistyk, užaugs me- 
delis, vaisių duos. 

Bachramas nuėjo, palaistė diegelį ir sako: 

— Ei diegeli, jeigu kitą kartą, kai ateisiu, tu nebūsi užau- 
gęs didelis medis, tai išrausiu tave su šaknimis ir nųmesiu| 

Po kurio laiko Bachramas vėl eina pažiūrėti, kaip auga jo 
diegelis. Nueina ir mato: stovi didelis medis su vešliais lapais. 
Jis palaistė medį ir sako: 

— Ei medi! Jeigu kitą kartą, kai ateisiu, nerasiu tavęs apli- 
pusio vaisiais, tai nupjausiu, priskaldysiu iš tavęs malkų, par- 
nešiu namo, 0 Mano motina jas sudegins. 

Po kurio laiko Bachramas vėl eina pažiūrėti medžio. Nueina 
ir mato: šakos lūžta nuo vaisių. Berniukas nudžiugo, įlipo į medį 
ir pradėjo valgyti vaisius. 

O tuo tarpu viena burtininkė pasivertė nerege sene ir Su 
maišu ant pečių ir kriukiu rankoje atėjo prie to medžio. Sustojo 
ji po medžiu ir galvoja: ,Nugalabysiu tą berniuką, pasigrobsiu 
medį ir valgysiu abrikosus." 

Pagalvojo taip burtininkė ir sako Bachramui: 

— Vaikuti, aš atėjau iš toli, mano gerklė išdžiūvo, duok man 
porą abrikosų. 

Berniukas priskynė daug abrikosų ir numetė senei: 

— Štai, senele, imk ir valgyk! 

— Oi vaikeli — sako burtininkė — aš juk sena, mano akys 
nemato, tu įdėk man abrikosą į rankas. 

Bachramas išlipo iš medžio, surinko abrikosus ir, kai tik davė 
juos burtininkei, ši čiupo jam už rankos, įkišo į maišą ir užsi- 
metė ant pečių. Parėjo burtininkė namo, pastatė maišą į kam- 
pą, pripylė į katilą aliejaus ir ėmė kurti ugnį. O kol ji ją kūrė, 
Bachramas praplėšė maišą ir išlindo. Paskui išbėgo laukan ir įsi- 
lipo į tuopos viršūnę. Senė pagraibė po maišą, ogi berniuko ja- 
me nėra. Visur ieškojo, bet Bachramo niekur nerado. 

Tuomet jį pradėjo šaukti: 

— Vaikeli! Kur tu? 

— Aš čial| 

— Kaipgi tu, berneli, įsikorei taip aukštai! — klausia burti- 
ninkė. 

— Aš įkaitinau geležinę lopetą, atsisėdau ant jos ir užlėkiau 
ant medžio, — sako Bachramas. 

Senė įsikaitino geležinę lopetą, atsisėdo ant jos, apdegė ir 
numirė. 

Taip gudrusis Bachramas išsigelbėjo nuo burtininkės ir savo 
medelį išgelbėjo. Kaip motina jam sakė, taip ir buvo: jis už- 
augino medį ir gardžiuodamasis valgė skanius abrikosus. 


GALIŪNAS ERADŽAS 


Senų senovėje gyveno akmentašys, vardu Safaras. Jis tašė 
malūnams girnas, kolonas rūmams ir pilims. Kartą jo šalį už- 
puolė kraugeriai divai. Akmentašys, kaip ir visi, išėjo į karą, 
ilgai ir atkakliai kovėsi su divais ir galop pateko jiems į ne- 
laisvę. 

Prabėgo keleri metai. Apie jį nebuvo jokios žinios. Akmen- 
tašio sūnus Eradžas, kai tėvas pateko į nelaisvę, buvo dar tik 
metų. Jis taip ir augo be tėvo globos. Eradžas nuo mažų dienų 
buvo drąsus ir protingas berniukas, ir visi aplinkui gėrėjosi jo 
sumanumu ir gražiu elgesiu. Motina atidavė jį mokyklon. Era- 
džas ir mokykloje visur buvo pirmas. Draugai jį mylėjo, o jis 
padėdavo jiems kaip galėdamas. 

Pagaliau Eradžui sukako šešiolika metų. Jis buvo tvirto su- 
dėjimo, augalotas ir labai stiprus. Kartą vasarą visas kaimas 
šventė Naujuosius metus. Žmonės apsitaisė gražiausiais spalvin- 
gais drabužiais ir rinkosi ten, kur visuomet rinkdavosi per šven- 
tes, kaimo gale, plačioje pievoje. Žiūrėjo ožių grumtynių, žaidė 
raiti kamuolį, ėjo imtynių. Muzikantai, pasakininkai, pokštinin- 
kai rodė savo gebėjimus. Eradžas linksminosi su savo vienme- 
čiais, ėjo Žaidynių, stojo rungčių. Jis pasirodė visų vikriausias, 
ir žmonės jį nepaprastai gyrė. Kai prasidėjo šaudymas į taikinį, 
daug jaunikaičių laidė strėles į žiedą, bet tik Eradžas ir dar du 
bernaičiai pataikė į patį jo vidurį. 


— Juokų darbas! — sako Eradžas.— (Geras šaulys gali pa- 
leisti tris strėles taip, kad viena pataikytų į kitą. 
— Jeigu taip, tai rodyk, ką gali! — sako jam žmonės, 


Eradžas paėmė lanką ir strėles, išmetė priekin kairę koją, 
truputį atsilošė ir šovė į medį. Paskui paleido antrą strėlę, ir ant- 

roji įsmigo į pirmosios drūtgalį, o trečioji — į antrosios. Visi su- 
sižavėję ėmė šaukti. | 

Antrą šventės dieną Eradžas žaidė karą. Jis padalijo jauni- 
kaičius ir bernaičius į du būrius, vienus pavadino priešais, o 
antrus — gynėjais. Tame žaidime Eradžas parodė pulkininko 
gabumų. 

Trečią šventės dieną iš aplinkinių kaimų susirinko garsūs 
imtynininkai -— pachlavonai. Eradžas ir jo draugai stojo su jais 
grumtis. Sutūtavo karnajai, pragydo fleitos, sudundėjo būgnai, 
ir imtynės prasidėjo. Eradžo kaimo imtynininkai rungėsi su kitų 
kaimų stipruoliais. Visi Eradžo kaimynai buvo nugalėti. Tuomet 
rungtis stojo Eradžas. Kitų kaimų stipruoliai, pamatę šešiolik- 
metį jaunikaitį, atsisakė su juo imtis. 

— Tu dar mažas, tau tik su vaikiščiais žaisti! 

— Mažas ar nemažas, kokia tau bėda. Nagi pasirodyk, ką 
gali! — sako Eradžas ir, pastvėręs stipruoliui už rankų, taip jį 
patraukė į save, kad tas pralėkė pro šalį kelis žingsnius. Stip- 
ruolis suprato, kad kova bus rimta, ir sutiko grumtis. Eradžas 
paėmė jam už kaklo, prilenkė prie žemės, paskui permetė per 
save ir paguldė ant menčių. Visi ėmė ploti, užgrojo karnajai ir 
fleitos. Vakare, kai šventė pasibaigė, daugelis kaimo gyventojų, 
jų tarpe ir garbingi seniai, ėjo pas Eradžą ir sveikino. 

— Tūkstantį kartų dėkojame tavo tėvui, — kalbėjo jie — kad 
tu toks narsus vyras. 

Išgirdo Eradžas padėkas savo tėvui ir pirmą kartą tikrai su- 
simąstė. ,,Mano tėvas priešų rankose, o aš čia gyvenu be jokių 
rūpesčių!“ — mąsto jis. Gražus jo veidas nubalo, akys paraudo 
lyg tulpės, ir ėjo namo jis sutrikęs, rūstus ir nuliūdęs. 

Motina pasitiko jį linksma, meiliai šypsodama. Bet Eradžas, 
nesakydamas nė žodžio, nuėjo į vidų, atsisėdo kampan ir susi- 
mąstė. Jo motina tuoj suprato, ko jis toks liūdnas, apkabino, pa- 
bučiavo į kaktą ir tarė: 

— Eradžai, laime mano! Kas atsitiko, kodėl per šventę, kai 
visi džiaugiasi, tu sielvartauji? Sakyk, kas tau yra? 

— Kas atsitiko? — tarė Eradžas.— Kas yra? Miela motule, 
jeigu tu šiandien būtumei buvusi pievoje už kaimo ir mačiusi 
mano narsumą, o paskui girdėjusi, kaip mane visi aukštino, tu 
būtum dar labiau susisielojusi, negu aš. 

Ir Eradžas apsakė jai viską. Eradžo pasakojimas labai nuliū- 
dino motiną, ir nusiminusi ji prabilo: 

— Brangus mano sūneli! Neliūdėk, ateis laikas, tavo tėvas 
sugrįš. 

Išgirdęs žodį „tėvas“, Eradžas sunkiai atsiduso ir tarė: 

— Kaipgi jis sugrįš? Argi gali jis pats išsivaduoti iš nelais- 
vėsė Kaip gyvas aš nemačiau tėvo ir beveik nieko apie jį ne- 
žinau, 0 tu mane guodi tuščiais pažadais! 

Ką darys motina, turėjo Eradžui papasakoti, koks likimas iš- 
tiko jo tėvą. 

— Sūneli, tavo tėvas buvo amatininkas — pradėjo ji — ir 
taikos metu garsėjo kaip nagingas akmentašys. Kartą mūsų šalį 
užpuolė kraugeriai divai. Tavo tėvas išėjo į karą ir narsiai su 
jais kovėsi. Iš pradžių šį tą nugirsdavau apie jo žygdarbius, o 
paskui ėmiau nebegauti nė žinelės. Sako, divai jį paėmė į ne- 
laisvę. 

Išgirdęs žodį „,„divai“, Eradžas klausia motinos: 

— Motule, ar divus galima įveikti? 

Motina sako: 

— Girdėjau, kad divai — pikti ir negailestingi. Jų akys di- 
džiulės, ausys kaip jaučių, šnervės kaip požemio urvai, burnos 
kaip prarajos. Kai tik pamato žmogų, tuojau nutveria ir nešasi 
į savo būstą nelaisvėn. Jie neduoda ramybės mūsų šalies žmo- 
nėms. O gyvena jie saloje, kuri iš visų pusių apsupta vandens, 
nei prieisi, nei privažiuosi. Divai landžioja iš savo urvų ir pul- 
dinėja taikius žmones, plėšia juos ir žudo, o ką gyvą nutveria, 
į nelaisvę išsiveda. 

Visą naktį sapnavo Eradžas, kad jis kaunasi su divais. Čia jis 
blaškosi liepsnos apimtoje stepėje, čia jis kyla į orą, įsikibęs į 
Simurgą, čia stveria divui už sprando ir grumiasi su juo, čia sa- 
ve mato urve, čia kalno viršūnėje, čia vėl skraido po- erdvę. 

Išaušo rytas. Eradžas nubudo, bet negalėjo pamiršti tėvo, 
kenčiančio divų nelaisvėje. Jis nutarė stoti į kovą ir išvaduoti 
tėvą. Taip nusprendęs, pakilo iš lovos, pasiėmė kardą, prisika- 
bino prie juostos ir tarė motinai: 


— Iškeliauju. 
Motina ir kaimynai pamanė, kad Eradžas eina medžioklėn. 
— Lik sveikas, greičiau pargrįžk! — tarė jie— Manome, kad 


ilgai nemedžiosi, greitai namo parkeliausi. 

Eradžas nusijuokė, pabučiavo motiną, šoko ant žirgo ir nu- 
lėkė į stepę. 

Kelias dienas ir naktis jojo jis per kalnus ir stepes. Pagaliau 
pavargo, nulipo nuo žirgo prie šaltinio ir atsisėdo pailsėti. Jis 
sėdėjo, paskendęs mintyse, ir staiga mato: tolumoje, kalno šlai- 
te, sėdi žmogus. Eradžas pakilo ir nuėjo prie jo. Bet žmogus net 

nepažvelgė į Eradžą. Jis kažką skaitė. Eradžas mandagiai jį pa- 
sveikino. Žmogus pakėlė galvą, atsakė į pasveikinimą ir tarė: 
„Sėskis!“ ir vėl skaitė toliau. Po kurio laiko jis vėl pakėlė gal- 
vą, pažvelgė į Eradžą ir paklausė: 

— Iš kur tu atėjai ir kurlink keliauji? 

— Aš esu klajūnas, einu per pasaulį — sako Eradžas— ir 
noriu žinoti, ką tu čia veiki. 

— Aš noriu išrauti su šaknimis piktą divų valdžią — sako 
žmogus. 

Išgirdęs tokius žodžius, Eradžas pagalvojo: „Šis žmogus gali 
parodyti man kelią ir ateiti pagalbon.“ 

— Aš irgi einu kovoti su divais— sako Eradžas. 

— Vadinasi, mudu esame bičiuliai,-- sako žmogus.— Aš tau 
parodysiu kelią pas divus. Bet tu turi, kad ir kas benutiktų, būti 
narsus ir kovoti už teisybę. Kitaip divų nenugalėsi! 

Eradžas pritariamai linktelėjo galvą, o tasai žmogus paėmė 
savo kardą, padavė Eradžui ir sako: 

— Čia ne paprastas kardas, o stebuklingas. Kokią tik geležį 
ar plieną kirsi, kiaurai pereis. Žaizdos nuo to kardo nė jokiais 
vaistais neužgydysi. O jeigu jis paklius į priešo rankas, nė agur- 
ko juo neperkirsi. Imk ir šį ritinėlį Jame rasi parašyta, kaip 
kiekvieną nelaimę įveikti. 

Eradžas pažvelgė į ritinėlį. Jame nieko nebuvo parašyta. Jis 
nustebo, bet nieko nepasakė. 

— Jame surašyta viskas, kas tik tau bus reikalinga, bet per- 
skaityti galėsi tik ir tik tada, kai prireiks, — dar pridūrė žmo- 
gus. 

Eradžas atsisveikino su juo, užšoko ant žirgo ir nušuoliavo 
tenai, kur tas Žmogus parodė. Paryčiu jis pasiekė kalno papėdę. 
Ant kalno pamatė didelę juodą pilį, o aplink ją tūkstančius 
karių su vėliavomis. Eradžas prijojo arčiau ir laukė, kas bus 
toliau. Kai skaisti saulė nutvieskė žemę, nuo kariuomenės pu- 
sės pasigirdo karnajų skardenimas ir būgnų dundesys. Tučtuojau 
juodosios pilies vartai atsivėrė, ir tūkstančiai siaubingų pabaisų, 
pūsdamos karnajus, puolė jas apsupusius karius. Jų karnajai 
riaumojo tarsi žvėrys. Eradžo žirgas, nusigandęs to riaumojimo, 
metėsi į šalį, ir raitelis vos vos jį sutūrėjo. 

Kai Eradžas prijojo arčiau, jis geriau pamatė išlėkusias iš 
pilies pabaisas ir prisiminė, ką motina jam pasakojo apie divus. 
Ten tikriausiai ir būsią jie. 

Tuo tarpu iš pilį apgulusios kariuomenės divų pasitikti nu- 
skubėjo augalotas gražus karys. Jis nuo galvos iki kojų buvo 

apsidaręs šarvais, su šalmu ant galvos. Su arkanu ir lanku ant 
peties, su ietimi ir kardu rankoje jis sustabdė žirgą ir ėmė kvies- 
ti divus stoti į kovą vienas prieš vieną. 

Išjojo drambliu vienas divas. Jam ant galvos vietoj šalmo 
buvo girnapusė, ir laikė jis rankoje nepaprasto sunkumo kuoką, 
jos storgalys buvo kaip jaučio galva. Pabaisa taip užriaumojo, 
kad visi žirgai išsigandę pašoko, net žemė sudrebėjo. 

Jaunasis karys, priešais save pamatęs divą, nelyginant kalną, 
drąsiai pavarė žirgą jo link. Divas irgi pavarė savo dramblį, 
skydu atrėmė kario kalavijo smūgį ir taip nirtulingai smogė jam 
kuoka per galvą, kad net žirgo nugara po raiteliu įlinko ir nuo 
trenksmo kalnai sudrebėjo. Tuoj nuo kariuomenės pusės atvedė 
jaunikaičiui kitą žirgą. Karys tuoj užšoko ant jo ir taip smogė 
divui per dešinį petį kardu dešimties gazų ilgumo, jog kardas 
išlindo pro kairį šoną ir divą perkirto pusiau. Divas kaip kalnas 
griuvo žemėn. Paskui jaunasis karys vienu kirčiu dar paklojo 
kelis divus, išėjusius su juo grumtis. Staiga iš divų tarpo iš- 
jojo Chengil-divas, kelių divų augumo, ir puolė jaunikaitį, ar- 
kanu išplėšė iš balno, surišo ir nusigabeno į pilį, o pats vėl iš- 
jojo į mūšio lauką. Dar daug galiūnų, kilusių prieš divus, buvo 
paimtų arba nukautų. Tuomet Eradžas neiškentęs supliekė savo 
žirgą rimbu, ir šis vienu šuoliu peršoko Chengil-divui per galvą. 
Nei divai, nei žmonės dar nebuvo matę tokio vikrumo. Eradžas 
keturis kartus apjojo aplink divą, sustojo priešais ir tarė: 

— Seniai norėjau tau atkeršyti, gerai, kad šiandien susiti- 
kom! 

Chengil-divas nusijuokė ir pasakė: 

— Jeigu tu būtum karys, tai nešiotum šalmą ir šarvus. 

Tada Eradžas tarė: 

— Ko man reikia, turi tu, ir greitai atiteks man. 

Divas įtūžo ir jį puolė ietimi. Eradžas ištraukė jam iš rankų 
ietį ir nusviedė į šalį. Šį kartą divas taip trenkė į žeme savo 
kuoka, ir, jeigu būtų pataikęs į kalną, šis būtų į šimtą skeveld- 
rų subyrėjęs. 

— Dabar mano eilė! — sušuko Eradžas ir taip pavarė žirgą, 
kad priekinės jo kanopos atsimušė divo drambliui į nugarą. Tren- 
kė jis Chengil-divui stebuklinguoju kardu, tas krito žemėn ir 
claugiau nebepakilo. 

Tai pamatę, kovotojai, ėję prieš divus, iš džiaugsmo ėmė 
mušti būgnus ir puolė dar likusius gyvus divus. Vienus tuojau 
nukovė, kitus paėmė į nelaisvę. Dabar beliko tik užimti pabai- 
sų pilį ir galutinai jas pribaigti. 

Karo vadas, narsusis Firuzis, davė įsakymą: „Pulti pilį!“ Ir 
narsuoliai puolė pirmyn. 

Bet staiga nuo aukštų juodų pilies sienų pasipylė kruša ak- 
menų, ėmė kristi ugninis lietus, ir žmonės negalėjo prisiartinti 
prie pilies. Nuo juodų dūmų pasidarė tamsu, kariai nematė vie- 
nas kito, ir jų gretos susvyravo. 

Eradžas nusigavo ligi pilies, bet toliau eiti negalėjo: ugnis 
ir akmenys pastojo jam kelią. Staiga jis prisiminė ritinėlį, išsi- 
traukė jį iš krepšio ir išvyniojo. Ten buvo parašyta: „Eradžai! 
Paimk penkis jaunus narsuolius ir apeik pilį iš kitos pusės. Ten 
jūs rasite ugnimi alsuojantį divą. Prisėlinkite prie jo iš užpaka- 
lio ir jį suriškite, bet neleiskite, kad jis jus pamatytų!“ Tuč- 
tuojau Eradžas pasišaukė penkis karius, apėjo su jais pilį iš ant- 
ros pusės ir surišo ugnimi alsuojantį divą. Staiga sutvisko žai- 
bai, sutrinksėjo perkūnas, atbalsiais nusirisdamas per kalnus, ir 
pasipylė liūtis. 

Įsiveržė kariai į divų pilį. Eradžas su keliais jaunikaičiais 
puolė vaduoti belaisvių, uždarytų pilies požemiuose. Jaunikai- 
čiai išlaužė požemio velkes ir įėjo į kalėjimą. Tenai išbalę, iš- 
kankinti belaisviai beviltiškai laukė mirties. Išvydę žmones, jie 
pravirko iš džiaugsmo ir puolė prie jų. Eradžas nužvelgė be- 
laisvius, bet jis nebuvo matęs tėvo, todėl negalėjo jo pažinti. 
Jis pažiūrėjo kairėn ir pamatė besisukantį geležinį narvą. Jame 
sėdėjo gražus jaunikaitis: čia jis pavirsdavo akmenine statula, 
čia vėl žmogumi. Eradžas su kitais galiūnais puolė prie narvo, 
bet jie staiga buvo atblokšti atgal. 

Eradžas suprato, kad dar vienas divas liko gyvas ir kad šis 
narvas jo burtų valdžioje. Jis atgabeno į požemį ugnimi alsuo- 
jantį divą ir jį paklausė, kaip sudaužyti narvą. 

— Po šiuo narvu tupi liūtas, jeigu jį apakintum, narvas su- 
stotų, o burtininkas žūtų, — pasakė divas. 

Eradžas palindo po narvu ir išvydo liūtą, baisesnį už drako- 
ną. Pamatęs narsuolį su kardu rankoje, liūtas taip sumaurojo, 
kad Eradžas atšoko per tris žingsnius, bet atsitokėjęs vėl puolė“ 
artyn, pakėlė kardą ir taip žiebė per galvą divui, pasivertusiam 
liūtu, kad šis tuoj parkrito ir užmerkė akis. Staiga narvas su- 
stojo sukęsis, ir Eradžas išvadavo tą jaunikaitį. Juodu abu drau- 
ge ėmė vaikštinėti po juodąją divų pilį, ir Eradžas pamatė vieną 
labai iškankintą žmogų. Eradžas jį išnešė į tyrą orą, prieš šiltą 
saulę. Netrukus nelaimingasis atsimerkė, ėmė giliai alsuoti ir pa- 
galiau pasisakė Eradžui savo vardą. Visi sužinojo, kad čia ir 
yra garsusis akmentašys, narsiai kovęsis su divais ir pagaliau 

patekęs į jų nagus. Dabar jis vėl buvo laisvas ir galėjo tarnauti 
žmonėms auksinėmis savo rankomis. 

Šitaip drąsusis Eradžas nugalavo klastinguosius divus ir savo 
tėvą nuo mirties išgelbėjo. Juodu parkeliavo į gimtinę, o Eradžo 
motina negalėjo atsidžiaugti tokia laime. Taip Eradžias pasiekė, 
ko norėjo. 


GALIUNAS SALIMAS 


Neatmenamais laikais gyveno padišachas ir valdė jis visas 
septynias pasaulio šalis. Susišaukė kartą savo vizirius ir sako: 

— Suraskite man žmoną, kad ji būtų gražiausia už visas ki- 
tas pasaulyje! 

Viziriai tarė: ,„Gerai, surasimę“, ir iškeliavo kiekvienas vis 
į kitą pusę. Vaikščiojo jie, vaikščiojo, ieškojo ieškojo, visą pa- 
saulį apėjo, bet tinkamos nuotakos taip ir.nesurado. Padišachas 
nusiminė ir išjojo medžioklėn. Kelias dienas jis medžiojo ir pa- 
galiau viename kišlake pamatė būrelį žvirblių, tupinčių ant tvo- 
ros. Jis sumanė pagauti juos ir iš arčiau pasižiūrėti ir paleido 
savo medžioklinį sakalą. Sakalas ėmė vytis žvirblius, perskrido 
per tvorą ir įlėkė į vieno namo kiemą. Padišachas atidarė var- 
tus, pažvelgė kieman ir mato: išbėgo graži mergelė ir gaudo 
sakalą. Tik pažvelgė padišachas ir tuoj pamilo. Net nepažiūrė- 
jęs į savo sakalą, jis apgręžė žirgą ir nušuoliavo į rūmus, Tenai 
padišachas tuojau pasišaukė vizirius ir tarė jiems: 

— Netoli nuo čia gyvena kišlake graži mergelė, eikite pirš- 
lėmis, aš vesiu ją! 

(0) toji mergelė buvo piemens duktė. Kai viziriai atėjo, pie- 
muo juos priėmė kaip pridera ir gerai pavaišino. Jau buvo 
naktis, kai dešiniosios rankos viziris tarė piemeniui: 

— Klausyk, bičiuli, tu nė nepaklausei, iš kur mes ir kurlink 
keliaujame. 

Piemuo jam sako: 

— Aš maniau, kad jūs atėjote pas mane svečiuosna, o jėigu 
ne, tai sakykite, iš kur jūs ir kurlink keliaujate? 

— Mes iš tiesų pas tave atėjome,— sako dešiniosios rankos 
viziris, — bet ne šiaip sau, svečiuosna, o piršlėmis. Mus čia at- 
siuntė padišachas, jis nori būti tavo žentas, o tu jam neatsa- 
kyk. 

Piemuo pagalvojo: „Juk jis visagalis septynių pasaulio šalių 
valdovas, 0 aš paprastas piemuo, jeigu sutiksiu — jis ves mano 

dukterį, jeigu ne — jis vis tiek ją ves, geriau bus iš karto davus 
sutikimą.“ 

Padišachas iškėlė puotą, visose septyniose savo šalyse žmo- 
nės septynias dienas ir septynias naktis valgė, gėrė, linksminosi. 
Paskui padišachas vedė tą mergelę. Nepaprastas jos gražumas 
vis labiau vergė jo širdį, ir jis negalėjo nė valandėlės atsitraukti 
nuo jos. 

Praėjo kelios dienos, kelios savaitės, keli mėnesiai, ir padi- 
šacho žmona susilaukė sūnaus, o vyras ją mylėjo kaip mylėjęs. 
Galų gale įžymūs tos šalies žmonės atėjo pas padišachą ir pa- 
klausė jį, kodėl jis paliovė rūpinęsis šalies valdymu. 

— Aš daugiau nevaldysiu! — tarė padišachas.— Kol užaugs 
mano sūnus, tegu šalį valdo dešiniosios rankos viziris. Užaugs 
mano sūnus, tada jis vietoj manęs bus padišachas. 

Padišachas pakilo, susirinko savo mantą ir iškeliavo drauge 
su žmona. O kūdikį auginti paėmė viziris. Vaikas greitai augo: 
per dieną pasistiebdavo kaip per dvi dienas, per dvi — kaip 
per keturias, per savaitę — kaip per keturias savaites, per mė- 
nesį — kaip per keturis mėnesius. Viziris pamatė, kad padiša- 
cho sūnus taip greitai auga, jog netrukus gali užimti sostą, ir 
nusprendė juo atsikratyti. Viziris pasišaukė vieną senę ir pa- 
klausė, ką jam daryti. Ir juodu sugalvojo. 

Atsisėdo senė verpti į tą vietą, kur paprastai žaisdavo padi- 
šacho sūnus. Tasai atbėgo ir pradėjo stumdyti kauliukus. Be- 
žaisdamas netyčia paleido iš rankų blokštą ir pataikė senei į 
verpstę, toji ėmė ir suskilo. 

— Ei tu, nevėkša našlaiti, man verpstę sudaužei! — sušuko 
senė, dėdamasi labai supykusi. 

— Senele— nustebo Salimas,— kodėl tu sakai, kad aš naš- 
laitis? Mano tėvas juk gyvas, jis valdo šalį, jis visų septynių 
pasaulio šalių padišachas. 

Tuomet senė tarė: 

— Paikas berniūkšti, jis tau ne tėvas, o tavo tėvo viziris. 
Tavo tėvas su motina iškeliavo nežinia kur, niekas jų nė ne- 
ieško! Jeigu netiki, eik ir paklausk vizirio. 

Salimas tučtuojau nubėgo pas vizirį ir sako jam: 

— Sakyk teisybę: tu mano tėvas ar ne? 

— Ne, ne aš tau tėvas, — sako viziris — tavo tėvas iške- 
liavo nežinia kur, jeigu tu nori pamatyti tėvą ir motiną, eik jų 
ieškoti. 

— Žinoma, aš noriu juos pamatyti, — sako Salimas. Jis tuo- 
jau susiruošė ir iškeliavo. Ėjo jis, ėjo ir staiga sutiko galiūną. 

Tasai galiūnas laiko rankose septynias malūno girnas ir mėto 
jas iš delno į delną. Galiūnas pastojo jam kelią ir sako: 

— Kur tu eini, bernaiti? 

— O kas tu toksai ir kur eini? — klausia jo Salimas. 

— Aš vadinucsi Girnanešiu ir einu grumtis su galiūnu Sa- 
limu. 

— Aš esu galiūno Salimo brolis, jeigu tu nugalėsi mane, tai 
nugalėsi ir jį, — sako Salimas. 

Tuojau juodu stojo grumtis. Tris dienas, tris naktis grūmėsi, 
bet vienas kito įveikti negalėjo. Ketvirtą dieną Salimas kad 
griebs Girnanešį, pakėlė jį, trenkė į žemę, ištraukė jam iš už 
juostos durklą ir jau norėjo nukirsti galvą, bet šis prašneko: 

— Kas tau iš to, kad mane nužudysi? Geriau dviese keliau- 
ti, negu vienam. Kur tu liepsi, ten aš ir eisiu su tavim, ką tu 
sakysi, tą ir darysiu. Galiūnas Salimas — tai tu, niekas kitas 
manęs įveikti negali. | 

Ir abu juodu eina toliau. Eina eina ir staiga sutinka kitą ga- 
liūną. Jis benešąs dvi didžiules činaras: mėto jas iš vienos ran- 
kos į kitą lyg žaisliukus. 

— Kur einate? — klausia jų galiūnas su činaromis ranko- 
se. 

— (2 kas tu toksai ir kur eini? — klausia jo Salimas. 

-— Aš vadinuosi Činarnešiu ir einu grumtis su galiūnu Sa- 
lirmu,— sako galiūnas. 

— Galiūnas Salimas — tai ašl 

Juodu tučtuojau susikibo ir ėmė grumtis. Salimas ir šį galiū- 
ną pakėlė, trenkė į žemę, ištraukė jam iš už juostos durklą, už- 
simojo kirsti galvą, bet šis prašneko: 

— Nežudyk manęs, geriau trise keliauti negu dviese, kur tu 
eisi, ten ir aš eisiu, ką tu liepsi, tą ir darysiu. 

Salimas ir jį paleido. Dabar jie trise keliavo toliau. Ir pri- 
ėjo upę. Ant tos upės kranto galiūnas begulįs. Jis siurbė iš upės 
vandenį, ir upė seko, o paskui atgal pylė vandenį, ir upė vėl 
tvino. Salimas priėjo prie jo ir sako: 

— Kas tu toksai ir ką čia veiki? 

— Mane vadina Vandensiurbiu,— sako šis— aš čia laukiu 
galiūno Salimo. 

— Kam tau jo reikia? — klausia Salimas. 

— Noriu su juo pasigalynėti, — sako galiūnas. 

— Galiūnas Salimas — tai aš, kelkis, grumkimės. 

Salimas ir šį galiūną pakėlė, trenkė į žemę, norėjo jam nu- 
kirsti galvą, bet šis tarė: 

— Galiūne, argi tau bus geriau, jeigu tu mane nužudysi? Ves- 
kis mane su savimi, praversiu tau kada nors. 

Salimas ir jį paleido. Dabar jie keturiese keliavo toliau. Ilgai 
jie ėjo ir priėjo vieną miestą. 

— Jūs čia pasėdėkite, atsipūskite,— sako Salimas,— aš eisiu 
kokių valgymų atnešti. 

Jo bendrakeleiviai liko pailsėti, o Salimas patraukė į miestą 
ir užsuko pas valgių pardavėją. Pardavėjas virė plovą dešim- 
tyje didžiulių katilų, o keturiasdešimt storapilvių besočių sėdėjo 
aplinkui ir laukė, kada plovas bus gatavas. Salimas priėjo prie 
pardavėjo ir tarė: 

— Mes esame keturiese, štai pinigai, duok plovol 

— Ne, nel — sako pardavėjas.— Šį plovą aš verdu žymiems 
miesto žmonėms ir niekam jo duoti negaliu! 

Galiūnas, daug negalvodamas, bakstelėjo jam mažyliu pirštu, 
ir šis nulėkė kūlvirsčias. Besočiai pašoko ir puolė galiūną. Jis 
visus juos išsvaidė į šalis, atsisėdo prie plovo katilo ir ėmė val- 
gyti. Mieste tuojau pasklido gandas, kad atėjo galiūnas, kurio 
keturiasdešimt žymių žmonių. negalėjo įveikti. Miestelėnai pa- 
galvojo: „Kas čia per galiūnas? Reikia pažiūrėti", ir ėmė bėgti iš 
visų pusių jo ieškoti. Galiūnas Salimas mato — žmonės bėga 
-šen ir ten, kažko ieško, ir klausia jų: 

— Ko jūs blaškotės? Jeigu ieškote vieno žmogaus, tai čia 
aš, o jeigu kelių žmonių — tai nežinau. 

— Vieno! Vieno| Vieno galiūno ieškome! — sako žmonės. 

— Jeigu taip, — sako galiūnas, —tasai žmogus — aš. Atėjau, 
pasiūliau valgymų pardavėjui pinigų ir paprašiau plovo, bet jis 
man nedavė, aš bakstelėjau jam mažuoju piršteliu, jis pargriu- 
vo, besočiai puolė mane, aš juos išsvaidžiau. Su manim yra atė- 
ję dar trys broliai, tokie pat kaip aš. Eikite ir pasakykite savo 
padišachui: jeigu jis lieps išvirti plovo ir sočiai mus pamaitinti, 
tuomet gerai, o jeigu ne, tegu ruošia savo karius mūšiui! 

Žmonės nubėgo pas padišachą ir apsakė, ką girdėję. Tasai iš 
pradžių buvo sumanęs kariauti, bet paskui nusigando ir pasi- 
kvietė galiūnus svečiuosna. Pavaišinęs padišachas sako galiūnui 
Salimui: 

— Ei galiūne, tu man labai patinki, aš turiu gražuolę dukte- 
rį, išleisiu ją už tavęs. 

— Aš neketinu vesti — sako Salimas.— Leisk savo dukterį 
už mano brolio Girnanešio, jis ne menkesnis už mane galiūnas, 
kito tokio pasaulyje nėra. 

Padišachas sutiko, iškėlė vestuves — jos truko tris dienas ir 
tris naktis, ir išleido savo dukterį už Girnanešio. Salimas padavė 
savo draugui ir broliui ąsotį pieno ir tarė: 

— Kai pažvelgsi į šį ąsotį ir pamatysi, kad pienas pasidarė 
raudonas, žinok: mane ištiko nelaimė ir skubėk į pagalbą. 

Paskui Salimas toliau keliavo su kitais dviem savo broliais. 
Galiūnai ėjo septynias dienas ir septynias naktis ir priėjo kitą 
miestą. Kai prisiartino prie miesto vartų, Salimas tarė broliams: 

— Judu čia palaukite, o aš eisiu ko valgyti ir gerti paieš- 
koti ir paskui sugrįšiu jūsų atsivesti. 

Galiūnas įėjo į miestą, nudrožė į turgų, prisipirko daug duo- 
nos, ryžių, mėsos ir taukų, viską nunešė pas vieną senutę, pasta- 
tė kieme kelis didžiulius katilus, išvirė plovo ir paskui atsivedė 
brolius. Jie prisivalgė plovo, sėdėjo ir gėrė arbatą, tik staiga 
pasigirdo triukšmas. Salimas klausia senutę: 

— Kas čia dedasi? 

Senutė sako: 

— Vaikeli, nė neklausk, šio miesto gyventojus ištiko didelė 
nelaimė. Mieste yra baseinas, jame apsigyveno drakonas. Jis 
kasdien suryja po vieną jautį ir po vieną žmogų. Šiandien atė- 
jo eilė padišacho šeimai, ir padišachas veda į baseiną savo duk- 
terį. 

Jie pagėrė arbatos, Salimas pakilo ir nuėjo prie baseino. 
Nuėjo tenai ir mato: sėdi graži mergelė ir verkia. Galiūnas pri- 
siartino prie jos ir sako: 

— Aš esu keliauninkas, atėjau iš toli ir labai pavargau. Leisk 
man pailsėti prie šio baseino. 

— Ne, ne! — sukliko mergelė.— Netrukus iš šio baseino iš- 
lįs drakonas, jis praris ir tave, ir mane! 

— Gerai, jeigu jau praris, tai tegu ryja ir tave, ir mane,— 
tarė galiūnas, atsigulė ir padėjo galvą mergelei ant kelių.— 
Kai jis išlįs, tu mane pažadink. 

Salimas užmigo. Netrukus iš baseino išlindo drakonas. Mer- 
gelė žado neteko iš siaubo ir negalėjo galiūno pažadinti. Ji pra- 
virko, ir viena ašarėlė užkrito Salimui ant veido. Jis nubudo 
ir mato: drakonas, iškišęs iš baseino galvą, išžiojęs nasrus, jau 
taikosi juodu praryti. Pašoko galiūnas, išsitraukė didžiulį durklą 
ir smeigė drakonui tiesiai į nasrus. Drakonas prarijo durklą, o 
tas durklas sudraskė jam vidurius. Drakonas nusibaigė. Salimas 
nuvilko jį į mečetę, sugrįžo prie baseino ir tarė mergelei: 

— Keliauk sau, dabar tu esi laisva, tau negresia mirtis. 

Mergelė parėjo į rūmus. Pamatė ją tėvas ir supyko. 

— Kodėl sugrįžai? — sušuko jis.— Dabar drakonas išlįs, visą 
miestą sugriaus ir visus žŽMones praris. 

— Tėve,— sako mergelė.— Atėjo vienas galiūnas, nudobė 
drakoną ir mane išvadavo. 

Padišachas netikėjo ir nusiuntė žmones pažiūrėti. Nuėjo žmo- 
nės ir Mato: baseino kraštas kruvinas, vanduo kraujuotas ir krau- 
jo lašai nusidriekę mečetės linkui. Nuėjo jie į mečetę ir pamatė 
negyvą drakoną, begulintį kone per visą mečetės aslą. Nubėgo 
jie pas padišachą ir viską jam papasakojo. Padišachas liepė pa- 
skelbti: 

— Tasai, kas nudobė drakoną, tegu ateina pas mane! 

Susirinko daugybė žmonių. Vienas sako: „Aš nudobiau“, ki- 
tas: „Ne, aš nudobiau.“ Padišachas „iš pradžių net sutriko, bet 
paskui tarė: 

— Tasai, kas išneš drakoną iš mečetės, tas bus jį ir nudo- 
bęs. 

Daug kas puolė nešti drakono, bet nė iš vietos negalėjo pa- 
kelti. Po to niekas jau nedrįso sakyti: „Aš jį nudobiau.“ Padiša- 
chas sušaukė žmones ir klausia: 

— Ar į miestą nebuvo atėję keliauninkų? 

— Pas vieną senutę svečiuojasi jų trejetas ar ketvertas, — 
sako jam žmonės. 

— Atveskite juos! — liepia padišachas. 

Atvedė galiūnus. 

— Kas iš jūsų jį nudobė? — klausia padišachas, rodydamas 
į drakoną. 

— Aš nudobiau! — sako galiūnas Salimas. 

— Jeigu tu nudobei, išnešk jį iš čia! — sako padišachas. 

Stvėrė galiūnas drakoną ir taip jį švystelėjo, kad tas toli į 
laukus nulėkė. Visi ėmė girti ir aukštinti galiūną, o padišachas 
tarė: 

— Narsuoli, tu išgelbėjai mus nuo nelaimės, tu išgelbėjai 
mano dukterį nuo mirties, sakyk dabar, ko nori, mes viską tau 
padarysime. 

— Man nieko nereikia,— sako galiūnas. 

— Jeigu taip — tarė padišachas— imk mano dukterį, ji 
tavo. 

— Aš turiu brolį, — sako Salimas,— jis nė kiek ne blogesnis 
už mane. Jeigu nori, atiduok savo dukterį jam už žmoną. 

Padišachas iškėlė šaunias vestuves ir išleido savo dukterį už 
Činarnešio. Po vestuvių puotos galiūnas Salimas paliko ir šiam 
broliui ąsotį pieno ir drauge su Vandensiurbiu keliavo toliau. 

Juodu jojo kelias dienas ir naktis ir prijojo dar vieną mies- 
tą. Įžengę į jį, sužinojo, kad čia padišacho soste sėdi nematyto 
gražumo mergelė. Šachų ir turtuolių sūnūs daug kartų jai piršosi, 
bet ji pasakė, kad jos vyras tas bus, kas atliks kelis darbus. Jų 
atlikti dar niekas nebuvo įstengęs. Salimas pasiklausinėjo, kaip 
rasti tą mergelę. Keli žmonės jam parodė kelią. 

Galiūnai tiesiai nudrožė tenai. 

Mergelės tarnai išėjo jų pasitikti. 


— Ar pagalvojote, ateidami čionai, kas jums gresia? — pa- 
klausė jie. 
— Taip, pagalvojome! — atsakė jiems Salimas. 


Ir nuvedė tarnai juos pas mergelę. Jai pagailo Salimo ir sa- 
ko: | 

— Gražusis jaunikaiti! Tu gali žūti, pasigailėk jaunų savo 
dienų ir eik iš čionai. 

— Tu mano gyvybės nesigailėk— sako galiūnas,— kas jau 
žuvo prieš mane, tie jau bus paskutiniai. 

— Jeigu taip, — sako mergelė, — klausyk, štai tau pirmas dar- 
bas: aš turiu skraidantį žirgą, tu užsėsi ant jo raitas, į rankas 
paimsi ąsotį pieno, žirgas pakils į orą, apskries aplink aną či- 
narą tris ratus ir nusileis žemėn, o mes pažiūrėsime: jeigu nors 
lašelis pieno bus išsiliejęs, tau galvą nukirsime. 

— Gerai, atveskite žirgą! — sako galiūnas. 

Tarnai atvedė žirgą. Salimas užsėdo ant jo, paėmė į rankas 
pilną ąsotį pieno ir sušėrė žirgui rimbu. Žirgas ėmė skristi. Da- 
lis pieno tuojau išsiliejo. Pamatė tai galiūnas ir pravirko, jo 
ašaros krito į pieną, ir ąsotis vėl prisipildė. Galiūnas, atsargiai jį 
laikydamas, nulipo nuo žirgo. Pamatė mergelė, kad ąsotis pil- 
nas, ir sako: 

— Šaunus esi! Pirmą darbą tu padarei. Dabar klausyk, antrą 
užduosiu: aš turiu auksinę skrynelę, joje yra du stambūs perlai. 
Skrynelė įkrito antai į aną upę, ir niekas rasti jos negalėjo. Su- 
rask mano skrynelę ir atnešk. 

— Gerai,— sako Salimas. 

Nuėjo galiūnai prie upės. Vandensiurbis išgėrė ją, ir Salimas 
nudrožė dugnu. Ieškojo ieškojo ir pagaliau iš po didelio akmens 
ištraukė skrynelę ir nunešė ją mergelei. Ji paėmė tą skrynelę, at- 
vožė ir mato: viduje tie patys perlai! Vėl ji pagyrė galiūną ir 
paskui sako: 

— Du darbus tu padarei, dar liko du. Bet šiuos pirmMuo- 
sius tu taip gerai atlikai, kad kitų dviejų tau nereikės daryti. 
Nuo šiol aš esu tavo. 

— Ne, taip nesutinku, reikia viską padaryti iki galo. Sakyk, 
kokie tie darbai liko! 

— Aš turiu ledainę,— sako mergelė, — įeik tenai vakare ir 
išbūk iki ryto. 

— Gerai, parodyk, kur toji ledainė. — sako galiūnas. 

Mergelės tarnai nuvedė jį į ledainę. Galiūnas atidarė duris ir 
suprato, kad tokiame šaltyje nė valandėlės neiškęsi. Jis nuliūdo 
ir susimąstė. 

Tuo tarpu Girnanešys pamatė, kad pienas ąsotyje paraudo, ir 
pagalvojo: „Mano brolis pateko į bėdą!“ Ir tučtuojau iškeliavo 
ir nuėjo į tą miestą, kur buvo likęs Činarnešys. Šis jį klau- 
sia: 

— Brolau, ko tu taip susirūpinęs? 

— Pamačiau, kad pienas ąsotyje paraudo kaip kraujas. Mūsų 
brolį ištiko nelaimė! — sako Girnanešys. 

Činarnešys pažvelgė į savo ąsotį: ir jame pienas buvo pa- 
raudęs. Abudu nuskubėjo į pagalbą. Juodu dienos kelią sukorė 
per valandą, dviejų dienų kelią — per dvi valandas ir netrukus 
priėjo tą miestą, kur buvo Salimas. Ateina ir mato: jų brolis 
sėdi galvą nuleidęs ir nusiminęs. Juodu pradėjo klausinėti, kas 
nutikę, ir galiūnas viską jiems papasakojo. Činarnešys tuoj sa- 
ko: 

— Neliūdėk, šis darbas nesunkus! 

Išrovė jis keturias činaras su šaknimis ir aplink ledainę su- 
kūrė laužus. Salimas įėjo į ledainę ir joje užmigo. 

Rytą ateina mergelės tarnai ir žiūri — ledainės durys atvi- 
ros, o galiūrnas Miega ramiai. Jie labai nustebo ir apie tai pa- 
sakė mergelei. Toji nuėjo tenai, galiūną ilgai gyrė ir paskui 
uždavė paskutinį darbą: 

— Aš turiu dvidešimt maišų grūdų, tu turi juos sumalti per 
vieną naktį ir vieną dieną ir atnešti man miltus. 

Galiūnas sutiko sumalti grūdus. Atėjo Cirnanešys, paėmė grū- 
dus, sumalė juos per sutartą laiką ir atnešė miltus. Sužinojo mer- 
gelė, kad Salimas ir šį darbą padarė, ir galutinai jį pamilo. Jinai 
pakvietė jį su brožiais į savo rūmus, iškėlė šaunią puotą, o pas- 
Kui tarė: 

— O galiūne, dabar aš tavo, aš būsiu tavo žmona! 

Salimas iškėlė vestuves ir liepė paskelbti visam miestui: ,Te- 
gu tris naktis ir tris dienas niekas savo namuose valgio nesi- 
tiekia, tegu visi ateina į vestuves pas padišachą ir tenai val- 
go.“ Tris dienas ir tris naktis truko puota, o paskui Salimas iš- 

12. Tadžikų pisako- 


lvido mergelę už Vandersiurbio ir pasakė savo broliams galiū- 
nams: 

— Dabar kiekvienas eikite sau, o aš keliausiu ieškoti savo 
tėvų. 

Galiūnas atsisveikino su broliais ir iškeliavo. Ėjo jis, ėjo, 
perlipo aukštą kalną ir priėjo upę. Upė plati, o jos viduryje sa- 
lelė, o toje salelėje graži pilis. Vos tik galiūnas spėjo pagalvoti: 
„Kieno ta pilis ir kas joje gyvena?“, dangus staiga aptemo, su- 
dundėjo baisus perkūnas, nežinia iš kur priešais jį atsirado divas 
ir sako: 

— Ei žmogaus sūnau! Ar tau gyventi atsibodo? Kaip tu at- 
siradai mano buveinėje? 

— Aš tavęs ieškojau! — narsiai sako Salimas ir eina artyn 
prie divo. 

— Ko tau iš manęs reikia? — klausia divas nustebęs. 

— Tu dar negirdėjai mano vardo? — sako Salimas. 

— Aš esu visų žmonių priešas, su jais nė kiek nebendrauju, 
tai iš kur žinosiu tavo vardą? — atsako divas. 

— Jeigu taip,— sako galiūnas,— žinok: aš vadinuosi Mirtis 
divams. 

— O argi tu prieš mane atsilaikysi? — riktelėjo divas ir 
puolė galiūną. 

Septynias naktis ir septynias dienas juodu grūmėsi, aštuntą 
dieną galiūnas pakėlė divą, trenkė į žemę, akimoju papjovė ir 
jo kūną įmetė į upę. Paskui jis sėdo ant divo žirgo ir peršoko 
nuo vieno upės kranto į kitą. Arklys pataikė tiesiai į pilies kie- 
„mą. Galiūno pasitikti išėjo neregėto gražumo mergelė. 

— Jaunikaiti,— tarė ji, — juk čia divo buveinė. Jeigu paukš- 
tis Čia užskrenda, sparnus apsvyla, jeigu gyvulėlis užbėpa, kak- 
lą apdega! Kaip tu čia patekai? Gal divas tavęs nematė? O jeigu 
matė, kaip tu nuo jo išsigelbėjaiė 

— O gražuole, nusiramink, aš nudėjau divą. 

— Aš netikiu! 

— Argi nematai? Juk aš sėdžiu ant divo žirgo! Jeigu nebū- 
čiau jo nudėjęs, kaipgi jodinėčiau jo žirgu? 

Mergelė, tai išgirdusi, be galo nudžiugo, paklojo kilimą, ma- 
loniai priėmė galiūną kaip brangiausią svečią. 

Galiūnas klausia jos: 

— Gražuole, kas tu tokia ir kodėl gyveni divo buveinėje? 

— Aš esu vienos šalies padišacho duktė — sako mergelė.— 
ir buvau savo tėvų vienintelis vaikas. Jie labai mane mylėjo, 
glamonėjo ir lepino. Kartą išėjau į sodą pasivaikščioti, bet, vos 

paėjau dešimt žingsnių, pamačiau baisūną, kuris pagriebė ma- 
ne ir atsinešė čionai. Paskui supratau, kad tai buvo divas. 

— Dabar tu esi laisva! — sako galiūnas.— Aš nugabensiu 
tave tavo tėvui ir Motinai. 

Mergelė sutiko. Galiūnas pasodino ją ant žirgo užpakaly sa- 
vęs, sukirto žirgui rimbu, ir juodu ėmė skristi oru. Tris naktis iT 
tris dienas jie skrido. Nuskrido į mergelės gimtinę, miesto pa- 
kraštyje sutiko piemenį ir jį nusiuntė pas padišachą, šitaip sa- 
kydami: 

— Eik ir nunešk padišachui džiaugsmingą žinią, jis tave už 
tai apdovanos, sakyk jam: tavo duktė sugrįžo. 

Padišachas nudžiugo, išėjo jų pasitikti, nusivedė į pilį. Mer- 
gelė apsakė tėvui viską, kaip buvo, o jis ėmė dėkoti galiūnui 
Salimui. 

— Tu išgelbėjai vienintelę mano dukterį iš divo nagų, — tarė 
padišachas,— dabar būk mano žentas. 

Galiūnas sutiko. Padišachas iškėlė vestuves ir išleido savo 
dukterį už Salimo. 

Po kurio laiko Salimas vieną naktį sunkiai atsiduso. Mer- 
gelė jį klausia: 

— Argi tu ką nors myli labiau už mane, kad taip sunkiai 
dūsauji? 

— Taip — sako galiūnas,— išsiskyrimo ugnis degina man 
krūtinę, bet aš išsiskyriau ne su mylimąja. Aš išėjau iš savo 
gimtinės ieškoti mylimo tėvo ir motinos. Daug apėjau šalių ir 
miestų, bet niekur jų neradau. Labai norėčiau išvysti savo tė- 
vus, todėl ir dūsauju. 


— Mielas mano drauguži — sako mergelė, guosdama jį,-— 
jeigu tu nori jų ieškoti, aš keliausiu su tavim. 

Išaušo rytas, galiūnas pasiprašė padišacho, kad leistų jam 
keliauti -<su žmona. Jojo jie per miestus ir kaimus, bet niekur ne- 
rado Salimo tėvo su motina. Pagaliau prijojo jie upės krantą ir 
mato: jaunikaitis, panašus į galiūną, meta upėn ilgą tinklą, o 
aplink stovi būrys žmonių. Kaskart užmeta tinklą ir traukia dį- 
džiausias Krūvas Žuvų, 0 Žmonės semia tas žuvis į maišus ir ne- 
šasi namo. Galiūnas priėjo prie jaunikaičio ir paprašė, kad leis- 
tų ir jam užmesti tinklą. Žvejys davė. Galiūnas užmetė tinklą ir 
ištraukė daug žuvies. Salimas išsikalbėjo su žveju. Žvejys pa- 
kvietė galiūną ir jo žmoną į savo namus. Žvejo tėvas buvo žem- 
dirbys. Vakare jis parėjo iš lauko, atsisėdo prie svečių ir pra- 
dėjo klausinėti. 

— Jaunikaiti;— sako jis Salimui,— matau, kad esi keliau- 
ninkas, iš kur atkeliavai ir kur keliauji? 

— Ieškau tėvo su motina,— sako Salimas. Ir pasipasakojo, 
iš kurios šalies ir iš kurio miesto atkeliavęs. 

— Iš kokio miesto? — nustebęs dar klausia senis.— Kas bu- 
vo tavo tėvas ir kuo jis vardu? 

Galiūnas papasakojo viską apie save ir apie savo tėvus. Bal- 
tabarzdis senis klausėsi jo pasakojimo, klausėsi, paskui staiga 
pašoko. 

— Tai, pasirodo, tu esi mano sūnus! — sušuko jis ir apka- 
bino Salimą. Atbėgo motina, suėmė rankomis sūnaus galvą, pa- 
bučiavo jį. Žvejys pakilo, apkabino per pečius brolį, ir visi jie 
buvo linksmi ir laimingi, džiaugėsi susitikę ir kad išsipildė jų 
troškimai. 


ACHMADBEKAS IR JUSUFBEKAS 


Alpamyšas turėjo dvi dukteris. Viena ištekėjo už Achmad- 
beko, kita — už Jusufbeko. 

Praėjo daug metų, daug mėnesių, Chaibaro miesto padiša- 
chas, labai galingas valdovas, liepė pranašautojui paburti. Pra- 
našautojas jam pasakė: „Viename mieste gyvena Achmadbekas 
ir Jusufbekas, jeigu jie dar labiau sutvirtės, visiems mums bus 
galas." 

Padišachas sako: 

— Kas atgabens juos surištus, už to išleisiu savo dukterį 
Karakozą. | 

Atsistojo Kokča, trenkė sau į krūtinę ir sako: 

— Tą darbą padarys nuolankus tavo tarnas. 

Paėmė Kokča iš padišacho didelę kariuomenę, daug ginklų 
ir išvyko į Čambulą. Jojo jie kelias naktis, kelias dienas ir pri- 
jojo ežero krantą, kur dažnai medžiodavo Achmadbekas su Ju- 
sufbeku. 

Kokča sako: 

— Pastatykime palapines ir čia palaukime, kada nors jie čia 
ateis pamedžioti. 

Kelias dienas, kelias naktis laukė jie ant ežero kranto. 

Vieną rytą Achmedbekas su Jusufbeku pabudo, atsikėlė, pa- 
pusryčiavo, nusiprausė. Achmedbekas ir sako: 

— Klausyk, brolau Jusufbekai, kelkis, balnok žirgus, josime 
šiandien medžioti. 

Kokča savo karius aprengė tokiais drabužiais, kaip kad reng- 
davosi Čambulo gyventojai. 

Staiga išėjo. Achmedbeko žmona, įsikibo žirgui į kamanas ir 
sako: 

— Mano bekai, nakčia sapnavau blogą sapną, atidėk savo 
kelionę. 

Jusufbekas sako: 

— Tai papasakok savo sapną. 

Achmadbeko žmona sako: 

— Šiąnakt sapnavau, kad judu buvote tarp juodų varnų. 

Achmadbekas sako: 

— Moteriškės sapną reikia suprasti atvirkščiai, tikras vyras 
neatideda kelionės. 

Broliai sudrožė žirgams ir išjojo. Prijojo ežero krantą, o tenai 
tiek palapinių, kad galo krašto nematyti. 

— O vis dėlto mano žmonos sapnas išsipildė! — sušuko Ach- 
madbekas. 

Kokčos žmonės priėmė Achmadbeką su Jusufbeku gražiai, 
kaip svečius, maloniai pakvietė į palapinę, tuoj pastatė priešais 
šviežių valgymų. 

Kokča tarė: 

— Atneškite vyno! 

Buvo atnešta vyno, ir Achmadbeką su Jusufbeku nugirdė 
negyvai, o paskui Kokča įsakė savo kariams: 

— Kelkitės, nežiopsokite, suriškite juos! 

Jo kariai užmetė ant miegančių galiūnų šilkų virves ir juos 
surišo. 

Kokča sako: 

— Laikas brangus, kilkim į kelionę. 

Jie iškeliavo. Praėjo viena naktis ir viena diena, kai medžio- 
tojai išjojo iš namų. 

Achmadbeko ir Jusufbeko žmonos čia išeina iš trobos, čia 
vėl įeina ir vis žiūri į stepę. Kiauras dvi naktis ir dvi dienas 
žiūrėjo jos į kelią, o vyrų kaip nėra, taip nėra. Pravirko jos, 
pasibarstė galvas pelenais ir nuėjo pas tėvą. Sako jam: 

— Tėve, jau praėjo dvi naktys ir dvi dienos, kaip Achmad- 
bekas su Jusufbeku medžioklėn išjojo, ir iki šiol jų vis nėra ir 
nėra. Sužinok, kur jie dingo. 

Žilagalvis Alpamyšas pasibalnojo žirgą ir išjojo prie Achmad- 
beko ir Jusufbeko ežero. Prijojo jis ežerą, pamatė daugelio žir- 
gų kanopų pėdas ir nusekė tomis pėdomis. Žiūri — visos pėdos 
veda Mekos linkui. 

Jis sako: 

—- O varge, mano žentai pateko į priešų rankas. 

Ir pasuko jis Mekos linkui. 

Tegu Alpamyšas keliauja, o tuo tarpu papasakokime apie 
Achmadbeką ir Jusufbeką. 

Buvo vienas kalnas, vadinamas Baltuoju. Už to kalno sto- 
vėjo Chaibaro miestas. Kai prijojo Baltąjį kalną, atsibudo Ach- 
madbekas su Jusufbeku ir pamatė, kad jie surišti. 

Kokča sako: 

— Achmadbekai ir Jusufbekai, ar pripažįstate judu savo bro- 
lio jėgą? 

— Jeigu mudu būtum surišęs kovoje, mudu pripažintume 
tavo jėgą. O taip, kaip tu padarei, nė moteris nepadarytų! 

O Achmadbekas dar pridūrė: 

— Ei Kokča, tu tik pagavai avies ėriuką, o pačios avies dar 
neriatei. 

Dabar paklausykite pasakojimo apie Alpamyšą. 

Nujojo Alpamyšas prie Baltojo kalno, pamatė savo žentus 
surištus arkanu, ir jam akys aptemo. 

Dvi naktis ir dvi dienas mušė jis priešus. Iš nukautųjų kalną 
suvertė, trisdešimt kulkų jį patį kliudė, sąmonės neteko, žirgui 
į karčius įsikibo ir ant jo išsitiesė. Žirgas bėgo iš mūšio lauko į 
Čambulą. 

Dieną ir naktį Alpamyšo dukterys stovėjo ant stogo ir žiū- 
rėjo. Ir štai mato — stepėje sudūlavo debesys dulkių. Jos sa- 
ko: 

— Duok dieve, kad -čia Achmadbekas su Jusufbeku būtų. 

Bet pamatė seserys tik žirgą be raitelio. Jusufbeko žmona 
sako: 

— Jeigu ten būtų jie, parbėgtų trys žirgai, o čia tik vienas. 

Žirgas prabėgo pro jų namus, ir juodvi pamatė, kad ant jo 
Alpamyšas guli. 

Dukterys sako: 

— Matyt, tėvas išsigando kautynių su priešais, paliko Ach- 
madbeką su Jusufbeku priešo rankose, o pats paspruko. 

Ištisas dvi dienas dukterys nėjo aplankyti tėvo, o paskui pa- 
matė, kad jis guli sunkiai sužeistas. 

Juodvi sako: 

— Tėve, sulaukei septyniasdešimt metų, o mirties išsigandai: 
gelbėdamas savo gyvybę, priešų rankose palikai Achmadbeką 
su Jusuibeku ir pabėgiai. 

Pravirko Alpamyšas ir tarė: 

- Viešpatie, paimk Alpamyšo vėlę, kad daugiau jis negir- 
dėtų tokių žodžių! 

Alpamyšo malda buvo išgirsta, ir jis netrukus pasimirė. 

Parsigabeno Kokča Achmadbeką su Jusufbeku ir įmetė į ka- 
lėjimą. 

Achmadbeko ir Jusufbeko žmonos kasdien eidavo ant ežero 
kranto, verkdavo, raudodavo iki vakaro, o prieš vakarinį nama- 
zą namo sugrįždavo; jos neteko ramybės ir diena iš dienos nieko 
daugiau neveikė, tik ašaras liejo. 

Kartą jos taip sėdėjo ir verkė ant ežero kranto, tik staiga iš 
dangaus nusileido septynios žąsys. 

Žąsys sako: 

— Ei moteriškės, ko jūs taip verkiate, nuo jūsų raudų mums 
širdys liepsnoja; nusileidome sužinoti, koks sielvartas jus iš- 
tiko. 

Moteriškės sako: 

— Kokča pagavo ir išsivarė Achmadbeką su Jusufbeku, to- 
dėl ir verkiame. 

— Mes — Achmadbeko ir Jusufbeko žąsys. Parašykite laiš- 
kus ir pririškite mums prie sparnų, mes nuskrisime pas jūsų 
vyrus ir atgal sugrįšime. 

Moteriškės parašė laiškus, pririšo prie sparnų keturioms žą- 
sims ir sako: 

— Dienomis miegokite, naktimis skriskite. Mūsų tėvas pa- 
sakojo, kad tenai esama daug šaulių, jie net naktimis paukščius 
šaudą. 

Kelias dienas ir naktis skrido žąsys, plasnodamos sparnais, ir 
prie Achmadbeko ir Jusufbeko kalėjimo nusileido po pusiaunak- 
čio. Achmadbekas ir Jusufbekas sako: 


— Kas čia dabar plasnoja sparnais nakčia? 

Achmadbekas pakilo, skėlė titnagą, apsidairė kalėjime ir pa- 
matė žąsis. Žąsys išskleidė sparnus, ir kaliniai pamatė skiaute- 
les popieriaus, išvyniojo jas — ogi jų žmonų laiškai. Perskaitė 
Achmadbekas su Jusufbeku juos ir labai apsidžiaugė. Parašė 
jie iš kalėjimo laiškus su karštais sveikinimais, pririšo keturioms 
žąsims ir sako: 

— Tegu bus palaiminti jūsų sparnai, žąselės. Tokio darbo, 
kokį jūs mums padarėte, niekas negalėtų atlikti. Dabar būkite 
atsargios, nes čia yra daug šaulių, jeigu jie jus pamatys, tuojau 
pradės šaudyti. Tik neklykaukite padangėje, kad neišgirstų jūsų 
balsų. 

Tą pačią naktį žąsys išskrido. Už miesto jų tykojo vienas taik- 
lus šaulys. Staiga žąsys pasimetė viena nuo kitos ir suklykė. 
Šaulys išgirdo ir sako: 

— Ei močia, išnešk man šautuvą. 

O senutė paslėpė šautuvą, puolė šen, puolė ten ir sako: 

— Sūneli, nežinau, kur tu padėjai šautuvą, tik vienas senas 
belikęs. 

Paėmė šaulys seną šautuvą, sėdo ant eiklaus žirgo, pasileido 
joti žąsims įkandin, šaukdamas: 

— Ei Achmadbeko ir Jusufbeko žąsys, nenoriu tuščiai laidyti 
kulkų, nutūpkite geruoju. 

Žąsys nepaklausė ir pakilo dar aukščiau. Šaulys paspaudė 
gaiduką, trinktelėjo šūvis, ir viena žąsis nukrito. Taip jis nu- 
šovė dvi žąsis su laiškais ir dvi be laiškų, o dvi žąsys su laiškais 
ir viena be laiško ėmė šauktis dievo pagalbos. Tik staiga dangų 
aptraukė debesys, žąsys pasislėpė juose ir nuskrido. Skrido jos 
kelias dienas ir naktis. Atskrido. O Achmadbeko ir Jusufbeko 
žmonos dar tebesėdinčios ir tebeverkiančios. Nutūpė žąsys ant 
ežero kranto, išskleidė sparnus ir parodė laiškus. Žmonos labai 
nudžiugo, kad jų Vyrai gyvi. 

Jusufbeką pamilo Karakoza, bet per ketverius metus, kol ji 
nešiojo į kalėjimą vandens ir duonos, juodu nė žodelio viens 
kitam nebuvo pratarę. 

Sėdėjo kalėjime dar vienas žmogus, vardu Bobas. Kartą Ka- 
rakoza atnešė duonos ir vandens, padavė kaliniams ir išėjo. Bo- 
bas ir sako: 

— Ji myli mane, todėl kasdien nešioja duoną ir vandenį. 

O Jusufbekas jam: 

— Ne, Bobai, kam tu jai reikalingas? Ji mane myli. 

Bobas prieštarauja: 

— Ne, Jusufbekai, ji mane myli. 

Achmadbekas ir Jusufbekas sako: 

— Na, jei taip, tai mudu atsisėsime kalėjimo kampe, o van- 
denį ir duoną tu paimk iš jos rankų, pažiūrėsime, ar ji tavęs 
ieškos, ar mudviejų. 

Bobas sėdėjo prie kalėjimo grotų, kai atėjo Karakoza ir at- 
nešė puodynę rūgusio pieno ir septynis papločius. Paėmė Bobas 
viską, ką ji atnešė, ir bemat suvalgė. Karakoza sako: 

"— Bobai, matyt, žmogus kalėjime pasidaro baisesnis už Žžvė- 
rį. Juk tu suvalgei septynis papločius ir puodynę rūgusio pieno 
ir neleidai man pažvelgti į mano bekus. 

Jusufbekas sako: 

— Bobai, tave ji myli ar mane? 

Bobas sako: 

— Dabar matau, kad ji myli tave. 

Karakoza nubėgo, atnešė dar septynis papločius ir puodynę 
rūgusio pieno ir padavė Achmedbekui ir Jusufbekui. 

Šešerius metus jie išsėdėjo kalėjime. Kartą Jusufbekas sako 
Karakozai: 

— Ei Karakoza, atnešk man septynias gijas šilkinių verpalų 
ir septynis virbus nuo verpstės. 

Karakoza apsidžiaugė, kad Jusufbekas ją užkalbino, nubėgo, 
atnešė septynis svarus šilkinių siūlų ir, sulaužiusi septynių senių 
verpstes, atnešė viską, ko tasai prašė, ir sumetė į kalėjimą. 

Jusufbekas sušuko jai: 

— Na užteks, kalėjime neliks vietos kur miegoti. 

Paskui broliai paprašė Bobo: 

— Bobai, padaryk mums dutorą. 

Bobas bemat padarė dutorą, kaūkio niekas pasaulyje dar ne- 
buvo regėjęs. O Achmadbekas ir Jusufbekas buVo geri muzi- 
kantai. Taip juodu pradėjo groti, kad padangių paukščiai ap- 
svaigo ir plazdėdami čia leidosi ant kalėjimo, čia vėl kilo į 
dangų. 

Padišachas tarė: 

— Matyt, Achmadbekas su Jusufbeku mirė, kad varnos čia 
tupia ant kalėjimo, čia vėl kyla nuo jo. 

Pasišaukė jis vieną tarną ir sako: 

— Ei esaūule, eik sužinoti, kas atsitiko, kodėl paukščiai tu- 
piasi ant Achmadbeko ir Jusufbeko kalėjimo. 

Esaūlas nuėjo prie kalėjimo, išgirdo muziką ir sušuko: 

— Oi, oi, matyt, šitaip puikiai groti dievas leido tik Ach- 
madbekui su Jusufbeku. 

Nueina jis pas padišachą ir sako: 

-- Tu manai, kad tavo muzikantas Kokča geriausias pasau- 
lyje. O pasirodo, kad geriausi pasaulyje muzikantai tai Achmad- 
bekas su Jusufbeku. Nuo jų dutorų muzikos paukščiai alpėja. 

Padišachas sako: 

—- išleiskite juos iš kalėjimo ir atveskite čionai, teg1 paro- 
dys Kokčai, kaip reikia groti. 

Esaūlai nuėjo į kalėjimą ir sako: 

—- Ei Achmedbekai ir Jusufbekai, padišachas judu kviečia- 
Si. 

— Tūkstantį prakeiksmų tavo padišachui, septynerius metus 

mudu išsėdėjome kalėjime, ir nė karto jis nesiteiravo apie mus, 
o dabar jam prireikė mūsų. 

Esaūlai persakė padišachui tuos jų žodžius. Šis sako: 

—- Jų tiesa. 

Dabar padišachas nusiuntė vizirius. Nuėjo viziriai į kalėjimą 
ir sako: 

— Išeikite, padišachąs jus kviečiasi. 

Achmadbekas su Jusufbeku atsako: 

— Gerai, mudu išeisime, tik atveskite barzdaskutį. 

Atvedė jie barzdaskutį, šis nukirpo jiems plaukus, nuskuto 
barzdas. Paskui broliai sako viziriams: 

— Pasakykite savo padišachui, tegu atsiunčia mums drabu- 
žius. 

Viziriai persakė padišachui jų žodžius. Padišachas tarė: 

— Nuneškite jiems drabužius. 

Viziriai paėmė puikius drabužius ir nunešė Achmadbekui ir 
Jusufbekui. Šie apsitaisė jais ir sako: 

— Dabar pasakykite padišachui: jeigu ateis Karakoza, užsi- 
vers mus ant pečių ir užneš iš kalėjimo per keturiasdešimt dvi 
pakopas, tai mes eisime, o kitaip — ne. 

Viziriai papasakojo padišachui. Padišachas sako: 

— Pasakykite, kad Karakoza išneštų juos iš kalėjimo ant 
nugaros. 

Šį padišacho įsakymą viziriai persakė jo dukteriai. Karakoza 
nuėjo, užsivertė Achmadbeką ir Jusufbeką ant pečių, išnešė iš 
kalėjimo ir sako: 

— Dabar, Achmadbekai ir Jusufbekai, aš duosiu jums vieną 
patarimą: Mano tėvas lieps jums rungtis su Kokča, kuris gražiau 
grosite. Jeigu jūs Kokčą nugalėsite, tėvas jus paleis, o jeigu jis 
nugalės, tai jus nužūdys. Kai paties kilimą, judu ant jo nesės- 
kite, kai atneš vyno — negerkite, paskui sakykite: „Ei Kokča,, 
tu mus atsivedei, žadėjai išpiršti padišacho dukterį už katro nors 
iš mudviejų. Kodėl tu paskui be jokio reikalo pasodinai mudu 
kalėjiman?“ Jusufbekas tegu sako: „Štai ką tu padarei, pasodi- 
nai mudu į kalėjimą, o padišacho duktė kasdien vaikščiojo pas 
mus. Dabar Karakoza turi nuo manęs septynerių metų sūnelį, 
jeigu netikite, eikite ir pažiūrėkite.“ O aš tuo tarpu susirasiu ko- 
kį berniuką ir su juo žaisiu. 

Padišachas parodė Achmadbekui ir Jusufbekui į kilimą, — 
juodu nesėdo, o paėjo kiek į šalį ir susėdo ant žemės. Atnešė 
vyno, — ir vyno juodu negėrė. Susirinko daug žmonių, padiša- 

chas liepė belaisviams groti, ir juodu taip grojo, kad visi žmo- 
nės nuo gražumo alpėjo ir sakė: 

— Achmadbekas ir Jusufbekas laimėjo. 

Paliovęs groti, Achmadbekas ir sako: 

— Ei Kokča, kam tu mudu apgavai ir uždarei į kalėjimą? 
Argi tu nesakei: jeigu mes atjosime, tai išpirši vienam iš mud- 
viejų padišacho dukterį? 

Jusufbekas sako: 

— Ei žmonės, Karakoza turi nuo manęs septynerių metų sū- 
nų! Jeigu netikite, eikite ir pažiūrėkite! 

Padišachas siunčia vizirius sužinoti. Šie nuėjo ir pamatė, kad 
Karakoza žaidžia su septynerių metų berniuku, pasodinusi jį rai- 
tą ant žirgo. Jie klausia: 

— Ei Karakoza, kieno tas berniukas? 

Ji atsako: 

— Tai Jusufbeko sūnus! 

Parėjo viziriai ir sako: 

— Pasaulio valdove, Karakoza iš ten žaidžia su septyne- 
rių metų sūnumi. 

Tuomet padišachas sako Kokčai: 

— Aš maniau, kad tu jėga nugalėjai Achmadbeką su Jusui- 
beku, o tu, pasirodo, atgabenai juos apgaule, pažadėdamas jiems 
mano dukterį. O, tiesą sakant, iš kur tu imsi tą jėgą?! 

Išsitraukė padišachas kardą ir taip rėžė Kokčai per sprandą, 
kad šiam galva nusirito. Paskui jis sako Achmadbekui ir Ju- 
sufbekui: 

— Ei judu, benamiai našlaičiai, prašykite manęs, ko norite. 

Broliai sako: 

— Duok mums po žirgą, daugiau nieko nereikia. 

Padišachas davė du žirgus. Achmadbekas ir Jusufbekas už- 
sėdo ant jų raiti. Prijojo juodu vartus, tik staiga Achmadbekas 
pliaukštelėjo sau per kelį ir sušuko: 

— Oi, oi, kaip graudu, juk mudu užmiršome Bobą! 

Jusufbekas taip pat trenkė sau per kelį, nušuoliavo atgal, su- 
grįžo pas padišachą ir sako: 

— Ei padišache, prašome išleisti Bobą. 

Padišachas sako: 

— Aš triskart klausiau, judu prašėte tik dviejų žirgų. Grei- 
čiau nešdinkis, o jei ne, nukirsiu tau galvą. 

Juodu išjojo ir tik saulei nusileidus atsidūrė už vartų. Mato: 
stovi Karakoza su savo manta ir laukia jų. 

Jusufbekas sako jai: 

— Ei Karakoza, ištisus septynerius metus išsėdėjau tavo tėvo 
kalėjime. Jeigu aš tave išsivesiu, neužgesinsiu liepsnojančios sa- 
vo širdies. Mes dar sugrįšime atkeršyti. 

Achmadbekas sako: 

— Prisiekiu savo tėvo vėle, prisiekiu šventaisiais, mudu jo- 
jame į Čambulą, nuraminsime draugus ir bičiulius ir sugrįžę su 
žeme sulyginsime tavo tėvo miestą, o paskui paimsime tave ir 
išsivesime. 

Verkdama ir aimanuodama Karakoza pasuko atgal į savo 
miestą, o Achmadbekas ir Jusufbekas nujojo Čambulo link. Te- 
gu jie sau keliauja, o mes papasakosime apie Achmadbeko ir 
Jusufbeko žmonas. 

Kai Achmadbekas ir Jusufbekas buvo nelaisvėje, jų Ikupra- 
nugarių 'piemuo užėmė sostą ir sumanė vesti Achmadbeko ir 
Jusufbeko žmonas. Vietoj bekų sūnų pats stojo padišachu, o 
Achmadbeko ir Jusufbeko seserį išvarė ganyti kupranugarių. 

Achmadbekas išjodamas paliko žmoną laukiantis vaikelio. 
Tam vaikeliui dabar buvo jau septyneri metai. Jusufbeko pati, 
vargšelė, mirė iš liūdesio. 

Kupranugarių piemuo, pasišovęs vesti Achmadbeko pačią, iš- 
kėlė didžiulę vestuvių puotą ir sukvietė kone visą Čambulą. 

O Achmadbeko pati,. paėmusi sūnui už rankos, kasdien ei- 
davo ant ežero kranto, iki nakties ten verkdavo, tik paskui par- 
grįždavo namo. Vestuvių puota truko kelias naktis ir dienas, paskui 
priėjo metas tuoktis. Bet Achmadbeko pati pabėgo prie ežero, 
ir, nors Kaip ieškojo, jos nerado. Tą dieną ir jungtuvių ne- 
buvo. 

Tuo metu Achmadbekas ir Jusufbekas prijojo prie miesto. Jų 
sesuo Kaldirvoča ganė stepėje kupranugarius. Vienas kupranu- 
garis, užuodęs Achmadbeką ir Jusufbeką, atsiskyrė nuo kaime- 
nės ir tekinas leidosi prie jų. Kad ir kaip vijosi Kaldirvoča, jo 
pavyti negalėjo, kupranugaris nubėgo prie raitelių ir nuėjo pas- 
kui juos. 

Broliai stebisi: 

— Tik pamanykit, šis nebylus gyvulys iš tolo mudu pažino ir 
atbėgo. 

Ilgai jojo jie. Mato — kupranugarį atsiveja Kaldirvoča, vien- 
plaukė, basa, pusnuogė, perkarusi. 

Atbėgo Kaldirvoča ir sako: 

— Kas judu tokie, kad šis kupranugaris, jus pamatęs, nubė- 
go pasitikti? Jis buvo Achmadbeko ir Jusufbeko kupranugarių 
vedlys. | 

— Mudu atjojame iš Chaibaro miesto. 

— Jeigu judu iš Chaibaro, tai gal ką nors girdėjote apie 
Achmadbeką ir Jusufbeką? 

Tuodu sako: 

— Su Achmadbeku ir Jusufbeku mes buvome viename ka- 
lėjime, juodu irgi netrukus parsiras. 

— Turbūt nuo judviejų padvelkė Achmadbeko ir Jusufbeko 
kvapas, jeigu kupranugaris atbėgo pas jus,— sako Kaldir- 
voča. 

— Matyt, taip ir bus, — sako Achmadbekas. 

O Jusufbekas pritaria: 

— Nėra ko stebėtis, kad ir pažino. 

Kaldirvoča verkė ir nenugirdo, ką sakė Jusufbekas. Juodu 
neprisipažino seseriai, kas esą, ir nujojo toliau. Prijojo Čambulą, 
o tuo tarpu penketas juodai apsirengusių vyrų eina iš miesto, 

Broliai klausia jų: 

— Kur einate, broliai? Laimingos kelionės! 

Juodieji sako: 

— Nė neklauskite, mes esame Achmadbeko ir Jusufbeko gi- 
minaičiai, nepakeldami sielvarto, einame iš miesto. Jau kelios 
dienos kupranugarių piemuo linksminasi vestuvių puotoje, da- 
bar ves Achmadbeko pačią, o Jusufbeko pati mirė iš liūdesio. 

Nusisuko Jusufbekas ir pravirko. Achmadbekas tarė: 

— Brolyčiai, juk mudu esame muzikantai, einam į šį miestą, 
Oo su savimi nusivesime ir jus. 

Dabar jie septyniese įžengė į Čambulą. Nuo dainų, karnajų 
ir Zurnų, nuo žaidynių ir šokių drebėjo žemė. Jų žirgus tučtuojau 
pririšo, o juos pačius vedė į mechmonchoną. 

Sutemo naktis, išaušo diena, svečių garbei buvo suruoštos 
ožių rungtynės. 

Jusufbekas sako: 

— Brolau, leisk man stoti į rungtynes. 

Achmadbekas leido. Jusufbekas pasibalnojo žirgą, sėdo rai- 
tas, nujojo prie besirungiančiųjų, stvėrė vieną iš kupranuga- 
rių piemens žmonių, nutempė jį ir taip trenkė į riešutmedį, kad 
tasai krito negyvas. 

Puotos šeimininkai tarė: 

— Oi sveteli, šitaip Žaisti nedera. 

Jusufbeką išvedė, pasodino ant mechmonchono. Tada pakilo 
Achmadbekas ir taip pat stojo į rungtynes. Kelis sykius jis iš- 
tempė ožį ir metė į vidurį aikštės, paskui sugriebė ir prie balno 
prispaudė rungtynių vadeivą, nutempė jį prie duobės ir įmetė 

vidun drauge su arkliu. Raitelis nukrito nuo arklio, o arklys 
persirito per raitelį, ir jam sprogo pilvas. 

Puotos šeimininkai tarė: 

— Ei sveteli, tu šventę laidotuvėmis pavertei. 

Plūsdami nuvedė ir Achmadbeką ant mechmonchono. Netru- 
kus Achmadbekas pakilo, išėjo į kiemą ir ėmė aplinkui vaikš- 
tinėti. Žiūri — prie plovo katilo priėjo vienas berniukas, dėklu 
nešinas. ' 

Virėjas apibarė jį: 

— Eik sau iš čia, o kai pargrįš tavo tėvas Achmadbekas ir 
iškels puotą, tada galėsi prisiryti plovo kiek tik lenda. 

Achmadbekas suprato, kad čia būsiąs jo sūnus, paėmė virė- 
jui iš rankų samtį, prikrėtė pilną dėklą plovo, o ant viršaus už- 
dėjo kąsnelį mėsos. Berniukas nudžiugo, paėmė dėklą ir nuėjo. Jo 
motina sako: 

— O motinos akių šviesa, kas gi kitas tau įdės plovo, jeigu 
ne tėvas, kas tave paglamonės, jeigu ne motina. Kas tau davė 
plovo? 

Berniukas sako: 

— Vienas nepažįstamas žmogus man davė. 

— Einam, parodysi man tą žmogų. 

Juodu nuėjo. Motina liko stovėti pasienyje, o berniukas su- 
rado aną svečią ir atvedė pas ją. 

Moteriškė sako: 

— Iš kur tu atkeliavai? 

Svečias sako: 

— Aš esu Bucharos tadžikas, gimęs muzikantų šeimoje, ke- 
liauju, grodamas vestuvėse ir per šventes, ir taip mMaitinuosi. 
Karavano varovas mums atgabeno laišką, mes atkeliavome čio- 
nai ir štai jau kelios dienos ir naktys linksminame svečius. Šią- 
nakt jis ves, o rytoj mes iškeliaujame. 

Moteriškė ėmė pasakoti: 

— Šio miesto padišachai buvo Achmadbekas ir Jusufbekas: 
Juos priešai paėmė į nelaisvę ir išvežė. Vargšė mano sesuo, liū- 
dėdama Jusuitbeko, dieną naktį raudojo ir mirė iš sielvarto, o 
aš, pats Matai, vargą vargstu. Dabar Achmadbeko ir Jusufbeko 
kupranugarių piemuo kelia vestuves, jis nori vesti Achmadbeko 
žmoną. Nakčia aš pabėgau ant ežero kranto. Šiandien atėjo esau- 
lai, sugavo mane ir parvedė. Man dabar nebemielas. gyvenimas, 
aš galą pasidarysiu. Mano sūnus, jeigu nemirs, jeigu bus gyvas, 
atkeršys už mane, už savo tėvą ir dėdę. 

Nuleido galvą Achmadbekas, ašaros upeliais sruvo jam iš 
akių. 

Moteriškė sako: 

— Ei sveteli, tu, regis, man pažįstamas, nusiimk tiubeteiką, 
pasižiūrėsiu, kokia tavo galva. 

Achmadbekas nusigręžė ir sako: 

— Ei moteriške, tokie, kaip tu manai, su auksine kasa, bu- 
vo tik Achmadbekas ir Jusufbekas. Nekalbėk man tokių žodžių. 

Moteriškė, liedama ašaras, su sūnumi parėjo namo, pasiėmė 
peilį ir nubėgo prie ežero. 

. Achmadbekas tarė Jusufbekui: 

-- Daugiau neturiu kantrybės. 

Pakilo jie visi septyni, pasibalnojo žirgus ir taip pradėjo 
kautis, kad nė vieno gyvo neliko, visi piemens giminaičiai iš- 
lakstė. Jusufbekas nusivijo piemenį, sugavo jį kupranugarių ga- 
nykloje, suplėšė į keturias dalis ir pakabino ant ketverių vartų. 
Paskui išėjo ir paskelbė: 

— Taip padarė Achmadbekas ir Jusufbekas! Šitokia bausmė 
ištiks kiekvieną nedėkingąjį. 

Vienas žmogus nuėjo pas Achmadbeko žmoną ir sako jai: 

— Na, duok dovanų už džiugią žinią: Achmadbekas ir Ju- 
sufbekas parkeliavo! 

Achmadbeko žmona sako: 

— Liaukis juokavęs, mirsiu šioje vietoje iš liūdesio. 

Žmogus neatlyžta: 

— Ei sesute, prisiekiu šventu savo globėju, nejuokauju, kel- 
kis, tavo Vyras su Jusufbeku parsirado. 

Berniukas klausia: 

— Motule, ar kartais tas žmogus, kuris davė man plovo, ne 
mano tėvas? 

O motina jam sako: 

-- Tu toks smalsus, todėl ir likai be tėvo. 

Tasai Žmogus nusivedė sūnų ir motiną į miestą. Achmadbe- 
ko žmona, pamačiusi Čambulo gatvėse lavonus, tarė: 

— Taip, tikra teisybė, Achmadbekas su Jusufbeku parsira- 
do. 


Įėjo ji į savo trobą, žiūri — sėdi Achmadbekas su Jusufbeku. 
Pažino jie kits kitą, ėmė pasakoti, kaip kuris gyveno. Achmad- 
bekas ir Jusulbekas nusiuntė žmones parvesti jų sesers Kaldir- 
vočos. Pasiuntiniai išieškojo visą stepę ir dykumą, rado Kaldir- 
vočą palaidais plaukais, basą, alkaną, pusplikę, suskirdusiomis 

kojomis ir parvedė į Čambulą. Ištisą mėnesį ją prausė, įvairiais 
valgymais maitino, ir pagaliau ji atsigavo. 

Achmadbekas ir Jusufbekas užkaitė katilą, išvirė plovo, su- 
kvietė žmones ir kelias dienas ir naktis visi puotavo. Paskui 
pakvietė mulą, ir šis iš naujo sutuokė Achmadbeką su savo 
žmona. 

Po kelių dienų ir naktų Achmadbekas ir Jusufbekas sušaukė 
žmones ir tarė: 

— Broliai, dabar išleiskite mus, mudu norime neilgam į Chai- 
Farą nukakti. 

Žmonės ėmė juos atkalbinėti: 

— Ką tik parsiradote po septynerių metų kalėjimo. Pamirš- 
kite keliones, imkite valdyti kraštą, kad vėl koks bandaganys 
neužgrobtų valdžios ir neimtų mūsų engti. 

Achmadbekas sako: 

— Ei senoliai, tik Karakoza išgelbėjo mus nuo bado. Ji myli 
Jusufbeką. Kai mes keliavome iš Chaibaro, ji stovėjo prie vartų 
ir laukė mūsų. Mes prisiekėme, kad sugrįšime, dulkėmis palei- 
sim jos tėvo gimtinę, kam jis mus, nekaltus, engė, ir išsivesime 
Karakozą. 

Senoliai sako: 

— Jeigu davėte priesaiką, mes negalime jūsų laikyti, jums 
reikia joti. 

Achmadbekas ir Jusufbekas išsirinko dvidešimt vieną džigi- 
tą, senoliai juos palaimino, ir visi išjojo. Jojo jie kelias naktis, 
kelias dienas ir prijojo Chaibaro miestą. Už miesto, nulipę nuo 
žirgų, susirado vieną senę, davė jai pinigų ir nusiuntė pas Ka- 
rakozą. Senė, keldama, griūdama, krypuodama, svyruodama, čia 
protekiniais, čia koja už kojos, nuėjo į tvirtovę pas Karakozą 
ir sako. 

— Ei Karakoza, atjojo džigitai ir mane atsiuntė tau pranešti 
šią žinią. 

Karakoza parnešė vandens ir patiekė maisto, nusiuntė per 
dvi savo tarnaites, o vėlai vakare užsidėjo apskritą kepurę, ap- 
kraštuotą kailiu, pakišo po ja savo kasas, nuėjo į arklidę ir pa- 
sibalnojo sartą žirgą su žvaigžde kaktoje. Kai atėjo vidurnaktis, 
ji sėdo ant žirgo ir išjojo iš miesto pas Achmadbeką ir Jusui- 
beką. Tą naktį iki aušros jie sėdėjo ir kalbėjosi. 

Achmadbekas tarė: 

— Eik ir pasakyk savo tėvui, tegu ruošiasi mūšiui, 

Karakoza sako: 

— Mano tėvo šalis plati, mano tėvas galingas. Geriau išsi- 
veskite mane iš čionai. 

— Mes prisiekėme parodyti tavo tėvui savo galybę, o paskui 
tave išsivesime. 

„ Tada Karakoza sako: 

— Tėvas turi burtininkę. Kol ji gyva, niekas mano tėvui 
nieko „pikto negali padaryti. Aš einu pirma pas ją ir sužinosiu, 
ką ji ketina veikti, ir jums pranešiu. Jeigu toji burtininkė su- 
voks jūsų kėslus, per akimirką visą pasaulį sudegins. 

Nujojo Karakoza į tvirtovę, pririšo žirgą ir nuėjo miegoti. 
Kai išaušo diena, ji atsikėlė anksti, pasiėmė vandens ir maisto, 
susivyniojo į staltiesę ir nuėjo pas senę. 

Senė kūreno ugnį, jau septyniasdešimt metų toji ugnis degė 
be atlydos. Tą naktį, kai Achmadbekas ir Jusufbekas prijojo 
prie miesto, septyniasdešimtmetė ugnis užgeso. 

Senė sėdėjo pačiame tolimiausiame iš keturiasdešimt vidujų 
kambarių. Išgirdusi beldžiantis į vartus, ji suprato, kad apsilan- 
kė padišacho duktė. Senė mostelėjo, ir visos keturiasdešimt durų 
atsilapojo. Padišacho duktė įėjo, pasveikino burtininkę, ir ketu- 
riasdešimt durų vėl užsidarė. 

Senė pakilo, paėmė iš padišacho dukters staltiesę, ir juodvi 
pradėjo meiliai kalbėtis. 

Burtininkė sako: 

— Dukrele mano, kaip gerai, kad tu atėjai. 

Ilgai juodvi sėdėjo ir kalbėjosi. Paskui senė tarė: 

— Vaikeli mano, kažko man neramu: šiąnakt ugnis, degusi 
jau septyniasdešimt metų, užgeso. Aš buvau divų burtininkė už 
Kafo kalno; tavo tėvas buvo toks galingas — atėmė mane iš 
divų ir atsigabeno čionai. Štai jau trisdešimt metų kaip aš bur- 
tais padedu tavo tėvui valdyti kraštą. Aš galiu taip greitai su- 
griauti ir vėl atstatyti tavo tėvo valstybę, kad per tą laiką nė 
pialos arbatos nespėsi išgerti. 

O Karakoza sako: 

— Motule, kaip tu gali visą pasaulį apversti, o tavęs niekas 
negali nužudyti? 

Senė sako: 

— Mane nužudyti labai sunku. 

Mergelė sako: 

— O jeigu kas nors imtų tave smaugti, ar tu mirtumei? 

Senė sako: | 

— Et mano vaikeli, tu dar esi kūdikis, aš juk ne Žvirblis, 
kad mane kas pasmaugtų. Burtininkių pasmaugti neįmanoma. 

13. Tadžikų pasakos 


— Kodėl, motule? 

— Tu dabar mano viešnia, aš tau atskleisiu paslaptį, kur 
imasi mano jėga. Dar niekam iki šiol tos paslapties nesakiau. 
Mano siela tenai, ant didžiosios upės kranto: ant tos upės kran- 
to auga gluosnis, po jo šaknimis guli skrynia, toje skrynioje ba- 
landis, o jo gūžyje — kirminas. Tas kirminas ir yra mano siela. 
Tik tas, kas turi Suleimano žiedą, gali paimti tą skrynią, jeigu 
palaikys žiedą virš vandens. 

Karakoza sako: 

— Tikrai, motule, iš tikrųjų nėra už tave galingesnio pasau- 
lyje. 

Pasikalbėjusi su sene, padišacho duktė parėjo namo. Kai sto- 
jo naktis, ji vėl apsivilko vyriškus drabužius, sėdo ant žirgo, 
nujojo pas Achmadbeką ir Jusufbeką ir jiems tarė: 

— Oi bekai, sunkus darbas nugalėti burtininkę. Sužinojau, 
kad jos siela — kirminas. O tasai kirminas — balandžio gūžyje, 
balandis — skrynioje, skrynia — vandenyje po svyruokliu gluos- 
niu. Tik tasai, kas turi pranašo-Suleimano žiedą, gali iškelti iš 
vandens tą skrynią. 

— Nesirūpink, mes iškelsime skrynią. 

Tą pačią naktį, kai nutilo žmonių žingsniai, Jusufbekas ir 
Karakoza nuėjo prie svyruoklio gluosnio. Medis plačiomis šako- 
mis buvo uždengęs net pusę upės. 

Jusufbekas išsiėmė iš kišenės žiedą ir, laikydamas jį virš van- 
dens, tarė: 

— Pranašo Suleimano vardu paimk ir ištrauk burtininkės sie- 
lą. 

Staiga vanduo subangavo, ir iškilo skrynia. Panėrė jis vąšą, 
užkabino skrynią ir iškėlė iš vandens. Jos raktas buvo pririštas 
šalia. Atrakino juodu skrynią, o joje rado tupintį balandį. Paukš- 
tis jau buvo bekyląs skristi, bet Jusufbekas čiupo jį ir sugniaužė 
rankoje. Tuo tarpu senei pasidarė bloga, ji pradėjo klykti ir 
puolė bėgti, net žemė drebėjo. 

Kol jie smaugė balandį ir traukė iš jo gūžio kirminą, senė 
atbėgo pusę kelio iki gluosnio ir ėmė iš tolo šaukti: 

— Ei, nežudyk kirmino, aš išpildysiu visus tavo prašy- 
mus| 

Jusufbekas jos neklausė ir koja sutraiškė kirminą, o senė 
sukliko ir negyva išsitiesė ant vidurio kelio. Jusufbekas nuėjo 
pas džigitus. Karakoza sugrįžo į savo tvirtovę, tyliai įėjo vidun 
ir atsigulė. 

Anksti rytą džigitai ėmė mušti kovos būgnus. 

Padišachas stebisi: 

-„— Iš kur toks stipruolis atsirado, kad ankstų rytą muša ko- 
vos:-būgnus?t 

„Bas padišachą atbėgo ketvertas tarnų: 

>. 4 Pasaulio -padišache ir gailestingasis sultonai, ar žinai, kas 
dedasi.pasaulyje? 
„„; Padišachas sako: 

— Ne, 

— Mes išėjome iš savo namų, žiūrime — burtininkė negyva 
guli išsitiesusi ant kelio. 

Padišachas pabūgo: 

„— Ar teisybę sakote? 

Tarnai sako: 

— Teisybę. Jeigu netiki, pats pasižiūrėk. 

 Padišachas sako: 

— Jeigu burtininkė mirė, kaip aš kovosiu? Ji akimirksniu 
išguldydavo tūkstantinę kariuomenę. 

Sušaukė jis vizirius ir didikus: 

— Na, ką jūs patarsite? 

Viziriai ir didikai sako: 

— Be mūšio miesto neatiduosime — gėda. Kausimės. 

Sušaukė padišachas savo kariuomenę ir už miesto stojo mū- 
šin. Achmadbeko ir Jusufbeko žmonės, šaukdami kovon, mušė 
būgnus. | 

Naktį ir dieną kovėsi padišachas, neteko galybės karių. Nu- 
kautųjų kalnai gulėjo, o kurie padišacho kariai gyvi liko, bėgo 
kaip lapės, Jusufbekas paėmė nelaisvėn gyvą padišachą. 

Padišacho duktė ėmė maldauti: 

— Jusufbekai, nežudyk mano tėvo, prašau jam atleisti. 

Padišachas nusilenkė. Achmadbekui įr Jusufbekui. 

Achmadbekas ir Jusufbekas iškeliavo -namo ir išsivedė. Ka. 
rakozą. 

Išeidami jie pasakė: 

— Ei padišache, nieko nėra kilniau už draugystę, mes. prieš 
tave nebūtume kilę, bėt tu mus be jokios kaltės engei. Mes tau 
už bloga geru atsimokėjome, o ateity žiūrėk, kad nepakirstum 
draugystės šaknų. 

Padišachas tarė: 

— Nėra nieko kilniau už gerumą, jūs teisybę sakote, tesau- 
go jus dievas. 

Kelias dienas jojo Achmadbekas ir Jusuibekas, pagaliau par- 
jojo į Čambulą. Paskui Jusufbekas ir Karakoza atšventė savo 
vestuves. Jų troškimai išsipildė, tegu išsipildo ir jūsų. troški- 
mai. į 


GULANDOMA paini 4 

Senų senovėje viename mieste gyveno padišachas, i Aštj 
chonas. Jis buvo teisingas valdovas, nuolat rūpinosi sąvo ; -xal- 
diniais. Tik padišachas neturėjo vaikų ir dėl to labai Niūdėjės, Ar 
štai kartą, kai jam suėjo jau penkiasdešimt metų, jo žmona“ "p8- 
gimdė dukterį. Iš to džiaugsmo Azizchonas keturiasdešimt. "die- 
nų ir keturiasdešimt naktų puotavo, savo valdinius vaišino. Į tą 
puotą jis susikvietė ir gretimų šalių padišachus su savo viziriais 
ir dvariškiais. O išrinkti dukteriai vardo sušaukė išminčius iš 
visų pasaulio kraštų ir paprašė jų patarimo. Ilgai taręsi, jie duk- 
terį pavadino Gulandoma. 

Kai Gulandomai suėjo šešeri metai, mirė jos motina, ir duk- 
ters auklėjimu ėmė rūpintis tėvas. Azizchonas brangino myli- 
mos žmonos atminimą ir antrą kartą nevedė, o dukters auklėji- 
mą pasiskyrė savo gyvenimo tikslu. Gulandoma diena po dienos 
darėsi vis gražesnė, o jos protas ir gabumai buvo ne menkesni 
už jos grožį. 

Iš visų pasaulio kraštų į Azizchono rūmus ėmė traukti pirš- 
liai, kasdien vis kas nors atvykdavo, bet padišachas visiems są- 
kydavo: 

— Tik penkiasdešimt metų sulaukęs, įgijau“ šį brangiausią 
perlą ir, išleisdamas už vyro, nenoriu jos prarasti. Juk neturiu, 
daugiau vaikų. Gulandoma vienintelė mano Karūnos ir sosto 
paveldėtoja, ir aš noriu, kol dar gyvas, i 
vairą. 

Kai Azizchonui sukako septyniasdešimt, o Gulandomai — | dvi- 
dešimt metų, jam paralyžius atėmė kojas. Ir štai vieną sias 
Azizchonas pasikvietė savo vizirį, įžymius žmones ir tarė jiems: 

— Jūs visi žinote, kad aš jau senas ir besveikatis, o dabar 
dar liga mane paguldė: netekau kojų, ir nė vienas gydytojas 
negali man padėti. Jau nebetoli ta diena, kai man reikės atsis- 
veikinti su šiuo pasauliu! Jūs taip pat žinote, kad aš neturiu 
vaikų, vienintelis mano kūdikis — tai Gulandoma. Taigi dabar 
noriu perduoti jai savo karūną ir sostą. 

Padišacho. noras visiems atrodė protingas, ir rytojaus dieną 
Gulandoma sėdo į sostą, o šauklys nešiojo po šalį žinią apie nau- 
ją valdovę. 

Netrukus padišachas pasikvietė dukterį. 

— Brangus mano vaikeli — tarė jis jai — tu vienintelė ' ma- 
no viltis, amžinai žydintis mano sode, įsidėk širdin mano žodžius! 
Šešerių metų tu netekai motinos, ir tėvo meilė pakeitė tau mo- 
tinos glamones. Keturiolika metų aš auklėjau tave, ir štai paga- 
liau tu karalienė. O brangus vaikeli, būk teisinga, nespausk, ne- 
skriaušk žmonių, visada rūpinkis jais, tesuteikia tau dievas ai- 
mės, tebūnie likimas tau maloningas. 

m Kai Gulandoma išgirdo tuos žodžius, jai gailestis sugniaužė 
širdį, puolė tėvui į glėbį ir ėmė raudoti. Ji tarė pro ašaras: 


O žvilgsni mano! Kas tau tikos? 
Tu kaip pavasario migla! 

Širdie tu, ilgesio šaltini, 

Kodėl gi tokia tu liūdna? 


Azizchonas glostė Gulandomą ir davė jai dar kitų priesakų. 
Giliai susimąstė mergelė, o paskui pakėlė galvą ir tarė: 

— Valdyti tokią didžiulę šalį — nelengvas darbas, bet aš 
darysiu viską, kad būčiau verta tavo pasitikėjimo, tėve. 

Po to padišachas sukvietė visus savo valdinius, ir Gulandoma 
išėjo pas juos karališkais rūbais. Žmonės pripažino ją karalie- 
ne, ir pradėjo Gulandoma valdyti šalį. 

Po metų padišachas mirė. Gulandoma ilgai negalėjo atsito- 
kėti, jo netekusi. Prisimindama tėvo patarimus, ji stengėsi kuo 
labiau rūpintis savo valdinių gerove. 

Toje šalyje buvo mažai vandens, ir žemdirbių javai dėl to 
labai skurdo. Ir štai Gulandoma sukvietė visus žmones, kad iš- 
kastų kanalą ir sudrėkintų sausą žemę. Netrukus kanalas buvo 
iškastas, vanduo paplūdo į laukus, ir žmonės labai nudžiugo. Jie 
dar labiau pamilo naująją valdovę. Gardas apie gerovę toje 
šalyje pasiekė gretimas karalystes. Iš visų pasaulio kraštų į Gu- 
landomos rūmus pradėjo rinktis keliauninkai, norėdami savo aki- 
Mis pamatyti šalį valdančią. moteriškę. Keliaunirkai, pamatę, 
kaip gerai toje šalyje klojasi žmonėms, gyrė ir aukštino Gulan- 
domą. 

Išgirdo apie ją ir Boturchanas — gretimcs šalies valdovas. 
Jis taip pat nukeliavo į pagarsėjusią Gulandomos karalystę. Vos 
tik jis pažvelgė į gražiąją karalienę, tuojau jo širdyje sulieps- 
nojo meilė. 

Parkeliavęs į savo šalį, jis papasakojo savo bičiuliams, ką 
matęs, ką girdėjęs. Pasisakė taip pat, jog ketinąs siųsti piršlius 
pas Gulandomą, ir prašė jų patarimo. Bičiuliai pagyrė jo už- 
mačią, ir tada jis liepė apkrauti keturiasdešimt kupranugarių 
brangenybėmis, auksu ir iškilmingai nusiuntė pas Gulandomą 
keturiasdešimt dvariškių su laišku karalierei. Tame laiške buvo 
rašoma: 

„O teisingoji karaliene Gulandoma! 

Kai tik peržengiau tavo slenkstį ir tave pamačiau, mano šir- 
dyje suliepsnojo meilė, ir aš nutariau žūt būt tave vesti. Sutik: 
juk nėra pasaulyje moters, kuri galėtų gyventi be vyro, ir nėra 
vyro, kuris galėtų likti vienišas. Jeigu mano pasiuntiniai parneš 
geidžiamą atsakymą, iškelsime vestuves, jeigu neparneš, tai ruošk 
savo ginklus ir rinkis mūšio lauką, kur mudu išbandysime savo 
jėgas." 

Boturchano pasiuntiniai nuvyko į Gulandomos šalį ir įteikė 
karalienei laišką. 

Gulandoma, perskaičiusi laišką, nutylėjo ir liepė savo tar- 
nams priimti svečius kaip pridera, o po trijų dienų grąžino pirš- 
liams keturiasdešimt apkrautų kupranugarių ir tarė: 

— Brangūs sveteliai, Boturchanas prašo mano rankos, bet aš 
neturiu teisės tekėti. Tai pasakykite jam, kad aš pasiruošusi 
kautis, jeigu jis taip nori. Tik su viena sąlyga: tegu atvyksta su 
kariuomene ant kanalo kranto šalies šiaurėje. O aš su savo ka- 
riuomene prieisiu prie kito kranto. O kadangi karo nori jis, o 
ne aš, tegu pereina per kanalą į mano pusę. Mūšis įvyks mano 
krante. Jei Boturchanas laimės karą, man teks būti jo Žmonai! 

Praėjo kelios dienos, pasiuntiniai sugrįžo į gimtinę ir pasakė 
Boturchanui, ką sakė Gulandoma. Jų išklausęs, Boturchanas susi- 
mąstė, bet paskui, pasitaręs su dvariškiais, priėmė Gulandomos 
sąlygas ir jai pranešė, kad pasiruošęs po trijų dienų stoti su ja 
į mūšį. 

Gulandoma sušaukė patyrusius karvedžius ir liepė jiems ruoš- 
tis kautynėms. 

— Žygiuokite prie kanalo, — įsakė ji — ir į jį pripilkite stik- 
lo šukių. Priešui mėresienoje pasirodys, kad jis pilnas vandens, 
ir kai ims plaukti per jį, visi žus! 

Šis planas karvedžiams patiko. Ir štai jie sušaukė kariuome- 
nę. Kanalą jie pripylė stiklo šukių, ir šios blizgėjo, 14yg kanalas 
būtų pilnas skaidraus vandens. 

Trečios dienos vakare į Gulandomos šalį atžygiavo Botur- 
clhhanas su savo kariucmene, ir karas prasidėjo. Boturchano ka- 

riai puolė į kanalą, ir tučtuojau pasigirdo širdį veriantis klyks- 
mas. Nustebo padišachas ir, nieko nenumanydamas, taip pat no- 
rėjo pulti į kanalą, bet vienas karys spėjo jam sušukti: 

— O pasaulio valdove, nesiartink, toji moteris apgavo mus! 
Kanale žvilga ne vanduo, o stiklo šukės. Drąsūs mūsų kariai 
rado čia sau pražūtį. is 

Boturchanas nežinojo nė ką daryti. Sutrikęs jis lakstė ant 
savo žirgo iš vieno galo į kitą. Paskui įsakė surinkti sužeistus 
karius ir atsitraukti. Atsisveikindamas jis pagrasino Gulando- 
mai: 

— Ką gi, dabar tu mane nugalėjai moterišku gudrumu, bet 
ateis laikas, gailėsies. 

O Gulandoma jam atsakė: 

— Argi aš tave variau su manim kariauti?! Čia tau pamo- 
ka, kad vėl kada nors nekvoštelėtų į galvą kviesti mane į 
kovą! 

Valdovai išsiskyrė ir pasuko kiekvienas į savo namus: Gu- 
landoma — nepraradusi nė vieno kario, o Boturchanas — su- 
spausta širdimi ir trokšdamas keršto. Po šios pergalės Gulando- 
mos vardas nuskambėjo per visą pasaulį. 

Slinko laikas. Kartą rūmuose buvo mergelių šventė. Netikė- 
tai suskambo liūdna lakštingalos giesmė. Lakštingalos balsas bu- 
vo toks mielas, kad visi nutilo ir ėmė klausytis. O Gulandoma 
pašoko iš savo vietos, nubėgo prie medžio, kur tupėjo lakštin- 
gala, ir sako: 

— O saldžiabalse, iš kur tu atskridai ir ko taip graudžiai gie- 
die Gal nuskriaudė tave kas? 

Bet lakštingala, nieko neatsakiusi, nuskrido. 

Niekas nežinojo, kad lakštingala atlėkė iš Jemeno princo so- 
dų, ir atlėkė ji pasižiūrėti Gulandomos. Garsas apie jos grožį 
pasiekė Jemeną, ir tos šalies princas karštai pamilo karalienę, 
nors nė karto nebuvo jos matęs. Princo širdis liepsnojo meile. 
Kasdien jis ėjo blogyn ir blogyn. Jo skruostai, buvę kaip rožių 
žiedlapiai, pagelto lyg lapai rudenį. Princo tėvas, tai matydamas, 
nerimavo, bet negalėjo įminti savo sūnaus širdies paslapčių. Tik 
nujautė, kad jo sūnų kankina meilė, bet ką jis myli — neži- 
nojo. Tiktai lakštingala atspėjo princo paslaptį. 

— Gerasis prince, aš žinau, ko tu toks liūdnas, — kartą pasakė 
lakštingala.— Matyt, visi, kieno širdį degina meilė, yra tokie 
vargetos ir nieko daugiau nesugeba, tik dūsauti ir dejuoti. Aš 
žinau, ką tu myli. Tu tik leisk mane, ir aš nuskrisiu į šalį, kur 
gyvena tavo mylimoji. Aš pažvelgsiu į ją ir į jos šalį, o parskri- 

dusi atgal, viską tau apsakysiu. O jeigu nori, galiu ir laiškelį 
jai nunešti. 

NEBIEbO princas, išgirdęs tokius žodžius, ir tarė: 

— Na; skrisk ir parnešk gerą žinią vargšui įsimylėjėliui. 

'" Nuskridusi į Jemeną, lakštingala pradėjo pasakoti princui 
apie puikią Gulandomos šalį, apie karalienės išmintį ir jos grožį. 
Nuo tų žodžių princo širdyje dar labiau suliepsnojo meilė. Nu- 
ėjo jis pas tėvą ir atskleidė savo paslaptį: 

— O tėvel! Iki šiol giliai širdyje laikiau savo slėpinį ir dabar 
sunku man jį atskleisti. Išklausyk manęs! Aš pamilau gretimos 
šalies karalienę Gulandomą. Ji geba karalystę valdyti geriau 
už viso pasaulio valdovus, o jos veido gražumas neapsakomas. 
Jau seniai mane sužavėjo pasakojimai apie jos išmintį, nuovo- 
ką ir gerumą. Siųsk piršlius pas Gulandomą. Noriu, kad ji eitų 
už manęs, nėra man gyvenimo be jos! 

Išklausęs sūnaus prašymo, tėvas tarė: 

— Brangus mano sūnau, tu dar jaunas, nieko nematei pa- 
saulyje. Nepatyrei dar nei sielvarto, nei džiaugsmo. Atsisakyk 
savo užmačios! Argi maža žemėje padišachų, turtingesnių ir ga- 
lingesnių už mus? Bet ir juos atstūmė Gulandoma. Tai ko gi tu 
viliesi? 

Supyko princas, išgirdęs tuos žodžius, atsistojo ir sako: 

— Kam tu kalbi, tėve, apie kitų pralaimėjimus? Argi tu ne- 
žinai, ko dėlei padišachai kariavo su ja? Jie norėjo užgrobti jos 
turtus. Ne Gulandomą jie mylėjo, o rūpėjo jos šalies lobiai! 

Tuomet padišachas sukvietė vizirius ir dvariškius pasitarti. 
Ir štai rytojaus dieną išjojo keturiasdešimt raitelių ant žirgų ir 
išsivedė keturiasdešimt kupranugarių, apkrautų brangenybėmis. 
Keliavo jie į Gulandomos šalį. Pasiuntinių tarpe buvo ir pats 
princas, apsitaisęs dervišo drabužiais. 

Gulandoma pasitiko svečius maloniai, bet, jų išklausiusi, nu- 
sijuokė ir tarė: 

— Brangūs mano sveteliai, aš nieko nemyliu ir kol kas ne- 
ketinu rinktis sau jaunikio. 

Pasiuntiniai atsisveikino ir iškeliavo atgal. Bet įsimylėjęs prin- 
cas nenorėjo išvykti iš tos šalies. Nuo to laiko kasdien į Gulan- 
cdomos rūmus pradėjo lankytis dervišas ir dainuoti liepsningas 
gazeles, kupinas tyros meilės. 

Taip prabėgo metai. Ir štai pagaliau Gulandoma pasikvietė 
dervišą į rūmus ir paklausė, ko jis čia lankosi ir ko nori. 

— Kas tu toksai ir iš kurė — sako karalienė.— Jau visi me- 
tai, nepraleisdamas nė dienos, tu vaikštai į mano rūmus. Nie- 

kada nesu mačiusi tokio dervišo. Sakyk man, ko tau reikia? Gal 
galėčiau kuo padėti? 

Princas sako: 

— (OO pasaulio valdove, aš ne dervišas, kaip tu manai. Ir ne 
duonos kąsnio dėlei vaikščioju į tavo rūmus. Aš virtau dervišu 
iš meilės nematyto gražumo mergelei. Jeigu nori ištiesti vargšui 
pagalbos ranką ir prižadi tai padaryti, aš tau atskleisiu savo šir- 
dies paslaptį. 

Gulandoma sako: 

— Sakyk greičiau, nieko nepagailėsiu, padėsiu tau! 

Princas, girdėdamas tokius jos žodžius, nusimetė dervišo dra- 
bužius, ir staiga Gulandomai aptemo protas nuo jo grožio. 

— Aš esu Jemeno padišacho sūnus ir štai jau dveji metai 
myliu tave. Piršliai, kuriuos tu priėmei prieš metus, buvo mano 
siųsti, o lakštingala, suokusi tavo sode,— mano bičiulė. Aš atke- 
liavau į tavo šalį drauge su piršliais, bet negrįžau su jais pas 
tėvą. Dabar net tėvas nežino, kur aš. O aš vienturtis jo sūnus ir 
taip pat dabar nieko nežinau apie jį. 

Staiga Gulandoma tarė: 

— O prince, neįmanoma išpildyti tavo troškimo, ne man 
lemta būti tavo žmona! Nė vienas vyras nesutiks su tuo, ko aš 
noriu iš jų. 

— Sakyk greičiau — ragina princas.— Aš iš anksto su vis- 
kuo sutinku, ir sutinku iš visos širdies. 

Tuomet Gulandoma tarė: 

— Štai pirmoji mano sąlyga: po to, kai aš tapsiu tavo žmo- 


na, tu būsi mano viziris. Antroji — tu neturi kištis į mano rei- 
kalus. O trečioji: kas vakarą aš išeisiu iš namų, ir tu neturi tam 
prieštarauti. 


Princas su viskuo sutiko, ir po kelių dienų buvo paskirtos 
vestuvės. 

Atkeliavo svečių iš kitų kraštų, ir keturiasdešimt dienų ir 
keturiasdešimt naktų truko vestuvių puota. Išsipildė princo troš- 
kimai! O po metų Gulandoma susilaukė sūnaus. Praėjo trys die- 
nos, Gulandoma paėmė kūdikį, nunešė prie krosnies ir įmetė į 
ugnį. Tai pamatė princas, ir jo širdį pervėrė nepakeliamas skaus- 
mas, bet jis nepasakė nė žodžio. 

Po metų Gulandoma pagimdė dukterį. Ir vėl po trijų dienų 
karalienė ją išnešė iš rūmų. Tuo metu pro šalį bėgo juodas me- 
džioklinis šuo, ir Gulandoma numetė jam kūdikį. Šuo pagriebė 
jį ir nusinešė. Tai sukėlė princui tokį skausmą, kad vos protas 
jam neaptemo, bet jis sukando dantis ir vėl nieko nesakė. Kas 

vakarą Gulandoma sėsdavo ant balto žirgo, išjodavo iš rūmų ir 
grįždavo tik paryčiu. 

Taip prabėgo dešimt metų. Kartą Gulandoma klausia prin- 
CO: 

“*— O mano gyvenimo palydove, aš matau, kad nė valandėlės 
tavęs neapleidžia liūdesys. Gal tu ilgiesi gimtinės, tėvo, arti- 
mųjų? Jeigu nori, važiuok, aplankyk tėvą ir savo gimines. 

— Žinoma,— sako princas,— aš galvoju apie gimtinę, apie 
tėvą ir artimus savo bičiulius, bet ne dėl išsiskyrimo su jais aš 
liūdžiu, ir tu tai žinai. 

Gulandoma pagalvojo ir sako šypsodama: 

— Taip, mano prince, aš žinau, ko tu liūdi. Tavo širdį nuka- 
mavo mintys dėl mūsų vaikų likimo. Bet tu neprivalai liūdėti. 
Mūsų vaikai gyvi. Visą tą laiką jie buvo pas savo žindyves, o 
dabar grįžo. Deganti krosnis, prarijusi tavo sūnų, ir jųodas šuo, 
nusinešęs tavo dukterį — tai perės, jų Maitintojos. Ir kai aš kas 
vakarą išjodavau iš rūmų, jodavau pas juos. O tu, nieko neži- 
nodamas, vis kentėjai, ir aš myliu tave už tai dar labiau negu 
pirma. 

Ir Gulandoma liepė atvesti vaikus. 

Kai tėvas juos pamatė, vos nealpėjo iš džiaugsmo. Jie buvo 
tokie gražūs, kad negalėjo akių atitraukti. 

Dabar princas jautėsi laimingiausias žmogus žemėje, ir nie- 
kas dabar negalėjo nuliūdinti jo širdies. 

O Gulandomos šalis vis labiau klestėjo, žmonės gyveno links- 
mi ir laimingi. Ir daugel metų laimingai gyveno Gulandoma su 
savo vaikais ir vyru, ir išsipildė visų jų troškimai. 


DRĄSIOJI MERGELĖ 


Senų senovėje viename mieste gyveno senis. Jis svajojo tu-“ 
rėti sūnų, bet dievas jam davė tris dukteris. Kartą ėmė skaudėti 
seniui akis. Kiek begydė jas, niekas nepadėjo, ir pagaliau vargšas 
apako. Iš sielvarto senis susirgo. Ir štai kartą vienas keliauninkas 
jam papasakojo, kad tolimame mieste gyvena gydytojas, o to 
gydytojo sode auga toks medis, iš kurio lapų daromi nepaprasti 
vaistai nuo visų ligų. Ė 

— Et, jei turėčiau sūnų. — atsiduso senis,— tai jis parneštų 
man tų lapų ir išgydytų nuo aklumo... | 

Tai išgirdusi, vyriausioji senio duktė ėmė prašyti: 

— Mielas tėve, leisk man tenai nujoti, ir aš parnešiu tau 
vaistų. 

— Ne tau, dukrele, toks žygis, verčiau nė nebandyk,— pa- 
sakė jai tėvas. 

Bet duktė nepaliovė prašiusi: ir verkė, ir geruoju maldavo, 
kol pagaliau tėvas sutiko. Apsitaisiusi vyriškais drabužiais, ji 
pasibalnojo žirgą, įsidėjo paviržio ir iškeliavo. Ilgai ji jojo — 
daug dienų ir naktų, ir štai kryžkelėje, kur suėjo keturi keliai, 
pamatė trobelę. Mergelė pagalvojo: „Tikriausiai toje trobelėje 
kas nors gyvena, užeisiu ir paklausiu.“ Nušoko nuo žirgo, priėjo 
prie durų ir pasibeldė. Iš trobelės atsakė moters balsas: 

— Kas tenai? Aš sergu, negaliu atsikelti! Durys atdaros... 

Mergelė įėjo trobelėn, pasisveikino ir pamatė lovoje gulin- 
čią senutę. 

— Kas jums yra, močiute? — klausia mergelė. 

— Ak berneli — tarė senoji moteriškė — nė neklausk, se- 
niai liga mane prikaustė prie lovos. Ir nėra kam slaugyti. 

Mergelė greitai atrišo krepšį, paėmė savo paviržio ir paval- 
gydino ligonę. Pasistiprino senutė, atgavo jėgas ir pradėjo mer- 
gelę klausinėti: 

— Mano sūnau, iš kur tu ir kur keliauji? 

Mergelė sako: 

— Aš atjojau iš tolimos šalies. Mano tėvas susirgo ir apako, 
šit aš ir ieškau jam vaistų. 

— Et berneli, atsisakyk sa4o užmačios! Daug drąsuolių kelia- 
vo šių vaistų ieškoti, bet dar nė vienas negrįžo. Jok namo. Tai 
padaryti neįmanoma! 

Išgirdusi tokius žodžius, mergelė nusiminė ir parjojo atgal 
pas tėvą. Sužinojęs, kad duktė sugrįžo, senis tarė: 

— Aš labai džiaugiuosi, mano dukrele, kad tu pargrįžai gy- 
va ir sveika. 

Mergelė papasakojo tėvui ir seserims apie ligotą senutę. 

— Niekas neišgali parnešti tų vaistų. Jau daug drąsuolių 
bandė jų gauti, bet nė vienas atgal negrįžo, visi žuvo, — baigė 
ji savo pasakojimą. 

Tuomet vidurinioji duktė sumanė išbandyti savo likimą. Jos 
neįbaugino sesers pasakojimas, ir ėmė prašyti: 

— Tėve, leisk dabar man joti! Aš tikrai parnešiu vaistų. 

— Vyresnioji tavo sesuo jau jojo, o kas naudos iš tot Ką 
gero peši, kad tu josit Sėdėk namie, nevark tuščiai! 

Bet galop vidurinioji duktė, kaip ir vyriausioji, išsiprašė. Ap- 

sįvilko. vyriškus drabužius, pasibalnojo žirgą, plaukus susišuka- 
vo taip, kad jie atrodė panašūs į vyrišką kepurę, ir išjojo. 

i Jojo jojo ir pagaliau prijojo tą pačią trobelę, kuri stovėjo 
keturių kelių sankryžoje. Nušoko nuo žirgo, pririšo prie medžio 
isvpasibeldė į duris. Iš vidaus pasigirdo senutės balsas: 

i, „—..Kas.tenai? Aš sergu, negaliu atsikelti. Įeik... 

Mergelė atidarė duris, įėjo trobelėn, atsisėdo kamputyjė ir 
paklausė senutę, kas jai yra. 

„““— Ak berneli, verčiau nė neklausk,— tarė senutė.— Jau se- 
Riai: liga::prikaustė mane prie lovos, ir nėra kam slaugyti. 

Paėmė mergelė iš krepšio valgymų, kuriuos buvo įsidėjusi 
kelionėn, ir pamaitino ligonę. Pavalgė senutė, pasistiprino ir 
pradėjo. svečią klausinėti, iš kur jis ir kur joja. Sužinojusi pra- 
dėjo atkalbinėti: 

— O mano sūnau, atsisakyk savo užmačios: tai padaryti ne- 
jmanoma. Tik veltui žūsi! Nesuskaičiuojamos nelaimės ir kliū- 
tys, kurios laukia drąsuolio kelionėje. 

Mergelė išsigando ir sumanė grįžti. Namie ji viską apsakė 
tėvui ir seserims. 

— Vargas tam, kas neturi sūnaus! — sunkiai atsiduso tė- 
vas. 

Krito tie žodžiai jauniausiajai dukteriai į širdį. Rytojaus die- 
ną ji nuėjo pas tėvą ir sako: 

— Tėve, leisk man joti! Aš pabandysiu gauti vaistų. 

— Miela dukrele, tavo seserys veltui jojo, nieko gero ir iš 
tavo kelionės nebus. Tik privargsi ir grįši, nieko nepešusi,— sako 
tėvas. 

Jauniausioji duktė irgi verkė, maldavo, kol tėvas ją išleido. 
Tučtuojau ji apsirengė vyriškais drabužiais, prisidėjo maišą val- 
gymų ir išjojo. | 

Jojo ji, jojo ir prijojo ligonės senutės trobelę. Pririšo žirgą 
prie. medžio 1I pasibeldė į duris. Iš trobelės pasigirdo tas pats 
balsas: 

— Kas tenai? Kad ir kas būtum, atsidaryk duris ir įeik! Aš 
sergu, negaliu atsikelti. 

Mergelė atidarė duris, įėjo į trobelę, maloniai pasveikino ir 
tučtuojau padavė senutei vandens nusiprausti. Paskui paėmė iš 
krepšio valgymų ir pamitino ligonę. Senutei patiko toks mer- 
gelės apsiėjimas, ir ji tarė: 

— Berneli, iš kur tu atkeliavai ir kur keliauji? 

— Aš iš svečios šalies, motule, ir joju vaistų aklam savo tė- 
vui. | | 

Senutė atsiduso ir sako: 

— Ak nerūpestingas jaunikaiti, argi tu nežinai, kad. jau daug 
galiūnų jojo tuo keliu, bet nė vienas jų atgal negrįžo? Tu jau- 
nas, ne pagal tavo jėgas tokie darbai. Paklausyk manęs: arba 
pasilik pas mane, arba grįžk atgalios. 

Bet mergelė nenusigando senutės žodžių ir drąsiai basakė: 

— Motule, vyras neturi būti bailys! O ir nėra tokių kliūčių, 
kurių būtų negalima įveikti. Nesuksiu atgal iš savo 'kelio. Kas 
bus, tebūnie, josiu toliau! 

Ir mergelė pradėjo ruoštis kelionėn. 

— Palauk, berneli,— tuomet tarė senutė, — matau, kad tavęs 
neperkalbėsi. Tu drąsus ir nenori grįžti. Bet žiūrėk: tavo kelias 
sunkus ir pavojingas. O dabar klausyk: jeigu darysi taip, kaip 
aš liepsiu, savo pasieksi. Gydytojas neduos tau vaistų. Jis pa- 
prašys tavęs medžio sėklų, o tas medis auga trigalvio divo sode. 
To medžio vaisiai — vaistai, jie išgydo daug ligų. Keliauk pas tą 
divą, prisimeilink jo tarnams ir žvėrims, o paskui pasistenk gau- 
ti to medžio sėklų ir kuo greičiausiai sukis atgalios. Divas vysis 
tave. Štai imk šį veidrodį, šukas ir akmenį, ir kai divas jau baigs 
tave prisivyti, mesk vieną tų daiktų per galvą: jie užkirs jam ke- 
lią. Dabar jok sau, laimingos kelionės! 
 Paėmė mergelė veidrodį, šukas ir akmenį, nuoširdžiai padė- 
kojo senutei ir iškeliavo. 

Jojo ji dieną ir prijojo divo tvirtovę. Tvirtovės vartai buvo 
seni ir apirę. Mergelė pataisė juos, o paskui įėjo tvirtovėn. Apsi- 
dairė ji ir mato: viename kiemo kampe pririšti už grandinių tupi 
šunys, daug šunų, o kitame — pririštas visas tabūnas arklių. Ark- 
liams buvo padėta kaulų, o šunims — šieno. Surinko mergelė 
šieną ir padavė jį arkliams, o kaulus — šunims, Eidama toliau, 
ji pamatė tarnus. Jie kepė duoną: kabino rieškučiomis tešlą ir 
plikomis rankomis kišo įkaitusion krosnin. Mergelė pasisveikino 
su tarnais, meiliai su jais pakalbėjo ir greitai pasiuvo kiekvienam 
po pirštines, kad nenudegtų rankų. Tarnus sujaudino jos rūpes- 
tingumas, ir jie paklausė: 

— O jaunikaiti, sakyk, ko tu čia atjojai? 

Mergelė jiems viską apsakė. 

— Tai labai sunku, — tarė viena moteriškė.— Divas susirin- 
ko visas sėklas ir supylė į maišelį ir jį laiko pasikišęs po pagal- 
ve. Ištraukti to maišelio neįmanoma, o jeigu ir ištrauktum, tai 
patektum jam į nagus. 

„Mergelė sako: 
"— Kad tik aš gaučiau tų sėklų, o toliau žinosiu, ką daryti. 

— Na, jeigu taip, tuomet eik, divas dabar miega. Pažiūrėk: 
Jeigu atsimerkęs, vadinasi — miega. Ištrauk maišelį iš po pagal- 
vės. ir bėk. Jeigu tik vieną akį atmerkęs, vadinasi, nemiega. Tuo- 
met skubiai grįžk atgalios. 

"Įėjo mergelė ir mato: guli divas atsimerkęs. Skubiai pribėgo 
Ji, pastvėrė maišelį su sėklomis ir išskuodė. 
„Bet .divas staiga nubudo ir suriko: 

„— Ei tarnai, laikykit vagį! 

— Nė nemanome,— sako tarnai.— Jis geras, pasiuvo mums 
pirštines, kad rankų nenudegtume. 

Tuomet divas sušuko arkliams: 

— Ei žirgai, sustabdykit jį! 

— Kad tu nesulauktum,— sako žirgai — tu pametei mums 
kaulų, o jis pasigailėjo mūsų ir davė šieno. 

— Ei šunys, griebkite jį! — įsakė divas šunims. 

— Anaiptol,— sako šunys,— tu pametei mums šieno, o jis 
davė mums kaulų. 

Visas viltis divas dėjo į vartus. 

— Ei vartai, laikykite jį! — sušuko jis. 

— Nė nelauk,— sako vartai — tu niekada mumis nesirūpi- 
nai, O Jis Mus pataisė. 

Kai divas pamatė, jog niekas nenori jam padėti, puolė pats 
vytis bėglio. Bėgo kiek įkerta, ir jau kone lipo mergelei ant 
kulnų. Jau tiesė divas ranką, norėdamas nutverti jos žirgui už 
uodegos, bet staiga mergelė metė per galvą veidrodį, kurį jai 
buvo davusi senutė. Veidrodis bemat pavirto į bekraštę jūrą, ir 
didžiulės bangos vos nepaskandino divo. Šiaip ne taip išsikapa- 
nojęs iš vandens, vėl pasileido vytis mergelę. Kai jis jau baigė 
ją prisivyti ir norėjo griebti žirgui už uodegos, mergelė metė 
per galvą akmenį. Nusirito akmuo, nudundėjo ir pavirto aukš- 
tu kalnu. O divas liko kitapus kalno. Kol jis perlipo per tą kal- 
ną, mergelė spėjo nujoti toli toli. Vėl lėkė paknopstom divas ir 
vėl prisivijo mergelę, bet ji tuoj metė per galvą šukas, ir pakilo, 
sušlamėjo tarp jos ir divo gūdus miškas. Ir šį kartą divas nega- 
lėjo per jį prasibrauti. 

O mergelė pagaliau įjojo į miestą, kur gyveno gydytojas. 
Pasiklausinėjusi ji susirado jo namus ir pasibeldė į vartelius. 
Tarnai atidarė mergelei vartelius, ji pasisveikino ir paprašė nu- 
vedama pas gydytoją. Išėjo jo sūnus ir nuvedė svečią pas tėvą. 

Mergelė pasveikino gydytoją, o paskui pasisakė, ko atjojusi. Gy 
dytojas tarė jai: AL 
— Šių vaistų galiu duoti tik tam, kas atneš man VaisUNĖCIo 


medžio sėklų iš trigalvio divo sodo. ai 
— O aš jau jų turiu,— pasakė mergelė ir padavė gydytojui 
maišelį. z 


— Puiku, — sušuko gydytojas,— tu padarei naudingą darbą, 
Sios sėklos padės man išgydyti žmones nuo mirštamų ligų.:. 

Paskui gydytojas klausia: už 

— O kaip tau pavyko gauti tų sėklų? Juk jas saugojo trigal: 
vis divas, daug narsuolių norėjo jų gauti, bet nė vienas. neiš- 
drįso eiti pas jį. | 

Tuomet mergelė papasakojo, kas jai buvo nutikę. 

— Tu drąsus žmogus, — pagyrė ją gydytojas.— Imk pusę tų 
sėklų ir pasėk. O kai iš jų užaugs medžiai, nuskink jų vaisius ir 
parsivežk į gimtinę. Išdalyk juos visiems ligoniams, kad jie pa- 
sveiktų. O šit tais vaistais patepk tėvui akis, ir jis vėl praregės. 
Aš tau duosiu to medžio sėklų, iš kurio padaryti šie vaistai, ir 
tu galėsi grąžinti regėjimą visiems akliesiems. 

Pasakė tai gydytojas ir pasiūlė svetimšaliui pasiviešėti ke- 
lias dienas. Mergelė sutiko. Šeimininkas sukvietė savo draugus 
ir svečio garbei iškėlė puotą. Per puotą vienas draugas priėjo 
prie gydytojo ir sako: 

— O tavo svečio esama persirengusios mergelės! 

— Negali būti, — sako gydytojas, — tai jaunikaitis, ir ne šiaip 
sau, o galiūnas. Jis atliko nepaprastą žygdarbį ir gavo tai, ko 
niekas negalėjo gauti. 

— O vis dėlto tu klysti, — tikino gydytojo draugas, — tai mer- 
gelė. Kai svečiai išeis namo, paklok jai patalą šalia savo sūnaus 
ir galvūgalyje abiem padėk po baltą rožę. Jeigu ji mergelė, rožė 
nuvys, jeigu jaunikaitis, tai ne. 

Gydytojas taip padarė, kaip liepė draugas. Bet mergelė nu- 
girdo jų pokalbį. Iki pusiaunakčio ji nenusirengė ir kalbėjosi 
su gydytojo sūnumi. O kai jaunikaitis pavargo ir jo blakstienos 
pradėjo merktis, ji tyliai pakilo, ištraukė iš po pagalvės nuvytu- 
sią rožę, išmetė ją, o paskui tyliai išsėlino į sodą, nusiskynė švie- 
žią žiedą ir pasidėjo po pagalve. O jaunikaitis dar nebuvo užmi- 
gęs ir matė viską, kas dėjosi. 

Išaušo rytas, gydytojas pažadino sūnų ir svečią, o kai jie 
išėjo, paėmė rožes. Abu žiedai buvo nenuvytę. Priėjo laikas mer- 
gelei grįžti namo. Šeimininkai išleido ją su didžia pagarba. Mer- 
gelė atsisveikino su gydytoju, padėkojo jam, 0 gydytojo sūnus 

paprašė tėvo, kad leistų palydėti svečią iki namų. Ilgai jojo 
mergelė ir jaunikaitis ir pagaliau parjojo į mergelės gimtinę. 
„Daug vandens nutekėjo per tą laiką, kai išjojo jauniausioji 
duktė. Ir tėvas, ir seserys jau manė, kad jai bus atsitikusi ne- 
laimė, it prarado viltį ją išvysti. Tėvas graudžiai gailavo, kam 
išleido dukterį, ir kas dieną liūdėjo vis labiau ir labiau. 

-' Kai mergelė įėjo į trobą sveika ir gyva, jų gailavimas ir siel- 
vartas pavirto džiaugsmu ir linksmybėmis. Mergelė apsakė vis- 
ką, kas jai buvo nutikę, ir patepė tėvui akis gydomuoju tepalu. 
Jo 'akys ėmė sveikti, ir senis vėl išvydo dienos šviesą. Jis taip 
puikiai matė kaip naujagimis. 

— Brangi mano dukrele — sušuko jis — dabar aš daugiau 
nesikrimsiu, kad neturiu sūnaus. Jeigu būčiau turėjęs ir dešimt 
sūnų, jie nebūtų padarę geriau už tave. Tu seno savo tėvo širdį 
pripildei išdidumo. Tepailgina alachas tavo gyvenimą, o likimas 
teneapvilia tavęs niekados! 

O kas atsitiko gydytojo sūnui? Jaunikaitis pamilo mergelę, ir 
jo meilė kasdien vis stiprėjo. Pagaliau jis išdrįso paprašyti jos 
tėvo, kad leistų mergelę už jo. Senis matė, kad ir duktė myli 
šį jaunikaitį, kuris buvo toks puikus gydytojas, kaip ir jo tė- 
vas. Davė tėvas sutikimą ir palaimino juos. Jaunikaitis vedė 
mergelę ir ilgai ir laimingai gyveno. 


KENDŽABOJUS 


Neatmenamais laikais gyveno padišachas. Jis turėjo tris sū- 
nus. Kartą padišacho pati susirgo, atgulė į lovą ir netrukus ap- 
leido šį pasaulį. Padišachas liko su trimis sūnumis. Žmonės pa- 
tarė jam vesti. Jis vedė. Po metų į pasaulį atėjo dukrelė. 

Priešais rūmus augo obelis, kurią padišachas labai brangino. 
Ant jos prinoko raudonikiai obuoliai. Padišachas taip dažnai 
grožėdavosi obelim, jog žinojo, kiek ji veda obuolių. Kas rytą 
per pusryčius padišachas ilgai žiūrėdavo į juos. Kartą, kai pra- 
ėjo keturiasdešimt dienų nuo mergytės gimimo, padišachas pas- 
tebėjo, kad trūksta vieno obuolio. Jis nustebo ir pagalvojo: „Kas 
išdrįso be mano leidimo kišti nagus prie obels?“ Jis liepė tar- 
nams ieškoti obuolio, bet sode jo nerado. Tuomet padišachas 
sako sūnums: 

— Vaikeliai mano! Nežinia kas nuskynė obuolį! Pavedu jums 
kasnakt saugoti obelį! 

14. Tadžikų pasakos 


Pirmąją naktį sodą saugojo Vyriausiasis padišacho sūnus. Nak- 
čia jį suėmė miegas, ir kai rytą nubudo, pamatė, jog dingo dar 
vienas obuolys. Padišachas supyko ir ėmė priekaištauti vyriau- 
siajam sūnui, kad tas nenusaugojęs obels. 

Kitą naktį į sodą nuėjo vidurinysis padišacho sūjius. Ir šis 
užmigo. Rytą pamatė, kad vėl dingo vienas obuolys. Tr r BB 
„priėjo eilė jauniausiajam ia sūnui koinė Jn ja „A 


cbelį nutūpė kažkoks gyvas daiktas. Kena bojų, IR 
i paleido strėlę. Sparnuotis sukliko, pakilo ir Ls i: Padi: 
šacho pačios menes. 

Rytą, prieš pusryčius, padišachas sužinojo, kad ir są viaktį 
dingo vienas obuolys. | 

Kendžabojus sako padišachui: f : 

— Tėve! Jeigu atleisi man, aš tau atskleisiu šlapi, kur 
dingsta obuoliai. „J „i 

— Atleidžiu, — sako padišachas. Ep S 

— Nakčia, kai saugojau sodą, mačiau; kaip kažkėš | ili 
į medį. Aš paleidau strėlę. O obuolių vagis nuskrido | mūsų mo- 
tinos Menes. 

Padišachas su savo dvariškiais nuėjo į savo pačios menes. 
Įėję visi pamatė, kad prie kūdikio lopšio numesta obuolio žievė. 
Tuomet žmonės pasakė: „Šis kūdikis pavojingas kraštui, jis divų 
giminės.“ Padišacho pati ėmė plūsti Kendžabojt: ... 

— Ką tu padarei? Girdi, kokios apkalbos sklišaa. apie tavo 
seserį! Kad tu apaktum kur ir nebematytutid daugiau mano vai- 
kelio! AS 

Padišachas pritarė žmonai ir Kendžabojųs Švijo- iš rūmų. 

Paliko Kendžabojus gimtąją šalį, ėjo;, iper 'ykjas,' išdžiūvu- 
sias dykumas, per miestus ir kaimus,, kalėsf beri plačias, upes, 
kol pagaliau atsidūrė nuošaliame kišlakę i ir Jus 1 jafhė: pa- 
silikti. Po kurio laiko Kendžabojus vedė. „sieną. to] lako B mer- 
gelę. 17 2 Sa > J i 

Dabar palikime Kendžabojų su pačia ir ppesekokime, kas 
Lutiko padišachui. IŠ 

Padišacho duktė užaugo ir, kaip pranašavo“ išminčiai, “tapo 
šalies rykšte: ji suvalgė visus aliai vieną. „padišacho galvijus ir 
žirgus, paskui — visus Žmonių galvijus“ dr'visus. žirgus... Paskui 
ji suvalgė ir savo tėvus, ir savo brolius, ir šalyje neliko nė vie- 
nos gyvos būtybės. . 

Kartą Kendžabojus iškeliavo medžioklėn, Lauke pamatė | jis, 
kad skruzdėlės apniko du liūtukus. Jis nurinko nuo EN a 
dėles. Tuo tarpu atėjo liūtė ir nusinešė savo vaikus.:.;. ;. 

Kitą dieną Kendžabojus vėl aptiko tuos liūtukus. Šį Eašiųs jis 
pasiėmė juos ir parsinešė namo. Nakčia liūtė atėjo; į joa namus 
ir įmetė per tvorą avies skerdieną. Kendžabojus pašėrė liūtųkųs 
mėsa. Taip paskui būdavo kasdien. Praėjo septyneri metai, liū- 
tukai užaugo. Kartą Kendžabojus liūdnai atsiduso. kiAj? 

Jo pati sako: ni BIT: 

— Ko mums trūksta, kad būtume laimingi? Mes, turime; vis- 
ko, ko tu taip dūsauji? T 

— Tu nieko nežinai! Aš turiu tėvą ir Bralius: Tik iš asi 
ar begyvi, kaip jiems klojasi. 

Ir Kendžabojus papasakojo pačiai viską, kas jam saika "Pas: 
kui paprašė, kad įdėtų Maisto kelionėn, pripylė ąsotį pieno, pa- 
davė jai ir tarė: 

—- Aš iškeliauju, jeigu pienas tame ąsotėlyje surūgs, . paleisk 
nuo grandinių mano liūtus. 

Atsisveikino Kendžabojus su pačia, sėdo ant sarto savo žir- 
go ir išjojo į gimtinę. 

Pasiekęs miestą, jis pamatė tuščius namus. Kai prijojo tėvo 
rūmus, jo pasitikti išėjo sesuo ir tarė: 

— (OO) mielas broli, pagaliau tu parvykai! Aš P ilgai tavęs 
laukiau. 

Kendžabojus pririšo žirgą prie medžio ir iėjo į rūmus.. Jis 
matė, kad arklidėje guli -balnai ir kamanos, bet nėra nė vieno 
Žirgo. | 

Kol jis buvo arklidėje, sesuo nugraužė jo Žiieii k Paskui 
sako Kendžabojui: sagą 

— Broleli, argi tavo žirgas trikojis? i; 

— Taip, trikojis, — sako Kendžabojus. 22 

Sesuo nuėjo pataisyti broliui pietų. Kšndžanojus paėmė: tan: 
burą ir ėmė groti. Sesuo tuo tarpu nugraužė-: Rr: ja >88 jo 
žirgui. Įėjusi į vidų, sako Kendžabojui:. piss 

— Broleli, argi tavo žirgas dvikojis? A 

— Taip, sese, dvikojis, — sako jis. 

Paskui sesuo surijo paskutines kojas ir sako: : 

-— Broleli, argi tavo žirgas bekojis? 

— Taip, sese, bekojis,— sako Kendžabojus. 

Kai sesuo vėl išėjo, iš olos išlindo pelytė ir sako: 

— Kendžabojau! Ko tu čia atjojai? Tavo sesuo visus surijo. 
Visoje šalyje tik aš viena belikau. Tu lipk ant stogo, prisiberk 

savo batus žemių ir taip juos pakabink, kad tavo sesuo manytų, 
jog ten sėdi tu. O pats pasiimk tris adatas, žiupsnelį druskos, 
veidrodį, šukas ir eik sau. O aš uodega braukysiu per tanburo 
stygas. 

> O ką man veikti su tais daiktais? — klausia Kendžabo- 
juš. 

— Tavo sesuo ims tave vytis. Kai ji jau lips ant kulnų, mesk 
šukas, jos pavirs neįžengiama giria. Kaskart, kai ji prisiartns 
prie tavęs, mesk vieną kurį tų daiktų. 

'Kendžabojus viską taip padarė, kaip mokė pelytė. Pakabino 
batus ir leidosi bėgti. Kendžabojaus sesuo taisė valgį, vis žiūrėjo 
į brolio batus ir kalbėjo: „Tuojau, brangus broleli, aš pavalgy- 
dinsiu tave.“ 

Pagaliau ji išvirė putrą ir sako: „Na, broleli, lipk žemyn, eik 
"pietauti!" Taip pasakiusi, ji priėjo ir patraukė už batų. Batai 
nukrito, ir pribiro jai į akis žemių. Sesuo įniršo: 

— Saugokis, nenurimsiu, kol surysiu tave! 

Prasikrapštė ji akis ir pamatė, kad brolis spėjo toli nueiti. 

— Palauk,-— sušuko ji, — aš noriu tau šį tą pasakyti! 

Ir pasileido Kendžabojui iš paskos. Kai jau buvo beprisive- 
janti, Kendžabojus numetė šukas. Tuoj jam už nugaros lyg sie- 
na stojosi gūdus miškas. 

— Kaip tu perėjai tą mišką? — sušuko ji broliui. 

— Pasikėliau drabužių skvernus ir perėjau,— sako Kendža- 
bojus. 

Sesuo pasikaišė savo drabužius ir ėmė brautis per tankumy- 
ną, o dygliai draskė jai kūną. Kendžabojus tuo tarpu nuėjo toli 
į priekį. 

Pagaliau mergelė išsikapanojo iš miško, vėl leidosi vytis bro- 
lį. Kai tarpas tarp jos ir Kendžabojaus beliko tik per ištiestą 
ranką, Kendžabojus metė veidrodį, ir jis pavirto upe. 

— Broleli, kaip tu perbridai per šią upę? 

— Prisipyliau kišenes akmenų ir perbridau. 

Mergelė prisidėjo kišenes akmenų ir puolė į upę. Vargais ne- 
galais ji priplaukė kitą krantą ir vėl puolė paskui brolį. 

Šį kartą, kai sesuo prisiartino, Kendžabojus sviedė druską. 
Tuojau atsirado kalnas, viršūne remiantis dangų. Tas kalnas bu- 
vo druskinis. 

— Broleli, kaip tu perlipai šį kalną? — sušuko mergelė. 

— Pasikėliau savo drabužių skvernus ir perlipau. | 

Mergelė taip ir padarė: pasikėlė drabužius ir ėmė lipti į kal- 
ną. Druska graužė mergelei kūną, subraižytą dyglių. Bet ji nu- 

galėjo ir šią kliūtį ir toliau atkakliai lipo broliui ant kulnų. Jau 
ji buvo benutverianti jį, tik staiga Kendžabojus įsmeigė į žemę 
adatas, ir tuoj atsirado trys aukšti bukmedžiai. Kendžabojus įli- 
po į vieną iš jų. 

— Štai dabar tu pakliuvai, niekur iš manęs neištrūksi,— sa- 
ko mergelė. 

Ji išsitraukė dantį ir ėmė pjauti medį. Kai medis pradėjo svir- 
t žemyn, Kendžabojus nušoko į kitą medį. Ji išsitraukė kitą 
dantį ir vėl ėmė pjauti antrą medį. Ir vėl, kai medis pradėjo 
svirti, Kendžabojus įšoko į trečią. Mergelė ėmė pjauti paskutinį 
medį. Įpjovusi iki pusės, ji nusprendė: „Atsipūsiu mažumėlę, o 
paskui jį suvalgysiu“, atsigulė po medžiu ir užmigo. 

O. tuo tarpų Kendžabojaus pati, pamačiusi, kad ąsotyje pie- 
nas pradeda rūgti, paleido nuo grandinės liūtus. Liūtai riaumo- 
dami nubėgo. Kendžabojus, pamatęs juos iš tolo, labai nudžiugo 
ir susijuokė. Nuo Kendžabojaus juoko mergelė pabudo. 

— Artinasi tavo mirties valanda! — linksmai sušuko Kendža- 
bojus. 

Atbėgo liūtai ir sudraskė mergelę. Kendžabojus išlipo iš me- 
džio ir drauge su liūtais parėjo namo. 

Jis papasakojo žmonai viską, kas jam buvo nutikę. Vyras su 
žmona nutarė keliauti į nelaimingo padišacho šalį ir ją atstaty- 
ti. Jie surinko neturtingus žmones ir iškeliavo tenai. Praėjo kiek 
laiko, ir žmonės podraug su Kendžabojum pavertė kraštą žydin- 
čiu sodu. 

Kaip išsipildė visi jų troškimai, taip tegu išsipildo ir jūsų. 


GALIUŪNAS DŽULOJUS 


Kartą gyveno trys broliai. Vieną dieną jie išjojo į dykumą 
medžioti. gazelių, bet nė vienos nerado. Staiga jie žiūri — kažkas 
lekia padange. Broliai ištiesė tinklą ir sugavo gražią mergele. Tai 
buvo perių valdovės duktė. 

Pamačiusi tris brolius žmonių giminės, ji tarė: 

— Jūs — žmonės, o aš — perė. Kam jūs mane sugavote? 

Vyriausiasis brolis, Galiūnas Džulojus, sako: 

— Nebūk tokia žiauri, o gražioji pere! Aš jau dauge! metų 
einu meilės keliu pas tave ir svajoju susitikti su tavimi. 

Išgirdusi tokius medžiotojo žodžius, perė sako: 

— Matyt, tokia mano lemtis. Dabar aš esu tavo. Bet aš turiu 

motiną ir tris seseris. Man reikia nueiti pas jas ir pasiprašyti 
kad leistų pasilikti su tavim. 

Nuskrido perė pas motiną ir sako: 

— Vienas medžiotojas žmonių giminės sugavo mane tinklu ii 
pamilo. Aš prižadėjau sugrįžti pas jį. 

Motina sušuko: 

-— Juk tave myli Baltasis divas! Jis seniai tave globoja, ir, 
jeigu jo nepaklausysi, jis tave pražudys. 

— Ką dabar man daryti? 

Motina sako: 

— Sakyk Galiūnui Džulojui, kad tu jo būsi tik tada, jeigu 
jis nugalės Baltąjį divą. | 

Perė sugrįžo pas Džulojų ir sako: 

— Tu nori, kad aš būčiau tavo žmona, bet žinok, kad mane 
myli Baltasis divas. 

Galiūnas Džulojus sako: 

— Kuris tau geriau patinka, divas ar aš? 

Perė sako: 

— Žinoma, tu, bet pirma turi nudobti visus divus. Jų taip 
pat, kaip ir jūsų, yra trys broliai: Baltasis divas, Juodasis ir Ža- 
liasis. 

— Sakyk, kur rasti tuos divus? 

— Už Kafo kalno. Nukeliauk tenai ir lauk. 

— Gerai, — sako Galiūnas Džulojus.— Tiktai pasakyk, kaip 
tenai nukakti. 

Perė papasakojo, -kaip rasti divus, ir Džulojus iškeliavo prie 
Kafo kalno. Nuėjęs į divų buveinę, jis pamatė Baltąjį divą, pa- 
reinantį iš anapus kalno su girnapusėmis rankose. Pajutęs žmo- 
gaus kvapą, Baltasis divas suriaumojo: 

— Aha, kažkur netoliese žmogus slepiasi! 

Galiūnas Džulojus skubiai pabarstė kelią miežiais, išėjo iš 
slėptuvės ir tarė Baltajam divui: 

— Nagi pasigrumkime, išmėginkime savo jėgas. Jeigu par- 
griausi mane, daryk, ką tik nori. 

Pradėjo juodu grumtis. Pastatęs koją ant tos vietos, kur bu- 
vo paberta miežių, divas paslydo ir pargriuvo. 

— Mane apstulbino tavo jėga ir vikrumas, aš pasiduodu! — 
sako jis. 

Staiga pasigirdo smarkus griaustinio dundėjimas, sudrebėjo 
žemė, ir ant Džulojaus kaip viesulas užlėkė Juodasis divas. Vėl 
prasidėjo kova, Juodasis divas irgi paslydo ant miežių ir par- 
griuvo. 

— Mane apstulbino tavo jėga ir narsumas, aš pasidyodu.. 

Tuomet atskrido perių valdovės duktė ir sako: | 

— Dabar beliko tik vienas Žaliasis divas. Bet jo siela paslėp- 
ta skrynioje. Kol neprieisi prie jo sielos, nepajėgsi jo nuga- 
lėti. | 

Džulojus sako: 

— Kaip man surasti Žaliojo divo sielą? 

— Yra toks urvas, — sako perė.— Jame kankinasi ketužias- 
dešimt žmonių. Jei kas į urvą įeina, jie rodo pirštais vienas į 
kitą ir šaukia: „Aš liesas, jis riebus!" 

Galiūnas Džulojus klausia: 

— O ką reiškia šie jų žodžiai? 

Perė sako: . 

— Kiekvieną dieną Žaliojo divo siela ateina į urvą, išsirenka 
riebiausiąjį ir suėda. Todėl tiems žmonėms brangi kiekviena gy- 
venimo akimirka. Šit todėl jie ir rodo į kits kitą. Išvaduok juos 
iš tenai ir sužinosi, kur yra Žaliojo divo siela. 

Perių valdovės duktė papasakojo, kaip rasti urvą. Galiūnas 
Džulojus įėjo tenai ir išgirdo, kaip keturiasdešimt žmonių, ro- 
dydami į kits kitą, vienu balsu šaukė: „Aš liesas, o jis rie- 
bus!" Džulojus tarė: „Gerai, aš išvaduosiu jus visus, bet parody- 
kite man, kur yra Žaliojo divo siela.“ Žmonės parodė duris 
urvo gilumoje. Galiūnas Džulojus atidarė tas duris ir įėjo. Tą 
pačią akimirką Žaliasis divas taip sukriokė, kad dangus ir žemė 
sudrebėjo, ir įvirto urvan. Bet Caliūnas Džulojus spėjo ištraukti 
Žaliojo divo sielą iš skrynios ir ją trenkė į žemę. Divas suai- 
manavo ir krito negyvas. Perių valdovės duktė nudžiugo: 

— Dabar aš tavo. 


se Ą 


parsivedė jaunąją žmoną į savo namus. Bet ji perspėjo jį: „Nak- 
timis aš būsiu tavo, o dieną išskrisiu į savo tėvo karalystę.“ Džu- 
lojus sutiko. 

Taip bėgo dienos. Kartą vienas žmogus pasišaipė iš Džulo- 
jaus: 

— Toji perių valdovės duktė nakčia būna su tavimi, o dieną 
praleidžia su kitais. 

Šie žodžiai įkrito Džulojui širdin, ir jis tarė savo žmonai: 

— Tu kadaise davei man pažadą, o dabar laužai jį. 

Perių valdovės duktė tarė: 

— Tu pamiršai, kaip mes sulygome. Jeigu aš norėčiau su- 
laužyti pažadą, negrįžčiau pas tave. Aš ir dabar galiu išskristi 
ir negrįžti. 

Galiūnas Džulojus, išgirdęs tokius žodžius, paėmė ją ir užra- 
kino troboje. Bet perė išskrido ir pasakė: 

— Tu pats sulaužei mūsų susitarimą. Dabar, jeigu tu net ieš- 
kosi manęs taip ilgai, kad tavo batai pasidarys kaip rėtis, laz- 
da — kaip adata, o plaukai pražils, vis tiek nerasi manes. 

Džulojus labai nuliūdo ir nusiminęs tarė sau: „Kas pasidarė, 
kodėl ši gražuolė paliko mane?“ 

Apsiavė jis odinius batus, pasiėmė lazdą ir iškeliavo ieškoti 
žmonos. "Taip ilgai jis ieškojo, kad jo batai pasidarė kaip rėtis, 
lazda kaip adata, o plaukai užaugo iki juosmens. Vieną vakarą 
jis sutiko senį ir tarė jam: 

— Seniai aš vaikštinėjau tomis vietomis, bet nė karto neap- 
tikau Žmogaus pėdsakų. Kas tu toksai? 

Senis sako: 


Kodėl!, likime, kankini mane, 
Primindamas man tai, ką pagodojau? 
Sakyk man, kad aš galėčiau atsakyt, 
Ar perių giminės žmona lavoji? 


Džulojus papasakojo jam viską, kas atsitiko. Senis jį pamo- 
kė, kaip rasti perių valdovės dukterį. Džulojus nukeliavo į lau- 
kymę, kaip liepė jam senis, ir pavargęs tenai užmigo. Vidury lau- 
kymės buvo ežeras. Dieną  atskrisdavo perė, nusirengdavo ir 
įbrisdavo į vandenį. Galiūnas Džulojus pašoko ir paslėpė jos 
drabužius. 

Perė sako: 

— O svetimas žmogau, ko tau reikia iš manęs? 

— Mano batai sudilo kaip rėtis, o lazda pasidarė kaip ada- 
ta. Širdis mano alpėjo iš ilgesio, kol radau tave. Aš atgailauju 
ir prižadu daryti viską, ką tik tu norėsi, tik kad tu būtum su 
manim. 

Perė sako: | | 

— Prisiekiu protėviais, grįšiu į tavo lūšnelę, aš irgi kentė- 
jau, išsiskyrusi su tavimi. | 

Juodu vėl pradėjo drauge gyventi ir išgyveno laimingi iki 
gilios senatvės. Būkite ir jūs tokie laimingi. 


SEPTYNI BROLIAI 


Kartą gyveno vyras su pačia. Juodu turėjo septynis sūnus, o 
dukters nė vienos. Sūnūs visą laiką kalbėjo motinai: 

— Motule, mes norime sesutės, ją glamonėtume, mylėtume, 
rūpintumėmės ja. 

Vieną dieną motina pasakė sūnums, kad netrukus jie turėsią 
sesutę, kurios taip ilgai laukė. O broliai dažnai jodavo į kalnus 
medžioti gazelių ir putpelių. Šį kartą išjodami jie paprašė: 

— Motule, mes jojame medžioti, jeigu gims sesutė, liepk pa- 
kabinti ant vartų tekinį, o jeigu broliukas, tegu pakabina lan- 
ką. 

Tą pačią dieną moteriškė pagimdė dukterį. Ji labai apsi- 
džiaugė ir tarė žindyvei: 

— Eik ir pakabink ant vartų tekinį, kad sūnūs grįždami pa- 
sidžiaugtų. 

Senutė paėmė tekinį ir pakabino ant vartų. O septyni broliai 
turėjo priešą, kuris jiems pavydėjo sėkmingos medžioklės. Jis 
nukabino nuo vartų tekinį ir užkabino lanką. Broliai, parjoda- 
mi iš medžioklės, pamatė ant vartų lanką ir nuliūdo. 

— Mama vėl susilaukė sūnaus, — tarė jie ir, neužsukę į tro- 
bą, iškeliavo. Nujojo jie į kitą šalį ir joje apsigyveno. 

Praėjo dešimt metų, paskui dvylika. Kartą septynių brolių 
sesuo, vardu Gulmocha, žaidė su savo draugėmis ir susikivir- 
čijo su viena mergaite, kurios tėvas ir buvo pakabinęs ant vartų 
lanką. Mergaitė papriekaištavo Gulmochai: 

— Tu atneši nelaimę. Kai tik tu atėjai į šį pasaulį, dingo ta- 
vo broliai. Mes daugiau nežaisime su tavimi, kad ir mes nepra- 
rastume savo brolių. 

Gulmocha nuliūdo ir pravirko. Tuo tarpu į kiemą įėjo senu- 
tė ir paklausė: 

— Ko tu verki? 

Gulmocha sako: 

— Draugės priekaištauja, jos man sako: „Tu atsiradai — ta- 
vo broliai dingo." Ar tiesa? 

Senutė sako: 

— Eik pas motiną ir sakyk, kad nori kviečių. Ji pakabins 
tau šaukštu, o tu nevalgyk, prašyk, kad kviečius paduotų su 
sauja. Kai ji ims kviečius, prispausk jos ranką prie katilo dugno 
ir klausk: „Kur mano broliai?" 

Gulmocha parbėgo namo ir sako motinai: 

— Motule, aš noriu valgyti, duok man šutintų kviečių. 

Motina iššutino kviečių ir pakabina šaukštu. Bet mergelė ne- 
ėmė ir tarė: 

— Duok rankomis! 

Motina ėmė kabinti kviečius sauja, o duktė prispaudė jos 
rankas prie karšto katilo ir sako: 


— Pasakyk man teisybę, ar turiu aš brolių, ar ne? 

Motina sako: 

— Paleisk, man rankos dega! 

O Gulmocha nepaleidžia: 

— Ar turiu aš brolių, ar ne? 

— Taip, tu turi septynis brolius. 

Gulmocha sako: 

—- O kur jie? 

Motina sako: 

— Nežinau. Tą dieną, kai tu gimei, jie išjojo medžioti ir 
nebegrįžo. Mano širdis ilgisi jų. 

Tai išgirdusi, Gulmocha užsimaišė tešlą, išsikepė dvylika pa- 
pločių, susirišo juos į skarelę ir sako: 

— Motule, aš einu ieškoti brolių. 

Motina nenorėjo jos leisti: 

— Neik! Kur tu juos rasi? Ir tavęs dar neteksime! 

Bet Gulmocha neklausė. Ji ėjo per kalnus ir slėnius, per ste- 
pes ir per upes, perėjo daug miestų ir kaimų. Kai išalkdavo, su- 
valgydavo paplotį ir eidavo toliau. Galop jai beliko. tik vienas 
paplotis. Parideno jį keliu ir nusekė iš paskos. Ilgai ėjo ir vėl 
išalko. Atsikando papločio kąsnelį ir vėl norėjo paridenti jį, bet 
paplotis nesirito. Tuomet Gulmocha paėmė jį ir pradėjo verkti. 
Taip ilgai ji verkė, kad žemė aplinkui sudrėko. Paėmė mergytė 
gabaliuką drėgno molio, prilipino prie papločio ir padėjo jį prieš 
saulutę. Kai paplotis išdžiūvo, mergelė vėl parideno jį keliu ir 
nusekė iš paskos. Netrukus Gulmocha priėjo kalną ir mato — 
stovi namelis. Paplotis nusirito iki vartų ir sustojo. Gulmocha 
įėjo į kiemą. Ten nieko nerado, o ant namo sienų kabojo su- 
medžioti paukščiai ir žvėrys: gazelės, kalnų ožiai, kurapkos, čia 
pat stovėjo ąsočiai taukų, maišai miltų. Paėmė ji miltų, užmaišė 
tešlą, iškepė papločių, kurapkų, išvirė riebų plovą. Paskui Gul- 
mocha apgerbė trobą ir pasislėpė skrynioje. 

O toje trobelėje gyveno jos broliai. Parėjo jie iš medžioklės 
ir puolė valgymo taisytis, mato — viskas jau išvirta. Nustebo 
broliai: iki šiol niekas pas juos kojos nebuvo kėlęs, kas gi čia 

pataisė vakarienę? Nutarė jie žūt būt sužinoti, kas jais pasirū- 
pino. Pavakarieniavę sugulė miego. 

Rytojaus dieną šeši broliai išėjo medžioti, o septintasis liko 
namie, norėjo pažiūrėti, ar kas neateis. Pavaikštinėjo, pasėdėjo, 
0 paskui vėl užmigo. Tada Gulmocha išlindo iš skrynios, vėl už- 
maišė tešlą, iškepė duonos, išvirė koldūnų ir vėl pasislėpė. 

Pabunda brolis, žiūri — vėl kažkas valgio patiekė. Nustebo 
jis, apėjo visą trobelę, bet niekur nieko nebuvo. Vakare sugrįžo 
kiti broliai ir klausia jo: 

— Na, ar ką nors matei? 

— Aš užmigau, o kai pabudau, jau viskas buvo pataisyta. 

Pasišaipė jie iš brolio, pavakarieniavo ir sugulė miego. 

Kitą dieną liko namie antrasis brolis, bet irgi užmigo ir ne- 
matė, kaip Gulmocha šeimininkavo. Taip visi šeši broliai iš eilės 
sėdėjo namie, bet vis tiek nieko nesužinojo. Septintą dieną jau- 
niausiasis brolis nėjo medžioklėn. Jį irgi ėmė lenkti miegas, jis 
pakilo, pasitiesė antklodę, po galva pasikišo pagalvę ir patogiai 
atsigulė. Kai akys ėmė merktis, jis įsipjovė į pirštą ir žaizdą 
pasibarstė druska. Skausmas neleido jam užmigti. Staiga mato — 
iš skrynios lenda graži mergelė. Jis norėjo ją nutverti, bet pas- 
kui pagalvojo: „Pažiūrėsiu, ką ji veiks.“ 

Mergelė paėmė miltų, užmaišė tešlą, iškepė duonos. Paskui 
išvirė sriubos, užplikino arbatos ir jau norėjo lįsti atgal į skry- 
nią, bet jauniausias brolis pašoko, pagriebė jai už rankos ir 
klausia: 

— Sakyk, kas tu tokia: iš žmonių ar džinų giminės, perė ar 
perės duktė? 

Gu'mocha sako: 

— Aš ne džinų giminės, ne perė ir ne perės duktė, 0 papras- 
tas žŽmozus, jūsų sesuo. 

— Mes neturime sesers. 

Mergelė jam viską papasakojo. Apsikabino jie, pasibučiavo 
ir džiaugdamiesi ėmė kalbėtis. Kai atėjo laikas grįžti iš me- 
dzioklės kitiems broliams, jauniausiasis tarė: 

— Tu pasislėpk, aš juos pradžiuginsiu. 

Mergelė įlindo į skrynią. Netrukus parėjo ir kiti broliai. Vy- 
riausiasis klausia: 

— Ar nieko nematei, brolau? 

— Nieko,— sako jauniausiasis brolis, 

Susėdo jie vakarienės, o jauniausiasis ir sako: 

— Aš turiu džiugią žinią: mūsų sesuo atėjo! 

— Mes neturime sesers,— sutartinai atsakė šeši broliai, 

+: Jauniausiasis papasakojo jiems viską, paskui priėjo prie skry- 
nios ir garsiai tarė: 

„Ap—5(aulmocha, išlipk! Tavo broliai laukia tavęs! 

„Mergelė išlindo iš skrynios, vyresnieji broliai puolė ją bu- 
čiuoti:ir glamonėti, o jaunėlis žiūrėjo į juos ir džiaugėsi. 

Apsigyveno Gulmocha pas brolius, ir visiems jiems buvo ge- 
ra/- Broliai rytą išeidavo į medžioklę, Gulmocha namie šeiminin- 
kava; skelbė,.valgyti virė. Kad seseriai nebūtų nuobodu, broliai 
kartą parnešė jai katę. Katė prisirišo prie mergytės, ir Gulmo- 
cha nesiskyrė su ja ir visada ją šėrė, kai pati valgė. Kartą Gul- 
mocha šlavė aslą, rado raziną, paėmė ją ir prarijo. O katė ma- 
nė, kad Gulmocha duos jai pusę razinos. Supyko ji, išėjo iš tro- 
bos ir užgesino ugnį židiny. Gulmocha užmaišė tešlą ir norėjo 
kepti duoną, žiūri — ugnis užgesusi. Nuliūdo jinai, apsidairė į 
visas puses ir pamatė, kad ties šileliu kyla dūmai. Patraukė ji 
ton pusėn, prieina arčiau, o tenai ragana besėdinti, viena ranka 
ji laikė vaiką ir žindė, o kita — šutino ugnyje miežius, 

— Sveika gyva, motule,— tarė Gulmocha, 

— Sveika gyva, ką gero pasakysi? 

— Gal duotum man ugnelės? 

Ragana davė mergelei ugnies, truputį miežių ir sako: 

— Išbarstyk tuos miežius kelyje iki savo namų. 

Gulmocha paėmė ugnies ir miežių ir nudrožė namo. Eidama 
ji barstė miežius. Parėjo Gulmocha namo, užsikūrė ugnį ir iš- 
kepė papločių, o kai sugrįžo broliai, pamitino juos. Kitą rytą 
broliai, kaip visuomet, išvyko medžioklėn. Gulmocha pradėjo 
šluoti kiemą. Staiga mato, atjoja prie trobos vakarykštė ragana, 
Iaita ant ožio. 

-—:Ei dykaduone, eik ir pririšk mano ožį! — sušuko ji Gul- 
mochai. 

Mergelė pririšo ožį. 

-— Dabar eikš čionai, — sustūgo ragana. 

Mergelė: mato, kad mie/io grūdai ant kelio pavirto adatomis. 
Ragana pagal jas ir atseke septynių brolių trobelę. Pagriebė ji 
vieną adatą, įsmeigė ją į šoną Gulmochai ir pradėjo čiulpti jos 
kraują. | (| 

Ragana pradėjo lankytis kasdien. Gulmocha blyško ir lyso. 
Broliai tai pastebėjo ir susirūpino. 

— Kas tau pasidarė, Gulmocha? Ar tik neslegia tavęs koks 
sielvartas? 

Gulmocha papasakojo broliams apie raganą. Rytojaus dieną 
jaunėlis brolis nėjo į medžioklę. Jis iškasė prie vartų duobę, už- 

ritino ant jos didžiulį akmenį ir pasislėpė netoliese. Netrukus at- 
keliavo ragana ir suriko: 

— Ei tu, nedorėle, eik ir pririšk mano ožį! 

Gulmocha nuvedė ožį prie vartų, o ragana nusekė iš paskos. 
Kai jos priėjo duobę, iššoko jauniausiasis brolis, įstūmė raganą 
į duobę, tučtuojau užritino akmenį ir užpylė žemėmis. | 

Vakare parėjo broliai ir klausia: 

— Kas atsitiko, broleli? | 

— Pas mus įjunko lankytis ragana, gerai, kad mes laiku 
apie tai sužinojome, o ji būtų nužudžiusi vargšę mūsų. sesu- 
tę. 

Vyriausiasis brolis sako Gulmochai: 

— Sesute, žiūrėk, nepilk vandens į tą duobę, kad ragana ne- 
atgytų. 

Kartą Gulmocha išplovė indus ir užsimiršusi supylė pamaz- 
gas į tą duobę. Netrukus toje vietoje išdygo labai kvapus kra- 
pas. Praėjo dar kuris laikas, ir kartą Gulmocha liūdnai atsi- 
duso. 

Broliai paklausė: 

— Kodėl tu dūsauji taip liūdnai? 

— Pasiilgau tėvo su motina,— sako Gulmocha. 

— Teisybė, ir mes norime pamatyti tėvus. Keliausime pas juos 
rytoj. 

Rytojaus dieną broliai pradėjo ruoštis kelionėn. O Gulmocha 
išvirė sriubos, nusiskynė krapą, sutaisė užkulą ir valgį supilstė 
į lėkštes. Broliai suvalgė po šaukštą sriubos, tučtuojau pavirto 
balandžiais ir nuskrido. Tuomet Gulmocha prisiminė, kad ji su- 
pylė vandenį į duobę, o toje vietoje išdygo krapas, kuriuo ji 
pegardino sriubą. „Tegu ir aš pavirsiu balande“, tarė mergelė 
ir suvalgė šaukštą sriubos. Bemat jai išdygo sparnai, ir ji nu- 
skrido paskui brolius. Balandžiai parskrido į gimtinę ir nutūpė 
savo sode. Broliai balandžiai pavirto septyniais platanais, o Gul- 
mocha — obelim. Jų motina nuėjo į sodą ir labai nustebo, pa- 
mačiusi septynis aukštus platanus ir gražią obelį. Pradėjo ji kas-. 
dien lankytis sode ir grožėtis tais medžiais. Kai atėjo pavasaris, 
obelis aplipo puikiais žiedais, o paskui užsimezgė ant jos rau- 
donpusių kvapių obuolių. Kartą padišacho sūnus medžiojo tose 
vietose ir užuodė malonų obuolių kvapą. 

Jis paliepė tarnams: 

— Sužinokite, iš kur sklinda tas švelnus kvapas. 

Du tarnai nuėjo į sodą ir pamatė obelį, o aplink ją septynis 
aukštus platanus. Tarnai sumanė nunešti šachzadei du pačius 

gražiausius obuolius, kad jis pasigėrėtų jais. Bet vos jie prikišo 
rankas prie vaisių, medis prašneko: 

— Palūkėkite! 

“Tarnai iššigando. Vienas jų tarė: 
R Mus atsiuntė 'padišacho sūnus, mes norėjome nunešti jara 
du obuolius. 

Vėl pasigirdo balsas: 

-— Broliai, šachzadės tarnai atėjo obuolių, duoti jiems ar ne- 
duoti? 
„Septyni broliai platanai paklausė: 

— O ką gero padarė šachzadė? Ar verta jam duoti? 

Tarnai dar labiau persigando, pavarė žirgus prie šachzadės Ir 
mikčiodami pasakė: 

— O didžiai gerbiamas mūsų pone, tą kvapą skleidžia obelis 
anamė sode, o aplink obelį auga septyni platanai. Prisiekiame 
aukščiausiuoju, tie medžiai kalba! 

Šachzadė sako: 

— Niekus paistote, argi medžiai gali kalbėti? 

Bet vis dėlto nujojo jis į tą sodą. Priėjo prie obels ir, tik 
prikišo ranką prie obuolio, staiga pasigirdo balsas: 

— Žmogau, atitrauk ranką! 

— „Aš esu šios šalies padišacho sūnus. Nejaugi aš negaliu nu- 
siskinti kelių obuolių? 

Vėl pasigirdo balsas: 

— Broliai, padišacho sūnus atėjo obuolių, duoti jam ar ne- 
duoti? 

Platanai sako: 

— O ką gero mums padarė padišacho sūnus? Tavo obuolių 
vertas tik tas, kas visą gyvenimą daro žmonėms gera. 

Šachžadė išgirdo tai ir susimąstė: jis iš tikrųjų niekam nieko 
gero nėra padares. Nusiminęs jis nuėjo sau. 

Kartą -pro tą: vietą ėjo senukas. Pamatė jis obelį, užsuko į 
sodą ir norėjo' paragauti obuolio. Staiga jis girdi balsą: 

— "Broliai, tas senis nori nuskinti obuolį, leisti jam ar ne? 

—-Leišk, — sako jai platanai,— tasai žmogus visą gyvenimą 
žmonėms darė gera. | 

Senukas nudžiugo ir nusiskynė obuolį. Tą pačią akimirką me- 
dis perskilo, ir atsirado graži mergelė, o iš platanų išėjo septy- 
ni broliai. Visi jie suėjo į trobą pas motiną. Pamatė motina savo 
vaikus, apkabino juos ir pravirko iš džiaugsmo. 

TRYS IŠMINTINGI BROLIAI 


Kartą gyveno trys broliai, labai išmintingi ir sumanūs. 

Ėjo jie vieną dieną keliu ir sutiko žmogelį. 

— Ei brolyčiai, dingo mano kupranugaris, ar kartais nema- 
tėte jo? — klausia žmogelis. 

— Matėme kupranugarį, tik nežinome, ar jis tavo, ar kieno 
nors kito,-— sako broliai. 

(Tuomet kupranugario šeimininkas sako: > 

— Na tai papasakokite, koks jisai. 

— Štai viena žymė: tavo kupranugaris aklas viena akim — 
sako vienas brolis. 

Antras priduria: 

— O štai kita jo žymė: ant kupranugario nugaros krovinys: 
vienoje pusėje — chalva, kitoje — aliejus. 

O trečias brolis sako: 

— Ant tavo kupranugario sėdėjo nėščia moteriškė. 

Tuomet kupranugario šeimininkas stvėrė dviem broliams už 
pakarpos ir suklykė: 


—- Tai ir yra mano kupranugaris! Atiduokite man jį! 
Kad ir kiek gynėsi broliai, jog nepaėmę jo kupranugario, 
žmogus nė girdėti nenorėjo ir nuvedė juos pas padišachą. 


— Štai vagys, jie pavogė mano kupranugarį! — ėmė jis skųs- 
tis. padišachui.— Visas jo žymes žino, o kad pavogė — nepri- 
si.pažįsta. 


Padišachas supykęs sako broliams: 

— Jeigu jūs nepavogėte kupranugario, tai iš kur žinote jo 
žymes. 

Vienas brolis ėmė aiškinti padišachui: 

— Nematėme jo kupranugario. Einame ir staiga Matome ant 
kelio kupranugario pėdas. Žiūriu aš: vienoje kelio pusėje žolė 
nupešta, o kitoje — ne. Todėl ir pamaniau, kad kupranugaris 
viena akimi aklas. 

— (O) padišache,— sako antrasis brolis, — einam mes toliau ir 
matom, kad vienoje vietoje kupranugaris buvo atsiklaupęs ant 
priekinių kojų. Ir tenai, kur jis stovėjo, vienoj pusėj kelio su- 
ropojusios skruzdėlės, o kitoj suskridusios širšės. Taigi aš ir pa- 
maniau, kad kupranugaris buvo apkrautas iš vienos pusės alie- 
jum, o iš kitos — chalva. 

(O) trečias brolis sako: 

— O aš pastebėjau, kad toje vietoje nuo kupranugario kaž- 

kas buvo nulipęs, sėdėjo pakelėje, o paskui, kai norėjo vėl už- 
lipti, abiem rankomis atsirėmė į žemę. Žemėje liko delnų įspau- 
dai, ir aš nusprendžiau, kad tai buvo moteriškė ir dar nėščia. 

Padišachas labai nustebo, išgirdęs tokias kalbas. Jaunikaičiai 
krito jam į akį, ir jis pasikvietė juos vienai nakčiai pasisve- 
čiuoti. 

Tarnai iškepė ir atnešė ėriuką, pastatė butelį vyno. Padiša- 
chas per patį puotos pakilimą išėjo iš svetainės ir pasislėpė už 
durų: „Nagi pasiklausysiu, ką tie jaunikaičiai kalbėsis!“ 

Ir kai tik padišachas išėjo, vienas brolis tarė: 

— Padišachas sakė, kad čia yra ėriukas, o pats vaišina mus 
avies mėsa, o toji avis žindyta kalės pienu: mėsa trenkia šu- 
nimi. 

— Vynas taip pat negrynas,— pridūrė kitas brolis — jis kve- 
pia žmogaus krauju. 

O tretysis sušuko: 

— O pats padišachas irgi ne karališkos kilmės. 

Išgirdęs šitaip juos kalbantis, padišachas dar labiau nustebo, 
bet nieko nepasakė. Tik smarkiai susimąstė: „Ką tai galėtų reikš- 
ti?" Rytą jis nuėjo pas savo motiną ir sako jai: 

— Sakyk teisybę: kieno aš sūnus? Jeigu nepasakysi teisybės, 
nežiūrėsiu, kad tu mane išpenėjai, nužudysiu tave! 

Pamačiusi, kad sūnus įtūžęs, motina prisipažino: 

— Mano vaikeli, aš neturėjau vaikų, todėl nupirkau tave iš 
vieno mėsininko ir įsūnijau. Tu ne padišacho sūnus, tu mėsinin- 
ko sūnus. 

„Vadinasi, tas jaunikaitis sakė teisybę“,— pagalvojo padi- 
šachas. 

Paskui jis liepė atvesti piemenį ir piktai paklausė: 

— Sakyk teisybę: iš kur tu paėmei vakarykštį ėriuką? Kodėl 
jo mėsa trenkia šunim? 

— Tai buvo mano paties ėriukas. Jo motina padvėsė, ir aš 
primečiau jį kalei, ši ir išžindė jį savo pienu. 

Paskui padišachas pasišaukė sodininką ir paklausė: 

— Iš kur tu gavai tokio vyno? Kodėl jis kvepia žmogaus 
krauju? 

— Po mano sodu kažkada būta kapų, todėl vynas ir kvepia 
žmogaus krauju. 

Padišachas buvo apstulbintas brolių proto ir nuovokos. Jis 
ėmė prašyti, kad šie liktų pas jį. Broliai sutiko. 

Kartą padišachas išsivedė jauniausiąjį brolį pasivaikščioti į 
sodą. Pavaikštinėjo kiek padišachas, atsigulė prie baseino ir už- 

migo. O jaunikaitis sėdėjo jo galvūgalyje. Staiga mato, kad prie 
padišacho šliaužia gyvatė. Išsitraukė kardą ir sukapojo gyvatę 
į gabalus. Tuo tarpu padišachas nubudo ir pamatė, kad jauni- 
kaitis stovi prie jo galvos su pliku kardu. 

— Tu norėjai nužudyti mane! — sušuko padišachas ir liepė 
įmesti vargšą į kalėjimą. 

Paskui padišachas pasišaukė jo brolius ir sako: 

— Jūsų brolis atsimokėjo man nedėkingumu — kėsinosi nu- 
kirsti mane. Šiandien jis bus pakartas! 

Staiga vienas brolis prabilo: 

— O garsusis padišache! Jeigu mano brolis kaltas, tegu jo 
kaltė krinta ant jo galvos. Bet pirma išklausyk mano pasakoji- 
mo, o paskui jau tavo valia, nužudyk jį! 

— O ką tu man papasakosi? — klausia padišachas. 

— Seniai, labai seniai, — pradėjo jaunikaitis — gyveno padi- 
šachas. Ir turėjo jis Simurgo paukštį, kuris pranašaudavo pa- 
dišachui ateitį. Kartą tas paukštis sumanė išbandyti padišachą 
ir apsimetė negyvu. Pamatė padišachas, kad paukštis negyvas, ir 
liepė jį užkasti į krūvą mėšlo. Tarnai jau buvo benešą užkasti 
paukštį, bet staiga Simurgas pasipurtė ir purptelėjo aukštyn. „Aš 
buvau toks išmintingas paukštis, o tu liepei užkasti mane į krūvą 
arklių mėšlo! Daugiau tau netarnausiu“,— sušuko Simurgas padi- 
šachui ir nuskrido pas kitą valdovą. Po kelių dienų naujasis jo 
šeimininkas išėjo į karą prieš pirmąjį valdovą ir apsupo jo mies- 
tą. Apsuptasis padišachas nežinojo, ką bedaryti, ir vis sielvar- 
tavo: „Kaip gaila, kad aš nebranginau savo išmintingojo Simur- 
go!“ Bet gailėtis buvo vėlu: galų gale priešai nugalėjo jį. 

Kai pimasis brolis baigė savo pasakojimą, prabilo antrasis: 

— Paklausyk dabar mano pasakojimo,— tarė jis. 

— Na, pasakok,— sako padišachas. 


— Gyveno padišachas. Jis turėjo sakalą, išmokytą medžioti. 
Tas sakalas buvo puikus medžioklis. Kartą iškeliavo šachas su sa- 
vo sakalu į medžioklę: pirma jo skrido paukštis, o jam iš paskos 
jojo šachas. Padišachas užsinorėjo gerti ir sustojo prie šaltinio. Bet 
staiga atskrido jo paukštis ir sudrumstė vandenį. Supyko padi- 
šachas. Jojo toliau ir vėl sustojo atsigerti, o paukštis vėl su- 
drumstė šaltinį. Šį kartą padišachas įtūžo, pagriebė sakalą ir 
nutrenkė žemėn — tasai ir nusibaigė. Jojo padišachas toliau upės 
krantu prieš srovę, ir kai vėl užsigeidė gerti, tai pamatė, kad 
upeliūkštis išteka iš drakono nasrų. Kad ims padišachas sielvar- 
tauti ir atgailauti: „Juk tas paukštis buvo mano draugas, o aš jį 
ėmiau ir užmušiau!" 

Kai baigė šį pasakojimą, abu broliai ėmė maldauti valdovo: 

— O teisingasis šache, pirma išklausyk, o tik paskui bausk. 
Pirma patikrink prideramai, kad nežūtų mūsų brolis be kaltės. 

Paklausė jų padišachas, liepė atvesti jaunikaitį iš kalėjimo 
ir sako jam: | 

— O jaunikaiti! Kam tu laikei pliką kardą prie mano galvū- 
galio? 

— Aš ne prieš tave pakėliau kardą, aš gelbėjau tave nuo 
nuodingos gyvatės įkandimo, — sako jaunikaitis. 

Tuomet padišachas sako: 

— Jeigu nueisime į sodą, ar tikrai rasime negyvą gyvatę? 

Nuėjo abu į sodą. Jaunikaitis rado ant baseino krašto negyvą 
gyvatę ir parodė padišachui. Šis susigėdo dėl savo neprotingo 
skubumo ir prisiekė: 

— Nuo šios dienos aš visuomet jūsų klausysiu! Su tokia iš- 
mintimi jūs galite daug ko mane išmokyti. Ir kol aš gyvas, jūsų 
vieta mano rūmuose! 


ZIRNELIS 


Vieni žmonės susilaukė kūdikio. Jis buvo mažytis mažytis, 
todėl jį praminė Žirneliu. Tėvas su motina žiūrėjo į jį ir kal- 
bėjo: 

— Mūsų sūnelis toks mažutis, toks mažutis! Juk jis visai ne- 
galės dirbtil. 

Netrukus Žirnelis kiek paūgėjo ir tapo sumanus ir vikrus ber- 
niūkštis. Kartą jo motina taisėsi eiti vandens, Žirnelis pribėgo 
prie jos ir sako: 


— Motule, duok, aš parnešiu! — paėmė kibirą ir parnešė 
vandens. 

Taisosi motina šluoti kiemą, pribėga Žirnelis ir sako: 

— Motule, duok, aš iššluosiu! — paėmė šluotą ir švarių šva- 


riausiai iššlavė. 
Pradėjo motina perrinkinėti ryžius, atbėgo Žirnelis ir sako: 
— Duok, motule, aš perrinksiu! — atsisėdo ir visus ryžius 
perrinko. 
Kartą motina išvirė valgyti ir taisosi nešti į lauką tėvui. 
— Motule, aš nunešiu! — sako Žirnelis, paėmė dubenį su 
valgiu, užsidėjo ant galvos ir eina, linksmai dainuodamas. 
Žmonės stebisi ir atsistebėti negali: eina kažkas ir linksmai 

dainuoja, o nieko nematyti. Žirnelis nuėjo į lauką, kur jo tėvas 
pjovė kviečius. Priėjo prie jo ir sako: 

— Tėte, sėskis, pavalgyk, o aš už tave papjausiu. 

— Juk tu nevaliosi, sūneli! — sako tėvas. 

— Valiosiu,— sako Žirnelis, paėmė pjautuvą ir pradėjo grei- 
tai pjauti kviečius. Pjovė jis, pjovė, visą didelį kviečių lauką 
nupjovė. Tėvas buvo labai patenkintas. Paskui Žirnelis nuėjo 
namo. Eina jis ir sutinka vilką. Vilkas buvo labai alkanas. Pa- 
matė jis mažą berniuką, tik makt ir jį prarijo. Prarijo, bet alkio 
nenumalšino. Eina vilkas toliau ir pamato kaimenę avių. Pasi- 
leido jis prie kaimenės, norėjo griebti avį, o Žirnelis jo pilve kad 
suriks: 

— Ei piemeny, vilkas tavo avį pagriebti nori! 

Atbėgo piemuo ir nuvijo vilką. Vilkas nubėgo. Eina jis, ei- 
na, iš bado vos kojas bepavelka. Dar ir Žirnelis jam atsipyko. 
Gailėjosi jį prarijęs. Nuėjo vilkas prie duobės ir pradėjo šokinėti 
nuo vieno krašto ant kito. Šokinėjo šokinėjo, ir Žirnelis iš jo 
išsirito ir duobėn įkrito. Vilkas pagalvojo: „Ačiū dievui, atsikra- 
čiau jo!“ — ir linksmas nubėgo. Ir šiaip ropščiasi Žirnelis, ir 
taip, bet negali išsikapanoti iš duobės, ir gana. Pažvelgė jis į vir- 
šų, mato — pasiramsčiuodamas lazda, eina garbus senis. Žirnelis 
jam riktelėjo: 

— Seneli! Įkišk lazdą, aš į ją įsikibsiu ir išlipsiu iš duobės! 

Senis dairosi aplinkui, nieko nemato. Ir sako nustebęs: 

— Kas tu toksai? Kodėl aš tavo balsą girdžiu, o tavęs nema- 
tau? 

— Įkišk lazdą, seneli, paskui pamatysi! — šaukia Žirnelis. 

Įkišo senis į duobę lazdą, Žirnelis tvirtai įsikibo į ją, ir senis 
jį ištraukė. 

— Ačiū, seneli, linkiu tau geros sveikatos! — tarė Žirnelis 
ir nudrožė namo. 

Tėvas su motina pamatė sūnų ir taip nudžiugo, tiesiog džiaugs- 
mu nesitvėrė. 

— Sūnelis mūsų parėjo, mūsų užvadėlis parėjo! — kalbėjo 
juodu. Paskui iškėlė visam kišlakui puotą ir laimingai gyve- 
no. 


BROLIS IR SESUO 


Gyveno kartą brolis ir sesuo. Juodu buvo našlaičiai. Sesuo 
gyveno pas dėdę, o brolis išėjo tarnauti į kitą miestą. Tame mies- 
te jis ėmė dirbti plytas ir pelnė daug pinigų. To miesto padiša- 
chas buvo mergelė. 

Toji mergelė turėjo mokytą katę. Ji visiems paskelbė: girdi, 
kas nori eiti su manim lažybų, tegu žino, kad aš statau katei ant 
galvos žvakidę, ir jeigu iki ryto ji nuo galvos nukris, aš tekėsiu 
už to Žmogaus, su kuriuo būsiu susilažinusi, o jeigu nenukris, tą 
žmogų priversiu visą amžių pirtį kūrenti. 

Jaunikaitis, išgirdęs tokią žinią, nuėjo pas mergelę. Po vaka- 
rinės maldos juodu susilažino. Mergelė pastatė katei ant galvos 
žvakidę, ir iki ryto ji nenukrito. Mergelė laimėjo lažybas ir pa- 
siuntė jaunikaitį pirties kūrenti. 

Praėjo gana daug laiko. Sesuo vis negauna nuo brolio jokios 
žinios. Ji tarė sau: tikriausiai brolis bus susilažinęs su to miesto 
valdove, ir jį uždarė pirtyje. Ji pasigavo pelytę, prisijaukino ją 
ir iškeliavo į tą miestą, kur padišachas buvo mergelė. Sesuo ap- 
sirengė vyriškais drabužiais, užsidėjo kepurę. Niekas nenutuokė, 
kad ji — ne vyras. Nuėjo sesuo į rūmus ir sako: 

— Aš irgi noriu eiti lažybų. 

Nuvedė mergelė tariamą bernaitį pas dvariškius, ir po va- 
landos juodu susilažino. Praėjo pusė nakties, padišachė užmigo, 
jos akys užsimerkė. Tada sesuo parodė katei pelytę. Katė pašo- 
ko, ir žvakidė nukrito jai nuo galvos. O to jaunikaičio sesuo 
tuojau paslėpė pelytę. Padišachė liepė vidurnaktį trimituoti. Visi 
žmonės sužinojo, kad ji pralaimėjo lažybas. 

Dvariškiai, viziris, įžymūs žmonės pagarsino visam miestui: 

— Nuo rytojaus prasideda vestuvių puota — mūsų valdovė 
išteka. 

Rytojaus dieną susirinko žmonės į puotą, išleido valdovę už 
tariamojo vaikino. Jaunavedžiams tiek sukrovė antklodžių ir pa- 
galvių, kad jiems prie gulto reikėjo kopėčias statytis. Jie užlipo 
į viršų ir sugulė. Jaunikis sako: 

— Aš daviau žodį; tol nemiegosiu su tavim, kol rasiu brolį. 

Pati klausia: 

— (O ar pažintum savo brolį? 

Jaunikis sako: 

— Žinoma, pažinčiau. 

Visi vyrai nuo septynerių iki septyniasdešimt metų buvo at- 
varyti prie rūmų, bet brolio tarp jų nebuvo. 

Jaunikis sako: 

— Įsakyk atvesti visus pirtininkus. 

Atvedė visus pirtininkus. Sesuo pažvelgė ir mato — stovi 
tarp jų brolis, kojos žaizdotos, apžėlęs plaukais. Ji sako: 

— Štai anas, kurio kojos žaizdotos, pats apaugęs plaukais ir 
apdriskęs — tai mano brolis. 

Nuvedė jį į pirtį, išprausė, apvilko karališkais drabužiais ir 
atgal parvedė, tada jis ir pamatė savo seserį. 

Jaunikis sako pačiai: 

— Dabar aš noriu nukeliauti į gimtąji savo miestą. 

Pati sutiko. Dvariškiai sėdo ant žirgų, prikrovė daug brange- 
nybių, kelis maišus aukso ir papuošalų ir išjojo į valdovės vyro 
gimtinę. Nujojo jie. Miestelėnai taip pat jiems puotą iškėlė. Pas- 
kui nuėjo jaunieji į jiems skirtą trobą. Staiga sesuo nusiėmė nuo 
galvos kepurę ir sako: 

— Aš irgi mergelė, to vargšo sesuo. Tu jį laikei nelaisvėje, 
dabar aš tave išsigabenau, tekėk už mano brolio. 

Ji išpiršo broliui padišachę, ir visi buvo laimingi. 


ŽIAURUS BAJUS IR SUMANUS PLIKIS 


Kartą gyveno moteriškė. Jos vyras mirė anksti, ir liko ji su 
trimis mažais vaikeliais. Moteriškei buvo sunku juos auginti, ji 
verpė ir siuvinėjo — šitaip pelnė duonos kąsnį. Kai vaikai už- 
augo, pražilo paskutinis jos plaukas. 

Kartą sena motina tarė sūnums: 

— Jūs jau dideli, o aš sena, mano pirštai nusilpo, negaliu 
daugiau verpti, o akys jau nemato įverti adatos. Laikas jums 
patiems užsidirbti duoną. 

Vyriausias sūnus sako: 

— Motule, aš esu sveikas, mano rankos tvirtos, einu tarnauti 
ir parnešiu tau viską, ką uždirbsiu. 

Senutė iškepė duonos, suvyniojo į skarelę, padavė sūnui ir 
jį išlydėjo. Jaunikaitis nuėjo į miestą, susirado bajaus namus ir 
pasibeldė. Išėjo bajus ir klausia: 

— Ko tau reikia? 

— Aš noriu tarnauti, — sako jaunikaitis. 

— Arti ar moki? — klausia bajus. 

— Moku,— atsako jisai. 

Įsivedė bajus jaunikaitį į vidų ir sako: 

-— Aš samdau tave su tokia sąlyga. Jeigu sutiksi — gerai 
tau užmokėsiu, o jeigu ne — keliauk, iš kur atėjęs. | 

— Kokia ta sąlyga? 

— Kad ir ką liepčiau tau daryti, — sako bajus— viską pa- 
daryk ir nepyk. O jeigu supyksi, nupjausiu tau nosį ir ausis. O 
ieiguų aš supyksiu ant tavęs, tu Man nupjausi nosį ir ausis. 

Pagalvojo jaunikaitis ir sutiko. Atsigulė, išmiegojo, rytą ba- 
jus pažadino anksti ir sako: 

— Eik prie darbo! 

Jaunikaitis užvertė ant asilo kviečių maišus, uždėjo jungą 
jaučiams, pakinkė juos į arklą ir iškeliavo į lauką. Bajus paly- 
dėjo iki vartų ir sako: 

— Pasėsi šiandien visus šituos kviečius, o atgal grįždamas, 
prikirsi malkų ir pargabensi ant asilo. 

— Gerai,— sako bernas ir drožia į lauką. Jis buvo stiprus ir 
darbštus jaunikaitis, todėl suarė per dieną didelį sklypą žemės, 
pasėjo bajaus kviečius, paskui įlipo į kalną, nukirto didelį medį, 
prikapojo malkų, sukrovė ant asilo. 

Kai jis sugrįžo, bajus išėjo pasitikti ir klausia: 

— Na, ar nepavargai? Ar nepyksti? 

Bernas pavargo per dieną, bet prisiminė susitarimą ir sako: 

— Ne, nepavargau, neturiu ko pykti. 

Kitą dieną bajus vėl prikėlė anksti ir liepė daryti tą patį. Ber- 
nas vėl atliko tokį pat sunkų uždavinį ir sugrįžo namo vėlai 
vakare. Taip truko keletą dienų, ir bernas pavargo nuo sunkaus 
darbo. Ir štai kartą jis nespėjo suarti viso lauko ir prikapoti 
malkų. Sugrįžo jis nusiminęs. Bajus pamatė, kad bernas grįžta be 
malkų, ir įširdo: 

— Kodėl neparnešei malkų? 

— Sutemo, nespėjau prikirsti. 

Bajus apibarė jį ir klausia: 

— Supykai? 

Jaunikaitis neiškentęs suriko: 

— Žinoma! Kiek galima šitaip kamuotis? Tu esi žiaurus žmo- 
gus. 

Bajus tučtuojau nupjovė jam ausis ir nosį ir išvarė. 

Jaunikaitis parėjo namo. Senoji motina ėmė verkti: 

— Mano sūnau, kas tau nutiko? 

Sūnus jai viską apsakė. Vidurinysis brolis supyko: 

— Tu tikras tinginys! Todėl ir nukentėjai. Aš einu pas tą 
bajų, atliksiu visus darbus ir gausiu gerą atlyginimą. 

Jis tuojau iškeliavo pas bajų ir pasibeldė į vartus. 

— Ko tau reikia? — klausia bajus. 

— Aš atėjau,— sako jaunikaitis,— dirbti vietoj brolio. 

Bajus pakartojo jam savo sąlygas, ir jaunikaitis sutiko. Jis 
taip pat kasdien krovė ant asilo kviečius, dėjo jaučiams jungus, 
kinkė juos į arklą, važiavo į lauką, arė, sėjo ir vakare pargabe- 
ndavo ant asilo ryšulį malkų. Ir štai kartą jis taip pavargo nuo 
nepakeliamo darbo, kad negalėjo prikirsti malkų. Bajus išėjo jo 
pasitikti, pamatė, kad tas be malkų ir supyko: 

— Kodėl be malkų? 

— Aš pavargau,— sako bernas,— ir nespėjau prikapoti. 

Bajus išplūdo jį ir klausia: 

— Supykai? 

— Žinoma! Ar gali žmogus šitaip dirbti? 

Bajus ir jam nupjovė ausis ir nosį ir išvarė. 

Parėjo raudodamas jaunikaitis namo. Senoji motina ėmė ai- 
manuoti: 


— Varge tu mano! Kad tavo namai sudegtų, bajau! Kad tu 
laimės neturėtum! 


Jauniausiasis sūnus, plikis, klausėsi klausėsi ir sako: 


— Broliai, judu abu tikri nevėkšlos ir nesumatūs. O šit aš at- 
liksiu visus bajaus darbus. 


Motina atkalbinėja: „„Neik, sūneli, ir tau bus tas pat. Ką aš 
beveiksiu su jumis tokiais?“ Bet jis nepaklausė ir išėjo į miestą. 
Priėjo prie bajaus namų ir pasibeldė į vartus. Išėjo bajus ir klau- 
sia: 

— Ko atėjai, pliki? 

— Mano broliai nesugebėjo taip dirbti, kaip tu norėjai. Aš 
noriu stoti vietoj jų tarnauti. 

Bajus sutiko ir įsivedė į trobą. Anksti rytą bajus pažadino 
plikį ir pasiuntė arti. Nuėjo plikis į lauką, išpylė kviečius į duo- 
bę ir atsigulė į paunksnę miegoti. Vakare sukapojo į skiedreles 
jungą, sukrovė ant asilo ir sugrįžo pas šeimininką. 

— Štai ir malkos! — sako jis bajui. 

— Brangus pliki — sako bajus,— kur tu prikirtai tiek sausų 
malkų? 

— Sukapojau jungą ir arklą. 

Bajus įtūžo, bet apsimetė, kad nepyksta. 

-— Kodėl tu taip padarei? 

—- Gal šeimininkas pyksti? — klausia bernas. 

Bajus šiaip taip nuslopino pyktį ir sako: 

-— Ne, nepykstu. 

— Tuomet,— sako bernas,— parūpink rytojui naują jungą ir 
arklą. 

Rytojaus dieną plikis vėl išėjo anksti į lauką, išpylė kviečius, 
saldžiai pamiegojo, o vakare sukapojo jungą ir arklą. Bajus ir šį 
kartą apsimetė nesupykęs. Ir taip buvo visą mėnesį. Bajus bijojo 
laužyti susitarimą ir nieko nesakė. Tuomet plikis papjovė vieną 
jautį, mėsą sukišo į maišą nuo kviečių, užkrovė ant asilo, su- 
kapojo, kaip paprastai, jungą su arklu ir pargrįžo pas šeiminin- 
ką. 

Tasai klausia: 

— Ei pliki! Kur vienas jautis? 

— Aš jį papjoviau, o mėsa maiše. Gal tu pyksti? 

Ką bedarys bajus, ir vėl sako nepykstąs. Plikis kasdien išpil- 
davo jo grūdus, sukapodavo jungą ir arklą, papjaudavo vieną 
jautį. Pagaliau bajus sako pačiai: 

— Tasai plikis mus elgetomis padarys. Bijau, kad neištversiu, 
ir jis nupjaus man nosį ir ausis. Reikia bėgti, kitaip nuo jo ne- 
išsigelbėsi. 

Pati pritarė vyrui. Vakare jie susirinko mantą, sukrovė bran- 
giausius daiktus į skrynią ir atsigulė miegoti. Bet sumanusis pli- 
kis atspėjo jų kėslus. Kai juodu užmigo, jis išėmė iš skrynios 
brangenybes ir pats ten įlipo. Vidurnaktį bajus su pačia nubudo, 
pasiėmė ryšulius, skrynią ir iškeliavo. Išaušo rytas, paskui atėjo 
vidudienis, jie pavargo ir nutarė prie upelio pailsėti. Bajus sako 
pačiai: 

— Išvirk arbatos. 

— Jei būtų čia plikis, malkų atneštų, — sako pati. 

Plikis visa tai girdėjo ir atsiliepė iš skrynios: 

— Aš čia, galiu patarnauti. 

Bajus supyko: 

— Prakeiktasis! Tu paleidai vėjais visus mano grūdus, išpjo- 
vei visus jaučius, sukapojai visus arklus. Dabar tu dar pavogei 
visas brangenybes ir sekioji paskui mus! 

— Seimininke, matau, tu pyksti,— sako plikis. 

Bet jau bajus negalėjo susilaikyti ir sušuko: 

— Kas gi dabar nepyktų? 

— Šit tu ir netesėjai susitarimo, — sako plikis, išsitraukė pei- 
lį ir nupjovė jam nosį ir ausis. Paskui nuėjo į bajaus namus, pa- 
emė paslėptas brangenybes ir kitą turtą ir namo parkeliavo. Taip 
jis atkeršijo už brolius. 


PROTINGAS BEBARZDIS IR MULOS 
APGAVIKAI 


Neatmenamais laikais gyveno bebarzdis. Jis turėjo pačią ir 
sūnų. Kartą bebarzdis susirgo. Pasišaukė jis sūnų ir sako: 

— Sūneli, nuvesk mūsų karvę į turgų, parduok, o pinigus 
paslėpk. Jeigu, neduok dieve, aš mirčiau, padoriai palaidok ma- 
ne. 

— Gerai, — sako sūnus ir išvedė karvę į turgų. Kelyje jis su- 
tiko tris mulas. Mato mulos — berniukas vos paveda karvę. 

— Kur tu tą karvę vedi? — klausia jie. 

— Į turgų,— sako berniukas, — noriu parduoti. 

Mulos susišnibždėjo, o paskui atsisuko į berniuką ir sako: 

— Turgus toli, tu pavargsi, parduok ją mums. 

Berniukas sutiko. Kiekvienas mula davė jam už karvę džio- 
vintų šilkmedžio uogų. Pusę berniukas suvalgė, o kas liko, par- 
nešė tėvui. Tėvas pakėlė galvą nuo priegalvio ir klausia: 

— Mano sūnau, ar pardavei karvę? 

— Taip, pardaviau, štai užmokestis, — ir padavė tėvui ryšu- 
lėlį. Bebarzdis atrišo ryšulėlį ir pamatė šilkmedžio uogas. Klausia 
nustebęs: 

— O kurgi pinigai? 

— Mulos man davė tik tas uogas, — sako sūnus. 

Tėvas supyko ir sako: 


— Oi tu, kvailuti. Gudrūs mulos apgavo tave. Šit aš išgysiu 
ir skaudžiai juos nubausiu. 


Po kelių dienų bebarzdis pasveiko ir pradėjo galvoti, kaip 
atkeršijus gudriems muloms. Jis išsivedė iš tvarto asilą, nuplovė 
jį, iššukavo, įkišo į nasrus tris auksines monetas ir nuvedė į tur- 
gų. Tenai bebarzdį apspito žmonės, klausia, kiek tas prašo už 
asilą. Jis sako: „Šimtą auksinių.“ Pirkėjai nustebę traukėsi ša- 
lin. Netrukus į turgų atėjo anie trys mulos. Pamatė jie, kad 
bebarzdis pardavinėja riebų, žvilgantį asilą, priėjo artyn ir klau- 
sia: 

— Ei bebarzdi, kiek prašai už asilą? 

— Šimtą auksinių, — sako bebarzdis. 

Nustebę mulos sako: 

— Kodėl taip brangiai? 

O bebarzdis jiems: 

— Šis asilas spjaudo auksinėmis monetomis. Jos iškrinta kas- 
kart jam iš snukio, kai subliauna. 

— Patikrinkime, ar teisybė, — sako mulos. Ir pradėjo jie lauk- 
ti. Netrukus asilas subliovė ir iškrito auksinė moneta. Po kurio 
laiko asilas vėl subliovė, ir vėl iškrito auksinė moneta. Mulos 
patikėjo, kad čia nepaprastas asilas, ir nupirko jį už šimtą auk- 
sinių. 

Bebarzdis įspėjo juos: 

— Atsiminkite, šis asilas reikalauja geros priežiūros, reikia 
jį maudyti ir šukuoti, o jei ne, jis nustos spjaudęs auksinėmis 
monetomis. 

— Gerai,— sako mulos ir nusivedė asilą. 

Eina jie, eina, staiga asilas blinkt ant kelio ir voliojasi po 
dulkes. Mulos tuojau jį nuvedė prie upelio, gerai išmaudė ir nu- 
šluostė šilkinėmis savo skaromis: Pagaliau vedėsi toliau ir par- 
sivedė namo. Išvalė tvartą, pakreikė šviežių šiaudų ir pririšo 
asilą. Vidunaktį asilas subliovė. Mulos pašoko iš guolio ir pasi- 
leido tekini į tvartą su degančiais žibintais. Ilgai ieškoję, jie 
rado šiauduose auksinę monetą. Tuomet jie galutinai įsitikino, 
kad nusipirko brangų asilą, ir ėmė džiūgauti: 

— Tegu visos tavo nelaimės ir ligos krinta ant mūsų, o asi- 
le, lobi mūsų! 

Jie išbučiavo jam snukį, sušukavo uodegą ir karčius, pripylė 
į ėdžias cukraus ir razinų. Išaušo rytas. Asilas vėl subliovė. Mu- 
los tuojau nubudo ir nubėgo į tvartą. Bet, kad ir kiek ieškojo, 
aukso nerado. Jie iščiupinėjo kiekvieną šiaudelį, o monetos kaip 
nėra, taip nėra. Asilas vėl subliovė, jie vėl puolė ieškoti, bet vėl 
nieko nerado. Tuomet mulos suprato, kad bebarzdis juos apga- 
vo. Jie baisiai supyko, paėmė lazdas ir, keikdami bebarzdį, iš- 
drožė jo ieškoti. O bebarzdis žinojo, kad jei ne šiandien, tai ry- 
toj mulos supras apgavystę ir ateis pas jį į namus. Todėl jis 
sumanė atsikratyti jų. Nuėjo į mišką, sugavo du kiškius, vieną 
įsikišo užantin, o kitą padavė pačiai ir sako: 

— Aš einu arti. Kai ateis mulos, pasakyk, kad aš lauke. O 
tu išvirk skanų plovą. Kai jie išeis, paimk tą kiškį, plovą ir taip 
pat ateik į lauką. 

Vos spėjo bebarzdis išeiti, atėjo mulos ir ėmė belsti lazdomis 
į vartus. Bebarzdžio pati išėjo ir klausia, ko jiems reikia. Mulos 
sušuko: 

— Mums reikia bebarzdžio! Apgaviko bebarzdžio| 

— Jis arti išėjo, — sako ji, — ieškokite jo lauke. 

Nudrožė mulos į lauką. O bebarzdis, juos pamatęs, metė dar- 
bą ir nuėjo jų pasitikti. Susidėjo pagarbiai rankas ant krūtinės ir 
sako: 

— O garbingieji mulos, koks bedievis nuliūdino šventas ir 
tyras jūsų širdis? Koks begėdis sudrumstė gryną jūsų sąžinę? 

Mulos sušuko vienu balsu: 

— Tu, tu nuliūdinai šventas mūsų širdis, tu sudrumstei gryną 
mūsų sąžinę! 

— Kas, ar aš? — nustebęs sako bebarzdis.— Jeigu taip, nu- 
bauskite mane, bet pirma leiskite atlikti švenčiausią pareigą — 
riebiu plovu pavaišinti brangius svečius. 

Staiga jis išsitraukė iš užančio kiškį ir sako jam: 

— Bėk ir pasakyk savo šeimininkei, kad atneštų čionai didelį 
dubenį riebaus plovo. Ir atsivesk ją su savim. 

Bebarzdis paleido kiškį, tasai tik pasispardė ir dingo iš akių. 
Nepraėjo nė valandos, pasirodė bebarzdžio pati, dubeniu plovo 
nešina ir su kiškiu po pažastim. Vyresnysis mula sako: 

— Tegu tas šimtas auksinių lieka doriems tikslams, o mums 
reikia gauti tą kiškį. Jis mums padės atlikti įvairius darbus, o 
žmonės ims dar labiau mus gerbti. 

Taip visi ir nutarė. 

— Parduok mums tą kiškį! — sako jie bebarzdžiui. 

— Ne,— sako šis, — neparduosiu, tokio kiškio niekur negau- 
si, 

Mulos ėmė maldauti: 

— Parduok, mes tau dovanosime tą šimtą auksinių, kuriuos 
sumokėjome už asilą, ir dar pridėsime kitą šimtą. 

— Na gerai,— sako bebarzdis,— jeigu jau taip prašote, per- 
leisiu jums jį. 

Mulos sumokėjo ir džiaugdamiesi nuėjo. Eidami kalbasi: 

— Mūsų kaimynas ketino kelti aukojimo puotą. Einam pas jį 
ir sakykim, kad pradėtų ruoštis, mes turime žygūną, kuris suk- 
vies visus svečius. 

Taip jie ir padarė. Kaimynas pasikvietė porą trejetą bičiulių, 
papjovė aviną, užkaitė ant ugnies didelius katilus plovo. O mu- 
los paleido kiškį ir tarė jam: 

— Bėk ir sušauk visus kišlako žmones į aukojimo puotą. 

Puota buvo paruošta, bet. svečiai nesirinko. Karšti papločiai 
ataušo, plovas susmego, ir ką darys šeimininkas — užsilipo ant 
stogo ir šaukia: 

— Žmonės! Kas čia dabar? Jus kvietėme į svečius, o jūs ne- 
ateinate! 

— Niekas mūsų nekvietė,— sako žmonės, eidami į vidų vie- 
nas paskui kitą. 

— Kaipgi nekvietė?! — sušuko mulos visi vienu balsu.— Juk 
mūsų žygūnas davė jums žinią! 

— Koks žygūnas? — klausia žmonės. 

— O kiškis, — sako mulos. 

— Mes matėme kiškį, — sakė vieni,— jis nubėgo į mišką. 

— Kaipgi kiškis gali būti žygūnas? — juokėsi kiti. 

Mulos suprato, kad vėl juos apmulkino, ir šaukdami, keikda- 
mi nubėgo į bebarzdžio namus. O šis, pardavęs muloms kiškį, 
parėjo namo, papjovė gaidį, išėmė gūžį, pripylė jį gaidžio krau- 
jo ir padavė pačiai. 

— Kai mulos ateis, — sako jis, — prisirišk šitą gūžį prie kak- 
lo. Aš trenksiu tau lazda per sprandą, tu griūk ir apsimesk ne- 
gyva. Kai trenksiu antrą kartą, tu nusičiaudėk ir atsikelk. 

Staiga jie išgirdo mulų riksmą. Pati tuoj prisirišo prie kaklo 
gaidžio gūžį su krauju, o bebarzdis pastvėrė lazdą. Mulos iš- 
laužė vartus ir įgriuvo trobon. Puolė jie bebarzdį, iškėlę kumš- 
čius: 

— Tu apgavike, bedievi, mes nužudysime tave, užmušime! 

— Ko jūs mane puolate? — sušuko bebarzdis garsiau už mu- 
las.— Matyt, gausiu pats nusižudyti arba pačią nužudyti, kitaip 
jūsų neatsikratysi. | 

Staiga jis trenkė lazda pačiai per sprandą. Pasruvo kraujas, 
ir pati nuvirto kaip pupų pėdas. Išsigandę mulos išsižiojo, o 
paskui puolė bėgti. 

— Nebijokite, gerbiamieji, — tarė bebarzdis, pastodamas jiems 
kelią, — toji lazda prikelia mirusius. 

Ir jis vėl trenkė pačiai lazda. Toji sukrutėjo ir atsistojo. 

Mulos pasišnibždėjo ir nutarė pirkti lazdą. 

— Šia lazda,— sako vyresnysis mula,— prikelsime mirusius ir 
imsime iš jų artimųjų pinigus. Mes taip praturtėsime, kad mūsų 
namuose stovės aukso kolonos. 

Šitaip nutarę, jie nupirko lazdą ir išėjo. Eina jie ir staiga iš- 
girsta verksmą ir raudas. Nudrožė tenai, iš kur sklido verksmas. 
Tenai gatvėje jie pamatė būrį vyrų, o kieme verkiančias mo- 
teris. 

— Liepkite moterims nutilti — tarė mulos,— mes prikelsime 
mirusįjį. 

— Kaip jūs prikelsite? — klausia žmonės. 

— Su šita lazda, — sako mulos. 

O žmonės sako muloms: 

— Šita lazda tikriausiai bus kaip tas kiškis žygūnas. Eikite 
šalin, mes jumis netikime. 

— Jeigu netikite, tuoj aš jums parodysiu, kaip tai daroma, — 
sako vyresnysis Mula ir ėmė visus iš eilės mušti lazda. Bet nė 
vienas nemirė ir net nepargriuvo. Žmonės atėmė iš jo lazdą ir 
pradėjo mušti mulas. Tie iš skausmo leidosi bėgti, nusimetę ke- 
pures ir nusiavę batus. 

Nuo to laiko žmonės paliovė tikėję mulomis, o jiems tai buvo 
skaudžiausia bausmė. Taip protingas bebarzdis pamokė mulas 
apgavikus ir toliau laimingai gyveno. 


MIRZOKARAMAS 


Kadai kadės gyveno žmogelis, vardu Mirzokaramas. Jo pati, 
virdama pietus, kartais persūdydavo valgį, kartais per mažai 
druskos įdėdavo. Kartą jis sako pačiai: 

— Klausyk, kodėl tu vieną dieną valgį persūdai, o kitą — 
visai mažai tesūdytą išverdi? 

Pati sako: 

— Ogi todėl, kad mes neturime savo katilo. Aš skolinu ka- 
tilą iš kaimynų. Jeigu nupirksi katilą, aš skaniai virsiu, ir drus- 
kos bus tiek, kiek reikia. 

„ Vieną dieną vyras išėjo į turgų pirkti katilo. Nupirko jis ka- 
tilą ir parnešė namo. Pati jame išvirė pietus, bet ir vėl persūdė. 
Ir taip kasdien: čia per daug druskos įdeda, čia per mažai. Vyras 
sako: 

— Štai nupirkau katilą, o tu vis tiek arba persūdai, arba per 
mažai tepasūdai. 

O pati jam: 

— O ar tu paklausei to žmogaus, iš kurio pirkai katilą, kiek 
reikia į jį dėti druskos? 

— Ne, nepaklausiau. 

— Tai eik ir paklausk. 

Vyras nuėjo į turgų, pradėjo ieškoti katilų pardavėjo, bet 
nerado. Tuomet jis ėmė klausinėti žmonių, kur jį galima rasti, ir 
sužinojo, kad tas žmogus išsikėlęs į kitą kišlaką. Mirzokaramas 
nuėjo tenai, rado jį ir sako: 

— Tu pardavei man katilą. Kiek reikia dėti į jį druskos? 

— Lygiai saują ir rieškučias,— sako šis. | 

— Kad tik neužmirščiau, kol namo pareisiu— sako Mirzo- 
karamas. 

Katilų pardavėjas sako: 

— O tu eik ir kalbėk: „Rieškučios ir viena sauja“, šit ir ne- 
užmirši. 

Mirzokaramas ėjo namo ir visą kelią kalbėjo: „„Rieškučios ir 
viena sauja.“ Beeidamas jis rado žemdirbius, vėtančius grūdus. 
Jau jie buvo bepilą grūdus į maišus, tik staiga girdi: „„Riešku- 
čios ir viena sauja.“ Užpuolė jie žmogelį ir apkūlė. 

— Mes kaip tik svarstėme, kiek bus kviečių, o tu užgiedojai: 
„Rieškučios ir viena sauja.“ 

— O ką aš turėjau sakyti? — klausia jis. 

— „Tepadeda jums šventasis Chyzras“, šitaip sakyk. 

— „Tepadeda jums šventasis Chyzras“— sumurmėjo žmoge- 
lis ir eina toliau. Prieina jis vieną kišlaką, mato — tiesiai ant 
kelio guli numirėlis, o aplink sustoję žmonės rauda. 

— Tepadeda jums šventasis Chyzras,— sako jis, eidamas pro 
šalį. Bet numirėlio giminaičiai jį pasivijo ir nutvėrė už pakar- 
pos. 

— Kodėl taip sakei? 

— O dieve, tai kaipgi reikėjo sakyti? 

— Sakyk: „Teatleidžia Alachas nuodėmes jūsų mirusiajam.“ 

Jis pasakė, kaip buvo liepta, ir eina toliau. Prieina kitą kiš- 
laką. O tenai vestuvės. Jis sako: „Teatleidžia Alachas: nuodėmes 
jūsų mirusiems“, ir žengia į vidų. Jį bemat iš tenai išstūmė ir 
klausia: 

— Kodėl tu taip sakai? Juk čia vestuvės, žmonės linksminasi, 
geria, muzika groja, o tu mirusius mini. 

— O ką aš turėjau sakyti? 

— Tu turėjai sakyti: „Ačiū Alachui, jaunikaitis sau žmoną 
susirado." 

Jis taip pasakė ir nudrožė toliau. Prieina mišką. Tenai me- 
džiotojas, ištiesęs tinklą, belaukiąs, kada į jį įklius kurapkos. 
Mirzokaramas sušuko: „Ačiū Alachui, jaunikaitis sau žmoną su- 
sirado“, o kurapkos purptelėjo ir nuskrido. Medžiotojas supyko, 
pargriovė jį ant žemės ir apkūlė. 


— Kad tave griausmas, tu, dykaduoni! — šaukė jis— Tu 
nubaidei mano kurapkas. 
— Ką gi man pagaliau reikia sakyti? — sušuko žmogelis.— 


Kodėl visi mane muša? 

— Užsikišk burną tiubeteika ir ropok repečkomis. 

Vargšas įsikišo į burną tiubeteiką ir nurepečkojo. Ėjo jis taip 
iki pat vakaro maldos. Sutiko kelyje kaimenę avių. Avys pa- 
laikė jį vilku ir išlakstė. Atbėgo aviganiai ir užpuolė Mirzoka- 
ramą. Staiga atskubėjo piemenys ir sako: 

16. Tadžikų pasakos 


— Ko tylėjai ir pabaidei avis? 

— Man taip liepė eiti medžiotojas, aš ir ėjau. 

Piemenys nieko jam nedarė ir paleido. 

Pagaliau jis parėjo namo ir pasibeldė. 

— Kas ten? — klausia pati. 

O šis užmiršo savo vardą ir sako: 

—- Mano vardas lyg būtų ropė. 

— Mano vyras ne rope vadinosi, eik, iš kur atėjęs! 

Mirzokaramas susimąstė: „Kur man dėtis? Į namus nejeisiu, 
vartai užšauti.“ Taip ir neprisiminė savo vardo. Nuėjo į mečetę 
ir tenai atsigulė. 

Auštant į mečetę atėjo mula šaukti maldai ir užlipo ant Mir- 
zokaramo. 

— Oi, man koją numynei! — sušuko Mirzokaramas. 

-— O kas tu toks? — klausia mula. 

— O kas tu? Kam numynei man koją? Aš užmiršau savo var- 
dą. Parėjau namo, 0 pati nejįsileidžia. 

— Ar tu kartais ne Mirzokaramas? — klausia jo mula. 

— Žinoma, tegu būsiu aš tavo auka. 

Jis tučtuojau nubėgo namo ir pasibeldė. 

— Kas ten? — klausia pati. 

— Čia aš, Mirzokaramas. 

Jam pati atidarė duris, jis įėjo, atsisėdo, pailsėjo ir papasa- 
kojo, kas jam buvo nutikę. 

— Pačiute,— pagaliau sako jis,— nemaža prisikentėjau, vos 
gyvas likau. Reikia iškelti aukojimo puotą, juk aš tartum antrą 
kartą gimiau. 

— Gerai, daryk, kaip tu nori. 

— Tai kelkis, užmaišyk tešlą, iškepk papločių. Papjausime 
veršiuką, išvirsime sriubos, pavaišinsime kaimynus. 

Pati iškepė papločių, papjovė veršiuką, išvirė sriubos, patiesė 
kilimus. Mirzokaramas sako pačiai: 

— Tu vaišink svečius, kai ateis, o aš einu kviesti dar kelis 
žmones. 

Kai vyras išėjo, pati suslėpė visus valgymus, atsinešė didelį 
plokščią akmenį, užkūrė ant jo ugnį, net akmuo raudonai įkaito. 
Tuo tarpu pradėjo rinktis svečiai. 

— Ko jūs atėjote? — klausia jų Mirzokaramo pati. 

— Mirzokaramas kvietė mus į aukojimo puotą. 

— Juk Mirzokaramas neturi nė kąsnelio duonos, iš kur jis 
kels aukojimo puotą? 

Ji atnešė ir padėjo priešais juos įkaitintą akmenį, svečiai pa- 
sityčiojo iš šeimininko ir išsiskirstė į namus. Ateina mula. 

— Gerbiamasis, ko tau reikia? — klausia jo Mirzokaramo 
pati. 

— Tavo vyras pakvietė mane į aukojimo puotą. 

— Tu numynei jam mečetėje koją, jo koja sutino. Jis įkaiti- 
no šį akmenį ir pasakė: 

— Aš pasvilinsiu tuo akmeniu mulai užpakalį. 

Vargšas mula išsigandęs pabėgo. Pareina Mirzokaramas. 

— Na, pačiute, ar svečiai jau išėjo? — klausia jis. 

— Taip, suvalgė viską ir išėjo. 

— Ar neliko ko nors? Aš baisiai išalkau. 

— Duonos nėra,— sako pati, — tavo dalį išsinešė mula. 

— Paieškok! — liepia jis. 

Ji atnešė riekelę duonos. 

— Ar nėra nors skystos sriubos duonai pasivilgyti? 

— Nė lašelio neliko,— sako pati, — paskutinę mula susipylė 
į savo katiliuką ir išsinešė. 

Mirzokaramas nutarė vytis mulą: „„Pavysiu jį ir pasivilgysiu 
paplotį“,— galvoja jis. Pamatė jis mulą iš tolo ir šaukia: 

— Palūkėk, aš tik paplotį pasivilgysiu, o kitkas tegu lieka 
tau. 

Bet jis nepavijo mulos. Nuėjo prie šaltinio, susivilgė vande- 
ny paplotį, pavalgė ir sugrįžo namo. 


PLIKIO KERŠTAS 


Senų senovėje gyveno nukaršusi, neturtinga senutė. Ji turėjo 
tris sūnus. Du buvo kaip visi žmonės, o vienas — plikis. Kartą 
ji sako vyriausiajam sūnui: 

— Mano sūnau Chomonai, aš jau daugel metų dirbau, jus 
maitinau. Bet toliau dirbti nebegaliu. Eik ir parsisamdyk kokiam 
bajui, pats duoną pelnykis. 

Chomonas išėjo. Nuėjo pas vieną bajų ir beldžiasi į vartus. 
Bajus klausia: 

— Ko tau reikia? 

— Noriu stoti pas tave už darbininką. — sako Chomonas. 

Bajus įsileido jį į vidų. Susitarė juodu šitaip: Chomonas dirbs 
dvylika mėnesių, o bajus jam duos po ožką už kiekvieną mė- 
nesį. 

Dirbo Chomonas labai sąžiningai. Praėjo vienuolika mėnesių, 

ir bajus susimąstė: „Jeigu šis bernas paims iš manęs dvylika 
ožkų, man bus didelis nuostolis. Reikia ką nors sumanyti, kad 
ožkos man liktų." Ir pradėjo jis maitinti Chomoną čia žalia duo- 
na, čia sudegusia. Chomonas susirgo ir po kelių dienų mirė. | 

Po to atėjo pas bajų vidurinysis sūnus, Botmonas, ir parel- 
kalavo užmokesčio už brolio darbą. Nusijuokė bajus ir sako: 

— Tavo vyresnysis brolis Chomonas buvo vikrus ir darbštus 
vyrukas. Todėl aš pažadėjau jam metų gale duoti dvylika ožkų. 
Bet jis išdirbo ne visus metus, ir likimo jam buvo lemta mirti, 
Patariu tau parsisamdyti pas mane ir atidirbti už brolį penkioli- 
ka dienų. O gale metų aš tau duosiu dvidešimt keturias ožkas. 

Botmonas sutiko. Jis, kaip ir brolis, dirbo uoliai. Praėjo vie- 
nuolika mėnesių, prasidėjo dvyliktas. Staiga pradėjo bajus Jį 
maitinti čia žalia duona, čia sudegusia. Botmonas sunkiai susirgo. 
Neslaugė jo bajus, nedavė vaistų, ir gale mėnesio Botmonas 
mirė. 

Atėjo pas bajų atsiimti brolių uždarbio jauniausias senutės 
sūnus, plikis. 

Bajus sako juokdamasis: 

— Gryna teisybė, aš likau skolingas mirusiems tavo broliams. 
Bet jie neišdirbo dvidešimt penkių dienų iki apvalių metų. Pa- 
tariu tau padirbėti pas mane dvylika mėnesių, paskui dvidešimt 
penkias dienas už brolius, tada išsivarysi iš manęs visą kaime- 
nę — trisdešimt šešias ožkas 

Plikis stojo tarnauti ir ėmė atkakliai dirbti. Praėjo metai. Pra- 
dėjo plikis atidirbti už brolius. O bajus nutarė ir šiuo atsikra- 
tyti, ėmė maitinti žalia ir sudegusia duona. Plikis krovė tą duo- 
ną į ąsotį, o pats elgetavo, kad nemirtų badu. 

Praėjo dvidešimt penkios dienos, ir plikis pareikalavo užmo- 
kesčio už savo ir savo brolių darbą. Bajus sako jam: 

— Pakentėk, bičiuli, kelias dienas. Mane pakvietė į vestu- 
ves mano draugas bajus. Pargrįšiu ir tau viską atiduosiu. Žiūrėk, 
kol manęs nebus, kad karvių, arklių ir kupranugarių kojos būtų 
vandeny, o galvos — ėdžiose. Tegu marfo namų durys neatšlyja 
nuo tavo nugaros, užlaikyk mano troboje tokią švarą, jog, nu- 
kritus ant aslos kruopelei taukų, galėtum sulaižyti. | 

Bajus norėjo pasakyti, kad bernas laiku girdytų ir šertų gy- 
vulius, gerai saugotų namus ir švariai juos užlaikytų. Bet tas 
darbas buvo ne pagal vieno žmogaus sveikatą. Plikis suprato, jog 
bajus nori pasakyti, girdi, jis badu ir troškuliu išdvasino gyvu- 
lius. Tuomet jis nukapojo karvėms, arkliams ir kupranugariams 
kojas ir jas sumetė į vandenį, nukirto galvas ir sumetė į ėdžias, 

išplovė trobos grindis ir išpylė iš ąsočių visus taukus, nukabino 
nuo vyrių duris, prisirišo prie nugaros ir išėjo į gatvę Žaisti kau- 
liukais. 

Parkeliauja bajus iš vestuvių. Pamato jis gatvėje plikį ir klau- 
sia: 

— O tu, pliki, ar padarei, ką tau liepiau? 

Plikis sako: 

— Tu liepei, kad durys neatšlytų nuo mano nugaros, štai jos 
ir neatšlyja, 

Bajus apstulbo: 

— O kaip mano gyvuliai? 

— Tu liepei, kad tavo arklių ir kupranugarių kojos būtų 
vandeny, o galvos — ėdžiose. Aš tuo pasirūpinau. 

Nuvedė jis bajų prie upokšnio, išcgriebė iš vandens nukirstas 
gyvulių kojas ir padėjo priešais. Paskui jį nuvedė į tvartą, iš- 
ėmė iš ėdžių galvas, paklojo skerdenas ir suskaitė bajaus akyse, 
Po to juodu įėjo į trobą, ir plikis tarė: 

— Asla švari, taukus galima laižyti. Jeigu netiki, pamė- 
gink. 

Ir išėjo. Bajus suprato, kad jo turtas vėjais nuėjo. 

— Tasai plikis sumanė keršyti už savo brolius ir nori mus 
pražudyti, — sako jis pačiai. — Ką dabar daryti? 

— Reikia kur nors bėgti, — sako pati. 

— Teisybę sakdi. Pridėk du maišus duonos ir virtos mėsos. 
Kai sutems, išeisime iš namų. Jis pamatys, kad mūsų nėra, ir 
išeis sau namo, taip ir išsigelbėsime. 

O tuo tarpu plikis stovėjo už durų ir girdėjo, ką tuodu kal- 
bėjosi. Kai sutemo naktis, plikis išmetė iš vieno maišo mėsą ir 
pats į jį įlindo. Jis tvirtai užrišo maišą ir užmigo. 

O bajus su pačia sukrovė ant vieno asilo maišus, o ant kito 
savo mantą ir iškeliavo. Visą naktį jojo jie, o dieną sustojo 
poilsio. Pati sako: 

— Jei čia būtų plikis, nukeltų nešulius nuo asilų, pašertų 
juos, atneštų malkų, užvirintų arbatos, ir mudu pavalgytume. 

Staiga plikis atsiliepė iš maišo: 

— Nenusiminkite, aš čia. Tuojau pašersiu asilus, atnešiu mal- 
kų ir išvirinsiu arbatos. 

Ir išlindo iš maišo. Nebuvo kas bedarą, bajus su pačia toliau 
vedėsi plikį. Keliauja jie toliau. Sustojo prie didelės upės nak- 
voti. Sugulė jie, o bajus pašnibždėjo pačiai į ausį: 

— Kai plikis užmigs, įmesime jį į upę, ir daugiau nereikės 
mums jo bijoti. 

O plikis išgirdo, ką šie šnibždasi. Palaukė, kol jie patys už- 
migo, paskui priėjo prie bajaus pačios, pažadino ją ir sako: 

— Kelkis, mesime jį vandenin. 

Suvyniojo plikis bajų į antklodę. Užsimiegojusi pati palaikė 
plikį savo vyru, nutvėrė miegantįjį už kojų, o plikis — už gal- 
vos, ir įmetė bajų į upę. Bajaus pati tarė: 

— Pagaliau jo atsikratėme. Pamiegokim iki ryto ir jokim 
namo. 

Tesip plikis atkeršijo už savo brolius, jam atiteko bajaus pati 
ir turtas. Jis parsigabeno į bajaus namus savo motiną, ir nuo to 
iaiko turto per akis turėjo. 


ŠEICHAS PER PRIEVARTĄ 


Kartą gyveno neturtingas žmogelis su pačia. Kasdien jis rink- 
davo miške žagarus, parduodavo juos turguje ir už gautus pi- 
nigus pirkdavosi maisto. Bet jo drabužiai suplyšo į skutelius, ir 
jis jau nebegalėjo išeiti iš namų. Sėdi jis prie pačios, o ši ir 
sako jam: 

— Na, vyreli, ką dabar valgysime? Eik į mišką, prirink ža- 
garų, parduok juos ir nupirk kokio nors mitalo. 

Bet vyras nė krust. Kad pašoks pati, kad suriks: 

— Sakau tau, greičiau kelkis ir eik! 

Vyras atsistojo, išėjo iš trobos ir kėblina gatve. Girdi — kaž- 
kur netoliese šurmulys. Prieina arčiau, žiūri — berniukai bėga 
iš mokyklos. Jis įėjo į mokyklą, paėmė knygą ir parėjo namo. 

— Na, kas girdėti? — klausia pati. 

— Išėjau į gatvę, girdžiu — žmonių šurmulys. Pamaniau, kad 
ten būsią vestuvės ar šermenys; nagi, manau, eisiu pavalgysiu 
ir tau ką nors parnešiu. O ten besanti mokykla. Pažvelgiau į 
knygą ir pasijutau esąs mula. Taigi ir parsinešiau tą knygą. 

Tuomet pati sako jam: 

— Jeigu jau tu esi mula, eik ir atsisėsk kur kryžkelėje ir 
skaityk knygą. Vienas paprašys tavęs talismano, kitas maldą su- 
kalbėti, ir kiekvienas ką nors duos. Kaip nors ir versimės. 

Taip jis ir padarė: atsisėdo kryžkelėje, atsivertė knygą, o kad 
skaityti nemokėjo, tai tik lapus sklaidė. Mato — vienas žmogus 
vogtą jautį įsiręžęs tempia. Nuvedė jį į urvą ir paslėpė jame. O 
vidudienį uždusęs atbėgo kitas Žmogus ir ėmė aplinkui dairytis. 
Mūsų mula klausia: 

— Ko ieškai, mielasis? 

— Dingo mano jautis, tai ir ieškau. 

— Tuojau pažiūrėsiu į knygą ir pasakysiu, kur tavo jautis. 
O ką man už tai duosi? | 

— Jeigu rasi mano jautį, duosiu tau dvi atraižas audeklo. 

Mula sako: 

— Tavo jautį nusivedė vagis ir paslėpė štai šitame urve. Ves- 
kis greičiau jautį, kol jis dar tebėra. 

Šeimininkas rado pavogtą jautį ir parsivedė namo, o mula ga- 
vo dvi žadėtas atraižas. 

Parsinešė jis tą audeklą namo, pati nudžiugo ir sako: 

— Matai, kaip gerai, kad tu nuėjai ant kryžkelės, štai jau 
įsigijai audeklo. 

Ji pardavė vieną atraižą ir nusipirko maisto, o kitą padavė 
vyrui ir sako: 

— Iš šitos atraižos pasidaryk čalmą ir vėl atsisėsk kryž- 
kelėje. 

Apsirišo mula čalmą, pasiėmė knygą ir nuėjo į kryžkelę. At- 
sivertė knygą ir pradėjo ją sklaidyti. Mato, eina pro šalį kupra- 
nugariai su nešuliais. Vidudienį priėjo karavano varovas. 

— Ko ieškai? — klausia mula. 

— Kol miegojau, man dingo keli kupranugariai. 

— Jeigu aš pažiūrėsiu į knygą, — sako mula,— ir pasakysiu, 
kur tavo kupranugariai, ką man už tai duosi? 

— Aš tau duosiu vieną kupranugarį su visu nešuliu. 

— Kupranugariai,— sako mula,— antai aname miške. Ir tavo 
prekės visos aliai viena. 

Karavano varovas nuėjo, kur jam sakė mula, rado kupranu- 
garius ir vieną atidavė mulai. Parėjo tasai namo ir vėl pradžiu- 
gino pačią. 

— (O kokia nauda iš to, kad tu sėdi namie? — klausia ji. 

Moteriškė nupirko sau ir vyrui brangius drabužius ir vėl jį 
nusiuntė į kryžkelę. Tasai nuėjo tenai neprieštaraudamas. O nak- 
čia vagys apiplėšė padišacho iždą. Padišachas įsakė: 

— Tegu atveda pas mane visus astrologus ir būrėjus, ir tegu 
jie pasako, kas išvogė iždą. 

Šauklys ėmė šaukti visus astrologus ir būrėjus. Daug jų atė- 
jo pas padišachą, bet nė vienas negalėjo pasakyti, kur dingo 
vagys. Tuomet pas padišachą atėjo jaučio savininkas ir karavano 
varovas. Jaučio savininkas sako padišachui: . 

— Mūsų mieste gyvena vienas žmogus. Jis sužinojo iš savo 
knygos, kur buvo pavogtas mano jautis. 

O karavano varovas sako: 

— Man buvo dingę keli kupranugariai. Taigi tas šeichas pa- 
žvelgė į savo knygą ir parodė, kur jie. Jeigu surastum tą šeichą, 
jis pasakytų, kur tavo iždas. 

Nusiuntė padišachas tarną pas šeichą. Tasai išsigandęs gal- 
voja: „,„Tada pats mačiau, kur paslėpė vogtą jautį, o iš kur aš 
galiu žinoti, kas išplėšė iždą?" 

Ir neina jis pas padišachą. Tarnai grįžo pas padišachą ir pa- 
sakė, kad šeichas atsisakė ateiti. Tuomet padišachas nusiuntė 
keturis karius ir paliepė jiems: 

— Jeigu nesutiks ateiti geruoju, atveskite jį surištą, liepsiu 
jam galvą nukirsti. 

Kariai pranešė šeichui padišacho įsakymą. Šeichas pravirko, 
o pati ėmė jį raminti: „Neverk, šeichai, eik pas padišachą.“ Jis 
sako jai: 

— Aš vienas neisiu, einam abu. 

Ji sutiko. Nuėjo juodu į sostinę. Šeichas sako, kad jis nenorįs 
matytis su padišachu, ir paprašė įkurdinti jį su pačia celėje už 
miesto. Ten jieras atnešė maisto. Pati valgė gardžiuodamasi, O 
šeichas net nepalietė valgio. Pati klausia: 

— Ko tu nevalgai? 

— Man skauda širdį. Ką pasakysiu rytoj padišachui? 

Atnešė jiems granatų. Šeichas sako: 

— Pačiute, padėk prie manęs tris granatus. Kai man ims 
spausti širdį, duosi vieną granatą. 

Pati padėjo tris granatus. 

O dabar' apie vagis. Jų buvo trys. Vienas buvo išnešęs padi- 
šacho iždą. Jie sužinojo, kad padišachas susirado šeichą, kuris 
viską žino, ir labai išsigando. Vienas jų sako: 

— Nagi, apsiriškime čalmomis ir einam šiąnakt pas šeichą, 
paprašysime, kad mūsų neišduotų. Jeigu nepaprašysime, padiša- 
chas atims iždą, o mus pakairs. 

Jie dar kiek pasitarė, apsirišo čalmas ir išdrožė. Paskui vie- 
nas jų sako: 

— Reikia palaukti čia, o vienas tegu eina ir paklauso, ką 
šeichas kalba. 

Priėjo vienas vagis prie šeicho trobos ir klausosi. O šeichas 
tuo tarpu sako pačiai: 

— Kažkodėl man spaudžia širdį, duok man vieną granatą. 

Pati padavė jam granatą, šeichas suvalgė ir sako: 

— Pačiute, liko dar du. 

O vagis pagalvojo, kad jis apie juos kalba: vienas atėjo, dar 
du vagys liko. Jis sugrįžo pas savo sėbrus ir papasakojo viską, 
ką girdėjęs. Kitas nusprendė pats paklausyti. Nuėjo, girdi, kad 
šeichas sako pačiai: 

— Pačiute, atnešk granatą, man širdį spaudžia. 

Pati atnešė, jis suvalgė ir sako: 

— Liko dar vienas. 

Vagis sugrįžo pas savo. sėbrus ir papasakojo, ką girdėjęs. 
Tuomet nuėjo trečias vagis. Girdi jis, kaip šeichas sako pa- 
čiai: 

— Klausyk, pačiute, man kažko krūtinėje negera, atnešk gra- 
natą. | 

Suvalgė jis granatą ir sako: 

— Na, pačiute, buvo jų trys, daugiau nėra. 

Sugrįžo vagis pas sėbrus ir sako: 

— Jis sako, kad buvo trys vagys. Jis iš tikrųjų viską žino. 
Jeigu mes lipsime į dangų, jis nutvers mums už kojų. Jeigu lįsi- 
Ie į žemę, jis ištrauks mus už ausų. 

Ir nudrožė jie pas šeichą. Atidarė duris ir įėjo į celę. Šei- 
chas, juos pamatęs, tuojau suprato, kas jie per paukščiai, ir 
sako: 

— Jeigu lipsite į dangų, nutversiu jus už kojų. Jeigu lįsite 
į žemę, ištrauksiu už ausų: 

Puolė vagys jam į kojas ir ėmė maldauti: 

— Atleisk mums, neišduok padišachui. Mes grąžinsime iždą 
dar šiąnakt. 

Šeichas pagrasino: 

— Jeigu nenunešite iždo, bus jums blogai. 

Sukrovė vagys iždą ant asilo ir nugabeno auksą tenai, iš kur 
buvo paėmę. Rytą padišachas nusiuntė pas šeichą žmogų, rei- 
kalaudamas surasti iždą. O šeichas jam sako: 

— Šacho iždas tenai, kur buvęs. Padišachas be reikalo šaukė 
mane. 

Sugrįžo tarnai ir persakė padišachui šeicho žodžius. Padiša- 
chas supyko: „Jeigu man nebūtų išvogę iždo, nebūčiau liepęs 
paskelbti visoje šalyje! Matyt, šeichas negali rasti vagių.“ Bet 
netrukus atėjo pats šeichas ir sako: 

— O padišache, tu tyčiojiesi iš manęs. Kam pasikvietei ma- 
ne, jeigu tavo iždas sveikut sveikutėlis? Gal tu manai, kad aš 
meluoju. Duok ranką, aš pats nuvesiu tave ir parodysiu iždą. 

Ir jis nuvedė padišachą į lobyną. O iždas iš tikrųjų buvo, 
kur buvęs. Padišachas paplojo šeichui per petį ir sušuko: 

— Ačiū alachui, tu radai iždą! 

Sugrįžo jie į rūmus. Padišachas išvarė visus astrologus ir buū- 
rėjus, pasiliko tik vyresnįjį šeichą ir naująjį. Sumanė padišachas 
juos išbandyti, nusivedė į dvaro sodą, slapčia sugavo žiogą ir 
klausia: 

Ką aš turiu rankoje? 

Vyresnysis šeichas sako: 

— Tavo kumštyje vargšas. 

— (O tu ką pasakysi? — klausia padišachas naująjį šeichą. 

Šis susimąstė ir sako: 

— Šokai kartą, šokai kitą, o trečią kartą tu, žiogeli, pakliu- 
vai. 

Padišachas nusikvatojo, atgniaužė delną, ir žiogelis nušoko 
ant žolės. Padišachas sako: 

— Dabar tu būsi mano rūmų šeichas. Kalbėkime maldą pas- 
kui šį šeichą,-- pasakė jis dvariškiams.— Tai šventasis šeichas. 

Nuvedė šeichą į mečetę, o šis tuo tarpu suko galvą: „Ką man 
daryti? Juk aš nė vieno maldos žodžio nežinau. Įeisiu į mečetę, 
užsidengsiu delnais ausis ir garsiai šauksiu: „Alachas didis!“, o 
kai jie ims melstis, iš tenai išeisiu.“ 

Jis taip ir padarė. Žmonės pamanė, kad šeichas ne šiaip sau 
paliko mečetę, ir nusekė iš paskos. O tuo tarpu įlūžo mečetės 
stogas. Tada padišachas ištaisė šeichui didžiules iškilmes, liepė 
užvilkti jam ir jo pačiai po septynis brangius chalatus. Šeichas su 
pačia sugrįžo į savo namus ir laimingai gyveno. 


TRYS PATARIMAI 


Neatmenamais laikais gyveno pasaulyje senas pirklys. Jis tu- 
rėjo sūnų. Sūnus nuo mažystės nemėgo prekybos, lankė mokyk- 
lą ir kiauras naktis skaitė knygas. Ir štai kartą pirklys sako pa- 
čiai: 

— Imam ir apvesdinam jį. Teks jam rūpintis namais, gal ta- 
da ir panorės pasimokyti iš manęs prekiauti. 

Po kelių dienų pasišaukė pirklys sūnų, pasisodino šalia ir sa- 
ko: 

— Sūnau mano, reikia tau vesti. Kol aš gyvas, noriu paūžti 
tavo vestuvėse. 

() sūnus sako: 

— Teve, juk aš dar mokausi, kol kas vesti negaliu. Štai baig- 
siu mokyklą, tada bus galima ir apie vedybas pagalvoti. 

Bet tėvas nenusileidžia: 

— Jeigu tu nevesi, aš prakeiksiu tave. 

Ką darys sūnus, gavo sutikti. 

— Tavo valia, tėve,— sako jis. 

Tučtuojau pirklys sušaukė giminaičius ir pasakė: 

— Kad ir šiandien galiu kelti vestuves, eikite ir pirškite ma- 
no sūnui mergelę, rytoj pradėsime vestuvių puotą. : 

Giminaičiai išėjo ir surado nuotaką. Kitą rytą prasidėjo ves- 
tuvės, ir atvedė jie nuotaką pas jaunikį. Bet pirklio sūnus ne- 
metė mokyklos ir po vestuvių, o knygas skaitė dar uoliau. Mato 
bajus, kad sūnus nepasikeitė, pasišaukė jį ir sako: 

— Imk šimtą auksinių, eik į turgų ir pasimokyk prekiauti. () 
jei tik skaitysi knygas — nieko neišmoksi. 

Ką beveiksi, gavo sunus paklausyti tėvo. Eina jis gatve, gir- 
di — vienas senis šaukia: 

— Galiu duoti gerą patarimą už šimtą auksinių! 

Pirklio sūnus pribėgo prie jo ir sako: 

— Išmintingasis seneli, imk šimtą auksinių monetų ir duok 
patarimą. 

Senis paėmė pinigus ir sako: 

— Mano sūnau, jeigu tu valgysi kieno duoną, tai neužmiršk 
savo geradario. 

— (Gerai,— tarė jaunikaitis ir nudrožė namo. 

— Na, sūneli, — klausia tėvas, — ką šiandien išmokai? 

Sūnus sako: 

— Tėve, einu gatve, o vienas senis sako man: „Jeigu tu val- 
gysi kieno duoną, tai neužmiršk savo geradario.“ Aš jam su- 
mokėjau už patarimą šimtą auksinių. 

Supyko pirklys ir apkūlė sūnų. Kitą dieną vėl jis davė sūnui 
šimtą Monetų ir įspėjo: 

— Eik į turgų, tik, žiūrėk, nesileisk apgaunamas, kaip va- 
kar. 

-— Gerai, — tarė sūnus ir išėjo. 

Eina jis gatve, girdi, kitas išmintingas senis rėkauja: 

— Galiu duoti gerą patarimą už šimtą auksinių! 

Pribėgo prie jo pirklio sūnus ir sako: 

— Seneli, še tau šimtą auksinių ir duok man patarimą. 

Senis sako: 

— Mano sūnau, niekuomet neatmesk pasiūlymo, kuris tau duo- 
damas rytą. 

Parėjo jaunikaitis namo, drebėdamas iš baimės. O tėvas klau- 
sia: 

— Na, išmokai ko nors? 

Sūnus norėjo pameluoti, bet jam liežuvis neapsivertė. Ir jis 
tarė: 

— Tėve, einu gatve, matau stovi išmintingas senis ir sako: 
„Neatmesk pasiūlymo, kuris tau duodamas rytą.“ Aš nupirkau 
šį patarimą už šimtą monetų. 

Šį kartą pirklys dar labiau supyko ir sušuko: 

— Paskutinį kartą duodu tau šimtą auksinių. Eik rytoj į tur- 
gų ir išmok prekiauti. O jei ne, išvysiu iš namų. 

Sūnus kitą dieną išėjo į gatvę, o čia trečias senis bešaukiąs: 

— Galiu parduoti gerą patarimą už šimtą auksinių! 

Pirklio sūnus ir šį kartą pribėgo prie senio, davė jam šimtą 
auksinių ir paprašė: 

— Tėvuk, parduok man gerą patarimą. 

Senis sako: 

— Mano sūnau, jeigu nepagalvojęs tu pakelsi prieš ką nors 
dešiniąją ranką, tai ją sulaikyk kairiąja. 

Jaunikaitis išklausė patarimo ir sugrįžo namo, virpėdamas iš 
baimės. Jo tėvas suprato, kad ir šį kartą sūnus taip pat padarė, 
apkūlė jį ir išvarė. Sūnus paliko tėvų namus dejuodamas. Daug 
upių, stepių ir dykumų jis perėjo ir pagaliau priėjo miestą. Nak- 
tį jis praleido prie miesto sienos, o rytą, vos pakirdęs, nuėjo į 
turgų, kur buvo samdomi darbininkai. Netrukus atėjo į turgų 
duonkepys ir jį nusisamdė. Jaunikaitis dirbo pas jį kiaurą dieną, 
nenuleisdamas rankų, o vakare duonkepys tarė jam: 

— Vyruti, matau, kad esi darbštus, eik pas mane už padė- 
jėją, nenuskriausiu tavęs. 

— Gerai, šeimininke, — sako jaunikaitis. 

Ir tapo jis duonkepio padėjėju. Taip prabėgo keleri metai. Jo 
šeimininkas turėjo gražią pačią. Jai labai patiko padėjėjas, ir 
ji visaip stengėsi jį suvilioti, bet jai vis nesisekė. Jaunikaitis 
prisimindavo senio patarimą: „Jeigu valgysi kieno duoną, tai ne- 
užmiršk savo geradario“, ir tardavo sau: 

— Juk šį patarimą man davė išmintingas senis, reikia prisi- 
minti duonkepio geradarystę. 

Pagaliau jis tarė šeimininko žmonai: 

— Štai jau keleri metai aš valgau tavo vyro duoną, negaliu 
jam etsilyginti piktu, palik mane ramybėje. 

O ji pasakė: 

— Jeigu tu manęs nepaklausysi, aš pasiskųsiu šeimininkui, 
ir jis nužudys tave. 

Tegu žudo, aš Mirti nebijau, bet mirsiu su gryna š4ži- 
me, 

Vakare, kai parėjo šeimininkas, žmona sako jam: 

— Šis tavo padėjėjas valgo tavo duoną, bet neprisimena, ką 
tu jam gero esi padaręs. Šiandien jis norėjo nuplėšti man šlovę. 
Aš surikau, tik tada paliko mane ramybėje. 

Seimininkui aptemo dangus ir atsivėrė žemė, šviesų pasaulį 
aptraukė ūkana. Nuėjo jis į kepyklą ir isakė kepėjams: 

— Kas rytą įeis pirmas į kepyklą, tą meskite į krosnį. 

—- Gerai, šeimininke, — atsakė šie. 

() kepėjas parėjo namo ir sako žmonai: 

— Rytoj jo nebus gyvo. 

Paskui jis išėjo iš trobos ir sako: 

— Ei padėjėjau, anksti rytą pasikinkyk arklius į arbą, paimk 
iš Somono miltų ir nuvežk į kepyklą. 

— (Gerai, šeimininke, — sako pirklio sūnus. 

Anksti rytą jis atsikėlė, pasikinkė arklius ir nuvažiavo prie 
Somono trobos. Pasibeldė į duris. Išėjo Somonas. 

— Šeimininkas liepė paimti iš tavęs arbą miltų, — sako pirk- 
lio sūnus. 

— Gerai,-- sako Somonas. 

Prikrovė juodu arbą maišų su miltais, jau padėjėjas norėjo 
varyti arklius, bet Somonas tarė: 

— Mano sūnau, išgerkim arbatos, 0 paskui važiuok. 

-— Ne, važiuosiu, neturiu laiko. 

() Somonas jam sako: 

— Mano sūnau, niekuomet neatmesk pasiūlymo, kuris tau 
duodamas rytą. 

Staiga pirklio sūnus prisiminė, jog kažkada pirko šį patarimą 
už šimtą auksinių monetų, išlipo iš arbos ir nuėjo paskui Somo- 
ną į trobą. Susėdo juodu, išgėrė arbatos. Padėjėjas pakilo eiti, 
o Somonas sako: 

— Pusryčiai gatavi. Pavalgysime, tada važiuok. 

Liko pirklio sūnus pusryčiauti. Pavalgė juodu, paskui vėl pa- 
gėrė arbatos, ir tik tada padėjėjas išvažiavo. 

Palikime juos ir pakalbėkime apie šeimininko žmoną. Ji nu- 
budo prieš saulėtekį drebėdama. Tuo tarpu padėjėjas vedė ark- 
lius iš kiemo. Ji pagalvojo: „Dieve, tasai nekaltas jaunikaitis 
žūsta. Kol jis dar nenuvežė miltų į kepyklą, einu tenai, neleisiu 
jo žudyti.“ 

Ji pakilo iš patalo, apsirengė, užsimetė ant galvos parandžą 

ir 15ėj0o į kepyklą. Kepėjai, prisiminę šeimininko įsakymą, s:- 
griebė ją ir įmetė į krosnį. 

() pirklio sūnus atvežė miltus, padavė juos kepėjams ir par- 
važiavo namo. Mato šeimininkas, kad grįžo jaunikaitis sveikas 
ir gyvas, nustebo ir, nieko nesakęs, nubėgo į kepyklą. 

— Aš liepiau įmesti į krosnį, kas pirmas įeis į kepyklą. Kod-*| 
'ūs neišpildėtė mano įsakymo? — klausia jis. 

Kepėjai sako: 

—- Šeimininke, mes taip ir padarėme. Atėjo čia anksti rytą 
moteriškė su parandža. Mes ją ir įmetėme į krosnį. 

Šeimininkas, nieko nesakęs, nuėjo namo. O ten padėjėjas be- 
sąs. Atsisėdo kep:-11s šalia jo ir sako: 

— Mano sūnau, sakyk man, kas tu per žmogus, iš kur kilęs, 
ko atvykai į mūsų šalį, ar nepasiilgai savo gimtinės? 

Jaunikaitis sako: 

— Aš esu turtingo pirklio sūnus. Tėvas norėjo mane išmo- 
kyti prekiju ir tris kartus davė po šimtą auksinių. O aš nepre- 
kiavau, už tuos pinigus nusipirkau nuo išmintingų senių tris pa- 
tarimus. Tėvas supyko ir mane išvijo iš namų. Ilgai aš klajojau, 
galop apsigyvenau šiame mieste ir pradėjau pas tave dirbti. 

— Kokius tu patarimus nusipirkai už tris šimtus auksinių? — 
klausia šeimininkas. 

Padėjėjas sako: 

— Pirmas patarimas toks: „Jeigu valgysi kieno duoną, tai 
nepamiršk savo geradario.“ Antras: ,Neatmesk pasiūlymo, kuris 
tau duodamas rytą.“ Trečias: „Jeigu tu neapgalvojęs pakelsi pries 
ką nors dešiniąją ranką, tai ją sulaikyk kairiąja.“ 

Šeimininkas jį pagyrė ir sako: 

— Tasai, kas kitam duobę kasa, pats į ją įkrinta. 

Ir papasakojo, kaip kepėjai sudegino jo žmoną. Paskui šei- 
mininkas apvilko jaunikaitį brangiais drabužiais, davė jam kar- 
dą, eiklų žirgą, sumokėjo už kelerių metų darbą ir išleido na- 
mo. 

Kelias dienas ir naktis jojo pirklio sūnus ir pagaliau parjojo 
į gimtinę. Nulipo jis nuo žirgo, pailsėjo, 0 vidurnaktį įjojo į 
miestą, prisiartino prie tėvo namo ir pažvelgė pro langą. Mato, 
šalia jo žmonos kažkoks vyriškis begulįs. Bemat jis įtūžo ir jau 
norėjo pulti į vidų ir abu nudobti, bet staiga prisiminė pirktą 
patarimą: ,Jeigu tu nepagalvojęs pakelsi prieš ką nors dešiniąją 
ranką, tai ją sulaikyk kairiąja.“ Jis uždėjo kairiąją ranką ant de- 
šiniosios ir tarė sau: „„Pažadinsiu tėvus ir paklausiu jų.“ 


255 


pa 


Pasibeldė pirklio sūnus, ir motina atidarė jam duris. Pama- 
čiusi sūnų, ji pravirko ir sako: 

— Tavo tėvas seniai mirė, o mes taip ir gyvenome vienos. 

Sūnui pagailo tėvo, jis apsiverkė, o paskui paklausė: 

— O kas miega šalia tavo marčios? 

Pro ašaras motina sako: 

— Sūnau mano, juk tavęs nebuvo šešiolika metų, o tavo žmo- 
na tada laukėsi kūdikio. Tai tavo sūnus, jam jau šešiolika me- 
tų. 

Pirklio sūnus pažadino žmoną ir apkabino sūnų. Taip išsi- 
pildė visi jų troškimai. 


IŠMINTINGA MERGELĖ 


Senų senovėje gyveno padišachas ir viziris. Padišachas buvo 
septyniasdešimties metų senis. O viziris turėjo aštuoniolikos me- 
tų dukterį. Padišachas pasakė viziriui, jog norįs pirštis jo duk- 
teriai. Viziris labai nusiminė, parėjo namo labai nuliūdęs. Duktė 
klausia: 

— Ko tu toks susikrimtęs? 

— Et dukrele, geriau neklausinėk. 

— Kas atsitiko, tėve? 

Ir viziris prabilo: 

— Tau dabar aštuoniolika metų, o padišachui — septynias- 
dešimt, bet jis peršasi tau. 

— O tu, tėve, nenusimink, pasikliauk manimi, tegu ateina 
piršliai. 

Nuėjo viziris į rūmus ir tarė padišachui: 

— Kaip panorės mergelė, taip ir bus, siųsk piršlius pas ją 
pačią. 

Nueina piršliai pas mergelę ir pasako, kad padišachas prašo 
jos rankos. 

— Gerai,— sako ji, — tik aš pati paskirsiu kalymą: dvide- 
šimt vilkų, trisdešimt jaučių, šešiasdešimt išdarių ožių ir septy- 
niasdešimt medvilnės galvučių. 

Sugrįžo piršliai pas padišachą su linksma žinia. 

— Vizirio duktė sutiko tekėti! — sušuko jie ir išskaičiavo, 
ko ji reikalauja. 

— Oi jūs, kvailiai, — sako padišachas.— Nesupratote, ką ji 
pasakė. Mergelė sako, kad dvidešimtmetis jaunikaitis vikrus ir 
narsus kaip vilkas. Trisdešimtmetis — myli įnirtingai kaip jautis, 

O Vyras šešiasdešimties metų silpnas ir abejingas kaip išdaris 
ožys. O kai jam sukanka septyniasdešimt, tai tampa sudžiūvęs 
it medvilnės galvutė. Ji pasakė: „Tau septyniasdešimt metų, kam 
tu man reikalingas?“ 

Atleido padišachas piršlius, pasišaukė sūnų ir prisakė jam: 

— Mano sūnau, vizirio duktė išjuokė mane. Kai numirsiu, 
nupirk ją ir sukapok kardu. 

Netrukus padišachas mirė, o sostą užėmė jo sūnus. Jis iš- 
siuntė piršlius pas vizirio dukterį. Viziriui tai nepatiko, jis pa- 
galvojo: „Sūnus nori keršyti už tėvą ir susidoroti su mano duk- 
terim.“ Pamatė mergelė, kad tėvas vėl liūdnas, ir suprato ko- 
dėl. Ji sako: 

— Nenusimink, tėve, pasakyk jam, tegu ruošiasi vestuvėms. 

Padarė ji iš medžio mergelę, panašią į save. Toji mergelė ir 
vaikščioti galėjo. 

Buvo nuskirta vestuvių diena. Vizirio duktė aprengė medinę 
mergelę jaunikio atsiųstais drabužiais ir nuėjo su ja į padišacho 
namus. Ji pastatė medinę mergelę už sutuoktinių užuolaidos ir ty- 
liai išėjo iš kambario. O padišachas atskleidė užuolaidą, išsitrau- 
kė kardą ir trenkė tariamajai nuotakai, kaip jam tėvas buvo 
liepęs. Medinė mergelė subyrėjo į šipulius. Susigėdo padišachas 
ir išjojo į tėvo vasaros rūmus. Iškeliaudamas parašė laišką savo 
žmonai: ,,„Aš iškeliauju trejiems metams į vasaros rūmus. Kol 
manęs nebus, tu turi pagimdyti sūnų, visai panašų į mane. Pa- 
liekų užantspauduotą skrynelę su pinigais. Tu imsi iš jos pini- 
gus, bet taip, kad antspaudas liktų sveikas. Palieku kumelę ir 
kalę. Tegu kumelė atveda kumeliuką, panašų į mano žirgą, O 
kalė — šuniuką, tokį pat, kaip mano skalikas. Jeigu neišpildysi, 
ko reikalauju, nukirsiu tau galvą.“ 

Vizirio duktė, gavusi padišacho laišką, pirma jo nukeliavo į 
vasaros rūmus. Atjoja padišachas, mato — kažkas jau pasistatęs 
palapinę. Padišachas liepė pasiuntiniams nueiti ir sužinoti, kas 

— Aš perė karaliaus duktė, atėjau čionai nuo Kafo kalno. 
Mes nepadarysime jums nieko pikta, pabūsime čia kelias die- 
nas, o paskui paliksime šiuos kraštus. 

Pasiuntiniai parnešė atsakymą ir apsakė padišachui, kokia 
nepaprasto gražumo mergelė tenai esanti. Padišachas įsigeidė jos 
pasižiūrėti. 

O tariamoji perė pasikvietė padišachą svečiuosna, ir juodu 
labai susibičiuliavo. Padišachui labai patiko perė, ir jis pradėjo 
dažnai ją lankyti. Kartą perė sako jam: 

17. Tadžikų pasakos 


— Suloškime, padidšache, šachmatais. 

— Aš lošiu iš savo žirgo. 

Juodu pradėjo lošti, ir vizirio duktė išlošė žirgą. Ji tučtuo- 
jau įsakė savo tarnams: 

— Nuveskite šacho žirgą pas mano kumelę. 

Kitą dieną juodu vėl sėdo lošti šachmatais. Šį kartą mergelė 
išlošė skaliką ir įsakė savo tarnams; 

— Veskite skaliką pas mano kalę. 

Trečią dieną vėl juodu sėdo lošti. Padišachas taip įsismagino, 
kad net šacho antspaudą pralošė. Paėmė mergelė antspaudą ir 
paliepė tarnams: 

— Eikite į miestą, atvožkite skrynelę mano kambaryje, su- 
laužykite antspaudą, paimkite visą auksą ir vėl užanstpauduo- 
kite. 

Pradėjo jie lošti ir ketvirtą dieną. Perė sako padišachui: 

— Jeigu aš pralaimėsiu, aš — tavo, o jeigu tu pralaimėsi, 
tu — mano. 

Šį kartą laimėjo padišachas. 

— Tu man likimo skirtas,— tarė mergelė, ir juodu susituo- 
kė. Po to ji sako: 

— Atsiimk savo žirgą, savo skaliką ir savo antspaudą. 

Dar praėjo kiek laiko, ir kartą mergelė, nutaikiusi progą, lie- 
pė išardyti palapinę ir dingo, kad nei padišachas, nei jo tarnai 
nematė. Atsikelia padišachas kitą rytą, žiūri — nei perės, nei 
palapinės. Jis nusidraskė nuo savęs drabužius, griuvo ant žemės 
ir ilgai raudojo. 

O vizirio duktė sugrįžo į miestą. Po devynių mėnesių ir de- 
vynių dienų ji susilaukė berniuko, kuris buvo visai panašus į pa- 
dišachą. Kumelė atsivedė kumeliuką — jis niekuo nesiskyrė nuo 
padišacho žirgo, o kalė atsivedė šuniuką, labai panašų į padiša- 
cho skaliką. 

Tai jau ir baigėm pasaką. Prabėgo treji metai, atėjo laikas 
padišachui grįžti namo. Vos jis spėjo įjoti į miestą, tuoj atėjo 
žinia: 

— Žmona tau pagimdė sūnų, jis visai į tave nusidavęs. Ku- 
melė atsivedė kumeliuką — jis visai kaip tavo žirgas. Kalė turi 
šuniuką, panašų į tavo skaliką. 

Padišachas apstulbo ir sako: 

— Ej jūs, kvailiai, argi gali gimti sūnus, panašus į mane, jei 
manęs čia nebuvo? Mano žirgas buvo su manim, argi gali atves- 
ti kumelė nuo jo kumeliuką? Mano skalikas taip pat prie manęs 
buvo, tai iš kur galėjo atsirasti toks šunytis* 

Parėjo jis namo, mato, kad iš tikrųjų taip yra. Tuomet pa- 
dišachas nustebo dar labiau ir nuėjo pas vizirio dukterį, 0 jos 
būta tos pačios perės. 

— Tegu aplenkia tave nelaimė! — sušuko jis— Juk aš vos 
nepraliejau tavo kraujo per savo tėvą. Imk už tai mano gyvybę 
ir viską, ką turiu! 

Ir jis apkabino žmoną. 

Taip išsipildė visi jų troškimai. 


KILNUMAS 


Seniai, labai seniai vienas beduinas turėjo guvų ir gražų žir- 
gą. Beduinas nieko daugiau neveikė, tik savo žirgo žiūrėjo. Bet 
pagaliau jis nusigyveno, Hko plikas kaip tilvikas. Sumanė be- 
duinas parduoti žirgą. Jis norėjo gauti už jį tūkstantį auksinių, 
dvidešimt avių ir dvidešimt kupranugarių, apkrautų brangiais 
drabužiais. Beduinas prisiekė pigiau žirgo neparduot. 

Praėjo daug laiko, bet niekas nepirko žirgo už tokią kainą. 
Žinia apie jį pasiekė Todžulmaonį, arabų emyrą. Jis pagalvojo: 
„Ne su saule žmogus gyvensi, reikia paragauti visų džiaugsmų. 
Pirksiu aš tą žirgą.“ 

Surinko jis .-viską, ką reikėjo, pasišaukė patikimą žmogų ir 
sako: 

— Aš jau turiu viską, ko reikia už žirgą. Keliauk pas tą be- 
duiną ir nupirk iš jo tą žirgą. 

Emyro žmogus paėmė pinigus, sutaisė karavaną ir iškeliavo 
į dykumą, kur gyveno beduinas. Ilgai jis žygiavo ir pagaliau ra- 
do jo stovyklą. Žirgas buvo pririštas prie statramsčio. Visa gen- 
tis buvo kažkur išsidanginusi, likęs tik tas beduinas su savo žir- 
gu. Emyro pasiuntinys su palyda priėjo prie palapinės, pasvei- 
kino beduiną ir tapo jo svečiu. 

Beduinas neturėjo kuo jų pavaišinti, tad jis papjovė savo 
vienintelį žirgą. Išvirė mėsą ir padavė svečiams. 

Rytojaus dieną emyro pasiuntinys sako šeimininkui: 

— Brolyti, mes girdėjome, kad šiuose kraštuose parduodamas 
žirgas už negirdėtą kainą. Aš atkeliavau jo pirkti. 

Šeimininkas kiek patylėjo, o paskui tarė: 

— Tai mano buvo tas žirgas. Bet šiąnakt jį papjoviau, kad 
turėčiau kuo jus pavaišinti. Jūs valgėte jo mėsą. 

Emyro pasiuntinys taip apstulbo, net pirštą įsikando. Paskui 

Jis padėkojo šeimininkui, atidavė jam viską, ką buvo atgabenęs 
už arklį, ir iškeliavo atgal. 

Skirtą dieną emyras su palyda išjojo pasitikti pasiuntinio. Ma- 
to emyras — nėra nei žirgo, nei karavano. Pasitiko jie pasiun- 
tinį ir nujojo į sostinę. Kitą dieną emyras pasišaukė jį ir sako: 

— Brolau, kas atsitiko? Tu neparvedei nei žirgo, nei kara- 
vano. 

Pasiuntinys papasakojo: 

— OO pasaulio valdove, mes nukeliavome į dykumą ir apti- 
kome palapinę, 0 prie jos radome pririštą žirgą. Šeimininkas 
priėmė mus svetingai. Jis buvo iš klajoklių genties. Toji gentis 
buvo iškeliavusi į kitas vietas, ir šis vargšas beduinas neturėjo 
kuo mūsų pavaišinti. Jis papjovė vienintelį savo žirgą, ir mes 
valgėme jo mėsą. Kitą dieną aš sakau jam, kad noriu pirkti emy- 
rui kilmingąjį žirgą. O beduinas sako man: „Tai mano buvo tas 
žirgas. Vakar aš jį papjoviau, kad turėčiau kuo pavaišinti.“ Aš 
buvau pritrenktas, neturėjau nė ko sakyti. Ir aš atidaviau jam 
viską, kas priklausė už žirgą. Tai mat kaip buvo. 

Emyras nuleido galvą, patylėjo truputį ir pagaliau tarė: 

— (O) brolau, jeigu tu nebūtum visko sumokėjęs beduinui, aš 
tau galvą būčiau nukirtęs ir gėręs iš tavo kiaušo. Bet tu protingai 
padarei, aš giriu tave už tokį elgesį ir keliu į aukštesnes parei- 
gas. | 

Tai štai kokių kilnių žmonių būta. 


DU SYKSTUOLIAI 


Samarkande gyveno vienas bajus, o kalnuose gyveno kitas 
bajus. Tasai kalnietis buvo nepaprastai šykštus. Jis turėjo kai- 
menę avių ir tabūną arklių, samdinių ir tris žmonas. Samarkan- 
diškis bajus nenusileido jam šykštumu, 0 turtų irgi turėjo ne 
mažiau: puošnų namą, tabūną žirgų, kaimenę avių. Bet iš jo el- 
geta nė kąsnelio duonos neišprašydavo, niekam jis Išmaldos ne- 
duodavo, nesamdė darbininkų, viską stengėsi pats daryti. 

Samarkandiškis bajus turėjo visai jaunutę žmoną, kuri nepa- 
kentė jo šykštumo. Ji prisiekė: jeigu vyras mirtų, ji ištekėtų u7 
vėjavaikio. 

Netrukus bajus mirė. Įpėdinių jis neturėjo, ir visas turtas ati- 
teko žmonai. Ji ištekėjo už kortuotojo, aprengė jį šilkiniais dra- 
bužiais ir davė jam daug pinigų. Jis pradėjo švaistyti pinigus: 
lėbavo, gėrė su bičiuliais. Žmona nukirto mirusiajam bajui gal- 

vą, ir kiekvieną kartą pavalgius ji su vyru daužė lazda pėr lą 
galvą pritardama: 

— Tu nesimeėgavai savo turtais, o štai mes meėgaujamės. 

Taip ir gyveno jie linksmai. 

Kartą kalnietis bajus. atkeliavo su reikalais į miestą. Pardave 
turguje avis, nusipirko jau pašvinkusią avies galvą, apipuvusių 
daržovių, sukirmijusių ryžių, sužiedėjusių papločių, pageltusių 
agurkų ir susiruošė važiuoti namo. Bet staiga sutemo, ir jis nus- 
prendė apsinakvoti mieste. Bajus pasibeldė į artimiausius vartus. 
Tai buvo mirusiojo bajaus namai. Svečio drabužiai buvo nešva- 
rūs, batai suplyšę, net šuo bjaurėtųsi ėsti šalia jo. Bet vyras su 
žmona priėmė svečią garbingai, įsivedė į menę, paguldė į minkš- 
tus patalus, ant šilko antklodžių, atnešė gardžiausių valgymų. 
Atsinešė jie ir mirusiojo bajaus galvą. Žmona klausia vyro: 

— Ar pavalgę daužysime galvą, ar dabar? 

— Pavalpę,-- sako vyras. 

Jie pavalgė ir pradėjo lazda daužyti galvą kalbėdami: 

— Tokia visų dalia, kurie, gyvi būdami, nesinaudoja savo 
turtais. 

Svečias nusistebėjo. Kai rytą šeimininkė atnešė bajui arbatos, 
jis paklausė: 

— Kam jūs daužėte galvą? 

— Aš buvau to bajaus žmMona,— sako mMmoteriškė.— Jis buvo 
turtingiausias žmogus Samarkande, bet laikė sugniaužęs kiekvie- 
ną skatiką. Ir aš prisiekiau po jo mirties eiti už vėjavaikio. Kai 
jis mirė, aš ištekėjau už šio girtuoklio. Jis kas dieną atsiveda 
bičiulių ir puotauja. 

Bajus klausėsi klausėsi, 0 kai išėjo iš jų, numete stepėje, ką 
buvo pirkęs turguje, parėjo namo ir liepė papjauti aviną. Jo 
žmonos labai stebėjosi tokiu vyro pasikeitimu ir ėmė klausinėti, 
kas atsitiko. Jis atsakė: 

— Tegu būna prakeikti jūsų tėvai! Mačiau aš vieną iš jūsų 
padermės. Jūs taip pat po mano mirties ištekėsite už girtuoklių 
ir iššvaistysite visą Mano turtą. Geriau pats jį iššvaistysiu. 

Nuo to laiko bajus pradėjo aukoti pinigus mokyklai, kišlako 
tvarkymui, pastatydino žmonėms malūną, aliejinę ir visokiems 
geriems darbains išleido pusę savo turto. 


IŠMINČIUS LUKMONAS 


Neatmenamais laikais gyveno labai mokytas žmogus, išmin- 
čium Lukmonu vadinamas. 

Kartą tos šalies padišachas pasikvietė Lukmoną ir sako jam: 

— Žmonės kalba, kad tu esi labai sumanus žmogus ir auk- 
sarankis meistras. Padaryk ką nors, ko dar niekas nėra matęs. 

Ilgai suko galvą išminčius Lukmonas. Ir kartą rado jis šilk- 
verpį. Užaugino jį, ir gavo iš jo kokonų. Išaudė jis iš tų kokonų 
šilką, pasiuvo šilkines drapanas ir nunešė padišachui. 

Nudžiugo padišachas, pamatęs tokias gražias drapanas, ir sa- 
ko: 

— Tu pasiuvai nuostabias drapanas, jos vertos tokio visaga- 
lio padišacho, kaip aš. Keliauk ir žinok, kad ateityje jas siūsi tik 
man. Bet niekam neatskleisk paslapties. Jeigu kas nors sužinos, 
iš ko padarytos tokios drapanos, ir apsivilks jas, nukirsiu tau 
galvą! 

Bet kai išminčius Lukmonas siuvo padišachui tas drapanas, 
jam liko nedidelė atraižėlė šilko, ir išminčiaus pati pasiuvo iš 
jos suknelę mažai dukrytei. Tą suknelę pamatė vienas Lukmono 
priešas ir pranešė padišachui. 

Padišachas liepė tarnams patikrinti, ar teisybė. O sužinojęs, 
kad tai ne melas, pasišaukė Lukmoną ir sako: 

— Ką aš tau buvau liepęs? Bet tu nepaklausei manęs, pasiu- 
vai savo dukteriai suknelę, ir visi sužinojo šią paslaptį! Bet aš 
tavęs nežudysiu, o įmesiu su dukteria į kalėjimą ir duris užlie- 
siu derva, kad tu kančiose supūtumei. 

O išminčius Lukmonas tarė: 

— Jeigu jau nusprendei mesti mane į kalėjimą, įsakyk pa- 
daryti dvi plienines lovas. Ir tegu tas lovas pastato kalėjime ir 
prie kiekvienos jų padeda po maišą migdolų. 

— Gerai, tegu bus taip, — tarė padišachas ir pasodino išmin- 
čių Lukmoną su maža dukryte į kalėjimą, o kalėjimo duris už- 
liejo derva. 

Išgirdo tai Aflotunas — jis buvo išminčiaus Lukmono moki- 
nys. Išsigando Aflotunas: „Kad tik padišachas ir manęs neįmestų 
į kalėjimą, sužinojęs, kad aš Lukmono mokinys“, ir pasislėpė 
tarpeklyje, o tą tarpeklį užbūrė. 

Praėjo keturiasdešimt metų. Padišachas mirė, ir šalį ėmė val- 
dyti kitas padišachas. 

Kartą naujasis padišachas valgė mėsą, ir jam gerklėje įstrigo 

kaulas. Pašaukė gydytojus, bet jie nieko negalėjo jam padėti ir 
visi sutartinai pasakė: 

— Tiktai Aflotunas gali išgydyti padišachą. 

Padišachas paklausė: 

— O kur jis? 

Tada padišacho žmonės papasakojo jam apie išminčių Luk- 
moną ir tarė: 

— Aitlotunas buvo išminčiaus Lukmono mokinys. Kai išmin- 
čių Lukmoną pasodino į kalėjimą, jis išsigando ir nežinia kur 


pasislėpė. 
— Suraskite Aflotuną, vis tiek kur jis būtų, ir atveskite čio- 
nai! — įsakė padišachas. 


Atvedė Aflotuną. Jis pažvelgė į padišacho gerklę ir pagal- 
vojo: „Gal man pavyktų išvaduoti savo mokytoją iš kalėjimo?“ 
Tik ar begyvas jis?“ Ir tarė padišachui: 

— Tau gali padėti tik mano mokytojas, išminčius Lukmo- 
nas. 

Išgirdęs tuos žodžius, padišachas įsakė atidaryti išminčiaus 
Lukmono kalėjimą. Atidarė kalėjimą ir pamatė, kad išminčiaus 
duktė jau sudūlėjusi, o pats išminčius merdėja. Aflotunas pasi- 
ėmė jį į savo namus ir gydė kelias dienas, o kai išminčius Luk- 
monas pasveiko, atėjo rūmininkai ir nuvedė jį pas padišachą. 

Apžiūrėjo išminčius Lukmonas padišachą ir klausia: 

— Ar tu turi vaikų? 

Padišachas sako: 

— Turiu sūnų. 

— Nukirsk sūnui galvą ir išgerk jo kraują. Tik tada gali pa- 
gyti. 

Padišachas galvoja: „Vienas mano vaikelis, ir tą turiu nu- 
žudyti. Jau geriau pats mirsiu. Tegu mano sūnus lieka gyvas.“ 

Praėjo trys ar keturios dienos. Padišachui pasidarė dar blo- 
giau. Ir tada jis tarė: 

— Ką padarysi, atveskite sūnų, nukirskite jam galvą! 

Atvedė sūnų. Išminčius Lukmonas liepė prie padišacho akių 
surišti jam rankas ir kojas, o paskui pakabinti tarp tėvo ir su- 
naus užuolaidą. 


— Dabar atneškite čionai aviną! — sušnibždėjo išminčius 
Lukmonas padišacho žmonėms. Atnešė aviną ir įsmeigė jam į 
gerklę peilį. Avinas krioktelėjo. „Oi, mano sūnau!“ — sušuko 


padišachas, ir bemat kaulas iškrito jam iš gerklės. 
— Atitraukite užuolaidą, noriu pažvelgti į savo sūnaus la- 
voną! — tarė padišachas. 

Atitraukė užuolaidą, ir jis pamatė gyvą sūnų ir papjautą avi- 
ną. Ir išminčius Lukmonas papasakojo jam viską, ką padares. 

Išgyrė jį padišachas ir tarė: 

— Tebūna prakeiktas tasai, kuris įmetė į kalėjimą tokį“ iš- 
mintingą žmogų. 


SUMANUS PLIKIS 


Kartą gyveno plikis, jis buvo labai sumanus ir apsukrus. Už- 
sigeidė pakeliauti po pasaulį. Nuėjo į vieną miestą, o jame ba- 
das besiaučiąs. Pririnko jis už miesto glėbį nukritusių šakų, nu- 
nešė į turgų ir pardavė. Pridėjo dar šiek tiek pinigų ir nusipirko 
ryžių, mėsos, aliejaus, svogūnų, morkų, nuėjo į vieno namo griu- 
vėsius ir ėmė virti plovą. 

O to miesto padišachas vakare apsirengė dervišo drabužiais 
ir išėjo pažiūrėti, kaip gyvena žmonės. Apvaikščiojo jis kelis 
kiemus: visur žmonės peralkę dejuoja. Pasiekė miesto pakraštį, 
žiūri — tarp griuvėsių sėdi plikis ir plovą verda. 

Padišachas sako jam: 

— Brangus pliki, aš esu keliauninkas, o padėti keliaunin- 
kui — labdaros darbas. Leisk man pailsėti savo troboje, o paskui 
varysiuos toliau. 

Plikis priėmė jį. Atsisėdo šalia jo padišachas, ir ėmė abu val- 
gyti plovą. Padišachas sako: 

— Brangus pliki, čia visi aimanuoja ir verkia iš bado, kaip 
tau pavyko gauti tokio valgio? 

— Keliauninke, kokia tau bėda? Kai žmogus valgo vynuo- 
ges, ar kas klausia, iš kieno jos sodo, — sako plikis. 

Bet padišachas vėl to paties klausia. Tada plikis sako: 

— Aš renku ir parduodu nukritusias šakas, visa tai pats už- 
sidirbau. 

() padišachas sako: 

— O jeigu rytoj padišachas uždraus pardavinėti šakas, ką tu 
tada darysi? 

= O keliauninke, neliūdėk dėl to,— sako jam plikis,— jeigu 
padišachas ir neteks proto, aš ne kvailys, ką nors sumanysiu. (D 
iš anksto nėra ko sielotis. 

Pargrįžo padišachas į rūmus ir rytojaus dieną uždraudė par- 
davinėti šakas. Plikis atnešė šakų, 0 jo į turgų neįleidžia. Tada 
Jis nuėjo į pievą, prirovė kokius tris glėbius žolių, pardavė jas 
turguje ir už gautus pinigus nusipirko ryžių, aliejaus, mėsos, mor- 

kų ir svogūnų. Parsinešė viską į griuvėsius ir ėmė virti plovą. 
O vakare vėl atėjo pas jį padišachas dervišo drabužiais ir sėdo 
drauge valgyti plovo, o paskui sako: 

— Brangus pliki, o šiandien iš kur tu gavai pinigų plovui? 

Plikis sako: 

— Atsitiko taip, kaip tu sakei: šiandien išėjo draudimas pre- 
kiauti šakomis. Bet aš pardaviau žolę. 

Padišachas sako: 

— Gerai, o jeigu rytoj bus uždrausta pardavinėti žolę, ką 
tada darysi? 

— Nesirūpink, ką nors sugalvosiu,— sako plikis. 

Padišachas išėjo, o rytojaus dieną uždraudė pardavinėti ir 
žolę. „Ką dabar daryti?" — susimąstė plikis. Eina jis taip ir gal- 
voja, staiga mato — bėga šuo ir velka jaučio odą. Metė į jį pli- 
kis akmenį, šuo paleido iš nasrų odą. Išmirkė plikis tą odą ir 
pasiuvo batų porą. Nunešė juos į turgų, pardavė ir vėl nusi- 
pirko visko, ko reikėjo plovui. Paskui parėjo į griuvėsius ir vėl 
ėmė virti plovą. Vos spėjo plikis jį užkaisti, žiūri — beateinąs 
tas pats keliauninkas. Kai plovą juodu suvalgė, keliauninkas pa- 
klausė, kaip visada, ir plikis papasakojo, kaip šį kartą įsigijo 
pinigų plovui. Ir tada padišachas tarė: 

— Gerai, šiandien tau pavyko gauti pinigų. Na, o jeigu ry- 
toj tau padišachas lieps būti esaūlu ir visą dieną eiti sargybą 
prie jo durų, ar galėsi įsigyti pinigų pirktis valgiui? 

— Prakeiktas keliauninke,— sako plikis— piktas tavo lie- 
žuvis. Kaip tu pasakai, taip padišachas ir daro. Eik sau, kad dau- 
Ziau aš tavęs čia nematyčiau. 

Išėjo padišachas, 0 rytą pasiuntė savo žmones atvesti plikio. 
Atvedė plikį, ir padišachas paskyrė jį esaūlu ir tik vakare pa- 
leido iš tarnybos namo. Kai padišachas, persirengęs dervišu, nu- 
ėjo į griuvėsius, pamatė, kad tas vėl verda plovą. Pavalgė juodu 
plovo, ir padišachas sako: 

— Na, iš kur tu šiandien gavai pinigų valgiui? 

Plikis sako: 

— Padišachas padarė mane esaūlu, aš pardaviau kardą ir 
visko prisipirkau plovui. 

— O jeigu rytoj padišachas lieps tau nukirsti galvą kokiam 
vagiui, ką tu tada darysi? — klausia padišachas. 

— Nesirūpink, piktasis pranaše! Juk sakoma, kol nėra kir- 
vio, kaladė ilsisi. 

Keliauninkas pasišalino. O rytojaus dieną, kai plikis atėjo į. 
savo tarnybą prie padišacho durų, jį pašaukė padišachas ir įsakė 


266 


nukirsti vagiui galvą. Nutvėrė plikis vagį, išsitraukė iš makščių 
kardą, ir visi pamatė, kad jo kardas medinis. Ir tuomet plikis 
nusilenkė padišachui ir tarė: 

— O galingasis padišache, žmonės sako, jeigų nusmerktasis 
yra nekaltas, budelio kardas virsta pagaliu. Šis žmogus yra ne- 
kaltas, nes mano kardas pavirto pagaliu. 

Pamatė padišachas, kad sunku su plikiu galynėtis gudrumu, 
nusijuokė ir daugiau prie jo nekibo. 


GERA ŽMONA 


Kadai kadės viename mieste gyveno bajus. Rytais, sočiai pa- 
valgęs, jis eidavo į sodą, guldavo pasitiesęs septynias antklodes, 
pasišaukdavo žmoną ir pradėdavo jai girtis: 

— Ei žmon! Tik per guvų mano protą ir neišmatuojamą ra- 
lybę tu pertekusi prabangos, turtų ir laimės! O kad aš visų rer- 
biamas, tai ir tu iš visų miesto moterų esi gerbiamiausia. Mano 
turto dėka tu soti ir apsirengusi. Tūkstantį kartų dėkok dievui, 
kad mane gavai sau už Vyrą — neapsakomai protingą ir did iai 
turtingą... 

O žmona kas rytas, dar neišaušus, melždavo karves, šerdavo 
jas, šluodavo trobą, vakare vyrui ir didžpilviams jo svečiams tc'- 
sydavo skanių valgymų, o jeigu būdavo laisva nuo ruošos, siu- 
vinėjo tiubeteikas. Siuvinėjo ji labai gražiai, tarnai jas pardc- 
vinėjo turguje už gerą kainą, o pinigus atiduodavo bajui. Eet 
ji nuolankiai klausydavosi vyro kalbų. 

Vieną dieną, kai bajus, kaip visuomet, pradėjo cirtis ir prie- 
kaištauti žmonai, ji staiga tarė: 

— Aš dar neseniai iš tikrųjų maniau, kad soti ir apsirengusi 
esu tik todėl, kad tu turtingas. Bet dabar matau, kad nemažai 
ir aš prisidedu prie tavo turtų gausinimo, ir todėl visos tos tavo 
kalbos — vieni niekai. 

Bajus žado neteko, išgirdęs jos tokius žodžius. Jis įtūžo, pa- 
šoko ir suriko: 

— Tu, tu, kvaiša, tavo plaukas ilgas, o protas — trumpas, 
kaip tu drįsti taip kalbėti? Tu be manęs elgeta tapsi, purve vo- 
liosiesi, badu padvėsi! Nešdinkis ir daugiau man akyse nesi- 
rodyk! 

Bet šį kartą žmona nepabūzo bajaus šauksmų ir grasinimų. 
Ji su pasidygėjimu pažvelgė į riebų, paraudusį kaip granatas jo 
veidą ir tarė: 

— Gerai, aš išeinu ir nesirodysiu tau akyse, bet pamatysi — 
nebūsiu elgeta ir purve nemirsiu! Ištekėsiu už visų neturtingiau- 
sio žmogaus ir suteiksiu jam laimę ir ramybę! | 

Susirišo žmona į mazgelį savo mantą ir išėjo iš kiemo. Ei- 
dama sutiko kelis vaikinus ir paklausė: 

— Kas šiame mieste visų neturtingiausias? 

Vaikinai atsakė jai: 

— Šioje gatvėje gyvena toks Saidas — malkius. Visą savo 
amželį jis nėra nieko daugiau valgęs, tik putrą srėbęs, ir nešioja 
nešvarius skarmalus vienų lopų. | 

Bajaus pati, kiek paieškojusi, susirado Saido trobą. Prieina 
artyn ir Mato: suklypę apipuvę vartai atkelti, kas nori, tas į kie- 
mą gali eiti, o kiemas prišiukšlintas, seniai bešluotas. Įėjo ji į 
sukrypusią malkiaus trobą ir rado seną sudriskusią antklodę, nuo 
purvo sustirusią vatinę pagalvę, katilą nudaužtu kraštu, pa- 
juodusį arbatinį ir dubenėlį, sukabintą metaliniais kabliais. Kati- 
lo dugne buvo šiek tiek putros. Moteriškė nuėjo į šaltinį, par- 
nešė vandens, palaistė kiemą ir aslą troboje, visur iššlavė. Pas- 
kui nuardė nuo vatinės antklodės ir pagalvės viršų, išska'bė, 
išsiėmė iš mazgelio siuvinį ir ėmė siuvinėti tiubeteiką. 

Vakare Saidas priėjo prie savo trobos. Jis ant kupros buvo 
užsivertęs du kūlelius malkų ir ėjo koja už kojos, nuna-inęs gal- 
vą. Įėjęs į kiemą, numetė malkas į kampą. Žiūri — kiemas iš- 
šluotas, viskas išskalbta ir patiesta ant žemės džiūti. Saidas nus- 
tebo, pažvelgė į vidų, o tenai graži moteriškė besėdinti ir tiube- 
teiką besiuvinėjanti. Jis dar labiau nustebo ir sako: 

— Aš, matyt, būsiu apsirikęs, ne į savo trobą pataikęs, — ir 
jau norėjo eiti laukan, bet moteriškė pakilo ir tarė jam: 

— Tu neapsirikai, čia tavo troba. 

Saidas netikėjo savo akimis, netikėjo savo ausimis. Jis tie- 
siog apstulbo. Moteriškė prabilo: 

— Nesistebėk, dabar aš būsiu tavo žmona, ir nuo šiol drau- 
ge gyvensime. Dabar papasakok, ką tu veiki per dienas. 

Saidas sako: 

— Aš kasdien einu už miesto, prirenku tenai du kūlelius 
malkų, nunešu į turgų ir parduodu. Už gautus pinigus perkuosi 
miltų, verdu tirštą, gardžią putrą ir ramiai miegu iki kito ryto. 
Taip ir prabėca kiekviena diena. 

— Na, jeigu taip,— sako moteriškė, — nešk dabar tas malkas 
į turgų ir parduok, už pusę gautų pinizų nupirk miltų, o kitą 
pusę parnešk man. 

Saidas norėjo sakyti: „Argi tų miltų, kur nupirksiu už pusę 
pinigų, užteks dviem?“ Bet paskui pagalvojo: „Toji moteriškė 
tikriausiai žino, ką sako, paklausysiu jos, o paskui pamatysime.“ 
Paėmė jis žagarus ir išėjo, o moteriškė vėl ėmė siuvinėti tiube- 
teiką. 

Netrukus Saidas parėjo ir atidavė moteriškei pusę pinigų ir 
nupirktus miltus. Ji pakilo, išvirė putros, o kai abu pavalgė, tarė 
Saidui: 

— Dabar užsimaišyk molio ir užkrėsk stogą ir sienas, kur 
nubirę. | 

Saidas, kuris buvo įpratęs tuo laiku ramiai miegoti, be ūpo 
ėmė maišyti molį. O moteriškė, nepakeldama akių, siuvinėjo tiu- 
beteiką. 

Kitą dieną moteriškė liepė Saidui pririnkti ne du, o keturis 
kūlelius žagarų ir tuoj nešti į turgų. 

— Kai nueisi į turgų, — tarė ji, paduodama jam išsiuvinėtą 
tiubeteiką,— parduok ir šią tiubeteiką, pusę pinigų parneši na- 
mo, 0 už pusę nupirksi miltų, svogūnų, ropių, katilą ir du ar 
tris dubenis. 

Kaip ji sakė, taip Saidas ir padarė. Moteriškė padėjo į šalį 
kitą tiubeteiką, kurią siuvinėjo, užmaišė naujame katile paplo- 
čių, išvirė svogūnų putros. Išpilstė putrą į naujus dubenėlius ir 
padėjo ant staltiesės. Saidas srėbė putrą su karštais minkštais 
papločiais ir aikčiojo: „Ai, ai! Oi, oi!" Paskui jis tarė žmonai: 

— Čia tai bent! Putra buvo labai gardi, o papločiai tokie sal- 
dūs! Klausyk, žmonele, gerai būtų kasdien šitaip valgyti. 

Ji tarė: 

— Kaip sakoma, pagal darbą ir atlyginimas. Jeigu tu dau- 
giau dirbsi, valgysi ne svogūnų putrą, o sriubą, ne sausus paplo- 
čius, o taukuose keptus. 

Patiko Saidui šie jos Žodžiai: 

— Jeigu taip, sakyk, ką dar turiu daryti. 

— Dar anksti — sako moteriškė, — eik ir prirink iki vakaro 
dar keturis kūlelius žagarų. 

Saidas tuojau pasiėmė virvę ir kirvuką ir nuėjo rinkti mal- 
kų. Dirbo jis vis daugiau, ir kas dieną jie ėmė gyventi vis ge- 
riau. Kartą Žmona padavė vyrui visus pinigus, kuriuos buvo su- 
taupiusi, ir sako: 

5 Si Už tuos pinigus nupirk gerą asilą, tau bus daug lengviau 
irbti. 

Dabar Saidas kasdien vežė į turgų malkas ir pardavinėjo ne 
po du ir ne po keturis kūlelius, o penkiolika—aštuoniolika. Ats- 

pėjamu laiku jis tvarkė namą ir kiemą. Juodu abu su žmona 
užglaistė apšiupėjusias namo sienas ir molinę tvorą aplink kie- 
mą. Saidas sukalė ir įdėjo naujas duris ir vartus, visur pasodi- 
no vynuogių ir medžių. 

Atėjo laikas, kai jie visko turėjo su kaupu. Tuomet žmona 
pasakė, jog norinti į svečius pasikviesti kelis miesto turčius ir 
įžymius žmones. Tarp jų paminėjo ir pirmąjį savo vyrą. 

Saidas nuėjo kviesti svečių, o žmona susišaukė kaimynes, kad 
jos talkintų pataisyti skanių vaišių: papločių, virtų aliejuje, įvai- 
rių saldumynų. Kieme ant pakylos, aplink kurią augo kvapnios 
gėlės, vynuogienojai ir medžiai, ji suklojo vieną ant kitos kelias 
antklodes, užplikino arbatos... 

Netrukus pradėjo rinktis svečiai. Kai jie įsismaginę vaišino- 
si, vienas turčius paklausė Saidą: 

— Klausyk, Saidai, mes girdėjome, kad tu buvai tikras var- 
geta, kone elgeta, o paskui Žmonės sušneko, jog tu gyveni gerai, 
o dabar ir patys matome: tu net turtingas esi! Toks namas, toks 
sodas! Tokios vaišės! Mes stebimės ir labai norime sužinoti, kaip 
tau pavyko prasikurti? 

— Man prasikurti padėjo žmona. 

Visi kraipė galvas, tik pirmasis tos moteriškės vyras nenus- 
tebo. Jis, kai tik išvarė darbščią ir gerą žmoną, tuoj suprato, 
ko ji verta. Kai ji išėjo, kiek jis besamdė tarnų, kiek beliepė 
jiems padaryti šį ir tą, jo gyvenimas nepagerėjo, jam nebuvo 
taip gera ir ramu, kaip pirma. Liūdnai susimąstė bajus ir gai- 
lėjosi taip padaręs. 

— Kur tu radai tokią gerą žmoną? — klausia Saidą kitas tur- 
čius. 

— Ji pati atėjo, — sako Saidas.— Ji labai darbšti ir naginga, 
brangias tiubeteikas siuvinėja, viską dirbti moka. 

Tuomet bajus suprato, kad čia ir bus pirmoji jo žmona. Pri- 
siminė jos žodžius: „Suteiksiu laimę ir ramybę visų neturtin- 
giausiam žmogui.“ „Kaip sakė, taip ir padarė",— pagalvojo ba- 
jus, ir jį nusmelkė skausmas, ir tas skausmas neatlyžo iki pat 
mirties. 


GERADARYS 


Kartą gyveno vienas toks žmogelis. Per visą savo amžių jis 
nebuvo padaręs nė vieno gero darbo. Štai sėdi jis kartą savo 
kieme ir galvoja: „Kaip gyvas dar nepadariau nė vieno gero 
darbo, reikia eiti ir padaryti kokią nors geradarystę.“" 

Taip pagalvojo jis ir išėjo iš kiemo. Ėjo ėjo ir nuėjo į stepe. 
Mato, garbus senis nulipo nuo arklio, paėjėjo į šalį ir daro ap- 
siplovimą prieš maldą. Žmogelis galvoja sau: 

— Šis senis paliko arklį be priežiūros, jis gali pabėgti į ste- 
pę. Einu ir palaikysiu jo arklį, tai ir bus geras darbas. 

Pribėgo jis prie arklio, jau griebs už kamanų, o arklys tik 
šast į šalį ir ėmė bėgti zovada. Žmogelis puolė vytis, bet juo 
greičiau jis bėgo, tuo arklys greičiau šuoliavo. Suprato, jis, kad 
šitaip arklio nepagaus, ir užuolanka nulėkė jam už aktų. Norė- 
jo pavaryti jį atgalios, pastvėrė akmenį ir metė į jį Akmuo 
pataikė arkliui į akį, ir jis viena akimi apako. 

Tuo tarpu atskubėjo senis, pagriebė arkliui už kamanų ir 
mato: tas kvailys išmušė jam akį. Supyko jis, čiupo geradarį už 
pakarpos ir reikalauja atlyginti nuostolius. Žmogelis sako:. 

— Aš juk skurdžius, nieko neturiu, kaip aš tau atsilygin- 
siu? 

— Jeigu taip, einam pas teisėją, — tarė senis ir veda jį į teis- 
mą. 

Eina juodu ir mato: vienas žmogus vedė asilą, tas asilas pas- 
lydo ant patižusio molio, pargriuvo ir įklimpo, o žmogus niekaip 
negali jo ištraukti. 

Geradarys pamatė, viską užmiršo ir puolė į pagalbą. Pribėgo 
prie asilo, pastvėrė už uodegos, patraukė — uodega tik pukšt ir 
liko jo rankose. Asilo šeimininkas įsiuto, griebė tam žmogui už 
pakarpos ir pareikalavo atlyginti nuostolius. 

— Aš juk nuskurdėlis, nieko neturiu, kaip aš tau atsilygin- 
siu? — sako tasai. 

— Jeigu taip, einam pas teisėją — sako asilo šeimininkas. 

Dabar buvo jau du ieškovai, ir vedė jie vargšą į teismą. Kol 
jie nuėjo, sutemo vakaras, ir teisėjo teisme nerado. Teisėjo pa- 
darys sėdi uždarytas ir galvoja: 

— Vienas reikalaus pinigų už arklį, kitas — už asilą! Ką da- 
ryti? Bus užvis geriausia pabėgus iš čia! 

Taip pagalvojęs, jis palypėjo prie kalėjimo langelio, įsikibo 
į grotas, išlaužė jas ir išlindo ant stogo. Ėjo jis nuo stogo ant 
stogo ir nusirito į vieno namo kiemą tiesiai ant septyniasdešimt- 
mečio senio. Senis ir mirė nuo išgąsčio. Jo sūnus, išgirdęs triukš- 
mą, išbėgo, nutvėrė žmogelį, apkūlė ir išlaikė iki ryto, 0 rytą 
nuvedė į teismą. Vargšas žmogelis eidamas pasigriebė akmenį 
ir įsikišo užantin. Nuėjo jie pas teisėją. O prie teismo durų jau 
belaukią du pirmieji ieškovai. 


272 


Netrukus atėjo teisėjas. Geradarys slapta parodė teisėjui į 
užantį ir pakrutino tenai akmenį. Teisėjas pamanė, kad jis turi 
kokį brangų daiktą ir nori duoti jam kyšio. Ir nusprendė pakreip- 
ti bylą kaltinamojo labui. Pirmiausia paklausė arklio savininko: 

— Ko tu iš jo nori? 

Tasai sako: 

— Jis išmušė akį mano arkliui, liepk jam atlyginti nuosto- 
lius. 

Tuomet teisėjas apklausinėjo geradarį. Tasai papasakojo vis- 
ką, kaip buvo. 

— Jeigu taip, — sako teisėjas,— reikia arklį papjauti, pada- 
lyti į dvi dalis ir kiekvienam jūsų atiduoti po lygiai. 

Arklio šeimininkas nesutiko; teisėjas paėmė iš jo dešimt ten- 
gų baudos už nevykdymą teismo sprendimo ir išvarė. Paskui 
teisėjas paklausė nakčia mirusio senio sūnų: 

— Na, o ko tu nori? 

— Tasai žmogus užkrito ant mano tėvo ir jį nuspaudė,— sa- 
ko senio sūnus. 

Vėl teisėjas apklausinėjo geradarį. Tasai papasakojo viską, 
kaip buvo. Teisėjas sako ieškovui: 

— Jeigu taip, tegu tas žmogus gulasi ant žemės, o tu šok 
ant jo nuo kalėjimo stogo. 

Senio sūnus nesutiko su tokiu sprendimu. Teisėjas ir iš jo 
paėmė dešimt tengų ir paleido. Priėjo eilė asilo šeimininkui. Tei- 
sėjas klausia: 

— Na, o tau ko reikia? 

Asilo šeimininkas pagalvojo ir sako: 

— Aš nieko nenoriu, mano asilas toks visada buvo, jis į šį 
pasaulį atėjo be uodegos. 

Teisėjas paleido asilo šeimininką nenubaudęs ir patenkintas 
tarė geradariui: 

— Aš visas bylas išsprendžiau tau palankiai, išvadavau tave 
nuo skaudžios bausmės. Duokš dabar, ką ten turi. 

Žmogelis išėmė iš užančio akmenį ir sako: 

— Jeigu bylas nebūtum išsprendęs man palankiai, aš štai ši- 
tuo akmeniu būčiau tau išbarškinęs visus dantis. 

Teisėjas pamanė, kad jis kuoktelėjęs, ir liepė eiti namo. 


14. Tadžikų pasakos 


TRYS VAGYS 


Timūras turėjo tokį įprotį: kas naktį jis apeidavo savo mies- 
tą. Kartą išėjęs jis sutiko du vagis. Timūras jiems sako: 

— Aš irgi vagis. Einam vogti drauge. 

Vagys sako: 

—- Gerai, buvome du, dabar būsime trys. 

— Ką judu galite? — klausia Timūras. 

Vienas sako: 

— Ką nakčia pamatau, tą pažįstu dieną. 

Kitas sako: 

— Aš galiu iš šuns lojimo pasakyti, kas jo šeimininkas. 

Paskui vagys klausia Timūro: 

— O ką tu gali? 

Timūras sako: 

— Vos tik krusteliu ūsą, ir žmogus, nusmerktas mirti, susi- 
laukia pasigailėjimo. 

Vagys sušuko: 

— O bičiuli, tu būsi mums naudingas! 

Nukeliavo jie į padišacho rūmus, norėjo išplėšti iždą. Juos 
pajutęs, sulojo šuo. Vienas vagis, išgirdęs šuns balsą, sako: 

— Tai loja Timūro šuo. Mes atėjome į jo rūmus. 

Timūras sako: 

— Palaukite, aš pažiūrėsiu, ar ten nieko nėra, ir atgal pas jus 
sugrįšiu. 

Priėjo Timūras prie iždo durų, pareikalavo, kad sargai ati- 
duotų raktus — 0 jeigu neatiduosią, nudobsiąs juos. Išsigandę 
sargai atidavė jam raktus ir nuėjo. Timūras pašaukė savo sėb- 
rus, jie atidarė lobyno duris, prisipylė tris maišus aukso, užsi- 
metė ant pečių ir parsinešė į savo būstą. Sugulė jie miego ir 
tuojau užknarkė, o Timūras tyliai atsikėlė, išėjo iš trobos ir su- 
grįžo į rūmus. Tuo tarpu parsirado sargai, pamatė, jog pavogti 
trys maišai aukso, ir išnešė dar penkiolika maišų, o rytą pranešė 
padišachui, kad kažkas išplėšė iždą. Timūras pastebėjo, kad trūks- 
ta aštuoniolikos maišų aukso, ir suprato, kad penkiolika bus pa- 
vogę sargai. Jis niekam nieko apie tai nesakė ir paliepė: 

— Darykite, ką norite, tik suraskite vagis. 

Ir pats nuvedė sargybinius prie tų vagių irštvos ir įsakė lyg 
niekur nieko: 

— Apieškokite tą vietą. 

Padišachas sugrįžo į rūmus, o kariai įėjo į trobą ir pamatė du 


274 


miegančius vagis ir tris maišus aukso. Surišo jie vagis ir drauge 
su Maišais atgabeno į rūmus. Timūras klausia: 

— Kiek maišų aukso jūs pavogėte? 

— Mes pavogėme tris maišus, — sako vagys. 

Padišachas paliepė pakarti nusikaltėlius. Nuvedė juos prie 
kartuvių. Einant vienas vagis, kuris pažindavo dieną, ką būdavo 
matęs nakčia, sako savo sėbrui: 

— Tasai vagis, kuris nakčia sykiu su mumis vogė, buvo pats 
padišachas. 

— Nutilk, ar tau galvoj pasimaišė,— sako jam sėbras. 

Budeliai jau nėrė jiems kilpas ant kaklų ir žiūrėjo į padiša- 
chą, laukdami ženklo. Staiga vagis, pažinęs padišachą, sako: 

— (O padišache, jei gali, pakrutink ūsą. 

Padišachas nusijuokė ir liepė abu paleisti. Paskui liepė atves- 
ti sargus, saugančius valdovo iždą, ir atgabenti jų pavogtą auk- 
są. Jis liepė juos pakarti, kadangi jie pasirodė blogesni už nusi- 
kaltėlius, o tuos vagis pastatė saugoti iždo. 


BRANGAKMENIS 


Kartą padišachas tarė Iskandarui: 

— Tavo tėvas paseno, eik ir numesk jį. 

Senų senovėje toje šalyje buvo toks paprotys: kai žmogus 
pasendavo, padišachas įsakydavo jo sūnums numesti jį nuo aukš- 
to kalno viršūnės. Iskandaras užsivertė tėvą ant kupros ir iške- 
liavo prie to kalno. Pusiaukelėje jis sustojo ir atsisėdo ant ak- 
mens pailsėti. Jo tėvas giliai atsiduso. Iskandaras paklausė: 

—- Tėve, ko tu dūsauji? 

Tėvas sako: 

— Aš dūsauju todėl, kad prisiminiau, kaip ir aš nešiau savo 
tėvą ir sustojau pailsėti prie to pačio akmens. Ir aš numečiau 
nuo kalno savo tėvą. Ne taip jau daug laiko praėjo, ir štai aš 
pats atsidūriau jo vietoje. 

Iskandaras buvo geras ir protingas žmogus, jis suprato, kad 
tas pats bus ir jam. Palaukė jis, kol sutems, ir pargrįžo namo, 
o tėvą paslėpė didelėje skrynioje. 

Netrukus padišachas, išgirdęs apie Iskandaro drąsą ir gabu- 
mus, paskyrė jį karo vadu. Kartą padišachas žygiavo su kariuo- 
mene palei upę. Staiga jis pamatė, kad upės dugne blizga bri- 
liantas, ir įsakė savo kariams: 

— Šitas brangakmenis turi būti mano lobyne. Išgriebkite jį. 

Kariai puolė į upę, bet išgriebti brangakmenio negalėjo ir 
ėmė skęsti vienas po kito. Taip paskendo tūkstančiai vyrų. Pa- 
dišachas supyko ir įsakė Iskandarui: 

— Jeigu tavo kariai nepajėgė jo išgriebti, eik ir pats atnešk 
brangakmenį. | 

Iskandaras sako: 

— O pasaulio valdove ir gailestingasis globėjau! Išpildyk 
mano prašymą: duok man dvi valandas laiko, aš pareisiu namo 
ir vėl sugrįšiu. 

Padišachas sutiko. Iskandaras parėjo namo ir sako savo tė- 
vui: 

— O brangus tėve, štai jau keleri metai aš slapta nuo pa- 
dišacho kaip galėdamas globoju tave. Dabar palieku tave dievo 
valiai. Aš iškeliauju tenai, iš kur nėra kelio atgal. 

Tėvas sako: 

— Papasakok, kas yra. 

Iskandaras sako: 

— Padišachas pamatė upės dugne žvilgantį brangakmenį ir 
įsakė kariams jį paimti. Tūkstančiai jaunų, stiprių karių ir plau- 
kikų žuvo — dabar mano eilė, aš atėjau atsisveikinti su tavim. 

Tėvas sako: 

— Paklausyk, brangus mano sūnau, jeigu tas akmuo gulėtų 
upės dugne, jį būtų paėmęs vienas kuris tavo karių. Vadinasi, 
akmuo kitoje vietoje, o vandenyje atispindi jo atšvaitai. Ant 
upės kranto tikriausiai yra kalnas arba medis, ir to medžio arba 
kalno viršūnėje susisuko lizdą koks nors paukštis. Akmuo tik- 
riausiai ir bus tame lizde. Eik ir susiieškok tą lizdą. 

Iskandaras nuėjo ant upės kranto ir mato — iš tikrųjų di- 
džiulio medžio viršūnėje susuktas lizdas, ir jame švyti brangak- 
menis. Įlipo Iskandaras į medį, išėmė brangakmenį ir atidavė 
padišachui. Padišachas paėmė brangakmenį ir sako įširdęs: 

— Kodėl tu iškart nesakei, kad žinai, kur tas brangakme- 
nis,— tūkstančiai narsių mano karių žuvo be reikalo? Dabar aš 
tave pakarsiu! 

Tuomet Iskandaras papasakojo, kad jis nepaklausė padišacho 
ir nenumetė nuo kalno viršūnės savo tėvo — štai tėvas ir atspė- 
jo, kur paslėptas brangakmenis. 

— Aš tik taip padariau, kaip patarė man tėvas,— sako Is- 
xandaras. 

Padišachas giliai susimąstė, o paskui liepė visoje šalyje pa- 
skelbti naują įstatymą: niekas daugiau neprivalo mesti senų sa- 
vo tėvų nuo kalno viršūnės. Iskandaro teisingumas patiko padi- 

šachui, ir jis paskyrė jį vieno savo karalystės miesto valdovu. 
Iskandaras buvo geras ir teisingas valdovas, ir jo valdiniai gy- 
veno turtingai ir laimingai. 


VARGUOLIS 


isartą gyveno vaiguolis. Nors 11 jis buvo neturtingas, bet vi- 
sada padėdavo našlėms ir visiems vargstantiems. Atsitvėrė jis 
sau nedidelį sklypelį žemės ir jame pasodino aguročių. Dirbo be 
miego, be poilsio, užtat derlius buvo gausus. Surinko varguolis 
aguročius ir ėmė dalyti visiems vargšams ir pakeleiviams. Bet 
štai kartą jis pagalvojo: | 

— Visi valgė mano aguročių, tik vienas padišachas neval- 
Be. 

Apkrovė jis asilą aguročiais ir juos gabena į padišacho rū- 
mus. Kelyje jis sutiko medžiotoją. 

— Tėvuk, kur keliauji? — klausia medžiotojas. 

Varguolis sako: 

— Visi paragavo mano užaugintų aguročių, tik vienas padi- 
šachas ne. Taigi ir gabenu jam. 

— O jeigu padišachas tau neatsilygins? 

— Aš juk tik pavaišinti padišachą noriu, man jokio atlygi- 
nimo nereikia. 

O tas medžiotojas ir buvo pats padišachas. Jis nieko nepasa- 
kė varguoliui, ir juodu nukeliavo į skirtingas puses. Parjojo pa- 
dišachas namo ir sako savo artimiesiems: 

— Netrukus čia atkeliaus žmogus su aguročiais. Paimkite juos 
iš jo, o jį patį pas mane atveskite. 

Apsirengė padišachas karališkais drabužiais ir atsisėdo į sos- 
tą. Netrukus prijojo prie rūmų varguolis. Sargybiniai paėmė iš 
jo aguročius, 0 jį patį nuvedė pas padišachą. 

Padišachas sako: 

— Tėvuk, ko tu nori? : 

— Man nieko nereikia. Aš tik noriu, kad tu paragautum 
mano užaugintų aguročių. | 

— Tu gerai padarei, kad atgabenai man aguročių. Ar tave 
apdovanojo mano viziriai? 

— Juk aš norėjau pavaišinti tave ir nereikalauju jokių do- 
vanų. i 

Padišachas pamatė, kad šis varguolis labai sumanus ir išmin- 
tingas. Patiko padišachui išmintingojo varguolio atsakymas, ir 

jis liepė jam duoti tiek aukso, kiek gali pakelti jo asilas. Bet 
vienam viziriui aukso pagailo, jis nuėjo pas padišachą ir sa- 
ko: 

— Kam tu jam davei tiek aukso? Aš jį pasivysiu ir atimsiu 
auksą. 

Padišachas sako: 

— Atimk, jei gali. 

Užšoko viziris ant žirgo ir netrukus pavijo varguolį. 

— Grįžk,— sako jis jam. 

— Ko aš turėčiau grįžti? 

— (Gabenk auksą atgalios. 

— Ne, negrįšiu, auksą man malonėjo duoti pats padišachas. 

— Jeigu tu toks protingas, seni, ir viską žinai, tai pasakyk, 
kiek žvaigždžių danguje? Jeigu atsakysi, auksas tavo, o jei ne, 
grįši atgalios. 

Varguolis sako: 

— Kiek plaukų ant mano galvos, tiek ir žvaigždžių dangu- 
je. | 

Ir pridūrė: 

— Lipk nuo žirgo. 

Viziris nulipo ant žemės. 

— Atiduok man rimbą! 

Viziris atidavė. 

— Nusivilk savo chalatą! 

Viziris nusivilko ir atidavė varguoliui. Varguolis apsivilko jį 
ir sako: 

— Imk mano lazdą, kur variau asilą! 

Paskui varguolis užšoko ant žirgo ir sako viziriui: 

— Varyk asilą! 

Ir ėmė pliekti viziriui rimbu per galvą. 

Viziris norėjo suduoti varguoliui, bet tas paspaudė pentinais 
žirgą, paskui vėl prijojo prie vizirio ir vėl sušuko: 

— Varyk asilą! 

Ką bedarys viziris, turėjo klausyti. Taip ir nukeliavo jie pas 
padišachą. Pamatė padišachas, kad viziris varo asilą, 0 varguo- 
lis joja ant žirgo, ir pradėjo klausinėti. Varguolis papasakojo, 
kaip buvo, o paskui sako viziriui: 

— Pirma tu raitas įojai ir vertei mane grįžti, o dabar aš rai- 
tas joju, o tu pėsčias kėblini iš paskos. 

Padišachas tarė varguoliui: 

— Šaunus esi, tėvuk. 

Išvijo padišachas nemokšą vizirį ir viziriu paskyrė varguolį. 
Nuo to laiko jis kiekvienu reikalu tarėsi su naujuoju viziriu, ir 
visiems šalies vargšams kasdien vis lengviau darėsi gyventi. 

Kartą vienas žmogelis vaikštinėjo po turgų. Staiga mato jis: 
bajus nusipirko ąsotį rūgusio pieno ir ieško žmogaus, kuris par- 
neštų tą pieną namo. Žmogelis priėjo prie bajaus ir klausia: 

— Jeigu aš nunešiu tau rūgusį pieną į namus, kiek tengų 
man duosi? 

— Vieną tengą,— sako bajus. 


Žmogelis pasistatė ąsotį su pienu ant galvos ir eina. Eina ir 
svajoja: „Dabar turiu vieną tengą. Ką aš pirksiu už tą tengą? 
Už tą tengą aš pirksiu vištą. Jeigu ji dės kasdien po kiaušinį, tai 
per savaitę turėsiu septynis kiaušinius, o per dvi savaites — 
keturiolika. Ant tų keturiolika kiaušinių aš užtupdysiu vištą, ir 
iš jų išsiris keturiolika viščiukų. Du bus gaidukai, o dvylika viš- 
tyčių. Gerai jas lesinsiu, prižiūrėsiu, ir po mėnesio jos taip pat 
pradės dėti kiaušinius. Turėsiu trylika vištų. Trylika vištų pra- 
dės dėti kiaušinius, o per dešimt—penkiolika dienų surinksiu 
šimtą ar du šimtus kiaušinių. Ant to šimto ar dviejų šimtų kiau- 
šinių patupdysiu vištas, ir turėsiu galų gale dešimt tūkstančių 
vištų. Iš tų dešimt tūkstančių vištų devynis tūkstančius parduo- 
siu po vieną tengą, ir turėsiu devynis tūkstančius tengų. Už tuos 
devynis tūkstančius tengų nusipirksiu ožkų ir avių, tikriausiai 
kokius penkis tūkstančius ožkų ir avių. O tie penki tūkstančiai 
avių ir ožkų atsives jauniklių, ir bus jų dešimt tūkstančių, antrą 
kartą atsives, bus penkiolika tūkstančių. Šie penkiolika tūkstan- 
čių ims vesti jauniklius, bus jų šimtas tūkstančių, ir neturėsiu 
kur jų dėti. Kur tada aš juos ginsiu? Dvidešimt tūkstančių par- 
duosiu, nusipirksiu tūkstantį karvių po dvidešimt tengų už kiek- 
vieną. Tūkstantis karvių apsiveršiuos, bus jų du tūkstančiai. Ta- 
da tūkstantį karvių parduosiu, nusipirksiu tris šimtus kupranu- 
garių ir šimtą porų jaučių. Ožkos, avys, karvės ir kupranugariai 
ims vesti vaikus, pasidarys jų du—tris kartus daugiau. Ką aš 
tada darysiu su visais tais gyvuliais? Reikia man vesti pačią. 
Kieno dukterį imti už pačią? Kas tekės už manęs? Žinoma, tei- 
sėjo Churdako duktė! Vesiu teisėjo Churdako dukterį. Tūkstan- 
tį avių duosiu už ją. Penkis šimtus kupranugarių ir šimtą žirgų 


280 


parduosiu ir iškelsiu vestuves. Vestuvių puotą iškelsiu, žmonės 
susirinks, žiūrės...“ 

Taigi jau žmogelis ir vestuvių puotą iškėlė. Iškėlė puotą, ve 
dė už pačią teisėjo Churdako dukterį. Po vestuvių prašo teisėjo 
leisti išeiti, norįs parsivesti jaunąją pačią namo. O teisėjas jo 
neleidžia, reikalauja: duok man, girdi, už dukterį dar tiek, kiek 
davei, ir dar tokią puotą iškelk. Staiga žmogelis įširdo ir paleido 
iš rankų ąsotį pieno: norėjo išsitraukti kardą ir nukirsti teisėjui 
Churdakui galvą. Ąsotis iškrito ir sudužo, visas rūgštus pienas 
išsiliejo. Nuliūdo žmogelis, baigėsi jo svajonės, o po kojomis tik 
šukės ir palietas pienas. Jis ant šukių suklupo ir išsitiesė. 

